TEISĖJO ŠAUKIMAS 


JONA 
GRISHAM 


TEISĖJO ŠAUKIMAS 


Iš anglų kalbos vertė 


VILNIUS 


UDK 820(73)-3 
1427 


Iš anglų kalbos vertė 
Giedrė Baltrūnienė 


O John Grisham, 2002 
O Vertimas į lietuvių kalbą — 
Giedrė Baltrūnienė, 2002 
ISBN 9955-501-37-5 O Eugrimas, 2003 


Jis atėjo paprastu paš- 
tu, senoviškai, kadangi Teisėjas buvo beveik aštuoniasdešimties 
ir šiuolaikinėmis ryšių priemonėmis nepasitikėjo. Ką jau ten kal- 
bėti apie elektroninį paštą ar bent faksą. Jis nesinaudojo automa- 
tiniu atsakikliu, niekuomet nemėgo telefono. Laiškus spausdindavo 
savo senąja „Underwood“, susikūprinęs prie atlenkiamo rašomo- 
jo stalo po Natano Bedfordo Foresto portretu paliegusiais rodo- 
maisiais pirštais pakaitomis bakstelėdavo vieną klavišą, paskui — 
kitą. Su Forestu Teisėjo senelis kartu kovėsi Šiloho mūšyje, bu- 
vo įsiskverbę toli į Pietus, taigi jokia kita istorinė asmenybė jam 
neatrodė verta didesnės pagarbos. Trisdešimt dvejus metus liepos 
tryliktąją, Foresto gimimo dieną, Teisėjas sutikdavo ramiai, tądien 
nieko nepriiminėdamas. 

Jis atėjo su dar vienu laišku, žurnalu, dviem sąskaitomis ir, kaip 
įprasta, buvo padėtas į Teisės fakulteto pašto dėžutę profesoriui 
Rėjui Etliui. Šis atpažino jį iš karto, kadangi tokie vokai lydėjo jį 
visą gyvenimą. Laiškas nuo tėvo, kurį net ir jis vadino Teisėju. 

Profesorius Etlis apžiūrėjo voką dvejodamas, ar atplėšti tuoj pat, 
ar dar kiek palaukti. Gera ar bloga žinia? Jis niekuomet nenujaus- 
davo, ką parašė Teisėjas, nors senis pamažu geso ir gerų Žinių nuo 
jo beveik nebūdavo. Vokas buvo plonas, jame — tik vienas popie- 

riaus lapas. Kaip visuomet. Teisėjo laiškai būdavo šykštūs, nors 
kadaise teismuose jis garsėjo savo iškalba. 

Laiškas, aišku, dalykinis. Teisėjas be reikalo nerašydavo, ne- 
kentė paskalų ir tuščių paistalų nei raštu, nei žodžiu. Prisėsti ve- 
randoje su juo puodeliui arbatos buvo tas pat, kaip dar kartą eiti 
į mūšį, dažniausiai prie Šiloho, ir visą kaltę už konfederatų pra- 
laimėjimą kiekvieną kartą suversti žvilgantiems, nesupurvintiems 
generolo Pjero G. T. Boregardo batams - šito vyro jis nekęstų net 
Rojuje, jei jiedu netyčia ten susitiktų. 

Netrukus jis mirs. Šiaip ar taip, septyniasdešimt devyneri, skran- 
džio vėžys. Nutukęs, serga diabetu, prisiekęs pypkės rūkalius, ne- 
sveika širdis, atlaikė tris priepuolius, o kur dar daugybė kitų ne- 
galavimų, kurie kankino dvidešimt metų ir pagaliau kėsinasi jį pri- 
baigti. Jis kentė nuolatinį skausmą. Paskutinį kartą, kai Rėjus 
skambino jam prieš tris savaites (mokestį už tarpmiestinius pokal- 
bius Teisėjas laikė plėšikavimu), senio balsas buvo silpnas, kal- 
bėjo tarsi prisiversdamas. Pokalbis neužtruko nė dviejų minučių. 

Atgalinis adresas buvo atspaustas iškiliomis auksinėmis raidė- 
mis: Teismo pirmininkas Riubenas V. Etlis, 25-0jo teismo apylin- 
kė, Fordo apygardos Teismo rūmai, Klentonas, Misisipės valstija. 
Stumtelėjo voką tarp žurnalo puslapių ir nuėjo. Teisėjas Etlis jau 
seniai ne teismo pirmininkas. Prieš devynerius metus rinkėjai nuo 
jo nusigręžė, ir po šio kartaus pralaimėjimo jis nebeatsigavo. Tris- 
dešimt dvejus metus uoliai tarnavo Žmonėms, o šie išmetė jį ir, 
prisiklausę radijo bei televizijos reklamų, pasirinko jaunesnį. Tei- 
sėjas atsisakė kampanijos. Pareiškė turįs daug darbo, be to, žmo- 
nės jį gerai pažįstą, todėl jei norės, tai vėl išrinks. Daugeliui to- 
kia strategija atrodė iššaukianti. Fordo apygardoje jis laimėjo, ta- 
čiau kitose penkiose buvo sutriuškintas. 

Jam prireikė trejų metų, kad paliktų Teismo rūmus. Kabinetas 
antrame aukšte per gaisrą nesudegė, abu kartus jį aplenkė ir at- 
naujinimo darbai. Nei plaktukų, nei dažų Teisėjas į jį neįsileido. 
Kai apygardos inspektoriai pagrasino iškeldinti prievarta, susikro- 
vė į dėžes per tris dešimtmečius sukauptas niekam nereikalingas 
bylas ir parsivežė į savo darbo kabinetą namuose. Kai nebeliko 

vietos ten, bylas sukrovė išilgai prie koridorių sienų, valgomaja- 
me ir net prieškambaryje. 

Rėjus linktelėjo vestibiulyje sėdėjusiam studentui. Prie savo ka- 
bineto durų pasikalbėjo su kolega. Įėjęs užsirakino ir numetė ant 
stalo gautą korespondenciją. Nusivilktą švarką pakabino ant durų, 
peržengė šūsnį storų teisės knygų, per kurias Žirgliojo jau pusę me- 
tų, ir, kaip kasdien, vėl pasižadėjo susitvarkyti. 

Dvylikos iš penkiolikos pėdų patalpoje stovėjo nedidelis dar- 
bo stalas ir minkštasuolis, daugybė bylų leido manyti, kad Rėjus 
labai daug dirba. Tačiau taip nebuvo. Per pavasario semestrą jis 
dėstė tik vieną antitrestinio kurso skyrių. Be to (tikras vargas) jam 
reikėjo parašyti nuobodžią knygą apie monopolijas: jos niekas ne- 
skaitys, bet ji papuoš šeimos genealogiją. Turėjo etatines pareigas, 
tačiau, kaip visi rimti profesoriai, laikėsi akademinio pasaulio tai- 
syklės: „Rašyk, nes žūsi.“ 

Atsisėdęs prie stalo bylas nustūmė į šalį. 

Laiškas adresuotas profesoriui N. Rėjui Etliui, Virdžinijos uni- 
versiteto Teisės fakultetas, Šarlotsvilis, Virdžinijos valstija. Raidės 
„O“ ir „e“ atrodė vienodai. Seniai reikia pakeisti juostelę. Pašto 
indeksais Teisėjas taip pat netikėjo. 

„N“ reiškė „Natanas“, pagal aną generolą, tačiau niekas to ne- 
žinojo. Kai sūnus užsimanė išmesti „Nataną“ ir skintis kelią per 
gyvenimą paprastu Rėjumi, jiedu smarkiai susipyko. 

Teisėjas niekad nesiųsdavo laiškų į jo namus Šarlotsvilyje, vi- 
suomet tik į fakultetą. Jis mėgo skambius titulus ir adresus, norė- 
jo, kad Klentone visi, net paštininkas, žinotų, jog sūnus - teisės 
profesorius. To nereikėjo. Rėjus dėstė (ir rašė) jau trylika metų ir 
tą Fordo apygardoje Žinojo visi, kam reikėjo. 

Atplėšęs voką išlankstė vienintelį jame buvusį popieriaus la- 
pą. Ant jo taip pat įspūdingai atspausdinta Teisėjo pavardė, buvęs 
titulas ir adresas, vėl be pašto indekso. Senis tikriausiai turi neiš- 
senkamas laiškų popieriaus atsargas. 

Laiškas adresuotas Rėjui ir jaunesniajam jo broliui Forestui - vie- 
nintelėms atžaloms iš nenusisekusių vedybų, nutrūkusių 1969-aisiais 
mirus motinai. Jis buvo kaip visųomet trumpas: 


Susitarus prašau atvykti į mano kabinetą sekmadienį, gegužės 
7 dieną, 17 valandą aptarti turto paveldėjimo reikalų. 
Nuoširdžiai Riubenas V Etlis. 


Kadaise ryškus parašas dabar atrodė tarsi susitraukęs, netvir- 
tas. Daugelį metų jis puošė įsakymus ir teismo sprendimus, pa- 
keitusius daugybės žmonių gyvenimą. Skyrybų, vaikų globos, tė- 
vystės, motinystės teisių atėmimo, įvaikinimo nutartys. Įsakymai 
susitarti dėl ginčijamų testamentų, rinkiminiuose ginčuose, konflik- 
tuose dėl žemės, peštynėse dėl žemės. Teisėjo autografas buvo au- 
toritetingas ir gerai žinomas, o dabar virto tik vos atpažįstama pa- 
liegusio senio keverzone. 

Rėjus žinojo, kad skirtu laiku jis bus tėvo kabinete net jeigu ir 
susirgtų. Jis ką tik gavo šaukimą taigi, kad ir kaip būtų suirzęs, 
jis kartu su broliu šliaužte šliauš pas Jo Kilnybę, kad išklausytų 
dar vieną pamokslą. Kaip visuomet, Teisėjas su niekuo nesitaria, 
O paskiria laiką, patogų jam. 

Teisėjui, tiesą sakant, visiems teisėjams būdinga teismo posė- 
džio datą skirti nepaisant, ar ji bus patogi kitiems. Tokio griežtu- 
mo tenka išmokti dirbant su perpildytais bylų rejestrais, nepaten- 
kintomis bylų šalimis, užsiėmusiais arba tingiais advokatais; tuo- 
met jis net būtinas. Tačiau Teisėjas ir šeimoje elgdavosi kaip teis- 
mo salėje, todėl Rėjus Etlis pasirinko dėstyti teisę Virdžinijoje, o 
ne teisėjo praktiką Misisipėje. 

Jis dar kartą perskaitė šaukimą ir padėjo ant einamųjų reikalų 
šusnies viršaus. Priėjęs prie lango žvilgtelėjo į žieduose skendintį 
kiemą. Nepyko, nejautė kartėlio, tik jį erzino tai, kad tėvas vėl jam 
diktuoja. Bet jis juk nertrukus mirs, mąstė Rėjus. Tiek to. Kiek gi 
čia liko tų apsilankymų. 

"Teisėjo turtą gaubė paslaptis. Pagrindinis vertingas dalykas buvo 
namas — prieškannė griuvena — to paties Etlio, kuris kovėsi gene- 
rolo Foresto pulkuose, palikimas. Pavėsingoje Atlantos senamies- 
čio gatvėje jis kainuotų daugiau kaip milijoną dolerių, bet ne 
Klentone. Jis stovėjo penkių apleistų akrų viduryje, už trijų kvar- 
talų nuo miesto aikštės. Grindys įdubusios, pro stogą varva, O 

teptukas, kiek pamena Rėjus, prie namo sienų net priglaustas ne- 
buvo. Jiedviem su broliu gal pasisektų gauti už jį šimtą tūkstan- 
čių dolerių, bet pirkėjas turėtų išleisti dar dukart tiek, kad galėtų 
jame gyventi. Jiedu taip pat ten negyvens; tiesą sakant, Forestas 
jau daugelį metų nė kojos nekėlė į namus. 

Namą vadino „Klevų guotu“, tarsi tai būtų buvęs prašmatnus 
dvaras su būriu tarnų ir pobūviais. Paskutinį kartą jį tvarkė kam- 
barinė Airinė, kuri prieš ketverius metus mirė ir nuo to laiko ne- 
buvo šluostomos nei grindys, nei baldai. Kažkokiam vietiniam nu- 
sikaltėliui teisėjas labai nenoriai mokėdavo kas savaitę po dvide- 
šimt dolerių, kad nupjautų žolę. Aštuoniasdešimt dolerių per mė- 
nesį, mokslinga jo nuomone, tikras apiplėšimas. 

Kai Rėjus buvo mažas, mama namus vadindavo „Klevų guotu““. 
Pietums kviesdavo ne į namus, 0 į „Klevų guotą“. Jie buvo ne Et- 
liai iš Ketvirtosios gatvės, bet „Klevų guotas“ Ketvirtojoje gatvėje. 
Nė viena kita šeima Klentone savo namų pavadinimo neturėjo. 

Ji mirė nuo aneurizmos ir buvo pašarvota salone ant stalo. Dvi 
dienas miestelio žmonės ėjo ir ėjo pro verandą, per prieškambarį į sa- 
loną — paskutinį kartą pareikšti jai pagarbą, o paskui į valgomąjį — 
paskanauti punšo ir sausainių. Pasislėpę palėpėje Rėjus su Forestu 
keiksnojo tėvą, kad surengė tokį spektaklį. Ta daili blyški ir sustingu- 
Si jauna moteris apačioje, gulinti karste, juk yra jų mama. 

Namus Forestas visuomet vadindavo „Klevų guotu“. Geltonuo- 
jantys ir raudonuojantys klevai išilgai gatvės nunyko nuo kažko- 
kios ligos. Supuvusių kelmų niekas neišrovė. Pievoje priešais na- 
mus augo keturi didžiuliai ąžuolai. Nuo jų prikrisdavo tiek lapų, 
kad nei sugrėbstysi, nei surinksi. Nulūžusios šakos krisdavo ant 
stogo, kai kurios ten ir pasilikdavo. Šitaip talžomas namas stovė- 
jo daugelį metų, daugelį dešimtmečių, bet vis nepasidavė. 

Vis dėlto tai buvo gražus Džordžijos stiliaus namas su kolo- 
nomis, kadaise —- paminklas jį stačiusiems, dabar - liūdnas primi- 
nimas apie nykstančią šeimą. Rėjus jo nenorėjo. Su namais jį sie- 
jo daugybė nemalonių prisiminimų, ir kiekvienas apsilankymas jį 
slėgė. Jis tikrai neturi tiek pinigų, kad švaistytų ramams, kuriuos 

seniai reikia sulyginti su žeme. Forestas mieliau jį sudegins, bet 
tikrai neims. 

Tačiau Teisėjas norėjo, kad Rėjus šeimos namą išsaugotų. Ke- 
lerius pastaruosius metus apie tai vis užsimindavo užuolankomis. 
Rėjus taip ir neišdrįso paklausti, kokiai šeimai. Vaikų jis neturė- 
jo. Žmona paliko, o antrą kartą vesti neketino. Taip pat ir Fores- 
tas, tik jis turėjo gausybę buvusių draugių, o dabar gyveno su Eli, 
šimto trisdešimties svarų dvylika metų už jį vyresne menininke 
puodų lipdytoja. 

Tikras stebuklas, kad Forestas neprisidirbo vaikų, bent kol kas 
apie juos neteko girdėti. 

Etlių giminė liūdnai ir neišvengiamai merdėjo, bet dėl to Rėjus 
nė trupučio nesijaudino. Jis gyveno sau, o ne tėvo arba šlovingos šei- 
mos praeities labui. Į Klentoną atvažiuodavo tik laidotuvėms. 

Apie Teisėjo turtus kalbų nebuvo. Kadaise Ętliai buvo turtin- 
gi, tačiau seniai, iki Rėjaus gimimo. Turėjo žemių, medvilnės, ver- 
gų, geležinkelių, bankų, politinės įtakos. Konfederato akcijų port- 
felį, kuris dvidešimtojo amžiaus pabaigoje tapo bevertis. Tačiau Et- 
liams jis teikė „šeimos pinigų“ statusą. 

Iki dešimties metų amžiaus Rėjus žinojo, kad jų šeima turtin- 
ga. Tėvas — teisėjas, namai — su pavadinimu, o kaimiškoje Misi- 
sipės valstijoje tai reiškė, kad jis — turtingų namų vaikas. Prieš 
mirdama motina kiek įmanydama stengėsi, kad Rėjus su Forestu 
jaustųsi pranašesni už kitus. Gyveno dideliuose namuose. Buvo 
presbiterionai. Kas dvejus metus atostogaudavo Floridoje. Retkar- 
čiais važiuodavo į Memfį papietauti Pibodžio viešbutyje. Vilkėjo 
dailesniais drabužiais. 

Paskui Rėjus buvo priimtas į Stenfordą. Burbulas susprogo, kai 
Teisėjas šiurkščiai išrėžė: 

— Neturiu tam pinigų. 

— Kaip tai? — nustebo Rėjus. 

— Yra, kaip sakau. Stenfordui neturiu pinigų. 

— Nesuprantu. 

— Tai paaiškinsiu. Gali mokytis, kur nori. Jei studijuos: Seva- 
nyje, už mokslą mokėsiu. 

Rėjus įstojo į Sevanį be šeimos turtų bagažo; tėvas jį išlaikė, 
bet taip, kad vos užtekdavo sumokėti už mokslą, knygas, tarybos 
ir studentų draugijos mokesčius. Teisės kolegija buvo Tulane, ir 
Rėjus ten šiaip taip vertėsi dirbdamas Prancūzų kvartale austrių 
baro padavėju. 

Trisdešimt dvejus metus Teisėjas gaudavo teismo pirmininko 
atlyginimą, vieną menkiausių šalyje. Būdamas Tulane Rėjus susi- 
pažino su teisininkų darbo apmokėjimo ataskaita; savo nusimini- 
mui iš jos sužinojo, kad Misisipės teisėjai per metus uždirba pen- 
kiasdešimt du tūkstančius dolerių, o nacionalinis vidurkis buvo de- 
vyniasdešimt penki tūkstančiai. 

Teisėjas gyveno vienas, namams beveik nieko neišleisdavo, ne- 
turėjo jokių įpročių, išskyrus pypkę, bet rūkė tik pigų tabaką. Va- 
žinėjo senu „Linkolnu“, maitinosi prastai, bet gausiai, nuo ketvir- 
tojo dešimtmečio vilkėjo vis tais pačiais juodais kostiumais. Jo yda 
buvo labdara. Sutaupęs kiek pinigų - visus išdalydavo. 

Niekas nežinojo, kiek. Dešimt procentų kasmet automatiškai 
nukeliaudavo presbiterionų bažnyčiai. Sevanis gaudavo du tūkstan- 
čius dolerių per metus, tiek pat —- „Konfederacijos veteranų sūnūs“. 
Šios trys dotacijos buvo iškaltos granito akmenyje. Kitos nebuvo 
įamžintos. 

Teisėjas Etlis šelpdavo kiekvieną, kas tik jo paprašydavo. 
Žvaigždžių komandos turnė po valstijas. „Rotary“ klubo vajų skie- 
pyti Kongo kūdikius. Benamių šunų ir kačių prieglaudą Fordo apy- 
gardoje. Vienintelio muziejaus Klentone stogo remontą. 

Sąrašui galo nebuvo, o kad gautum čekį, reikėjo tik parašyti 
trumpą laiškelį ir paprašyti. Teisėjas Etlis visuomet duodavo pini- 
gų, nesiliovė juos dalijęs ir po to, kai Rėjus su Forestu išvažiavo. 

Dabar Rėjus įsivaizdavo, kaip prie užgriozdinto 1r dulkėto sta- 
lo jis dviem pirštais savo „Underwoodu“ spausdina pažymas ir kai- 
šioja jas į vardinius vokus kartu su vos įskaitomais čekiais, išra- 
šytais Pirmajam nacionaliniam Klentono bankui - penkiasdešimt 
dolerių šen, šimtas dolerių ten, kiekvienam po truputį, kol nieko 
nebelieka. 

Su palikimu keblumų nebus, aprašyti ten beveik nėra ką. Se- 
nos teisės knygos, nutriušę baldai, skausmingus prisiminimus ke- 
liančios fotografijos 17 atminimo dovanėlės, seniai pamirštos by- 
los ir dokumentai - tikras šiukšlynas. Įsiliepsnotų įspūdingas lau- 
žas. Bus gerai, jeigu pardavę namą už bet kokią pasiūlytą kainą 
jiedu su Forestu išgelbės nors menką Etlių šeimos turtų likutį. 

Reikėtų paskambinti Forestui, tačiau tą jis visuomet noriai ati- 
dėdavo. Forestas buvo dar viena problema, kur kas sudėtingesnė 
nei tėvas — mirštantis senas atsiskyrėlis, beatodairiškai dalijantis 
pinigus. Forestas buvo gyva, vaikštanti katastrofa, trisdešimt šeše- 
rių metų berniukas atbukusiu nuo visų Amerikos kultūrai žinomų 
legalių ir nelegalių kvaišalų protu. 

"Tai bent šeimynėlė, tyliai burbtelėjo Rėjus. 

Prismeigęs raštelį, kad vienuoliktą valandą paskaitos nebus, iš- 
ėjo pas psichoterapeutą. 


2 skyrius 


Pydmonte pavasaris. 
Dangus giedras, kasdien vis labiau žaliuoja prieškalnės, keičiasi 
tiesios fermerių dirbamos vagos Šenando slėnyje. Rytoj žada lie- 
tų, tačiau vidurio Virdžinijoje jokiomis prognozėmis tikėti nega- 
lima. 

Čia gyvendamas kiekvieną dieną, žvilgtelėjęs į dangų, Rėjus 
nubėgdavo penkias mylias. Lyja ar giedra, bėgioti galima, o su 
skraidymu yra kitaip. Prisiekė sau (ir draudimo kompanijai), kad 
naktį ir blogu oru neskraidys. Blogu oru arba tamsoje sudūžta de- 
vyniasdešimt penki procentai mažų lėktuvų, taigi po trejų skrai- 
dymo metų Rėjus tebebuvo apsisprendęs būti bailiu. Kaip sako- 
ma, būna senų lakūnų, būna drąsių lakūnų, bet senų drąsių lakū- 
nų nebūna. Jis tuo tikėjo ir tam pritarė. 

Be to, vidurio Virdžinija tokia graži, kad nesinori virš jos 
birzgėti debesyse. Jis laukė gero oro, kad nebūtų lėktuvą blaškan- 
čio ir apsunkinančio nusileidimą vėjo, horizontą suliejančios klai- 
džios miglos, grėsmingų audrų ir lietaus. Jeigu jam bėgiojant iš 
ryto būdavo giedra, Rėjus žinojo, ką veiks likusią dienos dalį. 
Galima papietauti anksčiau arba vėliau, atšaukti paskaitą, o 
mokslinį darbą galima rašyti ir per lietų. Prognozė gera — Rėjus 
skuba į oro uostą. 

Jis buvo į šiaurę nuo miesto, penkiolika minučių automobiliu 
nuo Teisės fakulteto. Storžieviškai, kaip įprasta Dokerio pilotų mo- 
kykloje, jį pasveikino Dikas Dokeris, Čarlis Jeitsas ir Fogas Niu- 
tonas, visi trys - mokyklos savininkai, išėję į atsargą jūrų laivyno 
lakūnai, išmokę skraidyti daugumą apylinkės aviatorių. Visi trys 
kasdien sėdėdavo „Pilotų kabinoje“ — tai eilė teatro kėdžių, susta- 
tytų priešais lakūnų mokyklos biurą - ir, galonais maukdami ka- 
vą, pasakodavo įvairiausias skraidymo nuotykių ir melų istorijas, 
kas valandą jas vis pagražindami. Kiekvienas klientas ir mokinys 
pylos gaudavo vienodai: nepatinka — išeik, jiems nerūpėjo. Gau- 
davo padorias pensijas. 

Pasirodžius Rėjui pasipylė naujausi anekdotai apie teisininkus. 
Jie buvo nelabai juokingi, bet po kiekvieno nugriaudėdavo kva- 
tojimas. 

— Nesistebiu, kad neturit mokinių, - tarė Rėjus, pildydamas do- 
kumentus. 

— Kur skrisi? — paklausė Dokers. 

— Išdursiu kelias skyles danguje. 

— Perspėsim oro kontrolę. 

— Turit ką veikti ir be to. 

Dešimt minučių kandžių replikų, nuomos formos užpildytos ir — 
Rėjus laisvas. Aštuoniasdešimt dolerių už valandą jis galėjo išsinuo- 
moti „Cessną“. Lėktuvas pakels jį per mylią nuo žemės ir nuskrai- 
dins tolyn nuo žmonių, telefonų, gatvių triukšmo, studentų, moks- 
linio darbo, o šiandien - net ir nuo mirštančio tėvo, patrakusio bro- 
lio ir tų neišvengiamų nemalonumų, laukiančių jo namuose. 

Prie bendrosios aviacijos rampos stovėjo trisdešimt lengvųjų 
lėktuvų. Dauguma jų —- „Cessna“ su aukštai iškeltais sparnais ir 
fiksuotomis nusileidimo pavaromis, bet vis dar saugiausi iš visų 
iki šiol gaminamų lėktuvų. Čia buvo ir prašmatnesnių. Greta jo 
„Cessnos“ stovėjo „Beech Bonanza“, vienmotoris dviejų šimtų ar- 
klio jėgų gražuolis, kurį kiek pasipraktikavęs Rėjus būtų įvaldęs 
per mėnesį. Su šitiek įtaisų ir aviacinės elektronikos, kad pilotui 
nebelieka kas veikti, jis skraido beveik septyniasdešimt mazgų grei- 

čiau už „Cessną“. Negana to, tas „Bonanza“ parduodamas - ke- 
turi šimtai penkiasdešimt tūkstančių dolerių, žinoma, be schemų, 
bet tai nesvarbu. Jo savininkas vertėsi prekybos centrų statyba 1r, 
paskutiniais „Pilotų kabinos“ duomenimis, ketino pirkti „King Air“. 

Rėjus atsitraukė nuo „Bonanzos“ ir visą dėmesį sutelkė į greta 
stovintį „Cessną“. Kaip dera naujokams, atidžiai pagal kontrolinį 
lapą patikrino lėktuvą. Jo instruktorius Fogas Niutonas kiekvieną 
pamoką pradėdavo šiurpiais pasakojimais, kiek lakūnų sudega lėk- 
tuve vien todėl, kad neturi kantrybės arba tingi užmesti akį į kon- 
trolinį lapą. 

Įsitikinęs, kad visos išorinės detalės ir paviršiai tvarkingi, ati- 
darė dureles ir įsėdęs prisirišo diržu. Variklis užsivedė lengvai, su- 
mirksėjo prietaisų skydas. Pasirengęs skrydžiui, susisiekė su dis- 
pečeriu. Prieš jį buvo tik vienas reguliarusis reisas, ir praėjus de- 
šimčiai minučių po to, kai uždarė dureles, Rėjus gavo leidimą kilti. 
Sklandžiai pakilęs jis pasuko į vakarus, Šenando slėnio kryptimi. 

Keturių tūkstančių pėdų aukštyje praskrido truputį aukščiau Af- 
tono viršukalnės. Kalnų sūkuriai šiek tiek sumėtė „Cessną“, bet 
tai normalu. Praskridus prieškalnes virš dirbamų laukų buvo ra- 
mu ir tylu. Oficialiai leistinas matomumas buvo dvidešimt mylių, 
tačiau tokiame aukštyje buvo matyti kur kas toliau. Nei viršuje, 
nei aplink - jokio debesėlio. Pakilus iki penkių tūkstančių pėdų, 
iš už horizonto pamažu ėmė kilti Vest Virdžinijos viršukalnės. Už- 
pildęs vidaus skrydžių kontrolinį lapą, nustatė kuro mišinio rodyklę 
ties paprasto reiso padala ir pirmą kartą nuo tada, kai lėktuvas rie- 
dėjo pakilimo taku, lengviau atsikvėpė. 

Radijo ryšio traškesys nutilo ir nebepasigirs, kol Rėjus neper- 
sijungs į Ronaoko dispečerinę, esančią už keturiasdešimties my- 
lių į pietus. Jis nutarė aplenkti Ronaoką ir skristi nekontroliuoja- 
ma oro erdve. 

Iš patirties Rėjus žinojo, kad Šarlotsvilio apskrities psichiat- 
rai už valandą gauna du šimtus dolerių. Skraidyti buvo pigiau ir 
kur kas veiksmingiau, nors tas psichiatras, kuris patarė kuo grei- 
čiau susirasti naują pomėgį, buvo labai geras. Lankydavosi pas 

jį tik todėl, kad norėjo su kuo nors pabendrauti. Kai buvusi po- 
nia Etli iškėlė skyrybų ieškinį, metė darbą ir išėjo iš jųdviejų na- 
mų, pasiėmusi tik savo drabužius ir papuošalus, negailestingai, 
dalykiškai — viską sutvarkyti jai neprireikė nė šešių valandų - ly- 
giai po mėnesio Rėjus paskutinį kartą išėjo iš psichiatro kabine- 
to, nuvažiavo į oro uostą ir, kai žengdamas į „Pilotų kabiną“ su- 
klupo, Dikas Dokeris ar Fogas Niutonas — gerai nė neprisimena, 
kuris — pirmą kartą jam įgėlė. 

Įsižeidė, bet pasijuto geriau —- kažkas juo domisi. Pasipylė dar 
replikų, ir Rėjus, kad ir labai jų įskaudintas ir sumišęs, pasijuto 
tarsi namuose. Dabar jau treji metai, kai raižo giedrą padangių vie- 
natvę virš Blu Ridž kalnų ir Šenando slėnio, malšindamas pyktį, 
nubraukdamas vieną kitą ašarą, su šalimais tuščia vieta lėktuve ap- 
tarinėdamas nerimastingą savo gyvenimą. Ji nebegrįš, bylojo tuš- 
čia vieta. 

Vienos moterys išeina, bet sugrįžta. Kitos išeina ir ilgai, skaus- 
mingai svarsto. Dar kitos išeina štai taip, ryžtingai, neatsigręžda- 
mos. Viki pasitraukimas iš jo gyvenimo buvo taip gerai suplanuo- 
tas, ji taip šaltakraujiškai viską sutvarkė, kad Rėjaus advokatas iš 
karto pasakė: „Nieko nebus, drauguži.“ 

Ji rado geresnį sandorį, tarsi sportininkas perėjo į kitą koman- 
dą baigiantis deryboms. Štai — nauja uniforma, šypsena prieš ka- 
meras, O senoji aikštė pamiršta. Vieną gražų rytą, kol Rėjus dir- 
bo, ji sėdo į limuziną ir išvažiavo. Iš paskos furgonas išvežė ir 
jos daiktus. Po dvidešimties minučių ji įžengė į naują gyvenimą — 
didžiulį namą žirgyne į rytus nuo miesto, kuriame išskėstomis ran- 
komis jos laukė Likvidatorius Lu, ištiesęs jai priešvedybinę sutar- 
tį. Lu — korporacijos maitvanagis, iš grobuoniškų savo antpuolių 
susikrovęs apie pusę milijardo, kaip išsiaiškino Rėjus, o sulau- 
kęs šešiasdešimt ketverių susišlavė pinigėlius, paliko Volstrytą ir, 
kažkodėl atsidanginęs į Šarlotsvilį, susisuko naują lizdą. 

Kažkur pakeliui sutiko Viki, pasiūlė jai sandorį, padarė nėščią, 
nors tėčio vaidmuo turėjo priklausyti Rėjui, ir dabar, turėdamas tro- 
fėjinę žmoną ir šeimą, non būti laikomas rimtu naujuoju „banginiu“. 

Pakaks, - riktelėjo Rėjus. Penkių tūkstančių pėdų aukštyje ga- 
li rėkti kiek nori - niekas nereaguos. 

Jis manė, tikėjosi, jog Forestą ras blaivų, nors tokios jo prie- 
laidos dažniausiai nepasitvirtindavo, o viltys klaidindavo. Po dvi- 
dešimties reabilitacijos ir atkryčių metų vargu ar savo polinkių bro- 
lis kada nors atsikratys. Rėjus neabejojo, kad Forestas pinigų ne- 
beturi, nieko nuostabaus, kai tokie įpročiai. Jeigu jis be pinigų, tai 
ieško, kur jų gauti, o čia — tėvo palikimas. Tuos pinigus, kurių 
neišdalijo labdarai ir sergantiems vaikams, Teisėjas išleido Fores- 
tui gydyti. Per šitiek metų jam buvo iššvaistyta tiek pinigų, kad 
Teisėjas, galima sakyti, ekskomunikavo Forestą ir - šitaip tik jis 
galėtų pasielgti - nutraukė su juo ryšius. Trisdešimt dvejus metus 
pakakdavo jo parašo, kad nutrūktų santuoka, tėvai netektų savo 
vaikų, vaikai atsidurtų globos namuose, žmogus visą likusį gyve- 
nimą praleistų psichiatrinėje, o nusižengę tėvai atsidurtų kalėjime. 
"Tapęs teisėju, valdžią gavo iš Misisipės valstijos, tačiau baigiantis 
karjerai jam įsakinėjo tik Dievas. 

Jei kas ir galėtų išvaryti sūnų, tai tik teismo pirmininkas Riu- 
benas V. Etlis. 

Forestas apsimetė, kad tai jam nė motais. Laikė save laisva sie- 
la, pareiškė, jog devynerius metus nė kojos nekėlęs į „Klevų guo- 
tą“. Kartą gydytojų iškviestas po širdies priepuolio jis aplankė Tėi- 
sėją ligoninėje. Keista, bet tuomet buvo blaivus. Penkiasdešimt dvi 
dienos, broli, - didžiuodamasis tuomet šnipštelėjo Rėjui, kai jie- 
du stoviniavo reanimacijos skyriaus laukiamajame. Kai gydytis sek- 
davosi gerai, jis atrodydavo tarsi vaikštanti švieslentė. 

Jeigu Teisėjas ketina sugrąžinti Forestą į šeimos prieglobstį, Fo- 
restas tik nustebs. Bet jei tik pajus, kad pinigai ar turtas gali ati- 
tekti kitiems, būtinai prisistatys, kad susirankiotų nors trupinius. 

Virš Niu River Džordžo, netoli Beklio Vakarų Virdžinijoje, Rė- 
jus apsisuko ir pasuko atgal. Skraidymas nebuvo toks brangus, kaip 
psichoterapeutas, bet vis tiek nepigus. Skaitiklis tiksėjo. Jeigu lai- 
mėtų loterijoje, nusipirktų aną „Bonanzą“ ir skraidytų, kur nori. 
Po poros metų gaus kūrybines vienerių metų atostogas ir atsikvėps 

nuo griežto akademinio gyvenimo. Per tą laiką turės parašyti aš- 
tuonių šimtų puslapių „plytą“ apie monopolijas, gal ir parašys. Ta- 
čiau jis svajojo išsinuomoti „Bonanzą “ ir išnykti padangėse. 

Į oro uostą jis skrido iš vakarų. Likus dvylikai mylių susisiekė 
su dispečeriu, ir šis jam nurodė nusileidimo kryptį. Vėjas silpnas, 
nepastovus, nusileisti bus lengva. Likus myliai iki nusileidimo ta- 
ko, tūkstančio penkių šimtų pėdų aukštyje, kai nedidukė Rėjaus 
„Cessna“ jau leidosi, į radijo ryšį įsijungė kitas pilotas. Dispeče- 
riui pranešė: „Challenger-keturi-keturi-keturi-delta-maik“, penkio- 
lika mylių į šiaurę. Dispečeris liepė jam leistis po „Cessnos“. 

Rėjus stengėsi negalvoti apie tą lėktuvą ir nusileido kaip pa- 
gal vadovėlį, paskui išsuko iš tako ir ėmė riedėti link rampos. 

„Challenger“ — Kanadoje gaminami privatūs reaktyviniai lėk- 
tuvai, skraidina nuo aštuonių iki penkiolikos žmonių. Tokiu be nu- 
tūpimo galima nuskristi iš Niujorko į Paryžių, prabangus, su ap- 
tarnavimu, gali užsisakyti gėrimų ir patiekalų. Naujas lėktuvas kai- 
nuoja apie dvidešimt penkis milijonus dolerių, nelygu, koks mo- 
delis, 0 jų yra daugybė. 

"Ias 244DM buvo Likvidatoriaus Lu - nugvelbė iš kurios nors 
nelaimingos kompanijos, vienos iš tų, kurioms užpuolęs nulupda- 
vo kailį. Rėjus Žiūrėjo, kaip lėktuvas leidžiasi, akimirką švystelė- 
jo viltis, kad jis suduš ir sudegs čia pat ant nusileidimo tako. Bū- 
tų smagu. Bet lėktuvas nesudužo, o prašvilpė taku link nuosavo 
terminalo, ir staiga Rėjus pasijuto įvarytas į kampą. 

Viki po skyrybų jis matė tik du kartus ir tikrai nenorėjo susi- 
tikti su ja dabar, kai jis — dvidešimties metų senumo „Cessnoje“, 
O ji leisis auksaspalvio reaktyvinio lėktuvo trapu. Gal ji neskrido. 
Gal tik Lu Rodovskis grįžta iš savo reido. 

Rėjus išjungė degimą ir variklis nutilo. Artėjant „Challenge- 
riui“, jis vis žemiau grimzdo į piloto kėdę. 

Kol lėktuvas nedėjo taku, mažiau kaip už šimto pėdų nuo pa- 
sislėpusio Rėjaus išniro žvilgantis juodas „Suburbanas“ ir priva- 
žiavo prie rampos. Šiek tiek per greitai, su šviesomis, tarsi į Šar- 
lotsvilį būtų atvykęs karališkosios šeimos narys. Iš jo iššoko du 

jaunuoliai vienodais žaliais marškiniais ir chaki šortais, pasirengę 
pasitikti Likvidatorių ir tą, kuris atskrido su juo. „Challengerio“ 
durys atsidarė, nusileido laipteliai, ir Rėjus pro prietaisų skydo vir- 
šų it pakerėtas žiūrėjo, kaip pirmasis nulipa vienas iš pilotų su 
dviem dideliais pirkinių krepšiais. 

Už jo — Viki su dvyniais. Dabar jiems dveji, Saimonsas ir Rip- 
lis. Vargšeliai vietoj vardų gavo pavardes, nes jų motina idiotė, o 
tėvas be jų turi dar devynis, taigi jų vardai jam tikriausiai visai 
nerūpi. Abu berniukai, tą Rėjus Žinojo, nes vietos laikraštyje skai- 
tydavo skiltį apie svarbiausius įvykius — gimimus, laidotuves, įsi- 
laužimus ir taip toliau. Dvyniai gimė Martos Džeferson ligoninė- 
je po septynių savaičių ir trijų dienų, kai Etliai galutinai 1r be kliū- 
čių išsiskyrė, arba po septynių savaičių ir dviejų dienų, kai nėščia 
Viki ištekėjo už Lu Rodovskio, ketvirtą kartą žengusio prie alto- 
riaus ar prie ko jie tame savo žirgyne žengė. 

Laikydama berniukus už rankučių, Viki atsargiai lipo trapu. Tu- 
rėdama pusę milijardo dolerių atrodė graži - modeliniais džinsais 
aptemptos ilgos kojos, žymiai plonesnės nuo tada, kai pradėjo 
skraidyti reaktyviniu lėktuvu. Tiesą sakant, Viki atrodė gerokai iš- 
badėjusi: rankos — vieni kaulai, mažas, plokščias užpakaliukas, 
įdubę skruostai. Akių nesimatė, jas slėpė tamsūs akinai pagal pas- 
kutinę Holivudo ar Paryžiaus — argi svarbu — madą. 

Likvidatorius nebadavo. Nekantriai lūkuriavo už dabartinės 
žmonos ir savo vados. Gyrėsi, kad bėga maratonus, tačiau beveik 
visi jo straipsniai, kaip paskui paaiškėdavo, buvo melas. Kresnas, 
pilvotas. Pusė plaukų išslinkę, o likusieji — žili. Jai keturiasdešimt 
vieneri, o atrodo kaip trisdešimties. Jam — šešiasdešimt ketveri, bet 
duotum septyniasdešimt, bent Rėjus taip galvojo ir dėl to jautė di- 
delį pasitenkinimą. 

Kol pilotai ir du vairuotojai visaip mėgino į bagažinę sugrūsti 
mantą ir didžiulius „Saks“ ir „Bergdorf“ pirkinių krepšius, šeimy- 
nėlė pagaliau sulipo į „Suburbaną“. Mat buvo trumpam šoktelėję 
į Manheteną apsipirkti, juk „Challengeriu“ — tik keturiasdešimt 
penkios minutės. 

„Suburbanas“ nurūko, spektaklis baigėsi, ir Rėjus „Cessnoje“ 
atsitiesė. 

Jei nejaustų jai tokios neapykantos, dar ilgai čia sėdėtų ir gal- 
votų apie vedybinį jųdviejų gyvenimą. 

Jokių įspėjamųjų ženklų, jokių barnių, jokių temperatūros svy- 
ravimų. Jai netyčia pasitaikė geresnė partija, ir tiek. 

Kad būtų lengviau kvėpuoti, pravėrė dureles ir pajuto, jog apy- 
kaklė šlapia nuo prakaito. Ranka persibraukė antakius ir išlipo. 

Pirmą kartą, kiek prisimena, jam švystelėjo mintis laikytis nuo 
čia atokiau. 


3 skyrius 


Teisės fakultetas buvo 
šalia Verslo fakulteto šiauriniame universiteto miestelio pakrašty- 
je, didingai nusidriekusiame nuo keisto kaimo, kurį suprojektavo 
ir pastatė Tomas Džefersonas. 

Unmversiteto miestelyje, kur labai buvo garbinama įsteigėjo ar- 
chitektūra, Teisės fakultetas tebuvo tik dar vienas šiuolaikiškas 
plokščias, stačiakampis statinys iš plytų ir stiklo, toks pat nuo- 
bodus ir neišvaizdus, kaip daugelis kitų šeštojo dešimtmečio pa- 
statų. Tačiau neseniai gautais pinigais jis buvo atnaujintas, gra- 
žiai sutvarkyta aplinka. Buvo geriausiųjų dešimtuke, nes čia dir- 
bo 1r studijavo geriausieji. Jį lenkė tik keletas „ai-vy“, bet ne 
valstybinės mokyklos. Fakultete mokėsi tūkstantis labai gabių stu- 
dentų. 

Rėjus buvo patenkintas Bostono šiaurryčiuose gavęs dėstyti ver- 
tybinių popierių teisę. Jo darbai patraukė mokslo komiteto dėme- 
Sį, 1r jis pasinaudojo palankia proga persikelti į geresnį fakultetą 
pietinėje dalyje. Viki buvo kilusi iš Floridos ir nors miesto gyve- 
nime ji klestėjo, prie Bostono Žiemų negalėjo priprasti. Jiedu greitai 
prisitaikė prie lėtesnių Šarlotsvilio tempų. Jis gavo etatinę vietą, 
ji - romanų kalbų daktaro laipsnį. Jiedu jau galvojo apie vaikus, 
bet į šeimos paveikslą įsibrovė Likvidatorius. 


21 


Kai tavo žmoną apvaisina kitas vyras, paskui ją pasiima, juk 
norėtųsi jį kai ko paklausti. Galbūt keletą klausimėlių užduotum 
ir jai. Tuoj po skyrybų tie klausimai neleisdavo užmigti, tačiau 1l- 
gainiui jis pajuto, jog niekad nebenorės su ja susitikti. Visus klau- 
simus jau buvo pamiršęs, bet kai pamatė ją oro uoste, vėl viską 
prisiminė. Įvažiuodamas į fakulteto automobilių stovėjimo aikš- 
telę, mintyse jis ir vėl ją tardė. 

Visi žinojo, kad jis priima po pietų, nurodyti priėmimo valan- 
dų jam nereikėjo. Durų nerakindavo - prašom, studentai, užeikit. 
Pastaruoju metu jie užeidavo retai. Dar kartą perskaitė tėvo direk- 
tyvą, ir įprastas jos griežtumas vėl jį suerzino. 

Penktą valandą užrakinęs kabinetą išėjo iš fakulteto ir nužings- 
niavo gatve į uždarą sporto kompleksą, kuriame trečiakursiai žai- 
dė antrą iš trijų beisbolo kėlinių prieš fakultetą. Profesoriai buvo 
sutriuškinti per pirmąjį kėlinį. Kad matytum, kuri komanda geres- 
nė, nebereikėjo nei antro, nei trečio kėlinio. 

Pajutę kraują, pirmakursiai ir antrakursiai sugarmėjo į pigiąsias 
vietas ir užgulė tvorą išilgai pirmosios bazės linijos, kur susispie- 
tusi fakulteto komanda prieš kėlinį drąsino vieni kitus menkaver- 
čiais patarimais. Kairiojoje aikštėje keletas abejotinos reputacijos 
fuksų būriavosi prie didelių šaldiklių — alus jau varva. 

Pavasarį niekur nera geriau, kaip universiteto miestelyje, pa- 
galvojo Rėjus, artindamasis prie aikštės ir ieškodamas patogesnės 
vietos, Iš kur galėtų stebėti rungtynes. Merginos su šortais, visuo- 
met netoli šaldiklis, šventiška nuotaika, vakarėliai, netrukus vasa- 
ra. Keturiasdešimt trejų metų amžiaus, viengungis, jis vėl užsima- 
ne būti studentu. Visi sako, kad dėstytojavimas palaiko jaunystę; 
energiją, proto aštrumą - galbūt, bet Rėjui norėjosi sėdėti ten, prie 
šaldiklio, su tais triukšmadarais, ir užkabinėti merginas. 

Netoliese stoviniavo kolegų būrelis i drąsinamai šypsojosi, kai 
fakulteto komanda nedarnia greta ėjo į aikštę. Keletas šlubčiojo. 
Pusė jų buvo apraišiotais keliais. Jis pastebėjo užsirėmusį ant tvo- 
ros kolegą ir artimiausią savo draugą dekaną Karlą Merką: kakla- 
raištis atrištas, švarkas kabo ant vieno peties. 

— Liūdnokai atrodo, — pastebėjo Rėjus. 

— Palauk, tuoj pradės žaisti, —- atsakė Merkas. 

Karlas buvo kilęs iš nedidelio Ohajo valstijos miestelio, kuria- 
me jo tėvas buvo vietinis teisėjas, vietinis šventasis, visų senelis. 
Karlas irgi pabėgo iš ten ir pažadėjo niekad nebegrįžti. 

— Nemačiau pirmojo kėlinio, - tarė Rėjus. 

— Buvo daug triukšmo. Septyniolika nulis po dviejų padavimų. 

Pradedantysis smogikas iš studentų komandos atmušė pirmą 
metimą į kairės aikštės tarpą — įprastas dvigubinis, bet kol kairės 
gaudantysis ir centro gaudantysis prišlubčiojo, užtvėrė kamuolį, po- 
rąkart jį paspyrė, dar susipešė, o paskui švystelėjo link aikštės vi- 
durio, bėgikas sugrįžo į vietą, ir lokautas žlugo. Triukšmadanai kai- 
rėje aikštėje tiesiog pasiuto. Studentai pirmose eilėse staugte stau- 
gė, reikalaudami dar klaidų. 

— Bus blogai, - tarė Merkas. 

Taip ir buvo. Dar po kelių apsižioplinimų Rėjui buvo gana. 

— Kitą savaitę išvažiuoju, — riktelėjo pro triukšmą, — esu kvie- 
čiamas į namus. 

— Pastebėjau, kad susikrimtęs, — atsakė Merkas. — Vėl laidotuvės? 

— Dar ne. Tėvas sušaukė aukščiausio lygio šeimos pasitarimą 
dėl turto paveldėjimo. 

— Užjaučiu. 

— Nereikia. Nėra ką ten aptarinėti, dėl ko peštis, bet tikriausiai 
bus bjauru. 

— Brolis? 

— Nežinia, brolis ar tėvas sukels daugiau rūpesčių. 

— Galvosiu apie tave. 

— Ačiū. Įspėsiu studentus, paskirstysiu užduotis. Darbas nenu- 
kentės. 

— Kada išvažiuoji? 

— Šeštadienį. Turėčiau grįžti antradienį arba trečiadienį, bet 
kažin. 

— Rasi mus vietoj, - paguodė Merkas. — Tikiuosi, šitas mačas 
bus pasibaigęs. 

— Atrodo, jis jau pasibaigė, - atsakė Rėjus. 

*** 


Niekas Rėjui taip neapkartindavo nuotaikos, kaip mintis, jog 
reikia važiuoti namo. Jis ten nebuvo daugiau kaip metus, bet jei- 
gu ir niekad ten nebevažiuotų, vis tiek būtų per greit. 

Meksikiečių užkandinėje nusipirko buritą ir užkando gatvės ka- 
vinėje prie čiuožyklos, kur paprastai rinkdavosi juodaplaukių bar- 
barų gauja ir gąsdindavo normalius žmones. Senasis Meinstritas 
buvo pėsčiųjų pasažas — gražus, su kavinėmis, senovinių daiktų 
krautuvėlėmis ir knygynais — ir jeigu oras, kaip visuomet, būdavo 
geras, restoranai būdavo atidaryti iki vėlumos. 

Rėjus, staiga vėl tapęs viengungiu, atsikratė savo nuostabaus 
priemiesčio namo ir persikėlė į centrą, kur dauguma senų pastatų 
buvo atnaujinti ir labiau tiko miestietiškam gyvenimo būdui. Jo še- 
šių kambarių butas buvo virš persiškų kilimų parduotuvės, su ne- 
dideliu balkonu virš pasažo. Kartą per mėnesį Rėjus savo studen- 
tus kviesdavosi pasivaišinti taure vyno ir lakštiniu. 

Kai atsirakino laukujes duris ir aidinčiais laiptais lipo į savo 
butą, jau buvo beveik sutemę. Jautėsi labai vienišas — nei drau- 
gės, nei šuns, nei katės, nei auksinės žuvelės. Per pastaruosius ke- 
lerius metus jis susipažino su dviem moterimis, kurios jam atrodė 
patrauklios, bet nė su viena nesusitikinėjo. Bijojo užmegzti roma- 
ną. Jį gundė viena efektinga trečiakursė, vardu Keili, bet jis ne- 
pasidavė. Potraukis seksui buvo taip įmigęs, kad jis pagalvodavo, 
ar nereikėtų kreiptis į konsultantą, gal duos stebuklingų vaistų. 
Įjungęs šviesą patikrino telefoną. 

Skambinęs Forestas, tikrai retas atvejis, bet ne visai netikėtas. 
Forestui tai būdinga: paskambina, bet numero nepalieka. Rėjus už- 
siplikė arbatos be kofeino ir įjungė grotuvą pasiklausyti džiazo, 
kad nereikėtų iš karto skambinti broliui. Keista, kiek jam reikia 
jėgų, kad prisiverstų paskambinti vieninteliam broliui, tačiau kal- 
bėtis su juo niekuomet nebūdavo malonu. Nei žmonų, nei vaikų 
jiedu neturėjo, jokių bendrų reikalų, tik pavardė ir tėvas. 

Rėjus surinko Eli namų numerį Memfyje. Ji ilgai neatsiliepė. 

— Labas, Eli, čia Rėjus Etlis, - maloniai prisistatė. 


24 


— O, — sumurmėjo ji taip, tarsi jis skambintų jau aštuntą kar- 
tą. - Jo nėra. 

Kaip sekasi, Eli? O tau? Gerai, ačiū, kad paklausei. Malonu 
tave girdėti. Kaip ten pas jus oras? 

— Jis man skambino, - paaiškino Rėjus. 

— Juk sakiau, kad nėra. 

— Girdėjau. Ar man skambinti kitu numeriu? 

— Kam? 

— Forestui. Ar vis dar galiu jį rasti šituo? 

— Tikriausiai. Paprastai jis gyvena čia. 

— Prašau pasakyti, kad jam skambinau. 

Jiedu susipažino, kai gydėsi: ji - nuo alkoholizmo, jis - nuo 
viso uždraustų kvaišalų meniu. Tuomet ji svėrė devyniasdešimt aš- 
tuonis svarus ir sakė, kad nuo to laiko, kai tapo suaugusia, maiti- 
nosi vien degtine. Metė gerti, išėjo švari, triskart pastorėjo ir kaž- 
kaip į tą įviliojo Forestą. Ji rūpinosi juo greičiau kaip motina, o 
ne kaip meilužė, apgyvendino jį savo nykaus Viktorijos laikų na- 
mo pusrūsyje. 

Rėjus vis dar laikė ragelį rankoje, kai suskambo telefonas. 

— Sveikas, broli, - šūktelėjo Forestas, — skambinai? 

— Mačiau, kad tu skambinai. Kaip sekasi? 

— Na, viskas buvo gerai, kol gavau senio laišką. Gavai ir tu? 

— Šiandien. 

— Jis vis dar mano, kad yra Teisėjas, o mes - pora nusikaltė- 
lių, ar ne? 

— Jis 1r liks Teisėju, Forestai. Kalbėjaisi su juo? 

Prunkštelėjimas, pauzė. 

— Dvejus metus jam neskambinu, nebeprisimenu, kada buvau 
į tuos namus koją įkėlęs. Nežinau, ar sekmadienį atvažiuosiu. 

— Atvažiuosi. 

— Kalbėjaisi su juo? 

— Prieš tris savaites. Skambinau aš, o ne jis. Atrodo, kad jis 
labai silpnas, Forestai, tikriausiai ilgai nebetemps. Manau, kad tu- 
rėtum rimtai pagalvoti... 

— Tik nepradėk, Rėjau. Nereikia tų pamokslų. 

Abu nutilo, stojo slogi tyla, kol abudu aprimo. Būdamas nar- 
komanas iškilioje šeimoje, Foresteris jau seniai sotus nuo visokiau- 
sių pamokymų ir neprašytų patarimų. 

— Atleisk, — atsiprašė Rėjus. — Aš atvažiuosiu. O tu? 

— Tikriausiai. 

— Švarus? 

Tai buvo labai asmeniškas klausimas, bet toks pat įprastas, kaip 
„Koks šiandien oras?“ Foresto atsakymas visuomet būdavo atvi- 
ras ir teisingas. 

- Šimtas trisdešimt devynios dienos, broli. 

- Šaunu. 

Ir taip, ir ne. Kiekviena blaivi diena džiugindavo, bet liūdna, 
kad praėjo dvidešimt metų, o jas vis dar tenka skaičiuoti. 

— Be to, pradėjau dirbti, - pridūrė išdidžiai. 

— Nuostabu. Kur? 

— Tvarkau bylas vietinei paskui greitąsias lakstančiai pigių ti- 
pelių šutvei, kur reklamuojasi per kabelinę ir slankioja aplink li- 
gonines. Gaunu parašą ir dalis - mano. 

Vargu, ar toks prastas darbas gali džiuginti, bet gerai, kad Fo- 
restas turi nors jį. Prieš tai jis dirbo užstatų laiduotoju, teismo šau- 
kimų išnešiotoju, ninkliavos agentu, apsaugininku, tardytoju, išban- 
dė praktiškai visus žemesnio lygio darbus teisininko profesijoje. 

— Neblogai, - pagyrė Rėjus. 

Forestas ėmė pasakoti apie susistumdymą ligoninės greitosios 
pagalbos priimamajame, o Rėjus mintimis nuklydo kitur. Brolis dir- 
bo ir tvarkdariu striptizo bare, tik ši karjera buvo trumpa ir baigė- 
si, kai per vieną naktį jį dukart gerokai apdaužė. Vienerius metus 
nauju „Harley-Davidsonu“ jis važinėjosi po Meksiką, tik neaišku, 
už kokius pinigus. Mėgino vienam Memfio lupikautojui padėti iš- 
lupinėti skolas, bet, susidūręs su smurtu, vėl pasirodė netinkamas. 

Sąžiningas darbas Foresto niekuomet netraukė, tačiau, kalbant vi- 
sai atvirai, pirmasis pokalbis dėl kriminalinės jo biografijos paprastai 

net neįvykdavo. Du su narkotikais susiję nusikaltimai, abu juos pa- 
darė nesulaukęs dvidešimties, bet dėmė liko visam gyvenimui. 

— Dar kalbėsiesi su seniu? — išgirdo klausimą. 

— Ne, sekmadienį atvažiuoju, - atsakė Rėjus. 

— Kelintą būsi Klentone? 

— Nežinau. Tikriausiai apie penkias. O tu? 

— Dievas liepė penktą, ar ne? 

— Taip. 

— Tai aš būsiu po penkių. Iki. 

Rėjus sukiojosi aplink telefoną dar valandą, vis negalėdamas 
apsispręsti: taip, paskambins tėvui ir nors pasisveikins, bet pas- 
kui - ne, neskambins, galės su juo pasikalbėti vėliau, akis į akį. 
Teisėjas kalbėtis telefonu nemėgo, ypač jei kas vakare sutrikdy- 
davo jo vienatvę. Dažniausiai jis nė neatsiliepdavo. O jeigu vis 
dėlto pakeldavo ragelį, tai kalbėdavo taip šiurkščiai ir grubiai, kad 
belikdavo atsiprašyti ir atsisveikinti. 

"Teisėjas visuomet vilkėdavo juodomis kelnėmis ir baltais, gerai 
sustandintais marškiniais su mažytėmis it šlakai pypkės pelenų pra- 
degintomis skylutėmis. Balti medvilniniai marškiniai jam tarnaudavo 
po dešimtį metų, nesvarbu, kad dėmėti ir pradeginti, „Pas Meibę“ 
prie aikštės kas savaitę skalbiami ir standinami. Kaklaraištis toks pat 
šiniu. Ir, kaip visuomet, su tamsiai mėlynomis petnešomis. 

Sėdės užsiėmęs prie savo darbo stalo po generolo Foresto por- 
tretu, sėdėdamas verandoje nelauks sugrįžtančių į namus savo sū- 
nų. Tegu jie mato, kad jis dirba net ir sekmadienio popietę ir kad 
jų apsilankymas jam ne toks jau svarbus. 

Kelionei į Klentoną 
reikėjo maždaug penkiolikos valandų, bet jei važiuosi ketureiliu 
greitkeliu kartu su krovinių vežėjais, aplenksi kamščius miestuo- 
se, tai paskubėjęs gali suspėti per dieną. Rėjus neskubėjo. 

Įsimetė keletą daiktų į savo rodsterį „Audi TT“ - atvirą dvmetį 
automobilį su pakeliamu stogu, kurį pirko vos prieš savaitę, ir, su 
niekuo neatsisveikinęs, nes niekam nerūpėjo, kada jis išeina ar grįŽ- 
ta, išvažiavo iš Šarlotsvilio. Jis neviršys greičio ir nevažiuos keturei- 
damas. Ant odinės automobilio sėdynės po ranka pasidėjo žemėla- 
pius, termosą stiprios kavos, tris kubietiškus cigarus ir butelį vandens. 

Kelias minutes važiavo į vakarus nuo miesto, paskui pasuko į 
kairę Blu Ridž parko kryptimi ir vingiuotu kalnų keliu nuvažiavo 
į pietus. Jo „TT“ buvo 2000 modelio, tik metai ar dveji, kai nuo 
konvejerio. Maždaug prieš pusantrų metų, perskaitęs pranešimą, 
kad netrukus pasirodys nauji sportiniai „Audi“, nulėkė ir užsisakė 
pirmasis mieste. Kito tokio dar nematė, nors prekybos agentas už- 
tikrino, jog jie bus labai populiarūs. 

Apžvalgos aikštelėje jis nuleido automobilio stogą, užsidegė ci- 
garą, gurkštelėjo kavos ir vėl leidosi į kelią neviršydamas ketu- 
riasdešimt penkių mylių per valandą greičio. Net ir neskubant, 
Klentonas grėsmingai artėjo. 

Po keturių valandų, ieškodamas degalų, Rėjus užsuko į mažą 
Šiaurės Karolinos miestelį ir, pagrindinėje gatvėje užsidegus rau- 
donai šviesoforo šviesai, turėjo sustoti. Prieš jį praėjo trys advo- 
katai, kalbėdami vienas per kitą, nešini senais portfeliais, beveik 
tokiais pat nušiurusiais ir susidėvėjusiais, kaip ir jų batai. Žvilgte- 
lėjęs į kairę pastebėjo Teismo rūmus. Pasižiūrėjo į dešinę ir pa- 
matė, kaip būrelis pradingo užkandinėje. Staiga pasijuto esąs al- 
kanas ir pasiilgęs žmonių klegesio. 

Jie sėdėjo kabinoje prie lango ir, maišydami kavą, vis dar kal- 
bėjosi. Rėjus atsisėdo prie stalelio netoliese ir užsisakė didelį su- 
muštinį. Senyva padavėja juos čia išnešioja, matyt, jau daugelį me- 
tų. Stiklinę arbatos su ledu, vieną sumuštinį — viską ji stropiai už- 
sirašė. Šefas tikriausiai už ją vyresnis, pamanė jis. 

Anie advokatai visą rytą teisme ginčijosi dėl gabalo žemės kal- 
nuose. Žemė buvo parduota, paskui iškeltas ieškinys ir taip toliau, 
ir taip toliau, o dabar vyksta teismas. Jie pakvietė liudytojus, tei- 
sėjui citavo precedentus, ginčijo kiekvieną kitos šalies sakinį ir ap- 
skritai taip įkaito, kad būtų galėję ir atsipūsti. 

Tai štai ko man linkėjo tėvas, — vos neištarė Rėjus balsu. Ap- 
simesdamas, kad skaito, jis sėdėjo prisidengęs vietos laikraščiu, bet 
klausėsi, ką kalba advokatai. 

Teisėjas Riubenas Etlis svajojo, kad, baigę teisę, sūnūs grįš į 
Klentoną, o kai jis išeis į pensiją, prie aikštės visi trys atidarys 
kontorą. Sūnūs įgis garbingą profesiją, o jis išmokys juos advo- 
kato darbo - vaikai taps džentelmenais, provincijos advokatais. 

Skurdžiais, - pamanė Rėjus. Kaip ir kituose Pietų miesteliuo- 
se, Klentone advokatų buvo iki soties. Jų kontoros Tėismo rūmų 
aikštėje stovėjo viena prie kitos. Jų klientai buvo politikai, ban- 
kai, miesto klubai, mokyklų tarybos, net bažnyčios ir mažosios ly- 
gos. Kur gi jis įsispraustų šitoje aikštėje“? 

Kol Rėjus mokėsi koledže, o paskui fakultete, per vasaros atos- 
togas dirbdavo klerku pas tėvą. Atlyginimo, žinoma, negaudavo. 
Jis pažinojo visus Klentono advokatus. Apskritai jie nebuvo blogi 
žmonės. Tik jų buvo per daug. 

Forestas klystkeliais nuėjo anksti, taigi tėvas ėmė dar labiau 
spausti Rėjų sekti jo pėdomis į tauraus skurdo gyvenimą. Tačiau 
Rėjus priešinosi tam spaudimui ir po pirmojo kurso prisiekė sau 
Klentone nepasilikti. Dar metų prireikė, kad sukaupęs drąsą pasa- 
kytų tai savo tėvui. Šis aštuonis mėnesius po to su juo nekalbėjo. 
Kai Rėjus baigė studijas, Forestas sėdėjo kalėjime. Teisėjas Etlis 
į teismo posėdį atėjo pavėlavęs ir atsisėdo paskutinėje eilėje, pas- 
kui išėjo anksti, Rėjui neprataręs nė žodžio. Juos sutaikė tik pir- 
masis širdies priepuolis. 

Tačiau ne dėl menkų uždarbių Rėjus pabėgo iš Klentono. „Et- 
lis 6“ Etlis“ taip ir nesusikūrė, nes jaunesnysis partneris panoro iš- 
trūkti iš tėvo šešėlio. 

"Teisėjas Etlis buvo didelis mažo miestelio žmogus. 

Degalinę Rėjus surado miestelio pakraštyje ir netrukus vėl va- 
žiavo kalvotu keliu tolyn keturiasdešimt penkių mylių per valan- 
dą greičiu. Kartais - keturiasdešimties. Sustodavo apžvalgos aikš- 
telėse pasigėrėti gamtovaizdžiu. Atidžiai ištyrinėjęs žemėlapį, mies- 
tus aplenkdavo. Anksčiau ar vėliau jis vis tiek privažiuos Misisi- 
pės valstiją. 

Prie Šiaurės Karolinos ribos rado motelį, kuris už dvidešimt de- 
vynis dolerius ir devyniasdešimt devynis centus siūlė oro kondi- 
cionavimą, kabelinę televiziją ir švarius kambarius, tik reklama bu- 
vo sulankstyta, aprūdijusiais kraštais. Su kabeline atėjo ir infliaci- 
ja, nes dabar kambarys kainavo keturiasdešimt dolerių. Greta bu- 
vo kiaurą parą veikianti užkandinė, kur Rėjus nekramtęs prarijo 
porą virtinių — specialaus vakaro patiekalo. Pavakarieniavęs atsi- 
sėdo ant suolelio priešais motelį ir, užsirūkęs cigarą, dairėsi į ret- 
karčiais pravažiuojančius automobilius. 

Maždaug už šimto jardų kitapus kelio buvo apleistas užvažiuo- 
jamasis kino teatras. Afiša nukritusi, apaugusi žole ir vijokliais. 
Didelis ekranas ir tvora aplink jį jau daugelį metų buvo apirusi. 

Kadaise toks kino teatras buvo ir Klentone, netoli pagrindinės 
į miestą vedančios magistralės. Jis priklausė Šiaurės kino tinklui 
ir vietiniams parūpindavo tipiškų paplūdimio romaniukų, siaubo, 

kung-fu talžymosi — visko, kas traukdavo jaunimą, o pamokslinin- 
kams duodavo pakankamai progų painkšti. 1970-aisiais bosai Šiau- 
rėje nutarė dar kartą užteršti Pietus ir atsiuntė šlykštynių. 

Kaip ir viskas, kas bloga ar gera, pornografija Misisipėje pa- 
sirodė vėlai. Kai afiša pakvietė žiūrėti „Komandos aistruolių“, 
niekas nepastebėjo. Bet kai kitą dieną paskelbė „XXX“, prigužė- 
jo automobilių, kavinėse prie aikštės tvyrojo pakili nuotaika. Pir- 
miausia filmą turėjo rodyti mažam smalsių entuziastų būreliui. 
Peržiūros mokykloje buvo mėgstamos, taigi antradienį būriai pa- 
auglių, dauguma su žiūronais, pasislėpė miškelyje ir baiminda- 
miesi lūkuriavo. Trečiadienio vakarą, po pamaldų, pamokslinin- 
kai surengė kontrataką, labiau pasikliaudami prievarta, o ne ap- 
galvota taktika. 

Imdami pavyzdį iš protestuotojų dėl pilietinių teisių, kuriems 
nejautė absoliučiai jokios užuojautos, jie nuvedė savo aveles prie 
kino teatro šalia greitkelio, iškėlę ten plakatus meldėsi, giedojo ir 
paskubomis užsirašinėjo užvažiuojančių automobilių numerius. 

Verslas nutrūko it užsukus čiaupą. Šiaurės korporacijos vyru- 
kai, siekdami įpareigojimo nepažeisti ieškovo teisių, tuoj pat iš- 
kėlė bylą. Dvasiškiai taip pat sukurpė bylą, ir nieko nuostabaus, 
kad visa tai pakliuvo į gerbiamojo Riubeno V. Etlio, Pirmosios 
presbiterionų bažnyčios nario iki gyvos galvos, pirmą šventyklą pa- 
stačiusių Etlių palikuonio ir pastaruosius trisdešimt metų mokyto- 
javusio sekmadieninėje mokykloje senoms ožkoms, kurios rinkda- 
vosi bažnyčios pusrūsio virtuvėje, teismo salę. 

Bylos nagrinėjimas truko tris dienas. Kadangi nė vienas Klen- 
tono advokatas „Komandos aistruolių“ negynė, tai savininkams at- 
stovavo didelė firma iš Džeksono. Palaikydami dvasiškius, prieš 
filmą pasisakė šimtai vietinių. 

Po dešimties metų, mokydamasis Tulano teisės kolegijoje, Rė- 
jus išstudijavo savo tėvo išvadą, pateiktą toje byloje. Vadovaudama- 
sis paskutinėmis federalinėmis bylomis, Teisėjas Etlis paskelbė nu- 
tartį, gynusią protestuotojų teises, bet su tam tikromis išlygomis. 
"Taigi remdamasis JAV Aukščiausiojo Teismo nutartimi tuomet ne- 
seniai įvykusioje byloje dėl nešvankybės, filmą rodyti leido. 

Juridiškai išvada negalėjo būti tobulesnė. Politiškai — prasčiau- 
Sia iš prasčiausių. Visi buvo nepatenkinti. Naktimis anonimai skam- 
bindavo telefonu ir grasindavo. Dvasiškiai Riubeną Etlį apšaukė 
išdaviku. Pažiūrėsim, kai bus rinkimai, grūmojo jam iš sakyklos. 

Clanton chronicle ir The Ford County Times užplūdo laiškai, 
pliekiantys "Ieisėją Etlį už tai, kad į nesuteptą miestelio bendruo- 
menę įleido tokį purvą. Kai galiausiai Teisėjui visa tai įkyrėjo, jis 
nusprendė prabilti. Pasirinko sekmadienio pamaldas Pirmojoje pres- 
biterionų bažnyčioje. Žinia, kaip Klentone įprasta, pasklido žaibiš- 
kai. Sausakimšoje bažnyčioje Teisėjas Etlis ryžtingai žengė prie al- 
toriaus, užlipo kilimu užklotais laipteliais ir atsistojo sakykloje. Jis 
buvo daugiau kaip šešių pėdų ūgio, apkūnus, o juodas kostiumas 
teikė jam valdingumo. 

— Teisėjui, kuris prieš teismą skaičiuoja balsus, derėtų sudeginti 
savo mantiją ir bėgti iš apygardos, —- pradėjo rūsčiai. 

Rėjus su Forestu sėdėjo kiek galėjo atokiau, balkono kampu- 
tyje, ir abu verkė. Jie maldavo tėvą, kad leistų praleisti pamaldas, 
tačiau eiti į bažnyčią būdavo privalu bet kokiomis aplinkybėmis. 

Nežinantiems jis paaiškino, jog, nepaisant asmeninio požiūrio 
arba nuomonės, privalu laikytis teisinių precedentų, ir kad geri tei- 
sėjai paklūsta įstatymui. Silpni teisėjai klauso minios. Silpni tei- 
sėjai bijo prarasti rinkėjų balsus, o paskui graužia nagus, kai jų 
nutartys perduodamos į aukštesniuosius teismus. 

— Vadinkit mane, kaip norit, - kreipėsi jis į nuščiuvusią mi- 
nią, - bet aš ne bailys. 

Jo žodžiai vis dar skambėjo Rėjaus ausyse, jis vis dar matė savo 
tėvą ten, toli, stovintį vieną kaip milžiną. 

Maždaug po savaitės protestuotojai pavargo, ir pornografija bu- 
vo rodoma toliau. Kung-fu grįžo dar aršesnis, bet visi buvo pa- 
tenkinti. Po dvejų metų Teisėjas Etlis, kaip įprasta, gavo aštuonias- 
dešimt procentų Fordo apygardos balsų. 

Rėjus nuspriegė cigarą į krūmus ir grįžo į kambarį. Naktis bu- 
vo vėsi. Atsidaręs langą klausėsi pravažiuojančių ir nutolstančių 
už kalnų automobilių ūžesio. 

5 skyrius 


Kiekviena gatvė turėjo 
savo istoriją, kiekvienas pastatas kėlė prisiminimų. Palaimintieji, 
turėję nuostabią vaikystę, galintys važinėti gimtųjų miestų gatvė- 
mis ir laimingai grįžti atgal į praėjusius metus. Visi kiti į namus 
grįžta tik iš pareigos ir skuba kuo greičiau iš jų ištrūkti. Klen- 
tone išbuvęs vos penkiolika minučių, Rėjus jau nekantravo bėg- 
ti iš jo. 

Miestelis buvo truputį pasikeitęs, bet vis toks pat. Šalia greit- 
kelių, vedančių į jį, kuo tankiau ir taip, kad būtų gerai matomi, 
spietėsi pigūs metaliniai pastatai ir kilnojamieji namai. Fordo apy- 
gardoje nebuvo jokių zonų. Žemės savininkas be jokio leidimo, 
inspekcijos, kodekso, neįspėjęs kaimyninių Žemės savininkų, ga- 
lėjo statyti ką tik užsigeidęs. Leidimo ir dokumentų buvo reika- 
laujama tik kiaulių fermų ir branduolinių reaktorių statybai, todėl 
kasmet vis daugėjo bjaurių chaotiškai suręstų statinių. 

Senesni miestelio kvartalai, esantys arčiau aikštės, nepasikeitė. 
Ilgos pavėsingos gatvės buvo tokios pat švarios ir tvarkingos, kaip 
anuomet, kai Rėjus lakstė jomis dviračiu. Daugumos namų savi- 
ninkus jis pažinojo, kai kurie iš jų buvo iškeliavę į amžinybę, bet 


mos. Tik keletas namų buvo netvarkingi. Kai kurie - apleisti. 

Šiame giliai į Bibliją pasinėrusiame krašte galiojo nerašyta tai- 
syklė — sekmadienį nieko neveikti, tik eiti į bažnyčią, sėdėti na- 
mų verandose, lankyti kaimynus ir ilsėtis taip, kaip liepė Dievas. 

Diena buvo debesuota, gegužės mėnesiui šaltoka, ir jis, sukio- 
damasis seniai pramintais takais, stumdamas laiką, kol ateis pa- 
skirtoji valanda, stengėsi prisiminti, ką gero išgyveno Klentone. Čia 
buvo Dizi Dyn parkas, kuriame jis rungtyniaudavo jaunių lygos 
„Piratų“ komandoje, dar - viešas tvenkinys, kuriame maudydavo- 
si kiekvieną vasarą, išskyrus 1969-ųjų, kai miestas jį uždarė, kad 
nereikėtų įsileisti juodaodžių vaikų. Čia buvo trys bažnyčios - bap- 
tistų, metodistų ir presbiterionų — fasadais žvelgiančios viena į kitą 
Antrosios ir Guobų sankryžoje tarsi budrūs sargybiniai, rungtyniau- 
jantys savo bokštų aukštumu. Dabar jos tuščios, bet po valandė- 
lės uolesni tikintieji ims rinktis vakaro mišioms. 

Aikštė buvo tokia pat tuščia, kaip ir į ją vedančios gatvės. Su 
aštuoniais tūkstančiais gyventojų Klentonas buvo gana didelis, 
kad pritrauktų nuolaidų parduotuves, kurios iššlavė tiek daug 
miestelių. Bet čia žmonės buvo ištikimi savo miestelio pirkliams, 
taigi aplink aikštę nebuvo nė vieno tuščio ar lentomis užkalto pa- 
stato — tikras stebuklas. Mažmenininkų krautuvėlės buvo įsisprau- 
dusios tarp bankų, advokatų kontorų ir kavinių, bet šeštadieniais 
ne viena nedirbdavo. 

Pamažu eidamas per kapines jis apžiūrinėjo Etlių giminės ka- 
pus senojoje jų dalyje, kur paminklai buvo didingesni. Rėjus vi- 
suomet manė, jog tuose kapuose palaidoti šeimos pinigai, kurių 
jis niekad nematė. Pasistatęs automobilį, priėjo prie motinos ka- 
po, kurio jau seniai nelankė. Ji buvo palaidota tarp Etlių, tolimiau- 
siame giminės sklypo gale, kadangi prie jų nepritapo. 

Netrukus, mažiau kaip po valandos, jis sėdės Teisėjo kabinete, 
gurkšnos tirpią arbatą ir klausysis tikslių nurodymų, kaip tėvą pa- 
guldyti amžinojo poilsio. Jų bus ir daugiau - šūsnis dekretų ir nu- 
rodymų, kadangi Teisėjas - didis žmogus ir jam labai svarbu, kaip 
bus pagerbtas jo atminimas. 

Grįždamas Rėjus praėjo pro vandens bokštą, į kurį dukart bu- 
vo įlipęs, antrą kartą apačioje jo laukė policija. Vyptelėjo savo se- 

nosios mokyklos pusėn - baigęs niekuomet ten nebenuėjo. Už jos 
buvo futbolo aikštė, kurioje Forestas Etlis lengvai nurungdavo pne- 
šininkus ir būtų išgarsėjęs, jei jo nebūtų išspyrę iš komandos. 

Buvo be dvidešimties minučių penkios, sekmadienis, gegužės 
septinta diena. Laikas šeimos susinnkimui. 


**+k 

„Klevų guotas“ nerodė jokių gyvybės ženklų. Veja priešais na- 
mą buvo neseniai nupjauta, juodas senasis Teisėjo „Linkolnas“ sto- 
vėjo kieme, daugiau nebuvo jokio ženklo, jog namas gyvenamas. 

Fasadą stelbė keturios didelės, apvalios portiką laikančios ko- 
lonos. Kai Rėjus gyveno čia, jos buvo baltos. Dabar jas dengė 
vijoklių ir gebenių žaluma. Plačiai išsikerojusi glicinija gaubė ko- 
lonų viršų ir jau kabinosi į stogą. Viską — gėlynus, krūmus, take- 
lius - stelbė piktžolės. 

Pamažu sukant į privažiavimą, kaip visuomet, užplūdo prisimi- 
nimai, bet jis, matydamas, kuo pavirto kadaise buvę ištaigingi na- 
mai, tik liūdnai palingavo galvą. Kaip ir kaskart, vėl pajuto ky- 
lant kaltės bangą. Jam derėjo pasilikti, derėjo su senuku įkurti „Et- 
lio 6: Etlio“ rūmus, vesti vietinę merginą ir paleisti į pasaulį pus- 
tuzinį palikuonių, kurie gyventų „Klevų guote“, dievintų Teisėją 
ir suteiktų jam džiaugsmo senatvėje. 

Kiek įmanydamas garsiau užtrenkė automobilio dureles, tikė- 
damasis įspėti tą, kuriam tikriausiai reikia įspėjimo, bet „Klevų 
guotas“ tą garsą švelniai sugėrė. Gretimas namas į rytus buvo dar 
viena seniena, kurioje gyveno metų metus merdėjanti senmergių 
pora. Jis taip pat buvo prieškarinis, tik be vijoklių ir piktžolių, vi- 
siškai užgožtas penkių didžiausių Klentono ąžuolų. 

Fasadiniai laiptai ir veranda neseniai nušluoti. Prie pravirų durų 
atremta šluota. Teisėjas namų nerakindavo, ir kadangi nesinaudojo 
oro kondicionieriumi, langai ir durys ištisą parą būdavo pravini. 

Rėjus giliau įkvėpė, stumtelėjo duris ir šios triukšmingai trink- 
telėjo į atramą. Žengęs į vidų pastovėjo, norėdamas užuosti, koks 
kvapas sudirgins uoslę šįkart. Daugelį metų Teisėjas laikė seną ka- 

tę, turinčią blogų įpročių, kurių padariniai buvo jaučiami visame 
name. Dabar katės nebebuvo, tačiau jos dvokas liko. Buvo tvan- 
ku, ore tvyrojo dulkių ir pypkės tabako kvapas. 

— Ar yra kas namie? - nelabai garsiai šūktelėjo jis. 

Niekas neatsiliepė. 

Prieangyje, kaip ir visur kitur, buvo prikrauta dėžių su seno- 
mis bylomis ir dokumentais, kurių Teisėjas laikėsi įsikibęs tarsi di- 
džiausio lobio. Jos čia gulėjo nuo tada, kai apygarda išprašė jį iš 
Ieismo rūmų. Rėjus žvilgtelėjo į valgomąjį dešinėje, kuriame per 
keturiasdešimt metų niekas nebuvo pasikeitę, paskui, aplenkęs 
kampą, žengė į koridorių, taip pat užgriozdintą dėžėmis. Žengęs 
dar keletą atsargių žingsnelių, žvilgtelėjo į tėvo kabinetą. 

"Teisėjas snaudė ant sofos. 

Rėjus greitai atsitraukė ir nuėjo į virtuvę, kur, keista, nešvarių 
indų kriauklėje nesimatė, o spintelės buvo švarios. Paprastai vir- 
tuvėje vyraudavo netvarka, bet šiandien viskas buvo tvarkinga. Šal- 
dytuve susirado mineralinio vandens ir atsisėdo prie stalo, mėgin- 
damas nuspręsti, ar tėvą žadinti, ar dar atidėti tai, kas neišvengia- 
ma. Senukas sirgo, jam reikėjo ilsėtis, taigi gurkšnodamas vande- 
nį Rėjus žvelgė į laikrodį virš viryklės, kurio rodyklės pamažu ar- 
tėjo prie penkių. 

Forestas prisistatys, Rėjus tuo neabejojo. Susitikimas pernelyg 
svarbus. Forestas visą gyvenimą vėluoja. Laikrodžio nenešioja, gi- 
riasi nežinąs, kokia diena, ir daugelis juo tiki. 

Lygiai penktą Rėjui nusibodo laukti ir jis apsisprendė. Juk ne 
šiaip sau nukeliavo tokį kelią, taigi — prie darbo. Įėjęs į kabinetą 
pastebėjo, jog tėvas guli kaip gulėjęs, ir minutę ar dvi - jam atro- 
dė, kad labai ilgai — stovėjo sustingęs, nenorėdamas jo pažadinti 
17 kartu jausdamasis tarsi įsibrovėlis. 

"Teisėjas mūvėjo tas pačias juodas kelnes ir buvo apsivilkęs tuos 
pačius baltus standžius marškinius, kuriuos, kiek Rėjus prisiminė, 
vilkėdavo visuomet. Tamsiai mėlynos petnešos, be kaklaraiščio, 
juodos puskojinės ir juodos rankogalių movos. Buvo sulysęs, at- 
rodė tarsi paskendęs drabužiuose. Veidas įkritęs, išblyškęs, reti 

plaukai glotniai sušukuoti atgal. Rankos sukryžiuotos ties juosme- 
niu ir beveik tokios pat baltos, kaip marškiniai. 

Prie diržo dešinėje kabojo maža balta plastikinė dėžutė. Rėjus 
tyliai žengtelėjo artėliau, kad ją apžiūrėtų. Tai buvo morfjus. 

Rėjus užsimerkė, vėl atsimerkė, apsidairė po kambarį. Atlenkia- 
mas darbo stalas po generolu Forestu buvo kaip buvęs. Ant jo tebes- 
tovėjo senoviška ,„Underwood“ rašomoji mašinėlė, greta jos — šūs- 
nis dokumentų. Netoliese stovėjo platus raudonmedžio stalas - su 
Forestu kovojusio Etlio palikimas. 

Veriamas rūstaus generolo Natano Bedfordo Foresto žvilgsnio, 
stovėdamas kambario, kuriame laikas neegzistavo, viduryje, Rėjus 
ėmė suvokti, kad tėvas nekvėpuoja. Šis suvokimas jį apėmė pa- 
mažu. Kostelėjo, bet nebuvo nė menkiausios reakcijos. Tuomet pa- 
silenkęs palietė Teisėjo kairįjį riešą. Pulso neužčiuopė. 

Teisėjas V. Etlis buvo miręs. 


6 skyrius 


Čia stovėjo senoviška 
pinta kėdė su apdriskusia pagalvėle ir nuspurusiu užtiesalu ant at- 
lošo. Niekas, išskyrus katę, ant jos nesėdėdavo. Rėjus žengė ata- 
tupstas ir atsisėdo, nes jokios kitos sėdimos vietos arčiau nebuvo. 
Jis ilgai sėdėjo priešais sofą laukdamas, kad tėvas imtų kvėpuoti, 
pabustų, atsisėstų, šoktų tvarkyti reikalus ir paklaustų: „O kur Fo- 
restas?“ 

Tačiau Teisėjas nejudėjo. „Klevų guote“ girdėjosi tik sunkiai 
besitvardančio Rėjaus alsavimas. Namuose buvo tylu, sustingęs 
oras atrodė dar sunkesnis. Jis žvelgė į ramiai besiilsinčias pabalu- 
sias rankas ir laukė, kad jos nors kiek krustelėtų. Aukštyn, žemyn, 
labai lėtai, kol kraujas vėl pradės cirkuliuoti, o plaučiai prisipil- 
dys oro ir vėl ištuštės. Tačiau nieko neįvyko. Tėvas gulėjo tiesus 
it lenta, rankos ir kojos suglaustos, smakras ant krūtinės, tarsi gul- 
damasis būtų Žinojęs, jog, šis paskutinis snaudulys truks amžinai. 
Sučiauptose lūpose buvo matyti šypsenos šešėlis. Stiprūs vaistai 
numalšino skausmą. 

Kai sukrėtimas ėmė slūgti, užplūdo klausimai. Ar seniai mirė? 
Ar jį priveikė vėžys, ar senukas padaugino morfijaus? Argi dabar 
tai svarbu? Ar jis tai surežisavo savo sūnums? Kur, po velnių, Fo- 
restas? Bet kokia iš jo nauda? 

Paskutinį kartą likęs vienas su tėvu, Rėjus stengėsi sutramdyti 
ašaras ir visus įprastinius skausmingus klausimus: kodėl neatva- 
žiavo anksčiau, kodėl dažniau nelankydavo, kodėl jam nerašė, ne- 
skambindavo ir daugybę kitų, kurie, jeigu tik jis duotų valią, nie- 
kuomet nesibaigtų. 

Galiausiai jis krustelėjo. Paskubomis atsiklaupė prie sofos ir, 
padėjęs galvą ant Teisėjo krūtinės, sušnabždėjo: 

— Myliu tave, tėti, — ir sukalbėjo maldą. 

Kai atsistojo, akis buvo užtemdžiusios ašaros, 0 jis to nenorė- 
jo. Bet kurią akimirką atvažiuos brolis, o Rėjus buvo nusiteikęs 
viską sutvarkyti be emocijų. 

Ant raudonmedžio stalo jis pastebėjo peleninę ir dvi pypkes. 
Viena buvo tuščia. Kitoje buvo pilna tabako, neseniai rūkyta. Bu- 
vo dar truputį šilta, kaip atrodė Rėjui, bet jis tuo abejojo. Įsivaiz- 
davo, kaip Teisėjas rūkydamas tvarkosi stalą, nenorėdamas, kad 
vaikai pamatytų per didelę netvarką, staiga persmelkus skausmui, 
išsitiesia ant sofos, truputis morfijaus, kad taip labai neskaudėtų, 
ir jis užsnūsta. 

Greta ,„Underwoodo“ gulėjo vienas iš oficialiųjų Teisėjo vokų, 
ant kurio buvo atspausdinta: „Paskutinė Riubeno V. Etlio valia ir 
testamentas“. Po užrašu buvo vakar dienos data, 2000 metų ge- 
gužės 6 diena. Paėmęs voką Rėjus išėjo iš kambario. Iš šaldytuvo 
pasiėmė dar vieną butelį mineralinio, išėjo į verandą ir, sėdėda- 
mas supamojoje kėdėje, ėmė laukti Foresto. 

Gal paskambinti į laidojimo namus, tegu išneša tėvą, kol atva- 
žiuos brolis? Kurį laiką jis svarstė, paskui perskaitė testamentą. Tai 
buvo paprastas, vieno puslapio dokumentas be jokių staigmenų. 

Nutarė palaukti iki šešių, O jeigu Forestas neatvažiuos, tuomet 
paskambins į laidojimo namus. 

"Teisėjas tebegulėjo miręs, kai Rėjus sugrįžo į kabinetą, bet tai 
jo nebestebino. Jis vėl padėjo voką greta rašomosios mašinėlės ir, 
iš pradžių jausdamasis kiek nesmagiai, ėmė vartyti popierius. Jis 
tvarkys tėvo palikimą ir netrukus bus atsakingas už visus šiuos do- 
kumentus. Aprašys turtą, apmokės sąskaitas, palydės Etlių šeimos 

pinigų likučius per testamento patvirtinimą ir galiausiai juos pa- 
laidos. Testamentu viskas padalyta sūnums, taigi palikimas aiškus 
ir sąlygiškai paprastas. 

Sekdamas laiką ir laukdamas brolio, akylai stebimas generolo 
Foresto, Rėjus naršė kabinetą. Vis dar bijodamas sutrukdyti tėvui, 
Rėjus stengėsi elgtis kuo tyliau. Atlenkiamo stalo stalčiai buvo pri- 
kimšti laiškų popieriaus. Ant raudonmedžio stalo pūpsojo šūsnis 
naujos korespondencijos. 

Už sofos stovėjo knygų lentyna, kimšte prikimšta teisės trak- 
tatų, kurių niekas seniai nebeskaitė. Lentynos buvo riešutmedžio. 
Pasak šeimos legendos, kuria niekas neabejojo, kol negimė Fores- 
tas, jas padarė ir padovanojo vienas žmogžudys, kurį praėjusio am- 
žiaus pabaigoje iš kalėjimo išlaisvino Teisėjo senelis. Lentynos rė- 
mėsi į ne daugiau kaip trijų pėdų aukščio riešutmedžio spintelę. 
Ši buvo su šešiomis durelėmis ir naudojama vietoj saugyklos. Rė- 
jus niekuomet nebuvo jos atidaręs. Priešais spintelę, beveik visiš- 
kai ją užstodama, stovėjo sofa. 

Vienos durelės buvo praviros. Viduje Rėjus pastebėjo tamsiai 
žalias „Blake 6 Son“ kanceliarinių prekių parduotuvės dėžes, ku- 
rias pamena tiek, kiek siekė jo atmintis. „Blake 6 Son“ labai se- 
na Memfio spausdinimo kompanija. Beveik visi advokatai ir tei- 
sėjai pirkdavo „Blake 64 Son“ laiškų popierių ir vokus, ir taip bu- 
vo visuomet. Pritūpęs užlindo už sofos, kad jas apžiūrėtų. Saugyk- 
lai paliktame tarpe buvo ankšta ir tamsu. 

Pro praviras duris buvo matyti palikta neuždaryta vokų dėžė, 
vos keli coliai nuo grindų. Tačiau vokų joje nebuvo. Dėžė buvo 
pilna pinigų — šimto dolerių banknotų. Šimtai jų buvo tvarkingai 
sudėti į apie penkių colių aukščio, dvylikos colių pločio, aštuo- 
niolikos — ilgio dėžę. Jis ją pakėlė. Dėžė buvo sunki. Spintelėje 
tokių dėžių buvo daugiau. 

Rėjus ištraukė dar vieną. Ji taip pat buvo pilna šimtinių. Ir tre- 
čioji. Ketvirtojoje banknotų pluošteliai buvo apklijuoti geltono po- 
pieriaus juostelėmis, ant kurių buvo atspausdinta „$2,000“. Pas- 
kubomis juos suskaičiavo — penkiasdešimt trys. 

Šimtas šeši tūkstančiai dolerių. 


4() 


Ropodamas keturiomis ir stengdamasis nieko neužkliudyti ar 
kam nors nesudrumsti ramybės, už sofos Rėjus atidarė likusias pen- 
kerias spintelės dureles. Už jų rado mažiausiai dvidešimt tamsiai 
žalių „Blake ėc Son“ dėžių. 

Atsistojęs nuėjo prie kabineto durų ir per prieangį išėjo į ve- 
randą įkvėpti gryno oro. Jam svaigo galva, o kai atsisėdo ant vir- 
šutinio laiptelio, didelis prakaito lašas, nuriedėjęs nosimi, nukrito 
ant jo kelnių. 


*** 


Dabar blaiviai mąstyti Rėjui buvo sunku, bet jis įstengė pas- 
kubomis suskaičiuoti. Tarkim, ten dvidešimt dėžių, kiekvienoje — 
mažiausiai šimtas tūkstančių dolerių, taigi paslėptas lobis gerokai 
viršija tai, ką per trisdešimt dvejus metus teisme uždirbo Tčisėjas. 
Pirmininkavimas teismuose užimdavo visą jo laiką, jokių pajamų 
iš šalies, po to, kai prieš devynerius pralaimėjo rinkimus, gauda- 
vo ne kažin ką. 

Nelošė ir, kiek Rėjui buvo Žinoma, niekad nespekuliavo akci- 
jomis. 

Gatvėje pasigirdo artėjančio automobilio burzgimas. Rėjus ap- 
mirė, akimirką būgštaudamas, kad tai Forestas. Automobiliui nu- 
tolus, Rėjus pašoko ir tekinas nuskubėjo į kabinetą. Kilstelėjęs so- 
fos kampą, patraukė vieną, paskui — kitą jos galą per šešis colius 
nuo lentynų. Parklupęs ant kelių ėmė traukti lauk „Blake 64 Son“ 
dėžes. Penkias sukrovęs vieną ant kitos, per virtuvę nunešė už 
maisto sandėliuko į kambarėlį, kuriame tarnaite Airinė laikydavo 
šluotas ir šluostes. Ir šluotos, ir šluostės čia tebestovėjo, matyt, ne- 
paliestos nuo Airinės mirties. Nubraukęs voratinklius, Rėjus dė- 
žes padėjo ant grindų. 

Šluotų kambarėlis buvo be langų ir iš virtuvės nebuvo matyti, 
kas jame sudėta. 

Iš valgomojo apsižvalgė, ar kas neatvažiuoja, bet nieko nepa- 
matęs nuskubėjo į kabinetą, iš kurio į šluotų kambarėlį išgabeno 
dar septynetą vieną ant kitos sukrautų dėžių. Grįžo prie valgomo- 
jo lango — nieko nėra - atgal į kabinetą, kuriame Teisėjas kas aki- 

mirką vis labiau stingo. Dar du kartai į šluotų kambarėlį, ir dar- 
bas baigtas. Iš viso dvidešimt septynios dėžės, visos saugiai su- 
krautos ten, kur niekas jų neras. 

Buvo beveik šešios vakaro, kai Rėjus iš automobilio pasiėmė 
savo daiktus. Jam reikėjo persivilkti marškinius ir kelnes. Namuose 
buvo nešvaru, pilna dulkių, kur tik prisiliesdavo, likdavo dėmės. 
Vieninteliame vonios kambaryje po laiptais nusiprausė, nusišluos- 
tė rankšluosčiu. Paskui sutvarkė kabinetą, pastatė sofą į vietą 1r 
ėmė ieškoti tokių spintelių kituose kambariuose. 

Jis buvo antrame aukšte, Teisėjo miegamajame atvėręs langus 
naršė po spinteles, kai gatvėje išgirdo automobilį. Strimgalviais nu- 
lėkė laiptais žemyn ir kaip tik spėjo klestelėti į sūpuokles veran- 
doje, kai Foresto automobilis sustojo už jo „Audi“. Rėjus giliai 
įkvėpė ir pamėgino nusiraminti. 

Sukrėtimo dėl tėvo mirties šiandien buvo gana. Sukrėstas dar 
1 dėl pinigų jis visas drebėjo. 

Forestas pamažu lipo laiptais, koja už kojos, rankas susikišęs į 
baltų kelnių kišenes. Avėjo žvilgančiais juodais kareiviškais batais 
su žalsvais batraiščiais. Jam būtinai reikia kuo nors išsiskirti. 

— Forestai, — tyliai pašaukė Rėjus, ir brolis grįžtelėjęs jį pamatė. 

— Sveiks, broli. 

— Jis mirė. 

Forestas stabtelėjo ir akimirką akylai jį apžiūrinėjo, paskui nu- 
kreipė žvilgsnį į gatvę. Virš raudonų marškinėlių buvo apsivilkęs 
seną rudą striukę - šitaip gali išdrįsti tik Forestas. Niekam, išsky- 
rus Forestą, tai net nešautų į galvą. Klentone pagarsėjęs kaip lais- 
va siela, jis visuomet nerdavosi iš kailio, kad atrodytų „kietas“, 
originalus, avangardiškas, šiuolaikiškas. 

Atrodė kiek pastambėjęs, bet laikėsi puikiai. Ilgi šviesūs plau- 
kai žilo kur kas greičiau negu Rėjaus. Buvo užsimaukšlinęs ap- 
lamdytą beisbolo kepuraitę su užrašu „Cubs“. 

— Kur jis? — paklausė Forestas. 

— Ten. 

Forestas atidarė apsaugines duris su tinkleliu, ir Rėjus įėjo vi- 
dun jam iš paskos. Stabtelėjęs prie kabineto durų kiek padvejojo, 

tarsi nežinotų, ką toliau daryti. Kol Forestas žvelgė į tėvą, jo gal- 
va kiek loštelėjo atgal, 1 Rėjus pamanė, kad brolis tuoj apalps. 
Kad ir kaip Forestas tvardydavosi, jausmų slėpti nemokėjo. 

— O Dieve, - sumurmėjo jis ir nusvirduliavo prie pintos kėdės, į 
kurią atsisėdęs žvelgė į Teisėją, netikėdamas tuo, kas nutiko. 

— Jis tikrai mirė? — vos išspaudė pro sukąstus dantis. 

— Taip, Forestai. 

Rydamas tumulą gerklėje stengėsi sulaikyti ašaras. Galų gale 
ištarė: 

— Kada atvažiavai? 

Sėdėdamas ant kėdės Rėjus atsigręžė veidu į brolį: 

— Atrodo, apie penktą. Įėjau, maniau, kad snaudžia, paskui su- 
pratau, kad negyvas. 

— Užjaučiu, kad tau teko jį šitaip atrasti, - tarė Forestas šluos- 
tydamasis akių kampučius. 

— Kažkam vis tiek būtų tekę. 

— Ką mums dabar daryti? 

— Paskambinsime į laidojimo namus. 

Forestas linktelėjo, tarsi žinotų, jog kaip tik tai tokiais atvejais 
ir daroma. Pamažu atsistojo ir netvirtais žingsniais priėjo prie sO- 
fos. Palietė tėvo rankas. 

— Ar seniai jis mirė? — sumurmėjo. Balsas buvo kimus, žodžius 
tarė tarsi prisiversdamas. 

— Nežinau. Prieš porą valandų. 

— Kas tai? 

— Morfijus. 

— Gal jis per daug paėmė? 

— Tikriausiai, - atsakė Rėjus. 

— Mes turėjome būti prie jo. 

— Geriau nepradėkim. 

Forestas apsižvalgė po kambarį, tarsi būtų čia pirmą kartą. Pri- 
ėjęs prie atlenkiamo stalo žvilgtelėjo į rašomąją mašinėlę. 

— Pagaliau jam nebereikės naujos juostelės. 

— Nebereikės, - pakartojo Rėjus, žvilgtelėdamas į spintelę už so- 
fos. - Čia testamentas, gal norėtum perskaityti? Pasirašytas vakar. 

— Kas jame? 

— Mes viską pasidalijame. Aš esu vykdytojas. 

— Žinoma, kad tu. — Priėjęs prie raudonmedžio stalo jis apžvel- 
gė šūsnis popierių. — Devyneri metai, kai nebuvau nė kojos į ši- 
tuos namus įkėlęs. Sunku patikėti, ar ne? 

— Sunku. 

— Buvau užsukęs kelios dienos po rinkimų, sakiau jam, jog la- 
bai apgailestauju, kad rinkėjai išvijo jį, paprašiau, kad duotų pini- 
gų. Apsižodžiavom. 

— Na, ką tu, Forestai, tik ne dabar. 

Karo su Ieisėju istorijas Forestas galėtų pasakoti nesustodamas. 

— Pinigų taip ir negavau, - sumurmėjo atidarydamas stalo stal- 
čių. - Tikriausiai mums reikės viską patikrinti, ar ne? 

— Taip, bet ne dabar. 

— Patikrink tu. Juk tu esi vykdytojas. Padaryk visą tą juodą darbą. 

— Mums reikia paskambinti į laidojimo namus. 

— Man reikia išgerti. 

— Prašau tavęs, Forestai, negerk. 

— Atsikabink, Rėjau. Geriu tada, kada noriu. 

— Tą įrodei tūkstantį kartų. Liaukis, skambinu į laidojimo na- 
mus ir abu eime į verandą laukti. 


**+* 


Pirmasis atvyko policininkas. Jaunuolis švariai nuskustu veidu 
atrodė taip, lyg kažkas būtų sutrukdęs sekmadieninį jo miegą ir 
privertęs imtis darbo. Verandoje jis juos paklausinėjo, paskui ap- 
žiūrėjo kūną. Reikėjo užpildyti dokumentus, o kol juos pildys, Rė- 
jus užplikė tirpios arbatos su daug cukraus. 

— Mirties priežastis? — paklausė policininkas. 

— Vėžys, širdies liga, diabetas, senatvė, — atsakė Rėjus. Jiedu 
su Forestu lengvai sūpavosi sūpuoklėse. 

— Viskas? — paklausė Forestas kaip tikras pasipūtėlis. Pagar- 
bos policininkams jis seniai nebejautė. 

— Reikės skrodimo? 

— Ne, - vienbalsiai atsakė abu. 


Policininkas užpildė dokumentus, Rėjui ir Forestui liepė pasi- 
rašyti. Jam nuvažiuojant, Rėjus tarė: 

— Dabar Žinia pasklis žaibiškai. 

— Tik ne mielame mūsų miestelyje. 

— Sunku patikėti, ar ne? Čia juk paskalas mėgsta. 

— Dvidešimt metų duodavau joms peno. 

— Tikrai duodavai. 

Jiedu stovėjo petys prie peties, su tuščiomis stiklinėmis rankose. 

— Tai koks tas palikimas? — galų gale paklausė Forestas. 

— Nori pamatyti testamentą? 

— Ne, tik pasakyk man. 

— Jis sudarė turto sąrašą: namas, baldai, automobilis, knygos, 
šeši tūkstančiai dolerių banke. 

— Ir viskas? 

— Viskas, ką paminėjo, - atsakė Rėjus, išsisukdamas nuo melo. 

— Tikrai čia turi būti daugiau pinigų, — tarė Forestas, pasiren- 
gęs pradėti ieškoti. 

— Tikriausiai bus visus išdalijęs, - ramiai pastebėjo Rėjus. 

— O kaip jo valstybinė pensija? 

— Pralaimėjęs rinkimus ją išgrynino, labai apmaudi klaida. Tai 
jam kainavo dešimtis tūkstančių dolerių. Manau, kad visa kita išdalijo. 

— Tu juk manęs neapgausi, Rėjau, ar ne? 

— Liaukis, Forestai, nėra dėl ko peštis. 

— Skolų turėjo? 

— Sakė, kad ne. 

— Nieko daugiau? 

— Gali perskaityti testamentą, jei nori. 

— Paskui. 

— Jį pasirašė vakar. 

— Manai, kad viską suplanavo? 

— Panašu. 

Juodas Magargelio laidojimo namų katafalkas stabtelėjo prie- 
šais „Klevų guotą“, paskui įsuko į privažiavimą. 

Forestas palinko į priekį, atsiremdamas alkūnėmis į kelius, ir 
pravirko. 

7 skyrius 


Už katafalko, tame pa- 
čiame raudoname „Dože“ pikape, kurį vairavo nuo tada, kai Rėjus 
dar lankė koledžą, sėdėjo apygardos koronens Teėrberis Formenas, 
už jo - Pirmosios presbiterionų bažnyčios kunigas Silas Palmeris, 
nenusakomo amžiaus mažas škotas, krikštijęs abu Etlio sūnus. Kol 
Rėjus verandoje pasitiks svečius, Forestas patyliukais pasislėpė vi- 
diniame kiemelyje. Atrodė, kad iš laidojimo namų atvykęs ponas B. 
J. Magargelis ir kunigas Palmeris tuoj pravirks. Terberis buvo ma- 
tęs daugybę mirusių kūnų, tačiau šitas finansiniu požiūriu jo nedo- 
mino, taigi kol kas nerodė didelio susijaudinimo. 

Rėjus palydėjo visus į kabinetą, kuriame jie pagarbiai žvelgė į 
"Tėisėją Etlį pakankamai ilgai, kad Terberis oficialiai pripažintų, jog 
jis miręs. Jis tą padarė be žodžių, tik liūdnai, biurokratiškai link- 
telėjo smakru ponui Magargeliui, tarsi patvirtindamas: „Jis miręs. 
Dabar jis jūsų.“ Ponas Magargelis taip pat linktelėjo, šitaip užbaig- 
damas tylų ritualą, kurį juodu buvo kartoję daugybę kartų. 

"Ierberis išsitraukė popieriaus lapą ir ėmė klausinėti pagrindi- 
nių dalykų. Teisėjo vardas, pavardė, gimimo data, gimimo vieta, 
artimi giminės. Antrą kartą Rėjus atsisakė skrodimo. 

Rėjus su kunigu Palmeriu pasitraukė atokiau ir atsisėdo prie 
valgomojo stalo. Dvasiškis buvo susijaudinęs kur kas labiau nei 
sūnus. Teisėją jis garbino, laikė artimu savo draugu. 

Riubeno Etlio padėčiai deramos mišios sutrauks daug draugų 
ir gerbėjų, todėl jas reikėtų gerai suplanuoti. 

— Neseniai kalbėjomės apie tai su Riubenu, - pradėjo Palme- 
ris tyliu, prikimusiu balsu, ir atrodė, jog tuoj užsikirs. 

— Gerai, - atsakė Rėjus. 

— Jis išsirinko giesmes ir Biblijos citatas, sudarė karsto nešėjų 
sąrašą. 

Iokių smulkmenų Rėjus dar nebuvo apgalvojęs. Tikriausiai ir 
jam tai būtų atėję į galvą, jeigu nebūtų užkliuvęs už poros milijo- 
nų. Pervargusios jo smegenys klausėsi Palmerio, pagaudamos dau- 
gumą jo ištartų žodžių, bet mintys vis grįždavo prie šluotų kam- 
barėlio ir vėl imdavo pašėlusiai suktis. Staiga jis išsigando, kad 
Teėrberį su Magargeliu Teisėjo kabinete paliko vienus. Nesinervink, 
ramino save mintimis. 

— Ačiū, — tarė jis, pajutęs tikrą palengvėjimą, jog smulkmeno- 
mis pasirūpinta. Pono Magargelio asistentas pro priekines duris įri- 
deno neštuvus, nustūmė juos per koridorių ir vargais negalais ap- 
suko juos taip, kad įstumtų į Teisėjo kabinetą. 

— Be to, jis norėjo būti pašarvotas, - pridūrė kunigas. Šarvoji- 
mas buvo laikomas tradicija, būtina padorių laidotuvių įžanga, ypač 
tarp vyresnio amžiaus Žmonių. 

Rėjus linktelėjo. 

— Namuose. 

— Ne, - staiga paprieštaravo Rėjus. — Tik ne čia. 

Likęs vienas jis norėjo kruopščiai apžiūrėti kiekvieną namo 
colį — gal ras dar turto. Be to, jam labai rūpėjo tai, kas paslėpta 
šluotų kambarėlyje. Kiek ten? Ar ilgai užtruks, kol suskaičiuos? 
Pinigai tikri ar suklastoti? Iš kur jie atsirado? Ką su jais daryti? 
Kur dėti? Kam pasakyti? Jam reikėjo laiko likus vienam pamąs- 
tyti, viską apgalvoti ir sudaryti planą. 

— Jūsų tėvas labai aiškiai to prašė, - tarė Palmeris. 

— Atleiskit, kunige. Jis bus pašarvotas, bet ne čia. 

— Ar galėčiau paklausti, kodėl? 

— Dėl mano motinos. 

Jis nusišypsojo ir linktelėjęs tarė: 

— Prisimenu jūsų motiną. 

— Ji gulėjo ten, salone ant stalo, ir per dvi dienas pro ją praėjo 
visas miestelis. Mudu su broliu tūnojome pasislėpę viršuje ir kei- 
kėme tėvą už tokį spektaklį, - Rėjus kalbėjo tvirtai, akys žaižara- 
vo. — Jis nebus pašarvotas šiuose namuose, kunige. 

Rėjus kalbėjo nuoširdžiai. Be to, jam rūpėjo, kad pinigai būtų 
saugūs. Ia proga valytojai turės iššveisti visą namą, maisto ir gė- 
rimų tiekėjai ruoš valgius, gėlininkai vis neš vidun gėles. Ir visa 
tai turėtų prasidėti nuo pat ryto. 

— Suprantu, - tarė kunigas. 

Pirmasis pasirodė asistentas, atbulas tempdamas neštuvus, ku- 
riuos atsargiai stūmė ponas Magargelis. Teisėjas nuo galvos iki ko- 
jų buvo užklotas baltu standžiu, tvarkingai po kūnu sukamšytu už- 
dangalu. Terberiui sekant iš paskos, per verandą, paskui laiptais 
iš „Klevų guoto“ iškeliavo paskutinysis jo gyventojas Etlis. 


**x* 


Po pusvalandžio kažkur iš namo gilumos išdygo Forestas. Jis 
laikė aukštą skaidraus stiklo taurę, pripildytą įtartinai atrodančio 
rudo gėrimo, bet tai buvo šalta arbata. 

— Išvežė? — paklausė jis žiūrėdamas į privažiavimą. 

— Taip, —- atsakė Rėjus. 

Jis sėdėjo ant laiptų ir rūkė cigarą. Forestui atsisėdus greta, jis 
iš karto užuodė rūgštų salyklo kvapą. 

— Kur radai? —- paklausė Rėjus. 

— Jo slėptuvėje, vonioje. Nori? 

— Ne. Seniai tą žinojai? 

— Trisdešimt metų. 

Rėjus vos nepratrūko pamokslauti, tačiau susivaldė. Tiek kar- 
tų jam aiškinta, bet, matyt, veltui, nes po blaivybės dienos Fores- 
tas vėl sriubčiojo burboną. 

— Kaip Eli? — atsidusęs paklausė Rėjus. 

— Šėlsta, kaip visuomet. 

— Bus per laidotuves? 

— Ne, ji pastorėjo, trys šimtai svarų. Jos riba šimtas penkias- 
dešimt. Mažiau kaip šimtas penkiasdešimt - ji išlenda iš namų. 
Daugiau šimto penkiasdešimt — sėdi užsidariusi. 

— Kada ji svėrė mažiau kaip šimtą penkiasdešimt? 

— Prieš trejus ar ketverius metus. Susirado kažkokį šundaktarį, 
kuris jai davė piliulių. Numetė iki šimto svarų. Daktaras pakliuvo 
į kalėjimą, O ji priaugo dar du šimtus. Bet daugiau trijų šimtų ne- 
priauga. Sveriasi kasdien ir ima kraustytis iš proto, jeigu rodyklė 
peršoka tris. 

— Kunigui Palmeriui sakiau, kad bus pašarvotas, bet ne namuose. 

— Tu vykdytojas. 

— Sutinki? 

- Žinoma. 

Forestas sriubčiojo burboną, Rėjus lėtai rūkė cigarą. 

— O kaip ta gysla, kur tave pametė? Kuo ji vardu? 

— Viki. 

— Aha, Viki. Man ji atrodė bjauri net per jūsų vestuves. 

— O, kad ir man taip būtų atrodę. 

— Ji vis dar ten? 

— Taip, mačiau praėjusią savaitę oro uoste, lipo iš nuosavo lėk- 
tuvo. 

— Ji ištekėjo už to seno bezdaliaus, kažkokio sukčiaus iš Volst- 
ryto, taip? 

— Už to paties. Pasikalbėkim apie ką nors kita. 

— Moterų neišauklėsi. 

— Kiekvieną kartą suklysti. 

Forestas vėl gurkštelėjo, paskui tarė: 

— Pasikalbėkim apie pinigus. Kur jie? 

Rėjus krūptelėjo, širdis nustojo plakusi, bet Forestas žvelgė į 
veją priešais namą ir to nepastebėjo. Apie kokius pinigus, broleli, 
kalbi? 

— Jis viską išdalijo. 

— Bet kodėl? 

— Tai buvo jo pinigai, ne mūsų. 

— Kodėl jis mums nė kiek nepaliko? 

Ne per seniausiai Teisėjas prisipažino Rėjui, kad per penkiasde- 
šimt metų išleidęs daugiau kaip devyniasdešimt tūkstančių dolerių 
juridiniams mokesčiams, teismo baudoms ir Foresto gydymui. Ga- 
lėjo palikti pinigus Forestui, kad šis juos pragertų ir prisišniauktų 
narkotikų, arba visą gyvenimą dalyti juos labdarai ir skurstančioms 
šeimoms. Rėjus turėjo profesiją ir savimi galėjo pasirūpinti. 

— Jis mums paliko namą, - tarė Rėjus. 

— Ką su juo veiksim? 

— Parduosim, jeigu non. Pinigai paklius į bendrą katilą kartu 
su viskuo. Penkiasdešimt procentų nueis turto mokesčiams. Tes- 
tamento patvirtinimas užtruks metus. 

— Sakyk, kiek liks. 

— Mums pasiseks, jeigu galėsim pasidalyti po penkiasdešimt 
tūkstančių kasmet, pradedant nuo dabar. 

Žinoma, turto būta daugiau. Pinigai ramiai gulėjo šluotų kam- 
barėlyje, bet Rėjui reikėjo laiko, kad juos įvertintų. Ar jie švarūs? 
Ar galima juos įtraukti į testamentą? Jeigu taip, tai sukels siau- 
bingų nepatogumų. Pirma, reikės paaiškinti, iš kur jie atsirado. An- 
tra, mažiausiai pusę jų sudegins mokesčiai. Trečia, prisikimšęs pil- 
nas kišenes pinigų, Forestas tikriausiai gaus galą. 

— Tai per metus aš gausiu dvidešimt penkis tūkstančius? — pa- 
sitikslino Forestas. 

Sunku pasakyti, ar Rėjus susinervino, ar pasišlykštėjo: 

— Maždaug tiek. 

— Nori šito namo? 

— Ne, o tu? 

— Tikrai ne. Niekad čia negrįšiu. 

— Liaukis, Forestai. 

— Juk žinai: jis mane išspyrė lauk, sakė, kad ir taip ilgai da- 
riau šeimai gėdą. Liepė nebekelti čia kojos. 

— Bet jis atsiprašė. 

Greitas gurkšnelis. 

— Taip, tikrai. Bet namai mane slegia. "Tu vykdytojas, tu ir tvar- 
kykis. Tik atsiųsk man čekį, kai testamentas bus patvirtintas. 

— Mums reikėtų nors peržiūrėti jo daiktus. 

— Nė neprisiliesiu prie jų, — tarė jis ir atsistojo. - Noriu alaus. 
Penkis mėnesius negėriau, o dabar noriu alaus, - tai tardamas jis 
jau ėjo prie savo automobilio, — 0 tu nori? 

— Ne. 

— Važiuosi su manim? 

Rėjus būtų važiavęs kartu, kad brolį apsaugotų, tačiau jam knie- 
tėjo likti čia, kad apsaugotų Etlių šeimos turtą. Teisėjas namų nie- 
kuomet nerakindavo. Kur raktai? 

— Palauksiu čia, — atsakė jis. 

— Kaip nori. 


*** 


Kitas lankytojas nebuvo staigmena. Rėjus virtuvėje rausėsi po 
stalčius ieškodamas raktų, kai prie laukujų durų išgirdo trankų bal- 
są. Nors jo nebuvo girdėjęs jau daugelį metų, bet Hario Rekso Vo- 
nerio griaudėjimą pažino iškart. 

Jiedu apsikabino, Haris Reksas apglėbė jį it lokys, o Rėjus — 
tarsi jo gindamasis. 

— Užjaučiu, - keletą kartų ištarė Haris Reksas. 

Jis buvo aukštas, plačia krūtine ir pilvotas, tarsi didelis netvar- 
kingas lokys. Jis garbino Teisėją Etlį ir dėl jo berniukų būtų pa- 
daręs bet ką. Puikus advokatas, įstrigęs mažame miestelyje. Kaip 
tik į jį kreipdavosi Teisėjas Etlis, kai Forestas kur nors įkliūdavo. 

— Kada atvažiavai? —- paklausė jis. 

— Apie penktą. Radau jį kabinete. 

— Dvi savaites dalyvavau teismo byloje, su juo nė nepasikal- 
bėjau. Kur Forestas? 

— Išvažiavo alaus. 

Jiedu iškalbingai nutilo. Sėdėjo supamose kėdėse prie sūpuoklių. 

— Džiaugiuosi, kad susitikom, Rėjau. 

— Aš taip pat, Hari Reksai. 

— Negaliu patikėti, kad jis mirė. 

— Ir aš. Maniau, kad jis visuomet bus čia. 

Haris Reksas atgalia rankove nusibraukė ašaras. 

— Man labai gaila, - sumurmėjo jis, — tiesiog negaliu tuo pati- 
kėti. Mačiau jį prieš dvi savaites. Jis vaikščiojo tiesus it vinis, skau- 
dėjo, bet jis nesiskundė. 

— Gydytojai jam žadėjo metus, bet tai buvo maždaug prieš dvy- 
lika mėnesių. Maniau, kad pratemps ilgiau. 

— Ir aš. Toks kietas senas bezdalius. 

— Non arbatos? 

— Mielai išgerčiau. 

Rėjus nuėjo į virtuvę ir pripylė dvi stiklines tirpios šaltos ar- 
batos. Atnešęs jas į verandą tarė: 

— Ne per geriausia. 

Gurkštelėjęs Haris Reksas jam pritarė: 

— Bent jau šalta. 

— Reikės pašarvoti, Hari Reksai, bet ne čia. Gal turi kokių 
minčių? 

Akimirką pagalvojęs jis atsilošė plačiai šypsodamasis: 

— Pašarvokim jį Teismo rūmuose, pirmo aukšto rotondoje, gu- 
lės iškilmingai, kaip koks karalius. 

— Tu rimtai? 

— O kodėl gi ne? Jam tai patiktų. Visas miestelis galės jį pa- 
gerbti. 

— Man tai patinka. 

— Tai puiku, patikėk. Pasikalbėsiu su šerifu ir gausiu leidimą. 
Visiems tai patiks. Kada laidotuvės? 

— Antradienį. 

— Tai bus pašarvotas rytoj popiet. Nori, kad pasakyčiau keletą 
žodžių? 

— Žinoma. Gal tu viską ir suorganizuok? 

— Sutarta. Išrinkot karstą? 

— Išrinksim ryt rytą. 

— Imkit ąžuolą, nereikia to bronzos ir vario laužo. Pernai ma- 
mą palaidojom ąžuoliniame, gražesnio daikčiuko nesu matęs. Per 
dvi valandas iš Tupelo Magargelis jo negaus. Tik nepirk su skliau- 

tu. Už jį daug nulupa. Pelenai į pelenus, dulkės į dulkes, palaido- 
jai ir tegu supūva, tik šitaip. Episkopatininkai teisingai daro. 

Nuo patarimų srauto Rėjus jautėsi it apdujęs, bet vis tiek dė- 
kingas. Teisėjas testamente apie karstą neminėjo, tik pageidavo, 
kad jis būtų su skliautu. Be to, jis norėjo gražaus antkapio. Juk 
jis Etlis, taigi turi būti palaidotas greta kitų didžių žmonių. 

Jeigu kas ir žinojo, kuo vertėsi Teisėjas, tai tik Haris Reksas. 
Jiedviem stebint, kaip priešais „Klevų guotą“ per veją tįsta šešė- 
liai, kiek įstengdamas atsainiau Rėjus tarė: 

— Atrodo, kad visus pinigus jis bus išdalijęs. 

— Nesistebiu. O tu? 

— Ne. 

— Į laidotuves susirinks koks tūkstantis žmonių, kuriuos palie- 
tė jo dosnumas. Luoši vaikai, paliegę, draudimo neturintys žmo- 
nės, juodaodžiai, kuriems jis sudarė galimybę mokytis, visas sa- 
vanorių ugniagesių departamentas, piliečių klubas, žvaigždžių ko- 
manda, grupė išvažiuojančių į Europą mokinių. Mūsų bažnyčia 
siuntė gydytojų į Haitį, tai Teisėjas davė tūkstantį dolerių. 

— Kada pradėjai lankyti bažnyčią? 

— Prieš dvejus metus. 

— Kodėl? 

— Vėl turiu žmoną. 

— Kelintą? 

— Ketvirtą. Bet šita man tikrai patinka. 

— Jai pasisekė. 

— Jai labai sekasi. 

— Patinka man, kad jis bus pašarvotas Teismo rūmuose, Hari 
Reksai. Visi tie žmonės, apie kuriuos šnekėjai, galės viešai pa- 
reikšti jam pagarbą. Daug vietos automobiliams, nereikės sukti gal- 
vos, kur visus susodinti. 

— Puiku. 

Į privažiavimą įsuko Forestas ir, staigiai nuspaudęs stabdį, su- 
stojo vos už kelių colių nuo Hario Rekso „Kadilako“. Išlindęs iš 
mašinos, prieblandoje nevikriai ėmė artintis prie jų, nešdamasis, 
kaip paaiškėjo, visą dėžę alaus. 

S skyrius 


Likęs vienas, Rėjus sė- 
dėjo pintoje kėdėje priešais tuščią sofą, stengdamasis save įtikin- 
ti, jog gyvenimas be tėvo mažai kuo skirsis nuo to, kurį gyveno 
atskirai nuo jo. Ši diena aušo ilgai, jis ją sutiks ramiai, šiek tiek 
gedėdamas. Tik įteiksiu prašymus, galvojo jis, sutvarkysiu reika- 
lus Misisipėje ir - atgal į Virdžiniją. 

Kabinetas buvo apšviestas vienos blausios lempelės ant atlen- 
kiamo stalo, pridengtos dulkėtu gaubtu. Nuo jos knto ilgi tamsūs 
šešėliai. Rytoj jis sės prie šio stalo ir pasiners į dokumentus, tik 
ne šį vakarą. 

Šįvakar jam reikėjo pagalvoti. 

Foresto nebuvo, Haris Reksas jį kažkur išsivilko, abu girti. Fo- 
restas, kaip visuomet, suniuro ir norėjo važiuoti į Memfį. Rėjus 
prašė jį pasilikti. 

— Miegok verandoje, jeigu nenori būti namuose, — pasiūlė jo 
nespausdamas. Jeigu spaustų, jiedu tik susipyktų. 

Normaliomis aplinkybėmis Haris Reksas jį pasikviestų pas save, 
bet naujoji jo Žmona griežta ir dviejų girtuoklių tikrai nepakęstų. 

— Lik čia, - įkalbinėjo Haris Reksas, bet Forestas nenusileido. 

Ir blaivas būdavo kietakaktis, bet išgėręs — visai nesukalbamas. 
Rėjui tai buvo ne naujiena, todėl sėdėjo tylus, kol Haris Reksas 
ginčijosi su jo broliu. 

Reikalas susitvarkė, kai Forestas nusprendė apsistoti „Dyp Ro- 
ko“ motelyje, esančiame į šiaurę nuo miestelio. 

— Prieš penkiolika metų ten susitikinėdavau su mero Žmona, — 
paaiškino jis. 

— Ten pilna blusų, - pasibaisėjo Haris Reksas. 

— Aš jo pasiilgau. 

— Mero žmona? — paklausė Rėjus. 

— Tau geriau to nežinoti, - užbaigė kalbas Haris Reksas. 

Jiedu išėjo kelios minutės po vienuolikos ir kas akimirką na- 
muose darėsi vis tyliau. 

Priekinės durys buvo užšaunamos skląsčiu, o verandos duryse 
buvo įtaisyta spyna. Vienintelėse virtuvės duryse namo gale tebu- 
vo menkas neveikiantis mygtukas. Teisėjas nemokėjo naudotis at- 
suktuvu, Rėjus iš jo paveldėjo šį remonto įgūdžių neturėjimą. Vi- 
si langai buvo uždaryti ir užšauti skląsčiais ir jis neabejojo, kad 
Etlių namai seniai bebuvo tokie saugūs. Jeigu reikės, jis galės mie- 
goti virtuvėje, sergėdamas šluotų kambarėlį. 

Apie pinigus jis stengėsi negalvoti. Sėdėdamas tėvo šventovė- 
je, mintyse kūrė oficialų nekrologą. 

Dvidešimt penktosios teismo apylinkės teisėju Teisėjas Etlis bu- 
vo išrinktas 1959 metais ir kas ketverius metus iki 1991-ųjų bū- 
davo perrenkamas, rinkimuose laimėdamas triuškinamą pergalę. 
Trisdešimt dveji uolios tarnybos metai. Jo kaip teisininko reputa- 
cija buvo nepriekaištinga. Apeliacinis teismas nepanaikino beveik 
nė vieno jo sprendimo. Kolegos dažnai kviesdavosi jį svarstyti sun- 
kių bylų savo apylinkėse. Jis buvo kviestinis „Ole Miss“ teisės ko- 
ledžo dėstytojas. Parašė šimtus straipsnių apie teismų praktiką, pro- 
cesus ir kryptis. Du kartus atsisakė paskyrimo į Misisipės Aukš- 
čiausiąjį Teismą; paprasčiausiai nenorėjo palikti teisėjo vietos. 

Kol vilkėjo mantiją, Teisėjas Etlis aktyviai dalyvavo vietos gy- 
venime — politikoje, visuomeniniame darbe, mokyklų ir bažnyčių 
reikaluose. Fordo apygarda be jo pritarimo nieko nespręsdavo, nie- 
kas nė nebemėgindavo siūlyti to, kam jis paprieštaraudavo. Jis da- 
lyvaudavo kiekvienoje vietos komisijoje, taryboje, konferencijoje 
ir specialiame komitete. Iyliai parinkdavo kandidatus vietinėms pa- 

reigoms užimti ir taip pat tyliai padėdavo pralaimėti tiems, kurie 
jo palaiminimo negaudavo. 

Laisvalaikiu, jeigu tik jo turėdavo, studijavo istoriją ir Bibliją, 
rašė straipsnius teisės tema. Su sūnumis nė karto nebuvo žaidęs 
beisbolo, nė karto nebuvo nusivežęs jų pažvejoti. 

Žmona Margaret buvo mirusi; 1969 metais ją ištiko staigi mir- 
tis nuo aneurizmos. Abu sūnūs buvo gyvi. 

"Taip galvodamas Rėjus pamažu išstūmė mintis apie tėvo pa- 
liktą turtą. 

Galbūt pinigų paslaptį padės atskleisti ant šito stalo sukrauti 
dokumentai, o gal ji slypi stalčiuose. Jeigu tėvas nepaaiškino at- 
virai, tai tikrai turėjo palikti ką nors, kas padėtų ją išsiaiškinti. Turi 
būti koks nors pėdsakas. Fordo apygardoje Rėjus nepažinojo nė 
vieno žmogaus, kurio turtas siektų du milijonus, o kad kas tokius 
pinigus laikytų grynais, buvo sunku net įsivaizduoti. 

Reikėjo juos suskaičiuoti. Vakare jis du kartus juos tikrino. Jam 
rūpėjo suskaičiuoti tas dvidešimt septynias „Blake 4 Son“ dėžes. 
Palauks iki ryto, kai bus šviesu, o miestelyje dar nebus prasidėjęs 
judėjimas. Uždengs virtuvės langus ir patikrins kiekvieną dėžę. 

Prieš pat vidurnaktį pirmojo aukšto miegamajame Rėjus susi- 
rado nedidelį čiužinį ir, nutempęs į valgomąjį, už dvidešimties pėdų 
nuo šluotų kambarėlio pasiklojo taip, kad matytų privažiavimą bei 
kaimynų namą. Viršuje, naktinio stalelio stalčiuje, rado Teisėjo tris- 
dešimt aštunto kalibro „Smitą 6 Vensoną“. Po galva pasikišęs pe- 
lėsiais pradvisusią pagalvę, užsiklojęs vilnone taip pat pradvisu- 
sia antklode jis bergždžiai mėgino užmigti. 


**x* 


Kitoje namo pusėje pasigirdo barbenimas. Prie lango, susivo- 
kė Rėjus, nors pabudo ne iškart, praėjo pora minučių, kol išsiblaivė 
iš miegų ir suprato, kur jis yra ir ką girdi. Kažkas pabarbeno, pas- 
kui — smarkiau ir vėl — tyla. Ilga pauzė, kol gulėdamas ant čiuži- 
nio ir spausdamas ginklą, atgavo savitvardą. Namuose buvo kur 
kas tamsiau nei jam norėjosi, beveik visos lemputės perdegusios, 
o Teisėjas buvo pernelyg šykštus, kad jas pakeistų. 

Pernelyg šykštus. Dvidešimt septynios dėžės grynais. 

Pirmas darbas iš ryto - sutvarkyti lemputes. 

Vėl pasigirdo barbenimas, per stiprus ir per greitas, kad tai būtų 
vėjo judinami lapai arba šakos. Bar, bar, bar, paskui — tarsi kas 
stumtų, mėgindamas atplėšti langą. 

Privažiavime stovėjo dvi mašinos — Rėjaus ir Foresto. Ir kvai- 
liui būtų aišku, jog namuose yra žmonių, o kas tas kvailys, Rėjui 
nesvarbu. Tikriausiai jis turi ginklą ir tikrai moka juo naudotis ge- 
riau negu Rėjus. 

Kraipydamasis tarsi krabas ir šnopuodamas kaip sprinteris Rė- 
jus pilvu nušliaužė per prieškambarį. Stabtelėjęs tamsiame kori- 
doriuje įsiklausė. Neįtikėtinai tylu. Eik šalin, mintyse kartojo jis. 
Prašau, eik šalin. 

Bar, bar, bar, ir jis vėl ėmė šliaužti link miegamojo, priešais 
save laikydamas nutaikytą pistoletą. Ar jis užtaisytas? Per vėlu apie 
tai galvoti. Prie lovos Teisėjas tikrai turėjo laikyti jį užtaisytą. Bar- 
benimas tapo garsesnis, jis sklido iš nedidelio miegamojo, kuria- 
me kadaise apsistodavo svečiai, bet jau seniai jame buvo krauna- 
mos dėžės su nereikalingu šlamštu. Stumtelėjęs galva jis atsargiai 
pravėrė duns, bet ten nieko, išskyrus kartonines dėžes, nebuvo. Du- 
rys prasivėrė plačiau ir užkliudė ant grindų stovėjusią lempą, kuri 
nuskriejo pirmyn ir sudužo prie pirmojo iš trijų tamsių langų. 

Rėjus vos nepradėjo šaudyti, bet susitvardė ir sulaikė kvėpavi- 
mą. Jam atrodė, kad praėjo valanda, kol jis gulėjo sustingęs ant 
įdubusių medinių grindų, išpiltas prakaito, klausydamasis, traišky- 
damas vorus ir nieko negirdėdamas. Mirguliavo šešėliai. Silpnas 
vėjelis už lango judino medžių lapus, o kažkur viršuje į namo stogą 
lengvai bilsnojo šaka. 

Tai tik vėjas. Vėjas ir „Klevų guoto“ šmėklos; pasak motinos, 
čia daug dvasių, nes namas senas, regėjęs daugelį mirčių. Ji pasa- 
kojo, kad rūsyje buvo laidojami vergai, tai jų šmėklos nerimsta ir 
sklando po namą. 

Teisėjas nekentė tų istorijų apie šmėklas, visas jas neigė. 

Kai Rėjus galiausiai atsisėdo, jo alkūnės ir keliai buvo nutir- 
pe. Kurį laiką stovėjo atsirėmęs į durų staktą, stebėdamas tris kam- 

bario langus ir pasirengęs šauti. Jeigu tai įsibrovėlis, tai, matyt, iš- 
sigando išgirdęs triukšmą. Bet kuo ilgiau Rėjus šitaip stovėjo, tuo 
labiau įsitikino, jog tai buvo tik vėjas. 

Forestas neapsiriko. Kad ir koks purvinas tas motelis, bet ja- 
me kur kas ramiau negu čia. 

Bar, bar, bar, ir jis griuvo ant grindų vėl apimtas baimės, tik 
šįkart išsigando smarkiau, nes barbenimas girdėjosi iš virtuvės. Jis 
priėmė taktinį sprendimą - ne šliaužti, o ropoti, taigi kol sugrįžo 
į prieškambarį, jam gelte gėlė kelius. Sustojęs prie dvivėrių val- 
gomojo durų laukė. Grindys buvo tamsios, tik pro langines įspin- 
dusi silpna žibinto šviesa įkypai krito ant sienos ir lubų. 

Nebe pirmąkart jis savęs klausė, ką jis, prestižinio universiteto 
teisės profesorius, čia veikia, slapstydamasis savo vaikystės namuo- 
se, su ginklu, iki pamišimo išsigandęs, vos ištverdamas savo kai- 
lyje ir tik todėl, kad bet kokia kaina nori apsaugoti tuos paslap- 
tingus pinigus, kuriuos netyčia aptiko. 

— Pamėgink atsakyti, - sumurmėjo pats sau. 

Virtuvės durys vedė į nedidelę medinę pakylą. Ten, už durų, gyr- 
dėjosi žingsniai, tarsi kas šlepsėtų lentomis, vilkdamas kojas. Tada 
brakštelėjo durų mygtukas, tas, kurio spynelė sugedusi. Tas, kuris ten 
buvo, užuot lindęs pro langą, matyt, ryžosi brautis pro duris. 

Rėjus buvo Etlis, tai jo žemė. Be to, čia Misisipės valstija, ku- 
rioje leidžiama savigynai naudoti šaunamąjį ginklą. Nė vienas vals- 
tijos teismas neužsimerks prieš tokį akiplėšišką brovimąsi. Jis už- 
siglaudė už virtuvės stalo, nusitaikė į langą virš kriauklės ir ėmė 
spausti gaiduką. Vienas iš vidaus į tamsą paleistas šūvis, stiklo 
džergžtelėjimas įsibrovėlį tikrai išgąsdins. 

Kai tik vėl pasigirdo barbenimas, jis spustelėjo gaiduką, bet nie- 
ko neįvyko. Ginklas buvo neužtaisytas. Būgnas pasisuko, jis vėl 
spustelėjo, bet ginklas ir vėl neiššovė. Apimtas panikos Rėjus grie- 
bė nuo indaujos tuščią arbatos ąsotį ir paleido į duris. Dideliam 
jo palengvėjimui, ąsotis sukėlė daugiau triukšmo negu būtų sukė- 
lusi kulka. Mirtinai išsigandęs jis paspaudė šviesos mygtuką ir, mo- 
juodamas ginklu, šoko prie durų staugdamas: 

— Dink iš čia, velniai rautų! 

Jas atlapojęs ir nieko ten neradęs, lengviau atsiduso ir vėl at- 
gavo kvapą. 

Praėjo pusvalandis, kol sušlavė stiklus, stengdamasis kelti kuo 
daugiau triukšmo. 


*+** 


Policininkas, vardu Endis, buvo Rėjaus bendraklasio pusbro- 
lis. Jiedu tą išsiaiškino per pusę minutės ir, kol „Klevų guotas“ 
buvo apžiūrinėjamas iš išorės, jiedu kaip seni pažįstami kalbėjosi 
apie futbolą. Jokių įsilaužimo žymių prie apatinio aukšto langų ne- 
pastebėjo. Prie virtuvės durų - taip pat nieko, išskyrus stiklo šu- 
kes. Kol Endis apžiūrinėjo kambarius, Rėjus viršuje ieškojo kul- 
kų. Nei vienas, nei kitas nieko nerado. Rėjus užplikė kavos, ir 
ankstų rytmetį ją gurkšnodami verandoje jiedu ramiai šnekučiavosi. 
Šiuo metu Endis buvo vienintelė Klentono apsauga, bet iš tikrų- 
jų, kaip jis prisipažino, nebuvo labai reikalingas. 

— Tokį ankstų pirmadienio rytą niekad nieko nenutinka, - tarė 
jis. - Žmonės miega, ruošiasi darbui. 

Beveik neraginamas jis papasakojo apie Fordo apygardoje pada- 
rytus nusikaltimus — pavogtus pikapus, užeigų muštynes, narkotikų 
prekybą spalvotųjų kvartaluose. Pasigyrė, kad per ketverius metus 
nebuvo nė vienos žmogžudystės. Prieš dvejus metus apiplėštas ban- 
ko skyrius. Plepėdamas jis išgėrė antrą puodelį kavos. Rėjus jam dar 
pripils, o jeigu pnitrūks, išvirs ir dar, kol patekės saulė. Jam buvo ra- 
miau, kad priešais namus stovi ryškus patrulio automobilis. 

Endis išvažiavo pusę keturių. Išsitiesęs ant čiužinio, Rėjus va- 
landą spoksojo į prakiurusias lubas, spausdamas rankoje visai ne- 
naudingą revolverį. Stengdamasis neužmigti kūrė planus, kaip ap- 
saugoti pinigus. Jokių investicijų, jos palauks. Kur kas svarbiau 
sugalvoti, kaip tuos pinigus išnešti iš šluotų kambarėlio, išvežti iš 
namų ir kur nors saugiai paslėpti. Ar teks vežtis juos į Virdžini- 
ją? Klentone tikrai negali jų palikti, ar ne? Kada juos suskaičiuos? 

Nuovargis ir emocinė įtampa pagaliau nugalėjo ir jis užsnūdo. 
Barbenimas vėl pasigirdo, tačiau jis jo negirdėjo. Kažkas barbeno 
ir stumdė kėde užremtas ir virve apraišiotas virtuvės duris, bet Rė- 
jus miegojo. 

O skyrius 


Pusę aštuonių jį paža- 
dino saulės šviesa. Pinigai buvo savo vietoje, niekieno nepaliesti. 
Nei durų, nei langų, niekas, kaip jam atrodė, atidaryti nebandė. 
Jis užsiplikė kavos ir, gerdamas ją prie virtuvės stalo, priėjo prie 
svarbios išvados. Jeigu kas nors į tuos pinigus kėsinasi, tai jų čia 
negalima palikti nė akimirkai. 

Tačiau dvidešimt septynios „Blake 644 Son“ dėžės į ankštą ma- 
žyčio jo „Audi“ rodsterio bagažinę netilps. 

Aštuntą suskambo telefonas. Skambino Haris Reksas, norėda- 
mas pranešti, kad Foresteris pristatytas į „Dyp Roko“ motelį, kad 
apygarda leidžia pašarvoti velionį Ieismo rūmų rotondoje ketvirtą 
trisdešimt po pietų, kad jis jau surado sopraną ir garbės sargybą. 
Dabar kuria panegiriką savo mylimam draugui. 

— O kaip karstas? — paklausė jis. 

— Susitariau su Magargeliu susitikti dešimtą, —- atsakė Rėjus. 

— Gerai. Nepamiršk, kad reikia ąžuolinio. Teisėjui jis patiktų. 

Jiedu keletą minučių pasikalbėjo apie Forestą, nieko nauja, kaip 
ir kaskart. Padėjęs ragelį Rėjus ėmė suktis. Kad galėtų matyti ir iš- 
girsti, kas ateina, atidarė langus ir langines. Aikštės kavinėse jau 
sklido šnekos apie Teisėjo mirtį, tikrai gali kas nors apsilankyti. 

Langų ir durų namuose buvo per daug, ištisą parą neįmanoma 
prie visų išbudėti. Jeigu kažkas kėsinasi pagrobti pinigus, tai ir pa- 
grobs. Dėl kelių milijonų nepagailės kulkos Rėjui į galvą. 

Pinigus būtinai reikia išvežti. 

Išnešęs pirmą dėžę iš šluotų kambarėlio, iškrėtė ją į juodą po- 
lietileninį šiukšlių maišą. Paskui — dar aštuonias. Sukrovęs apie mi- 
lijoną dolerių į pirmąjį maišą, nutempė prie virtuvės durų ir žvilg- 
telėjo laukan. Tuščias dėžes sukrovė atgal į spintelę po knygų len- 
tynomis. Paskui pripildė dar du šiukšlių maišus. Atbulas privažia- 
vo kiek įmanoma arčiau pakylos už virtuvės durų, paskui apsižval- 
gė, ar kas nemato. Niekas. Vieninteliai kaimynai buvo tos dvi sen- 
mergės iš gretimo namo, bet jos nematydavo net to, kas rodoma 
per televizorių. Šuoliais nuo durų iki mašinos, bet kaip grūsdamas 
maišus jis sukrovė turtą į bagažinę ir nors atrodė, kad ji neužsi- 
darys, dangtį vis tiek užtrenkė. Pasigirdo trakštelėjimas, bagažinė 
užsirakino, ir Rėjus pajuto palengvėjimą. 

Jis nežinojo, kaip reikės viską iškrauti Virdžinijoje, kaip iš au- 
tomobilių stovėjimo aikštelės per minią praeivių reikės viską su- 
nešioti į butą. Tuo pasirūpins vėliau. 


*** 


„Dyp Roke“ buvo tvanki, sausakimša valgykla, kurioje Rėjus 
niekad nebuvo lankęsis, tačiau rytą po Teisėjo Etlio mirties tai bu- 
vo puiki vieta papusryčiauti. Trijose aikštės kavinukėse tikriau- 
siai jau sklando gandai ir paskalos, todėl Rėjus norėjo laikytis nuo 
jų atokiau. 

Forestas atrodė padoriai. Rėjus buvo matęs jį kur kas prastes- 
nės būsenos. Jis vilkėjo tais pačiais drabužiais, nesiprausęs, tačiau 
Forestui tai būdinga. Akys paraudusios, bet neužtinusios. Sakė ge- 
rai išsimiegojęs, tik norėtų ko nors riebesnio. Abu užsisakė kiau- 
šinienės su kumpiu. 

— Atrodai pavargęs, - pastebėjo Forestas, maukdamas juodą 
kavą. 

Rėjus tikrai jautėsi pavargęs. 

— Nieko, porą valandų pailsėsiu ir atsigausiu. 

Jis žvilgtelėjo pro langą į savo „Audi“, kurią pasistatė kiek ga- 
lima arčiau valgyklos. Jei reikės — toje prakeiktoje mašinoje miegos. 

— Keista, — tarė Forestas, — kai negeriu, miegu kaip kūdikis. 
Aštuonias, devynias valandas taip, kad neprižadinsi. Bet kai ge- 
riu, tai galiu džiaugtis pamiegojęs nors penkias valandas. Ir mie- 
gu jautriai. 

— Man tik smalsu: kai negeri, ar galvoji, kad vėl pradėsi gerti? 

— Visada. Tai kaupiasi, kaip ir sekse. Kurį laiką gali be to ap- 
sieiti, bet įtampa auga, ir anksčiau ar vėliau reikia ją išlieti. Gir- 
tuoklystė, seksas, narkotikai galiausiai mane pribaigs. 

— Negėrei šimtą keturiasdešimt dienų. 

— Šimtą keturiasdešimt vieną. 

— Koks rekordas? 

— Keturiolika mėnesių. Prieš kelerius metus po reabilitacijos ta- 
me centre, už kurį senis sumokėjo, ilgai laikiausi. Paskui palūžau. 

— Kodėl? Kas privertė tave palūžti. 

— Taip visuomet. Jei jau įklimpai, tai gali palūžti bet kada, bet 
kur, pakanka net menkiausios priežasties. Dar nėra tokio būdo, kuris 
galėtų mane sulaikyti. Aš įklimpęs, broli, viskas aišku ir paprasta. 

— Vis dar narkotikai? 

— Žinoma. Vakar alus ir linksmybės, tas pat šiandien, tas pat 
rytoj. Baigiantis savaitei bus dar bjauriau. 

— Non to? 

— Ne, bet Žinau, kaip būna. 

Padavėja atnešė patiekalus. Paskubomis užsitepęs sviestainį Fo- 
restas atsikando didelį kąsnį. Kai vėl galėjo kalbėti, tarė: 

— Senis miręs, Rėjau, gali tuo patikėti? 

Rėjui taip pat knietėjo pakeisti pokalbio temą. Jei toliau kal- 
bėtųsi apie Foresto trūkumus, netrukus susiginčytų. 

— Ne, atrodė, kad buvau tam pasirengęs, bet, matyt, nebuvau. 

— Kada paskutinį kartą jį matei? 

— Lapkritį, kai jam operavo prostatą. O tu? 

Šlakstydamas tabasko padažu kiaušinienę, Forestas kiek abe- 
jodamas atsakė: 

— Gal kai jį ištiko širdies priepuolis? 

Jis turėjo tiek ligų, tiek kartų buvo operuotas, jog buvo sunku 
viską prisiminti. 

— Jis turėjo tris priepuolius. 

— Tada, Memfyje. 

— Tai buvo antras. — patikslino Rėjus, — prieš ketverius metus. 

— Tikriausiai. Pabuvau su juo ligoninėje. Po velnių, iki jos ne- 
buvo nė šešių kvartalų. Maniau, kad tai viskas, ką galiu padaryti. 

— Apie ką kalbėjotės? 

— Apie Pilietinį karą. Jis vis dar manė, kad turėjom laimėti. 

Jiedu nusišypsojo ir kurį laiką valgė tylėdami. Tylą nutraukė 
juos susiradęs Haris Reksas. Pasivaišinęs sviestainiu pažėrė vėliau- 
sias puikiai jo parengtos atsisveikinimo su Teisėjų Etliu ceremo- 
nijos smulkmenas. 

— Visi nori ateiti į namus, —- kalbėjo kramtydamas pilna burna. 

— To jau per daug, - tarė Rėjus. 

— Tą ir sakau jiems. Norėsit šįvakar vaišinti svečius? 

— Ne, - atsakė Forestas. 

— Ar tai būtina? — paklausė Rėjus. 

— Taip pridera, namie arba laidojimo namuose. Bet jeigu ne- 
norit, tai nieko baisaus. Niekas dėl to neužsirauks ir nenusigręš 
nuo jūsų. 

— Pašarvosim Teismo rūmuose, bus laidotuvių ceremonija, ar 
to negana? — paklausė Rėjus. 

— Tikriausiai. 

— Nesėdėsiu laidojimo namuose visą naktį ir su senomis bobomis, 
kurios dvidešimt metų plakė mane liežuviais, nesiglėbesčiuosiu — pa- 
reiškė Forestas. - Tu eik, jeigu nori, o manęs ten nebus. 

— Pereikim prie kitko, - pasiūlė Rėjus. 

— Pasakei kaip tikras vykdytojas, — pašaipiai pastebėjo Forestas. 

— Vykdytojas? — nustebo Haris Reksas. 

— Taip, ant jo stalo buvo testamentas, pasirašytas šeštadienį, pa- 
prastas, viename puslapyje ranka surašytas testamentas, kuriuo vis- 
kas paliekama mums, išvardytas jo turtas, o aš įvardytas vykdyto- 
ju. O tu, Han Reksai, paskirtas jį patvirtinti. 

Haris Reksas liovėsi kramtęs. Putliu pirštu trindamas tarpuakį 
įsispoksojo į tolį. 

— Keista, — tarė jis, akivaizdžiai dėl kažko nustebęs. 

— Kas? 

— Prieš mėnesį jam surašiau ilgą testamentą. 

Visi trys liovėsi valgę. Rėjus su Forestu susižvalgė nieko ne- 
sakančiais žvilgsniais, nes nė vienas nežinojo, ką galvoja kitas. 

— Gal jis apsigalvojo, - tarė Haris Reksas. 

— Kas buvo aname testamente? — paklausė Rėjus. 

— Negaliu jums sakyti. Jis buvo mano klientas, taigi viskas kon- 
fidencialu. 

— Brolyčiai, aš čia nieko nesuprantu, - pasakė Forestas. — At- 
leiskit, bet aš ne advokatas. 

— Vienintelis galiojantis testamentas yra paskutinysis, - paaiš- 
kino Haris Reksas. — Jis panaikina visus anksčiau rašytus testa- 
mentus, taigi nebesvarbu, ką Teisėjas įrašė į mano parengtą testa- 
mentą. 

— Kodėl negali mums pasakyti, kas buvo senajame? — paklau- 
sė Forestas. 

— Nes aš, kaip advokatas, negaliu aptarinėti savo kliento testa- 
mento. 

— Bet testamentas, kurį parengei, nebegalioja, teisingai? 

— Taip, bet vis tiek negaliu apie jį kalbėti. 

— Tai šlamštas, — tarė Forestas, dėbtelėdamas į Harį Reksą. 

Visi trys atsiduso ir valgė toliau. 

Akimirksniu Rėjus suvokė, kad jam reikės pamatyti aną testa- 
mentą, ir kuo greičiau. Jeigu jame paminėtas spintelės lobis, tai 
Haris Reksas apie jį žino. O jeigu žino, tai pinigus kuo greičiau 
reikės iškrauti iš bagažinės, vėl sukrauti į „Blake £ Son“ dėžes ir 
padėti, kur buvo. Paskui reikės juos įtraukti į palikimą, kuris tu- 
rės būti paskelbtas viešai. 

— Ar jo kabinete neturėtų būti to testamento kopijos? - paklausė 
Forestas nežiūrėdamas į Harį Reksą. 

— Ne. 

— Tikrai? 

— Tikrai tą žinau, —- atsakė Haris Reksas. — Sudarius naują tes- 
tamentą, senas automatiškai pasinaikina. Juk nenorėtum, kad kas 
nors, radęs senąjį, pateiktų jį tvirtinti. Kai kurie savo testamentus 

keičia kasmet, o mes, advokatai, mokame sudeginti senuosius. Tei- 
sėjas buvo tvirtas nebegaliojančių testamentų sunaikinimo šalinin- 
kas, juk jis trisdešimt metų sprendė ginčus dėl palikimo. 

Tai, kad artimas jų draugužis kažką apie velionį jų tėvą žino- 
jo, bet nenorėjo to sakyti, pokalbį atvėsino. Rėjus nutarė palaukti, 
kol liks vienas su Hariu Reksu, tuomet jį paspirgins. 

— Magargelis laukia, - priminė Forestui. 

— Atrodo, bus linksma. 


*** 


Prie rytinio Teismo rūmų sparno jie atrideno gražų ąžuolinį 
karstą, uždėtą ant violetiniu aksomu uždengtų laidojimo neštuvų 
su ratukais. Ponas Magargelis ėjo priekyje, o jo asistentas stūmė 
karstą. Už jo ėjo Rėjus su Forestu, 0 jiems iš paskos sekė skautų 
garbės sargyba su vėliavomis ir sulaidytomis chaki spalvos uni- 
formomis. | 

Riubenas Etlis kovojo už savo šalį, todėl jo karstas buvo uždeng- 
tas Valstijų vėliava ir todėl, kai atsargos kapitonas Etlis buvo pasta- 
tytas Teismo rūmų rotondos viduryje, rezervininkai iš vietinės apmo- 
kymų stovyklos atidavė pagarbą. Haris Reksas jau laukė - apsivilkęs 
gerą juodą kostiumą stovėjo ilgos gėlių puokščių eilės priekyje. 

Susirinko pusė apygardos teisininkų. Hario Rekso siūlymu jie 
buvo susodinti specialiai atitvertoje vietoje prie karsto. Suėjo visi 
miesto ir apygardos pareigūnai, teismo tarnautojai, policininkai ir 
pareigūnai ir, kai Haris Reksas žengė į priekį pradėti ceremoni- 
jos, minia ėmė spiestis arčiau. Viršuje, antrame ir trečiame aukš- 
te, buvo susirinkusi dar viena minia - persilenkę per geležinius 
turėklus žmonės Žiūrėjo žemyn. 

Rėjus vilkėjo naujutėlaičiu tamsiai mėlynu kostiumu, kurį ką tik 
pirko „Pope“ — vienintelėje vyriškais drabužiais prekiaujančioje 
miestelio parduotuvėje. Kainavo tris šimtus dešimt dolerių, buvo 
brangiausias visoje parduotuvėje, tačiau ponas Popas primygtinai 
įsiūlė dešimties procentų nuolaidą. Foresto kostiumas buvo tamsiai 
pilkas. Jis kainavo du šimtus aštuoniasdešimt dolerių be nuolaidos, 
Rėjus sumokėjo ir už jį. Forestas dvidešimt metų nebuvo užsivilkęs 


65 


kostiumo ir prisiekinėjo, jog nesivilks jo net per laidotuves. Į Popo 
parduotuvę nuėjo tik gavęs geros pylos iš Hario Rekso. 

Sūnūs stovėję viename karsto gale, Haris Reksas — kitame, o 
per vidurį buvo Teisėjo Etlio portretas, kurį čia pagarbiai pastatė 
Bilis Būnas, nenusakomo amžiaus teismo durininkas. Vietinis dai- 
lininkas jį dykai nutapė prieš dešimtį metų; visi žinojo, kad Tei- 
sėjui tas portretas nelabai patiko. Buvo pakabinęs savo kabinete 
už durų taip, kad niekas jo nematytų. Jam pralaimėjus rinkimus, 
apygardos vyresnybė pakabino portretą pagrindinėje teismo salė- 
je, aukštai virš teisėjo kėdės. 

Buvo išspausdinta „Atsisveikinimo su Teisėju Riubenu Etliu“ 
programa. Nenorėdamas matyti susirinkusiųjų, Rėjus susikaupęs ją 
skaitė. Visų akys buvo nukrypusios į jį ir Forestą. Kunigas Pal- 
meris sukalbėjo pompastišką maldą. Rėjus primygtinai reikalavo, 
kad ceremonija būtų kuo trumpesnė. Rytoj laidotuvės. 

Į priekį išėjo skautai su vėliava ir visiems pritariant užgiedojo 
„Ištikimybės įžadus“, paskui Šventosios Dvasios bažnyčios Dievo 
Kristuje sesuo Oleda Šrampert užgiedojo gedulingą giesmės „Su- 
sirinksime prie upės“ variantą be pritarimo, nes jai tikrai jo ne- 
reikėjo. Giesmės žodžiai ir melodija daug kam išspaudė ašaras, tarp 
jų ir Forestui, kuris nuleidęs galvą stovėjo šalia savo brolio. 

Stovėdamas prie karsto ir klausydamasis rotonda aukštyn ky- 
lančio sodraus jos balso, Rėjus pirmą kartą pajuto, kaip jį prislė- 
gė tėvo mirtis. Jis mąstė apie tai, ką jiedu kartu būtų galėję nu- 
veikti dabar, kai jis suaugo; apie tai, ko nebuvo, kai jie su Fores- 
tu buvo vaikai. Tačiau jis gyveno savo gyvenimą, o Teisėjas — sa- 
vo, ir tai abiem buvo priimtina. 

Dabar, kai senukas mirė, neteisinga būtų kelti praeities išgy- 
venimus. Jam mirus visiškai natūralu, kad jis gailėjosi daug ko ne- 
padaręs, tačiau, tiesą sakant, Teisėjas daugelį metų jautė pagiežą 
Rėjui todėl, kad jis išvažiavo iš Klentono. Be to, palikęs teisėjo 
kėdę, jis, deja, tapo atsiskyrėliu. 

Silpnumo akimirka, bet Rėjus tuoj vėl atsitiesė. Jis neplieks sa- 
vęs už tai, kad pasirinko ne tokį kelią, kokį jam skyrė tėvas. 

Haris Reksas pradėjo žadėtą trumpą panegiriką. 

- Šiandieną čia susirinkome atsisveikinti su senu savo drau- 
gu, — pradėjo jis. - Visi žinojome, jog ši diena išauš, ir visi mel- 
dėmės, kad ji neateitų. 

Jis paminėjo svarbiausius Teisėjo karjeros faktus, paskui papa- 
sakojo, kaip su šiuo didžiu žmogumi susitiko prieš trisdešimt me- 
tų, kai Haris Reksas buvo ką tik baigęs teisės koledžą. Jis vedė 
neginčytinų skyrybų bylą, kurią kažkaip sugebėjo pralaimėti. 

Šitą istoriją visi advokatai buvo girdėję šimtus kartų, bet vis 
tiek nusijuokdavo ten, kur reikėjo. Rėjus žvilgtelėjo į juos, pas- 
kui ėmė visus apžiūrinėti. Kam tokiame mažame miestelyje tiek 
daug advokatų? Pusę jų jis pažinojo. Dauguma senių, kuriuos pri- 
siminė nuo vaikystės ir studijų metų, buvo mirę arba išėję į pen- 
siją. Daugelio jaunesnių nebuvo matęs. 

Žinoma, jie visi jį pažinojo. Juk jis - Teisėjo Etlio sūnus. 

Pamažu Rėjus ėmė suprasti, kad po laidotuvių iš Klentono jis 
pabėgs tik laikinai. Netrukus jam vėl reikės čia sugrįžti, su Hariu 
Rėjumi prisistatyti į teismą ir pradėti testamento patvirtinimo pro- 
cedūrą, paruošti aprašą ir atlikti pustuzinį kitų tėvo palikimo vyk- 
dytojui priklausančių darbų. Tai nebus sudėtinga, nieko nauja, už- 
truks tik keletą dienų. Tačiau kol atskleis pinigų paslaptį, jo lau- 
kia kupinos įtampos savaitės, gal net mėnesiai. 

Ar nors vienas iš tų advokatų apie tai ką nors žino? Juk pini- 
gai turėjo atsirasti iš teisininkų aplinkos, argi ne? Jokio kito gy- 
venimo Teisėjas neturėjo. Vis dėlto, žvelgdamas į juos, Rėjus ne- 
galėjo įsivaizduoti tokio turtuolio, kuris galėtų pažerti šitiek pini- 
gų, dabar suslėptų jo mašinos bagažinėje. "Tai tik mažo miestelio 
advokatai, kasdien besimaitinantys kiaušiniene su kumpiu ir besi- 
stumdantys tarpusavyje, kad įstengtų apmokėti sąskaitas ir išstumtų 
lauk savo kaimyną. Piniguočių tarp jų nėra. Sulivano firmoje dir- 
bo aštuoni ar devyni advokatai, atstovaujantys bankams ir draudi- 
mo kompanijoms. Jie uždirbdavo tik tiek, kad galėtų su daktarais 
lankytis golfo klubuose. 

Apygardoje nebuvo nė vieno tikrai turtingo advokato. Irvas 
Čemberlenas ana ten, su stipriais akiniais ir keliais plaukais ant 
pakaušio, turi iš kartos į kartą perduodamus tūkstančius akrų že- 

mės, bet negali jos parduoti, nes neranda pirkėjų. Be to, sklido 
gandai, kad jis leidžia laiką naujuosiuose Tunikos kazino. 

Hariui Reksui tebekalbant, Rėjus galvojo apie tuos advokatus. 
Kažkas iš jų žino paslaptį. Kažkas žino apie pinigus. Ar galėtų 
tai būti nusipelnęs Fordo apygardos teisėjų tarybos narys? 

Hario Rekso balsas ėmė kimti, reikėjo užbaigti. Jis visiems pa- 
dėkojo už apsilankymą ir paskelbė, kad iki dešimtos valandos va- 
karo Teisėjas bus pašarvotas Teismo rūmuose. Jis davė ženklą pra- 
dėti procesiją iš tos vietos, kur stovėjo Rėjus su Forestu. Minia 
paklusniai pajudėjo link rytinio sparno ir vorele išvingiavo. 

Visą valandą Rėjus buvo priverstas šypsotis, spausti jam tie- 
siamus delnus ir maloniai dėkoti visiems už apsilankymą. Jis iš- 
klausė daugybę trumpų istorijų apie savo tėvą ir apie gyvenimus, 
kuriuos pakeitė šis didis žmogus. Jis apsimetė prisimenąs pavar- 
des visų, kurie jį pažinojo. Apkabindavo pagyvenusias ponias, ku- 
rių visai nepažinojo. Procesija lėtai slinko pro Rėjų ir Forestą, pas- 
kui pro karstą, kur kiekvienas stabtelėdavo, nevilties kupinu žvilgs- 
niu žvelgdamas į velionio portretą, paskui pasukdavo link vakari- 
nio sparno, kur jų laukė registrai. Minioje tarsi žymus politikas 
visur sukiojosi Haris Reksas. 

Nebeištvėręs šios kankynės Forestas dingo, burbtelėjęs Hariui 
Reksui, kad grįžta namo, į Memfį, ir dar kažką, kad laidotuvės 
jam nusibodusios. 

Pagaliau Haris Reksas Rėjui sušnabždėjo: 

— Eilė vyniojasi aplink Teismo rūmus. Stovėsi čia visą naktį. 

— Ištrauk mane, - šnipštelėjo Rėjus. 

— Tau reikia į tualetą? — paklausė Haris Reksas gana garsiai, 
kad eilėje jį išgirstų. 

— Taip, — atsakė Rėjus, jau traukdamasis šalin. 

Jiedu nuėjo rimtai šnabždėdamiesi ir pasislėpė siaurame kori- 
doriuje. Po akimirkos iau buvo už Ieismo rūmų. 

Jie išvažiavo, suprantama, Rėjaus mašina, bet pirma apsuko 
aikštę, kad pasigėrėtų vaizdu. Vėliava priešais Teismo rūmus bu- 
vo nuleista iki pusės stiebo. Didžiulė minia kantriai laukė savo ei- 
lės, kad pagerbtų Teisėją. 

10 skyrius 


Visą parą išbuvęs Klen- 
tone Rėjus nekantravo greičiau išvažiuoti. Išėję iš Teismo rūmų 
jiedu su Hariu Reksu papietavo pietinėje aikštės pusėje esančioje 
„Klodo“ užeigoje, kur rinkdavosi juodaodžiai. Pirmadieniais čia 
kepdavo viščiuką su pupelėmis, kuris būdavo toks aštrus, kad kartu 
atnešdavo ir pusę galono šaltos arbatos. Haris Reksas mėgavosi 
puikiomis Teisėjo palydomis, po pietų nekantravo vėl grįžti į Teis- 
mo rūmus ir toliau vadovauti atsisveikinimui su velioniu. 

Forestas, matyt, visam vakarui išvažiavo iš miesto. Rėjus tikė- 
josi, kad jis Memfyje, namuose su Eli, ir tvardosi, tačiau žinojo, 
kad yra ne taip. Kiek kartų jis dar palūš, kol numirs? Kaip sakė 
Hans Reksas, penkiasdešimt procentų tikimybės, kad laidojimo na- 
muose Forestas gali atsidurti rytoj. 

Likęs vienas Rėjus išvažiavo iš Klentono, pats nežinodamas, 
kur. Už septyniasdešimties mylių prie upės buvo išsirikiavę nauji 
kazino. Kaskart, kai atvažiuodavo į Misisipę, girdėdavo vis dau- 
giau kalbų ir paskalų apie naujausią valstijos pramonę. Į valstiją, 
kurios gyventojai gauna menkiausias pajamas, brovėsi legalus lo- 
šimo verslas. 

Už pusantros valandos kelio nuo Klentono jis sustojo pasipil- 
dyti degalų ir, kol pildėsi, už greitkelio pastebėjo naują motelį. Ten, 
kur dar neseniai plytėjo medvilnės laukai, viskas buvo nauja: ke- 

liai, moteliai, greitų užkandžių restoranai, degalinės, afišos — visi 
reikalingi už mylios esančių kazino priedai. 

Motelis buvo dviaukštis, kambarių durys atsiverdavo į automo- 
bilių aikštelę. Atrodo, kad naktis bus ilga. Už dvivietį pirmame 
aukšte, tame motelio gale, priešais kurį nebuvo pastatytų nei au- 
tomobilių, nei sunkvežimių, jis susimokėjo trisdešimt devynis do- 
lerius ir devyniasdešimt devynis centus. „Audi“ pasistatė kuo ar- 
čiau kambario ir netrukus visi trys šiukšlių maišai buvo viduje. 

Pinigais buvo nuklota viena lova. Jis negalėjo atsistebėti, nes 
jautė, kad pinigai nešvarūs. Tikriausiai jie kaip nors pažymėti. Gal- 
būt suklastoti. Kad ir kaip būtų, jie ne jo. 

Visi banknotai buvo šimto dolerių vertės, kai kurie naujutėlai- 
čiai, net nenaudoti, kiti — truputėlį apčiupinėti. Nė vieno smarkiai 
susidėvėjusio, nė vieno, išleisto iki 1986-ųjų arba po 1994-ųjų. 
Maždaug pusė jų buvo sudėti pluošteliais po du tūkstančius dole- 
rių, juos Rėjus suskaičiavo pirmiausiai. Šimtas tūkstančių dolerių 
šimtinėmis buvo penkiolikos colių aukščio. Suskaičiavo ant vie- 
nos lovos išdėliotus pinigus, paskui tvarkingai išdėliojo juos pluoš- 
tais į eiles ant kitos. Dirbo labai pamažu, laikas jam nerūpėjo. Čiu- 
pinėjo, net uostė kiekvieną banknotą, kad įsitikintų, jog tai ne klas- 
totė. Atrodė, kad pinigai tikri. 

Trisdešimt vienas pluoštas ir dar truputis — iš viso lygiai trys 
milijonai šimtas aštuoniolika tūkstančių dolerių. Ištraukti tarsi lobis 
iš griūvančio namo, priklausiusio žmogui, kuris per visą savo gy- 
venimą nė pusės tiek neuždirbo. 

Buvo neįmanoma nesižavėti priešais jį paskleistais turtais. Ar 
teks jam dar kada nors matyti tris milijonus? Kiek yra tokių, ku- 
rems tokia proga kada nors pasitaikė? Pasirėmęs rankomis, Rė- 
jus sėdėjo fotelyje, spoksojo į tvarkingas banknotų eiles ir svaigo 
nuo minčių, iš kur jie ir kur nukeliaus. 

Automobilio durelių trinktelėjimas lauke sugrąžino jį į tikro- 
vę. Čia tinkamiausia vieta, kad kas apiplėštų. Vežiojantis milijo- 
nus grynais, kiekvienas praeivis tampa potencialiu vagimi. 

Jis vėl sukrovė pinigus į maišus, sugrūdo į bagažinę ir nuva- 
Žiavo į artimiausią kazino. 

Jo lošimai apsiribodavo vadovybės apmokamomis iškylomis į 
Atlantik Sitį drauge su kitais dviem profesoriais, kurie abu buvo 
skaitę knygą, kaip išlošti kauliukais, ir neabejojo, jog kada nors 
išloš. Bet vis neišlošdavo. Kortomis Rėjus lošdavo retai. Tąkart 
jis įsitaisė prie penkiadolerinio kortų stalo ir per dvi varganas die- 
nas triukšmingame požemyje pralošęs šešiasdešimt dolerių, prisiekė 
niekuomet čia nebegrįžti. Jis taip ir nesužinojo, kokių nuostolių 
patyrė jo kolegos, tačiau išsiaiškino, kad tie, kurie lošia gana daž- 
nai, apie savo laimėjimus meluoja. 

Pirmadienio vakarą Santa Fe klube - paskubomis suręstoje fut- 
bolo aikštės dydžio dėžėje - buvo susininnkusi pakankamai garbin- 
ga publika. Dešimties aukštų priestatas buvo skirtas svečiams, dau- 
giausiai pensininkams iš Šiaurės, kurie nė nesvajojo kada nors įkel- 
ti koją į Misisipę, bet dabar juos čia viliojo daugybė lošimo auto- 
matų ir nemokamas džinas. 

Kišenėje jis turėjo penkis banknotus, paimtus iš penkių atski- 
rų motelyje suskaičiuotų pinigų pluoštų. Priėjęs prie tuščio stalo, 
už kurio snūduriavo dylerė, padėjo vieną. 

— Statau, - tarė jis. 

— Pastatytas šimtas, — tarė dylerė per petį, bet už jos nesimatė 
nieko, kas ją galėtų išgirsti. Paėmusi banknotą abejingai apčiupi- 
nėjo ir padėjo lošimui. 

Turbūt tikras, pagalvojo jis ir šiek tiek aprimo. Per dieną ji jų pri- 
sižiūri. Sumaišiusi vieną malką išdalijo kortas, iš karto išmetė dvi- 
dešimt keturis, paėmė vieną iš slaptų Teisėjo Etlio lobių banknotą ir 
ant jo padėjo du juodus žetonus. Ant abiejų Rėjus pastatė du šim- 
tus dolerių. Plieniniai nervai. Ji greitai išdalijo kortas ir, atvertusi 
penkiolika, išmetė devynis. Dabar Rėjus turėjo keturis juodus Žeto- 
nus. Mažiau kaip per minutę jis išlošė tris šimtus dolerių. 

Ėjo per kazino, kišenėje tarškindamas keturis juodus žetonus, 
iš pradžių praėjo lošimo automatus, prie kurių ant kėdžių sėdėjo 
pritilusi, beveik apmirusi senyvo amžiaus publika, vis tampė au- 
tomatų rankenėles ir liūdnai žvelgė į ekranus. Prie kauliukų stalo 

buvo karšta, du triukšmingi žaliūkai šūkavo patarimus, kurie jam 
atrodė beprasmiški. Kurį laiką jis stebėjo visiškai sutrikęs, nesu- 
prasdamas nei lošimo, nei statymų, nei iš rankų į rankas perduo- 
damų žetonų esmės. 

Ant kito tuščio kortų stalo tarsi prityręs lošėjas jis numetė an- 
trą šimto dolerių banknotą. Prisikišęs jį prie akių dyleris apžiūrė- 
jo prieš šviesą, patrynė, parodė už kelių žingsnių stovėjusiam bo- 
sui, kuriam banknotas atrodė įtartinas. Jis išsitraukė didinamąjį stik- 
lą, įsispraudė jį į kairiąją akį ir tarsi chirurgas ėmė apžiūrinėti ban- 
knotą. Kaip tik tą akimirką, kai Rėjus jau rengėsi sprukti į minią, 
išgirdo vieną iš jų sakant: 

— Geras. 

Nežinojo, kuris taip pasakė, nes išsigandęs dairėsi besiartinan- 
čių ginkluotų kazino apsaugos darbuotojų. Dyleris grįžo prie sta- 
lo ir padėjo įtartiną pinigą priešais Rėjų. Šis tarė: 

— Statau. 

Po akimirkos į Rėjų jau spoksojo širdžių dama ir vynų kara- 
lius. Jis išlošė trečiąkart iš eilės. 
dė, Rėjus nutarė visam laikui išspręsti jam rūpimą klausimą. Iš ki- 
šenės ištraukė dar tris šimtus dolerių ir padėjo juos ant stalo. Dy- 
leis atidžiai apžiūrėjo kiekvieną banknotą, o paskui, gūžtelėjęs pe- 
čiais, paklausė: 

— Keičiat? 

— Statau. 

— Statomi trys šimtai grynais, - garsiai paskelbė dylers, ir bo- 
sas palinko prie jo peties. 

Rėjus pastatė ant dešimt ir ant šešių. Dyleriui iškrito dešimt ir 
keturi, o kai jis atvertė būgnų valetą, Rėjus išlošė ketvirtą kartą. 
Banknotai nuo stalo dingo, o juos pakeitė šeši juodi žetonai. Da- 
bar Rėjus turėjo jų dešimt - tūkstantį dolerių — ir žinojo, kad li- 
kusieji trisdešimt tūkstančių į bagažinę sukimštų banknotų ne klas- 
totė. Palikęs vieną žetoną dyleriui, nuėjo susirasti alaus. 

Lošimo namų baras buvo pakeltas keliomis pėdomis aukščiau, 
kad užsimanęs išgerti, galėtum matyti, kas vyksta salėje, žiūrėti dau- 

gybėje ekranų pakartotinai rodomas beisbolo rungtynes ar boulingo 
varžybas. Bet lažintis dėl varžybų kol kas buvo draudžiama. 

Jis suvokė, kokį pavojų kelia kazino. Dabar, kai žinojo, kad 
pinigai tikri, reikėjo išsiaiškinti, ar jie kaip nors nepažymėti. Tik- 
knotais susidomėtų vaikinai, sėdintys viršuje. Rėjus neabejojo, kad 
jis, kaip ir visi kiti, buvo nufilmuotas. Kazino viskas buvo seka- 
ma, Rėjui tą buvo sakę aniedu gudruoliai jo draugai, kurie ketino 
kazino nusiaubti kauliukais. 

Jeigu tie banknotai jiems atrodytų įtartini, tai lengvai jį susi- 
rastų. Juk taip? 

Kaip gi kitaip jam patikrinti pinigus? Nueiti į Pirmąjį nacio- 
nalinį banką Klentone ir paduoti keletą banknotų ekspertui ištirti? 

— Ar negalėtumėt jų apžiūrėti, pone Dempsi, gal patikrintumėt, 
ar jie tikri, ar ne? 

Nė vienas ekspertas Klentone suklastotų pinigų nėra matęs, iki 
pietų visas miestas žinotų, kad Teisėjo Etlio sūnelis vaikštinėja pri- 
sikimšęs kišenes įtartinų pinigų. 

Jis manė palauksiąs, kol grįš į Virdžiniją. Nueis pas savo ad- 
vokatą, kuris ras gerą, patikimą ekspertą, kad šis patikrintų pavyz- 
dį. Tačiau taip ilgai laukti negalėjo. Jeigu pinigai suklastoti, jis juos 
sudegins. O jeigu ne, tai kur juos dėti? 

Jis neskubėdamas gurkšnojo alų ir laukė, kol anie viršuje atsiųs 
porą galvažudžių tamsiais kostiumais. Šie prieis prie jo ir pasakys: 
„Turi minučiukę?“ Jie ne tokie greiti, Rėjus tą žinojo. Jeigu pinigai 
pažymėti, jiems reikės laiko išsiaiškinti, kas juos paliko. 

Tarkim, jis įklius su pažymėtais pinigais. Kuo jis nusikalto? Juk 
paėmė juos iš savo velionio tėvo namų, kuriuos kartu su broliu 
gavo kaip palikimą. Jis yra testamento vykdytojas, netrukus bus 
atsakingas už turto saugojimą. Pranešti apie turtą paveldėjimo rei- 
kalų teismui ir Vidaus pajamų tarnybai laiko dar daug. Tarkim, Tei- 
sėjas pinigus gavo kaip nors neteisėtai, bet, atleiskit, jis miręs. Kol 
kas Rėjus nieko blogo nepadarė. 

Su išloštais pinigais jis sugrįžo prie pirmojo kortų stalo ir pa- 

jo dėmesį. Šis palengva priėjo, krumpliais pridengęs burną, pirštu 
baksnodamas ausį, tarsi penki šimtai dolerių ant Santa Fe klubo 
kortų stalo būtų mėtomi kasdien. Rėjus gavo tūzą ir karalių, ir dy- 
lerė stumtelėjo jam septynis šimtus penkiasdešimt dolerių. 

— Ar nenorėtumėt ko nors išgerti? — paklausė plačiai šypsoda- 
masis ir rodydamas išgedusius dantis bosas. 

— Alaus, — užsisakė Rėjus, ir tarsi iš niekur išdygo padavėja. 

Kitame lošime jis vėl statė šimtą dolerių, bet pralaimėjo. Paskui 
mestelėjo tris žetonus, ir vėl išlošė. Paskui išlošė dar aštuonis iš de- 
šimties lošimų, statydamas tai šimtą, tai penkis šimtus dolerių, tarsi 
puikiai žinotų, ką daro. Bosas vis sukiojosi greta dylerės. Priešais 
juos tikriausiai stovi gerai mokantis skaičiuoti kortas „profas“, tokį 
reikia stebėti ir filmuoti. Bus pranešta ir kitiems kazino. 

Jeigu tik jie Žinotų. 

Dukart pralošė po du šimtus dolerių, paskui nutrūktgalviškai — 
tiek to, velniop visa tai — išsitraukė dešimt Žžetonų ir pastatė ant 
kortos tūkstantį dolerių. Juk bagažinėje trys milijonai. Čia tik viš- 
čiukų lesalas. Kai šalia jo žetonų nukrito dvi damos, jis nutaisė 
visiškai abejingą miną, tarsi tokie dalykai jam ne naujiena. 

— Ar nenorėtumėte papietauti, pone? — paklausė bosas. 

— Ne, - atkirto Rėjus. 

— Ar galėtume jums ko nors pasiūlyti? 

— Prašyčiau kambario. 

— Karališko ar apartamentų? 

Kvailys atsakytų: „Žinoma, apartamentų.“ Tačiau Rėjus laiku 
susitvardė: 

— Tiks bet koks. 

Jis neketino čia apsistoti, bet pamanė, kad išgėrus du bokalus 
alaus geriau būtų nevairuoti. O jeigu jį sustabdytų kaimo parei- 
gūnas? Ką darytų, jeigu jis apieškotų bagažinę? 

— Jokių problemų, pone, - tarė bosas, —- paprašysiu, kad jus įre- 
gistruotų. 

Jis išlošinėjo dar valandą. Padavėja prie jo stabtelėdavo kas 
penkios minutės, siūlė gėrimų, stengėsi jį išblaškyti, bet Rėjus vis 

gurkšnojo pirmąjį alaus bokalą. Dalijant kortas jis suskaičiavo tris- 
dešimt devynis juodus žetonus. 

Vidurnaktį pradėjo žiovauti ir prisiminė, kad praėjusią naktį be- 
veik nemiegojo. Kišenėje užčiuopė kambario raktą. Prie kortų stalo 
buvo nustatyta tūkstančio dolerių vienam lošimui riba, antraip jis 
viską būtų pastatęs iškart ir išėjęs šlovės nutviekstas. Jis padėjo į 
ratą dešimt žetonų ir, stebint publikai, išlošė. Dar dešimt žetonų, 
dylerė atsikirto dvidešimt dviem. Susirinkęs žetonus, keturis pali- 
ko dylerei ir nuėjo prie kasos. Kazino jis išbuvo tris valandas. 

Iš penkto aukšto kaip ant delno matėsi automobilių stovėjimo 
aikštelė, ten stovėjo sportinis jo automobilis, todėl Rėjus turėjo jį 
stebėti. Kad ir kaip buvo pavargęs, užmigti negalėjo. Prisitraukęs 
kėdę prie lango mėgino nors užsnūsti, bet jam trukdė mintys. 

Ar Teisėjas lošė kazino? Ar galėjo iš šios pelningos ydelės, ku- 
rią, matyt, slėpė, susikrauti tokius turtus? 

Kuo labiau Rėjus įtikinėjo save, jog tai nerealu, tuo labiau manė 
išsiaiškinęs, iš kur tie pinigai. Kiek jis žinojo, biržoje Teisėjas ne- 
lošė, o jei lošė, jeigu jis buvo antrasis Vorenas Biufė, tai kodėl 
pelną ėmė grynais ir slėpė po knygų lentynomis? Be to, būtų daug 
dokumentų. 

Jeigu jis gyveno dvigubą paperkamo teisėjo gyvenimą, Misisipės 
provincijoje trijų milijonų dolerių iš teismo bylų tikrai nesusišluosi. 
Be to, su kyšininkavimu būna susiję pernelyg daug žmonių. 

Taip, jis tikriausiai lošė. Tai grynų pinigų verslas. Rėjus ką tik, 
per vakarą, išlošė šešis tūkstančius dolerių. Aišku, jam tik aklai 
sekėsi, bet lošiant argi būna kitaip? Tikriausiai senukas buvo įgu- 
dęs lošti kortomis arba kauliukais. Galbūt jis išlošė didįjį prizą prie 
lošimo aparatų. Gyveno vienas ir niekam nieko nepasakodavo. 

Teisėjas galėjo tuos pinigus išlošti. 

Bet per septynerius metus — trys milijonai dolerių? 

Argi kazino neišduoda dideles laimėtas sumas patvirtinančių do- 
kumentų? Mokesčių ir kitų formų? 

Ir kodėl jis juos slėpė? Kodėl neišdalijo, kaip kitų pinigų? 

Po trijų Rėjus nebegalėjo mąstyti ir išėjo iš kambano. Jis mie- 
gojo mašinoje, kol patekėjo saulė. 

11 skyrius 


Laukujės durys buvo 
praviros. Aštuntą ryto ir žinant, kad čia niekas negyvena, tai buvo 
tikrai bloga lemiantis ženklas. Rėjus spoksojo į jas dvejodamas, ar 
eiti į vidų, bet pasirinkimo neturėjo. Sugniaužęs kumščius, tarsi vagis 
vis dar galėtų būti ten, pravėrė jas plačiau ir giliai įkvėpė. Siaubin- 
gai girgždėdamos durys atsidarė, ir kai iš lauko krintančioje šviesoje 
išryškėjo priebutyje sukrautų dėžių stirtos, Rėjus ant grindų paste- 
bėjo žemėtus pėdsakus. Įsibrovėlio eita per veją už namo, kur buvo 
žemių, ir kažkodėl sumanyta išeiti pro priekines duns. 

Rėjus pamažu iš kišenės išsitraukė pistoletą. 

Tos dvidešimt septynios „Blake £ Son“ dėžės buvo išmėtytos 
po Teisėjo kabinetą. Sofa apversta, spintelių durelės po knygų len- 
tynomis atlapotos. Atlenkiamasis stalas atrodė nepaliestas, bet po- 
pieriai mėtėsi ant grindų. 

Įsibrovėlis, ištraukęs dėžes, pamatė, kad jos tuščios, ir, matyt, 
įsiutęs ėmė jas trypti ir mėtyti po kambarį. Nors viskas buvo ra- 
mu, Rėjus juto jo įsiūtį ir jam pasidarė silpna. 

Jis vos nežuvo per tuos pinigus. 

Kai vėl įstengė judėti, sofą pastatė į vietą ir surinko dokumen- 
tus. Jis tvarkė išmėtytas dėžes, kai verandoje pasigirdo triukšmas. 
Vogčiomis žvilgtelėjęs pro langą, pamatė į duris beldžiančią se- 
nyvą moterį. 

Klaudija Geits Teėisėją pažinojo geriau nei kas nors kitas. Ka- 
daise ji buvo jo teismo reportere, sekretore, vairuotoja ir dar daug 
kuo. Pasak kalbų, šalia Teisėjo ji buvo nuo pat Rėjaus vaikystės. 
Kartu su Tėisėju ji beveik trisdešimtį metų važinėjo po šešias 25- 
osios apylinkės apygardas; jiedu dažnai išvažiuodavo septintą ry- 
to ir grįždavo sutemus, vėlai vakare. Jeigu nebūdavo teisme, abu 
sėdėdavo Ičisėjo kabinete Teismo rūmuose: ji perspausdindavo ste- 
nogramas, o Teisėjas tvarkydavo dokumentus. 

Kartą per pietų pertrauką vienas advokatas, pavarde Tarlis, už- 
tiko juos kabinete kompromituojančioje padėtyje ir labai suklydo, 
kad apie tai papasakojo kitiems. Teisėjui pirmininkaujant, jis išti- 
sus metus pralaimėdavo bylas ir neteko savo klientų. Per ketve- 
rius metus Teisėjas Etlis pasiekė, kad jam būtų atimta advokatūu- 
ros teisė. 

— Sveikas, Rėjau, — pasisveikino ji pro apsauginį tinklelį. - Ar 
galėčiau užeiti? 

- Žinoma, - pakvietė jis ir plačiau pravėrė duris. 

Rėjus ir Klaudija visuomet vienas kito nemėgo. Jis visą laiką 
jautė, kad ji gauna Teisėjo dėmesį ir švelnumą, kuno jiedu su Fo- 
restu negaudavo; ji Rėjų taip pat laikė savo varžovu. Būdama su 
Teisėju Etliu, ji visus laikė savo varžovais. 

Draugų ji beveik neturėjo, dar mažiau buvo jos gerbėjų. Ji bu- 
vo šiurkšti ir kieta, nes visą gyvenimą klausėsi bylų nagrinėjimo 
teismuose. Be to, buvo arogantiška, nes artimai bendravo su di- 
džiu žmogumi. 

— Man labai gaila, - tarė ji. 

— Man taip pat. 

Jiems einant pro kabinetą, Rėjus uždarė duris ir paprašė: 

— Neikite ten. 

Įsibrovėlio pėdsakų Klaudija nepastebėjo. 

— Būk man malonesnis, Rėjau, - paprašė ji. 

— Kodėl? 

Jiedu nuėjo į virtuvę, jis paruošė kavos ir abu atsisėdo vienas 
priešais kitą. 

— Ar galiu užsirūkyti? — paklausė ji. 

— Man vis vien, — atsakė jis. Rūkyk, kol uždusi, ssnmerge. Tėvo 
juodieji kostiumai visuomet trenkdavo rūgščiu jos cigarečių tvai- 
ku. Jis leisdavo jai rūkyti mašinoje, teisėjo kabinete, savo kabine- 
te, tikriausiai net lovoje. Visur, išskyrus teismo salę. 

Bjaurus burnos dvokas, gergždžiantis balsas, nesuskaičiuojamos 
raukšlės aplink akis, o, tabako džiaugsmai. 

Ji buvo verkusi, 0 tai jos gyvenime retai pasitaikydavo. Tą va- 
sarą, kai dirbo tėvo klerku, Rėjus turėjo laimės sėdėti vienoje vi- 
durius sukančioje vaiko prievartavimo byloje. Liudijimai buvo to- 
kie liūdni ir keliantys gailestį, kad visi, įskaitant Teisėją ir advo- 
katus, susijaudino iki ašarų. Vienintelės sausos akys teismo salėje 
buvo senės akmeniniu veidu - Klaudijos. 

— Negaliu patikėti, kad jis miręs, — ištarė ji išpūsdama dūmų 
kamuolį į lubas. 

— Jis merdėjo penkerius metus, Klaudija. Nieko nuostabaus. 

— Vis tiek liūdna. 

— Labai liūdna, bet pastaruoju metu jis kentėjo. Mirtis jam bu- 
vo kaip palaima. 

— Jis nebūtų man leidęs ateiti jo palydėti. 

— Nebeperkurkim istorijos, gerai? 

O istorija, nelygu, kuria jos versija tikėsi, Klentoną paskalo- 
mis maitino beveik dvidešimt metų. Praėjus keleriems metams po 
Rėjaus motinos mirties, nei iš šio, nei iš to Klaudija išsiskyrė su 
vyru. Vieni kalbėjo, esą Teisėjas žadėjęs ją vesti, jeigu ji išsiskirs. 
Kiti manė, kad Teisėjas, vienas iš amžinųjų Etlių, nė neketinąs vesti 
tokios prasčiokės, kaip Klaudija, o ji išsiskyrusi todėl, kad vyras 
užtiko ją išdykaujant su visai kitu vyru. Metai bėgo, abu mėgavo- 
si vedybinio gyvenimo džiaugsmais, tik be dokumentų ir gyven- 
dami atskirai. Ji ir toliau spaudė Teisėją ją vesti, o jis vis atidė- 
liodavo. Matyt, gaudavo, ko norėdavo. 

Galiausiai ji iškėlė ultimatumą, bet paaiškėjo, kad pasirinko ne- 
tikusią strategiją. Ultimatumais Riubeno Etlio nepaveiksi. Metais 
anksčiau, nei jis buvo išspirtas iš pareigų, Klaudija ištekėjo už de- 
vyneriais metais jaunesnio vyro. Teisėjas tuoj pat ją atleido, kavi- 
nėse ir mezgimo klubuose visi tik apie tai ir kalbėjo. Po kelerių 

netvirtos santuokos metų jaunasis jos vyras mirė. Ji jautėsi vieni- 
ša, Teisėjas — taip pat. Tačiau antrą kartą ištekėdama ji išdavė jį, 
ir už tai jis jai niekuomet neatleido. 

— Kur Forestas? - paklausė ji. 

— Netrukus turėtų būti čia. 

— Kaip jis? 

— Taip, kaip Forestas. 

— Nori, kad išeičiau? 

— Kaip norit. 

— Norėčiau su tavim pabūti, Rėjau. Man reikia su kuo nors pa- 
sikalbėti. 

— Argi neturit draugų? 

— Ne. Riubenas buvo vienintelis mano draugas. 

Jis susigūžė išgirdęs, kad ji tėvą pavadino Riubenu. Cigaretė 
stirksojo tarp lipnių, raudonų lūpų, kurias gedėdama buvo pasida- 
žiusi blyškiau, ne anuo ryškiu raudoniu, kuriuo kadaise garsėjo. 
Jai buvo apie septyniasdešimt, bet gerai išsilaikiusi. Vis dar tiesi 
ir liekna, vilkėjo aptempta suknele, kokios nė viena septyniasde- 
šimties sulaukusi Fordo apygardos moteris nė nemėgintų užsivilkti. 
Ausyse ir ant piršto žėrėjo deimantai, tik nežinia, ar tikri. Ant kak- 
lo buvo pasikabinusi dailų auksinį medalioną, ant rankos skimb- 
čiojo dvi auksinės apyrankės. 

Ji buvo senstanti paleistuvė, bet ir vis dar veikiantis vulkanas. 
Reikės paklausti Hario Rekso, su kuo ji dabar šlaistosi. 

Pripylęs dar kavos, jis paklausė: 

— Tai apie ką mes kalbėsimės? 

— Apie Riubeną. 

— Mano tėvas mirė. O istorijos nemėgstu. 

— Argi negalėtume tapti draugais? 

— Ne. Mes visą laiką vienas kito nekentėme. Tai ir prie karsto 
nesiglėbesčiuosim ir nesibučiuosim. Kam to reikia? 

— Aš sena, Rėjau. 

— O aš gyvenu Virdžinijoje. Šiandien atbūsim laidotuves ir dau- 
giau niekad nebesusitiksim. Kaip manot? 

Ji prisidegė kitą cigaretę ir vėl apsiverkė. Rėjus galvojo apie 
netvarką kabinete ir ką pasakytų Forestui, jeigu šis dabar atvažia- 
vęs pamatytų tuos pėdsakus ir išmėtytas dėžes. O jeigu dar rastų 
prie stalo sėdinčią Klaudiją, gali kibti jai į gerklę. 

Kad ir neturėdami įrodymų, Rėjus su Forestu seniai įtarė, kad 
Teisėjas moka jai daugiau nei priklauso teismo reporterei. Šiek tiek 
daugiau, bet ir iš jos kai ko daugiau gaudavo. Buvo dėl ko griež- 
ti dantį ant jos. 

— Noriu tik ką nors prisiminti, ir viskas, — tarė ji. 

— Nont prisiminti mane? 

— Tu kaip tavo tėvas, Rėjau. Mane čia traukia. 

— Ieškot pinigų? 

— Ne. 

— Nebeturit iš ko gyventi? 

— Turiu, bet nesu aprūpinta iki gyvos galvos. 

— Čia jūs nieko nerasit. 

— Turi jo testamentą? 

— Taip, bet jūs ten nepaminėta. 

Ji vėl pravirko, o Rėjus pradėjo karščiuotis. Prieš dvidešimt me- 
tų pinigų ji turėjo, O jis šluostė stalus ir maitinosi žemės riešutų 
sviestu, kad tik dar mėnesį kaip nors išsilaikytų Teisės koledže ir 
jo neišmestų iš pigaus buto. Ji važinėjosi nauju „Kadilaku“, 0 jie- 
du su Forestu - senomis lūženomis. Jie gyveno kaip nuskurdę aris- 
tokratai, O ji puikavosi savo garderobu ir papuošalais. 

— Jis visą laiką žadėjo manimi pasirūpinti, - pasiguodė ji. 

— Pažadą seniai buvo sulaužęs, Klaudija. Pamirškit. 

— Negaliu. Labai jį mylėjau. 

— Tai buvo seksas ir pinigai, o ne meilė. Nenorėčiau apie tai 
kalbėti. 

— Koks jo palikimas? 

— Jokio. Jis viską išdalijo. 

— Ką? 

— Girdėjot, ką sakiau. Juk žinot, kaip jis mėgo išrašinėti če- 
kius. Kai pasitraukėt nuo scenos, tas jo pomėgis dar sustiprėjo. 

— O kaip jo pensija? — ji nebeverkė, juk kalba sukosi apie vers- 
lą. Sausos žalios jos akys spindėjo. 

— Tais metais, kai pasitraukė iš pareigų, išgrynino sąskaitoje bu- 
vusius pinigus. Tai buvo siaubinga finansinė klaida, bet jis su ma- 
nimi nesitarė. Pasiutęs puskvailis. Paėmė pinigus, kažkiek pasili- 
ko pragyvenimui, o likusius išdalijo skautams, skautėms, Liūtų klu- 
bui, Konfederacijos sūnums, Istorinių mūšio laukų išsaugojimo ko- 
mitetui, toliau galit tęsti pati. 

Jeigu jo tėvas buvo perkamas teisėjas, 0 tuo Rėjus nenorėjo ti- 
kėti, tai Klaudija turėtų apie tuos pinigus žinoti. Buvo akivaizdu, 
kad ji nežino. Rėjus nė nemanė, kad žino, nes tuomet pinigai ne- 
būtų likę paslėpti kabinete. Tik užsimink jai apie tris milijonus, 
tai sužinotų visa apygarda. Jeigu ji turėtų vieną kitą dolerį, visi tą 
matytų. Kad ir kaip graudžiai ji atrodė sėdėdama prie stalo, Rėjus 
įtarė, kad pinigų ji turi labai nedaug. 

— Maniau, antrasis jūsų vyras pinigų turėjo, — tarė jis truputį 
per Žiauriai. 

— Ir aš taip maniau, - atsakė prisivertusi nusišypsoti. 

Rėjus tyliai nusijuokė. Paskui abu nusikvatojo, ir ledai ėmė tirp- 
ti. Ji visuomet garsėjo savo stačiokiškumu. 

— Taip ir nesuradot, a? 

— Nė cento. Jis buvo toks gražus, devyneriais metais jaunes- 
nis, supranti... 

— Gerai prisimenu. Eilinis skandalas. 

— Jam buvo penkiasdešimt vieneri, iškalbingas, ketino prasigy- 
venti iš naftos. Ketverius metus gręžėm tarsi pamišę, o likau tuš- 
čiomis rankomis. 

Rėjus kvatojo. Tą akimirką neprisiminė, kad kada nors būtų 
kalbėjęsis apie seksą ir pinigus su septyniasdešimtmete moterimi. 
Jam susidarė įspūdis, kad ji gali papasakoti daug įdomių dalykų. 
Geriausi Klaudijos hitai. 

— Gražiai atrodot, Klaudija, dar turit laiko susirasti kitą. 

— Pavargau, Rėjau. Pasenau ir pavargau. Reikėtų jį mokyti ir 
panašiai. Neverta. 

— Kas nutiko antrajam? 

— Nusikapanojo nuo širdies priepuolio, o aš neradau nė tūks- 
tančio dolerių, - atsakė ji. 

— Teisėjas paliko šešis. 

— Ir viskas? — paklausė ji netikėdama. 

— Nei akcijų, nei obligacijų, tik seną namą ir šešis tūkstančius 
dolerių banke. 

Nuleidusi akis ji purtė galvą tikėdama viskuo, ką sakė Rėjus. 
Apie grynuosius ji nė nejtarė. 

— Ką darysit su namu? 

— Forestas norėtų jį sudeginti ir gauti draudimą. 

— Neblogai sugalvota. 

— Mes jį parduosim. 

Verandoje pasigirdo žingsniai, paskui kažkas pasibeldė. Atėjo 
kunigas Palmeris pasikalbėti dėl gedulingų mišių, kurios prasidės 
po dviejų valandų. Kai Rėjus palydėjo Klaudiją prie mašinos, ji jį 
apkabino. Paskui — dar kartą ir atsisveikino. 

— Atleisk, nebuvau tau gera, — sušnabždėjo ji atidarydama au- 
tomobilio duns. 

— Sudie, Klaudija. Pasimatysim bažnyčioj. 

— Jis man neatleido, Rėjau. 

— Aš jums atleidžiu. 

— Tikrai? 

— Taip. Atleidžiu. Dabar mes draugai. 

— Labai, labai ačiū. 

Ji apkabino jį trečiąkart ir pravirko. Jis padėjo jai įsėsti į automo- 
bilį - „Kadilaką“, kaip visada. Prieš užvesdama variklį, paklausė: 

— O arjis tau atleido, Rėjau? 

— Nemanau. 

— Ir aš taip nemanau. 

— Bet dabar tai nebesvarbu. Palaidokim jį. 

— Tas senas šunsnukis mokėjo įskaudinti, ar ne? — pasakė šyp- 
sodamasi pro ašaras. 

Rėjus negalėjo nenusijuokti. Velionio tėvo septyniasdešimtme- 
te buvusi meilužė didįjį žmogų ką tik pavadino šunsnukiu. 

— Taip, — pritarė jai, - tikrai mokėjo. 


82 


12 skyrius 


Gražiame ąžuoliniame 
karste per centrinę navą Tėisėją Etlį nurideno prie altoriaus ir pa- 
statė priešais sakyklą, kurioje laukė juoda sutana apsivilkęs kuni- 
gas Palmer. Dideliam gedinčiųjų nusivylimui, kurių dauguma vis 
dar laikėsi seno Pietų papročio paskutinį kartą pažvelgti į velionį, 
kad širdgėla būtų didesnė, karstas buvo uždarytas. 

— Nė nemanykit, - mandagiai atsakė Rėjus ponui Magargeliui, 
kai šis paklausė, ar nederėtų karsto atidaryti. 

Kai viskas buvo parengta, Palmeris pamažu pakėlė rankas, pas- 
kui nuleido, ir susirinkusieji nuščiuvo. 

Pirmojoje klauptų eilėje jam iš dešinės sėdėjo šeimos nariai — 
abu sūnūs. Rėjus vilkėjo naujuoju kostiumu, bet atrodė pavargęs. 
Forestas buvo su džinsais, juodu zomšiniu švarku ir atrodė nuo- 
stabiai blaivas. Jiems už nugarų sėdėjo Haris Reksas su kitais kars- 
to nešėjais, O už jų - liūdnas būrys nukaršusių, netrukus irgi gu- 
lėsiančių karste teisėjų. Kunigui iš kairės pirmojoje eilėje sėdėjo 
įvairūs aukšto rango žmonės: politikai, buvęs gubernatorius, pora 
Misisipės Aukščiausiojo Teismo teisėjų. Klentonas dar nebuvo re- 
gėjęs šitiek vienu metu susirinkusių galingųjų. 

Bažnyčia buvo sausakimša, žmonės stovėjo išilgai sienų po vit- 
ražiniais langais. Balkonas taip pat buvo pilnas. Aukštu žemiau buvo 
įrengti mikrofonai, čia susirinko dar daugiau draugų ir gerbėjų. 

Susirinkusieji Rėjui padarė įspūdį. Forestas jau žvilgčiojo į laik- 
rodį. Jis atvažiavo likus penkiolikai minučių, todėl Haris Reksas 
kaip reikiant davė jam pylos, o Rėjus tylėjo. Forestas paaiškino, 
kad naujasis jo kostiumas susipurvino, o Eli, beje, pirktas juodas 
zomšinis švarkas tokiai progai puikiausiai tinka. 

Sverdama tris šimtus, ji iš namų nekels kojos, ir už tai Haris 
Reksas su Rėjumi buvo jai dėkingi. Jai kažkaip pasisekė išlaikyti 
Forestą blaivų, bet neilgam. Dar ir dėl to Rėjus norėjo kuo grei- 
čiau grįžti į Virdžiniją. 

Kunigas sukalbėjo maldą, trumpai, bet išraiškingai padėkoda- 
mas už didžio žmogaus gyvenimą. Paskui pristatė konkurso Niu- 
jorke laureatą - jaunimo chorą. Pasak Palmerio, Teisėjas Etlis už 
tą kelionę sumokėjęs tris tūkstančius dolerių. Choras pagiedojo dvi 
Rėjui negirdėtas giesmes, bet labai gražiai. 

Pirmąją kalbą (Rėjaus prašymu, jų turėjo būti tik dvi ir trum- 
pos) pasakė senukas, kuris vos įstengė prieiti prie sakyklos, bet 
kai į ją užlipo, publika krūptelėjo nuo sodraus ir galingo jo balso. 
Senukas gal prieš šimtmetį buvo Teisėjo bendramokslis. Jis papa- 
sakojo du nejuokingus nutikimus, ir stiprus jo balsas netrukus ėmė 
skambėti tyliau. 

Kunigas perskaitė keletą ištraukų iš Šventojo Rašto, išreiškė 
užuojautą netekus mylimo žmogaus, kuris net ir senatvėje gyve- 
nęs prasmingai. 

Antrąją kalbą sakė juodaodis jaunuolis, vardu Nakita Pulė, tikra 
Klentono legenda. Pulė buvo kilęs iš vargingos šeimos, gyvenu- 
sios pietinėje miesto dalyje. Jeigu ne chemijos mokytojas, jis bū- 
tų iškritęs iš devintos klasės ir tapęs statistika. Teisėjas jį susitiko 
teisme per vieną bjaurų šeimos ginčą, ir vaikas jį sudomino. Pulė 
buvo nepaprastai gabus mokslui ir matematikai. Baigė mokyklą pir- 
muoju savo klasėje, stojo į geriausius koledžus ir visur buvo pri- 
imtas. Teisėjas rašė įtakingus rekomendacinius laiškus ir pasinau- 
dojo visais savo ryšiais. Nakita pasirinko Jeilį, kur buvo finansuo- 
jama viskas, išskyrus asmenines išlaidas. Ketverius metus Teisė- 
jas Etlis jam kas savaitę rašydavo laiškus, prie kiekvieno pridėda- 
mas čekį dvidešimt penkiems doleriams. 

— Aš nebuvau vienintelis, kuriam jis rašydavo ir siųsdavo če- 
kius, — kalbėjo jis nuščiuvusiai miniai. —- Tokių buvo daug. 

Dabar Nakita buvo gydytojas, ketino dviem metams vykti sa- 
vanoriu į Afriką. 

— Ilgėsiuosi tų laiškų, - užbaigė jis, o moterų akyse sužvilgo 
ašaros. 

Po jo buvo koroneris Terberis Formenas. Be jo Fordo apygar- 
doje neapsieidavo nė vienos laidotuvės. Teisėjas labai norėjo, kad 
jis pagrotų mandolina ir padainuotų „Just Closer Walk with Thee“. 
Jis dainavo gražiai, nors dainuodamas verkė. 

Forestas nebeišlaikė, ėmė šluostytis akis. Rėjus tik spoksojo į 
karstą ir galvojo, iš kur galėjo atsirasti tie pinigai. Ką senis pada- 
rė? Ar pagalvojo, kas bus su pinigais, kai jis mirs? 

Kai kunigas baigė laikyti trumpas mišias, karsto nešėjai išri- 
deno Teisėją Etlį iš bažnyčios. Rėjų su Forestu išlydėjo ponas Ma- 
gargelis; nulipę laiptais visi trys susėdo į limuziną, laukusį už ka- 
tafalko. Iš bažnyčios pasipylusi minia skubėjo kiekvienas prie sa- 
vo automobilių važiuoti į kapines. 

Klentone, kaip daugumoje mažų miestelių, laidotuvių procesi- 
jos buvo mėgstamos. Eismas buvo sustabdytas. Tie, kurie proce- 
sijoje nedalyvavo, stovėjo ant šaligatvių, liūdnai žvelgdami į ka- 
tafalką ir nusidriekusią jam iš paskos ilgą automobilių virtinę. Uni- 
formas užsivilko visi šerifo pavaduotojai antraeilininkai ir dabar 
stovėjo ką nors užtverdami — gatvę, alėją, automobilių stovėjimo 
vietas. 

Katafalkas pravažiavo pro Ieismo rūmus, pro vėliavą priešais 
juos, nuleistą iki pusės stiebo, pro išsirikiavusius ant šaligatvio apy- 
gardos darbuotojus, kurie stovėjo nuleidę galvas. Aikštės preky- 
bininkai taip pat išėjo į gatvę atsisveikinti su Teisėju Etliu. 

Amžinojo poilsio jis buvo paguldytas prie kitų Etlių, šalia seniai 
pamirštos savo žmonos, tarp protėvių, kuriuos jis taip gerbė. Tai bus 
paskutinis Etlis, sugrąžintas Fordo apygardos dulkėms, tačiau niekas 
to dar nežinojo. Niekam tai ir nerūpėjo. Rėjus bus kremuotas, o jo 
pelenus išbarstys virš Blu Ridž kalnų. Forestas žinojo, kad mirs 
anksčiau už brolį, bet kaip jį palaidos, nesirūpino. Jis žinojo tik vie- 

na: Klentone tikrai jo nelaidos. Rėjus siūlė kremaciją. Eli patiko min- 
tis apie mauzoliejų. Forestas šia tema apskritai nekalbėjo. 

Gedėtojai spietėsi po purpurine Magargelio laidojimo namų pa- 
lapine ir aplinkui, nes ji buvo per maža. Dengė tik kapą ir kelias 
sulankstomų kėdžių eiles. Jų turėjo būti koks tūkstantis. 

Rėjus ir Foresteris sėdėjo keliais beveik įsirėmę į karstą ir klau- 
sėsi paskutinių kunigo Palmerio žodžių. Sėdint ant sulenkiamos kė- 
dės prie pat tėvo kapo duobės, viskas, apie ką Rėjus galvojo, atro- 
dė keista. Jis norėjo namo. Pasiilgo savo auditorijos ir studentų. Jau- 
tėsi išsiilgęs skrydžių ir Šenando slėnio vaizdų iš tūkstančio pėdų 
aukščio. Buvo pavargęs ir irzlus ir nebenorėjo dar dvi valandas gaišti 
kapinėse, plepėdamas su žmonėmis, kurie prisiminė jo gimimą. 

Dar penkiasdešimtininkų pastoriaus žmona ir atsisveikinimo Žo- 
dis. Kol ji giedojo „Amazing Grace“, penkias minutes atrodė tar- 
si laikas būtų sustojęs. Nuostabus jos sopranas aidėjo kapinių kal- 
vomis, guosdamas mirusiuosius ir teikdamas viltį gyviesiems. Ne- 
skraidė net paukščiai. 

Kariūnui trimitu užgrojus „Iaps“, apsiverkė visi. Sulankstę vė- 
liavą įteikė kūkčiojančiam ir prakaituojančiam po tuo nelemtu zom- 
šiniu švarku Forestui. Tarp medžių ištirpus paskutiniams trimito 
garsams, sukruto už jų sėdėjęs Haris Reksas. Rėjus palinko į priekį 
ir palietė karstą. Tyliai atsisveikinęs parimo ant alkūnių, rankomis 
užsidengęs veidą. 

Netrukus laidojimo ceremonija baigsis. Laikas pietauti. Rėjus 
pamanė, kad jeigu jis taip sėdės žvelgdamas į karstą, žmonės pa- 
liks jį ramybėje. Forestas sunkia ranka apglėbė jo pečius, atrodė, 
kad jiedu šitaip išsėdėtų iki sutemų. Susitvardęs Haris Reksas ėmė- 
si artimųjų atstovo vaidmens. Išėjęs iš palapinės jis padėkojo gar- 
bingiems svečiams už atvykimą, Palmeriui — už puikiai atlaikytas 
mišias, pagyrė pastoriaus žmoną už tokį puikų giesmės atlikimą, 
pasakė Klaudijai, kad neliktų prie karsto kartu su sūnumis, 0 eitų 
drauge su visais, ir taip toliau. Netoliese po medžiu laukė duob- 
kasiai su kastuvais. 

Kai visi, tarp jų ir ponas Magargelis su savo būriu, išsiskirstė, 
Haris Reksas sudribo ant kėdės greta Foresto ir visi trys ilgai sė- 

dėjo, žvelgdami į karstą ir nenorėdami pasitraukti. Kažkur toliau 
buvo girdėti tik kastuvų skimbčiojimas. Jie laukė. Tačiau Forestui 
1 Rėjui tai nerūpėjo. Ar dažnai tenka laidoti tėvą? 

Be to, kur gi duobkasiui skubėti? 

— Puikios laidotuvės, - pagaliau ištarė Haris Reksas. Tokiuose 
dalykuose jis nusimanė. 

— Jis būtų jomis didžiavęsis, — pritarė Forestas. 

— Jam patikdavo gražios laidotuvės, - pridūrė Rėjus, — bet ves- 
tuvių nemėgo. 

— Man patinka vestuvės, - tarė Haris Reksas. 

— Ketvirtos ar penktos? — paklausė Forestas. 

— Ketvirtos, bet skaitliuko neišjunk. 

Prie jų prisiartino vyriškis darbininko drabužiais ir tyliai pa- 
klausė: 

— Ar norėtumėt, kad karstą nuleistume? 

Nei Rėjus, nei Forestas nežinojo, ką atsakyti. Haris Reksas ne- 
dvejodamas atsakė už juos: 

— Taip, prašom. 

Vyriškis paspaudė kapo skydo svertą. Karstas pamažu ėmė leis- 
tis. Jie Žiūrėjo, kol jis nusileido poilsio į raudoną dirvožemį. 

Nuėmęs diržus, skydą ir svertą, vyriškis nuėjo. 

— Tai viskas, — tarė Forestas. 


** X 


Pietums miestelio pakraštyje esančioje užeigoje, atokiau nuo 
žmonių lankomų vietų, kur kas nors būtinai jiems sutrukdytų, pri- 
ėjęs ištarti keleto malonių žodžių apie Tėisėją, jie užsisakė vynioti- 
nių su kukurūzų lapais ir gaiviųjų gėrimų. Sėdėdami prie medinio 
stalelio po plačiu skėčiu, žiūrėjo į pravažiuojančius automobilius. 

— Kada išvažiuoji? - paklausė Haris Reksas. 

— Iš pat ryto, - atsakė Rėjus. 

— Turime šiek tiek darbo. 

- Žinau. Sutvarkykim viską šiandien popiet. 

— Kokio darbo? — paklausė Forestas. 

— Dėl testamento patvirtinimo, — paaiškino Haris Reksas. — Pa- 
likimą tvarkysim po poros savaičių, kai Rėjus galės atvažiuoti. Da- 

bar reikia peržiūrėti Teisėjo dokumentus, pažiūrėsim, ar daug bus 
darbo. 

— Čia vykdytojo darbas. 

— Galėtum. padėti. 

Valgydamas Rėjus galvojo apie savo automobilį, kuris buvo 
paliktas judrioje gatvėje greta presbiterionų bažnyčios. Ten tikrai 
saugu. 

— Vakar buvau kazino, - tarė pilna burna kramtydamas. 

— Kuriame? - paklausė Haris Reksas. 

— Santa Fe, ar kaip jis ten vadinasi. Užėjau į pirmą pasitaikiu- 
sį. Buvai ten? 

— Visuose teko būti, — atsakė jis, tarsi ten retai lankytųsi. Ha- 
ris Reksas buvo gerai ištyręs visas blogybes, išskyrus nelegalius 
narkotikus. 

— Ir man, - pridūrė Forestas, kuriam jokių išimčių nebuvo. — 
Kaip sekėsi? 

— Išlošiau kortomis porą tūkstančių. Man davė kambarį. 

— Aš sumokėjau už tą prakeiktą kambarį. Tikriausiai ir už visą 
aukštą. 

— Mėgstu tuos nemokamus jų gėrimus, — tarė Forestas, - po 
dvidešimt dolerių už vieną. 

Rėjus pasiryžo mesti jauką: 

— Ant senio stalo radau degtukų iš Santa Fe. Ar jis ten lanky- 
davosi? 

— Žinoma, - atsakė Haris Reksas, - mudu važiuodavom ten kas 
mėnesį. Labai mėgo kauliukus. 

— Senis? — nustebo Forestas. — Jis lošė? 

— Taip. 

— Štai kur visas mano palikimas. To, ko neišdalijo kitiems, tai 
pralošė. 

— Ne, lošti jis mokėjo gerai. 

Rėjus apsimetė apstulbęs kaip ir Forestas, tačiau, įminęs kad 
ir nesunkią pirmąją mįslę, pajuto palengvėjimą. Tačiau net jeigu 
kas savaitę loštum kauliukais, tiek pinigų surinkti neįmanoma. 

Apie tai pasikalbės su Hariu Reksu vėliau. 

13 skyrius 


Jausdamas artėjančią 
mirtį, Teisėjas stropiai tvarkė visus savo reikalus. Jo kabinete buvo 
lengva surasti visus svarbius dokumentus. 

Pirmiausia jie peržiūrėjo viską, kas buvo ant raudonmedžio sta- 
lo. Viename stalčiuje beveik chronologine tvarka buvo sudėti per 
dešimt metų sukaupti banko pranešimai. Kitame - pajamų dekla- 
racijos ir storos sąskaitų knygos, kuriose surašytos visos dotaci- 
jos, kurias gaudavo kiekvienas, kas tik paprašydavo. Didžiausias 
stalčius buvo prikimštas voko dydžio segtuvų: pajamų mokesčių 
aplankai, ligų istorijos, seni aktai ir nuosavybės teisės dokumen- 
tai, apmokėtinos sąskaitos, teisminių konferencijų popieriai, gydy- 
tojų pranešimai, pensijos fondas. Rėjus paskubomis pervertė by- 
las, peržiūrėjo tik apmokėtinų sąskaitų aplanką: čia buvo tik vie- 
na - prieš savaitę „Veino“ žoliapjovių taisyklai turėjo būti sumo- 
kėta trylika dolerių ir aštuoniasdešimt centų. 

— Visuomet keista raustis neseniai mirusio Žmogaus popieriuo- 
se, - tarė Haris Reksas. — Jaučiuosi bjauriai, tarsi šnipas, žiūrintis 
pro rakto skylutę. 

— Greičiau kaip detektyvas, ieškantis įrodymų, — patikslino Rė- 
jus. Jis sėdėjo vienoje stalo pusėje, Haris Reksas — kitoje, abu be 
kaklaraiščių, pasiraitoję rankoves, 0 prieš juos - šūsnys dokumen- 
tų. Forestas, kaip visuomet, rūpinosi savimi. Po pietų jis išmau- 

kė šešias skardines alaus desertui ir dabar knarkė verandoje ant 
sūpuoklių. 

Tačiau jis bent jau buvo čia, 0 ne girtavo nežinia kur. Jis vi- 
suomet kur nors pradingdavo. Niekas Klentone nebūtų nustebęs, 
jei jis prisigertų net per tėvo laidotuves. Tai būtų tik dar viena juo- 
da dėmė tam patrakusiam Etlio sūnui, dar viena įdomi istorija. 

Paskutiniame stalčiuje jie rado visokių asmeninių smulkmenų — 
rašiklių, pypkių, Teisėjo ir jo bendradarbių škicų, pieštų teisėjų su- 
sirinkimuose, keletą senų Rėjaus ir Foresto nuotraukų, sutuoktuvių, 
motinos mirties liudijimus. Sename neatplėštame voke buvo jai skir- 
tas nekrologas su nuotrauka, iškirptas iš 1969 metų spalio dvylikto- 
sios „Klentono kronikų“. Perskaitęs Rėjus jį padavė Hariui Reksui. 

— Prisimeni? — paklausė Rėjus. 

— Taip, buvau jos laidotuvėse, - atsakė Haris Reksas, žiūrėda- 
mas į iškarpą. - Buvo graži moteris, bet daug draugų neturėjo. 

— Kodėl? 

— Ji buvo kilusi nuo Deltos, o dauguma tų žmonių turi gerą 
dozę mėlyno kraujo. Teisėjas kaip tik tokios žmonos ir ieškojo, 
tačiau iš to neišėjo nieko gero. Ji manė, kad teka už turtingo. Tėi- 
sėjai anuomet nesėdėdavo rankų sudėję, taigi jai teko daug dirbti 
ir stengtis būti už visus kitus geresnei. 

— Tu jos nemėgai. 

— Nelabai. Ji laikė mane nevala. 

— Įsivaizduoju. 

— Tavo tėvas, Rėjau, man patiko, bet per jos laidotuves mažai 
kas verkė. 

— Tam kartui laidotuvių pakanka. 

— Atleisk. 

— Kas buvo tame testamente, kur tu paruošei? Tame, kuris bu- 
vo paskutinis. 

Haris Reksas padėjo nekrologą ant stalo ir atsilošė kėdėje. 
Žvilgtelėjęs pro langą už Rėjaus, tyliai pradėjo: 

— Teisėjas norėjo įsteigti trestą, kad pinigai už parduotus na- 
mus patektų į jį. Aš būčiau tapęs patikėtiniu ir būčiau turėjęs gar- 

bės iš jo šelpti tave ir jį, - mostelėjo galva verandos link. - Ta- 
čiau pirmas jam išmokėtas šimtas tūkstančių turėjo būti sugrąžin- 
tas prie paveldėto turto. Teisėjo nuomone, Forestas buvo jam tiek 
skolingas. 

— Kokia nelaimė. 

— Mėginau jį nuo to atkalbėti. 

— Ačiū Dievui, jis jį sudegino. 

— Tai jau tikrai. Jis žinojo, kad tai negerai, bet norėjo apsau- 
goti Forestą nuo jo paties. 

— Tai mes mėginome padaryti dvidešimtį metų. 

— Jis buvo viską apgalvojęs. Ketino viską palikti tau, o jam — 
visiškai nieko, bet suprato, kad taip judu sukiršins. Paskui jis la- 
bai supyko, nes nė vienas iš judviejų nenorėjote likti gyventi čia, 
tai paprašė, kad surašyčiau testamentą, pagal kurį namas atitektų 
bažnyčiai. Jis jo nepasirašė, o kai Palmens, lįsdamas į akis dėl mir- 
ties bausmės, jį užkniso, tos minties atsisakė ir nutarė, kad pini- 
gai už parduotą po jo mirties namą bus išdalyti labdarai. m. 

Hans Reksas iškėlė rankas ir pasirąžė taip, kad net stuburas trakš- 
telėjo. Jis buvo dukart operuotas, ilgai išsėdėti jam buvo sunku. 

— Spėju, kad judu su Forestu jis parsikvietė į namus tam, kad visi 
trys nutartumėte, ką daryti su paveldimu turtu, - toliau tęsė jis. 

— Tai kodėl jis paskutinę akimirką pakeitė testamentą? 

— To niekuomet nebesužinosime, ar ne? Gal jį išvargino skaus- 
mai. Įtariu, kad morfijų jis pamėgo, taip nutinka daugumai. Gal 
jis žinojo, kad greitai mirs. 

Rėjus žiūrėjo į generolo Natano Bedtordo Foresto akis, kurios 
jau beveik šimtą metų iš to paties aukščio žvelgė į kabinetą. Rė- 
jus neabejojo, jog tėvas tyčia atsigulė numirti ant sofos, kad ge- 
nerolas jam padėtų. Generolas žinojo daug. Jis žinojo, kaip ir ka- 
da mirė Teisėjas. Jis žinojo, iš kur atsirado tie pinigai. Jis Žinojo, 
kas praėjusią naktį buvo įsilaužęs ir prišiukšlinęs kabinetą. 

— Ar kuriuo nors iš testamentų jis buvo palikęs ką nors Klau- 
dijai? — paklausė Rėjus. 

— Ne. Tikriausiai griežė dantį ant jos, juk Žinai. 

— Ji buvo šįryt užėjusi. 

— Ko jai reikėjo? 

— Manau, kad tikėjosi gauti pinigų. Sakė, kad "Teisėjas visą laiką 
žadėjęs ja pasirūpinti, todėl klausė, kas parašyta testamente. 

— Pasakei? 

— Su malonumu. 

— Ji atlaikys, nesijaudink dėl tos moters. Ar prisimeni Valterį 
Sturgisą, tą seną lupikautoją iš Karavajaus, kietą kaip šikšna? 

Haris Reksas apygardoje pažinojo kiekvieną, visus trisdešimt 
tūkstančių juodaodžių, baltųjų, o dabar ir meksikiečių. 

— Nemanau. 

— Kalba, kad jis turi pusę milijono grynais, tai ji dabar lenda 
Bičiuliams jis gyrėsi, kad kiekvieną dieną geria Viagrą. 

— Tai bent vaikinas. 

- Ji prispaus jį. 

Verandoje sugirgždėjo sūpuoklių grandinės, matyt, Forestas su- 
judėjo. Jiedu palaukė, kol viskas nurims. Haris Reksas atvertė ap- 
lanką: 

— Čia įvertinimas. Pernai jį padarė vyrukas iš Tupelo, tikriau- 
siai geriausias Šiaurės Misisipėje. 

— Kiek? 

— Keturi šimtai tūkstančių. 

— Parduota. 

— Man atrodo, kad kainą jis užkėlė. Teisėjas, žinoma, manė, 
kad namas vertas milijono. 

— Kurgi ne. 

— Manau, pakaktų ir trijų šimtų tūkstančių. 

— Negausim nė pusės tiek. Kuo grindžiamas įvertinimas? 

— Viskas yra čia. Kvadratūra, žemės plotas, žavesys, palygini- 
mas ir visa kita. 

— Duok man palyginimą. 

Hans Reksas pervertė įvertinimą: 

— Štai vienas. Namas toks pat senas, didelis, trisdešimt akrų že- 

mės, Houli Springso pakraštyje, prieš dvejus metus parduotas už 
aštuonis šimtus tūkstančių. 

— Čia ne Houli Springsas. 

— Žinoma, ne. 

— Čia prieškarinis miestelis, jame daugybė senų namų. 

— Non, kad iškelčiau vertintojui bylą? 

— Aha, pričiupkim jį. Kiek duotum už šitą namą? 

— Nieko. Nori alaus? 

— Ne. 

Haris Reksas nukrypavo į virtuvę ir grįžo su aukšta „Pabst Blue 
Ribbon“ skardine. 

— Nesuprantu, kam jis pirkdavo šitą šlamštą, - sumurmėjo jis 
ir išmaukė ketvirtį. 

— Šitą jis mėgo. 

Haris Reksas žvilgtelėjo pro langines, bet pro jas matėsi tik Fo- 
resto kojos, nukarusios nuo sūpuoklių. 

— Neatrodo, kad tėvo palikimas jam labai rūpėtų. 

— Jam kaip ir Klaudijai, reikia tik čekio. 

— Pinigai jį pribaigs. 

Hario Rekso nuomonė Rėjų paguodė. Norėdamas matyti jo 
žvilgsnį, palaukė, kol Haris Reksas grįš prie stalo, ir, žiūrėdamas 
į pajamų deklaraciją, tarė: 

— Pernai Teisėjas neuždirbo nė devynių tūkstančių dolerių. 

— Jis sirgo, - paaiškino išsitiesdamas pamankštinti nugaros ir 
sėsdamasis Haris Reksas, — bet iki to laiko bylas nagrinėdavo. 

— Kokias bylas? 

— Visokias. Prieš keletą metų turėjom tą dešiniųjų sparno nacį 
gubernatorių... 

— Pamenu. 

— Per visą kampaniją pliurpė apie šeimos vertybes, viską šalin, 
palik jam tik šautuvus. Paaiškėjo, kad mėgo moteris, žmona jį pa- 
gavo, buvo daug smarvės, bet įdomu. Suprantama, vietiniai Džek- 
sono teisėjai su byla nenorėjo terliotis, tai arbitru pakvietė Teisėją. 

— Ar byla pakliuvo į teismą? 

— O kaipgi, buvo didelis, bjaurus teismas. Visas gubernatoriaus 
turtas atiteko Žmonai, o šis dar manė, kad Tėisėją galima įbaugin- 
ti. Ji gavo gubernatoriaus namą ir beveik visus pinigus. Girdėjau, 
dabar jis gyvena virš savo brolio garažo, žinoma, apsistatęs sar- 
gybiniais. 

— Ar matei kada nors senį įbaugintą? 

— Niekad. Nė karto per trisdešimt metų. 

Haris Reksas ėmėsi alaus, o Rėjus - dar vienos pajamų dekla- 
racijos. Buvo tylu, o kai Forestas vėl užknarkė, Rėjus tarė: 

— Radau pinigų, Hari Reksai. 

Jo žvilgsnis nieko nesakė. Jame neatsispindėjo nei suokalbis, 
nei nuostaba, nei palengvėjimas. Jis nesumirksėjo, bet ir neįsiste- 
beilijo. Kiek palaukęs gūžtelėjo ir paklausė: 

— Kiek? 

— Dėžę. 

Pasipils klausimai, Rėjus stengėsi juos nuspėti. 

Haris Reksas ir vėl luktelėjo. Paskui vėl nekaltai gūžtelėjo 
pečiais: 

— Kur? 

— Ten, spintelėje už sofos. Dėžėje grynais radau daugiau kaip 
devyniasdešimt tūkstančių. 

Kol kas jis dar nepamelavo. Suprantama, visos tiesos nepasa- 
kė, bet ir nepamelavo. Kol kas. 

— Devyniasdešimt tūkstančių? — kiek per garsiai pasitikslino Ha- 
ris Reksas, todėl Rėjus linktelėjo galva link verandos. 

— Taip, šimtinėmis, — atsakė tyliau. - Gal nutuoki, iš kur jie? 

Haris Reksas sriūbtelėjo iš skardinės, paskui prisimerkęs įsi- 
stebeilijo į sieną ir pagaliau tarė: 

— Nelabai. 

— Iš lošimo? Sakei, kad mokėjo lošti kauliukais. 

Vėl sniūbtelėjo. 

— Aha, gali būti. Kazino atsidarė prieš šešerius ar septynerius 
metus, mes su juo ten palošdavom kartą per savaitę, bent jau iš 
pradžių. 

— Nebeloši? 

— Būtų gerai. Tik tarp mūsų: lošiau visą laiką. Daug lošiau, bet 
nenorėjau, kad Teisėjas žinotų. Kai kartu nuvažiuodavom, staty- 
davau mažai. Kitą vakarą išslinkdavau paslapčia ir viską praloš- 
davau. 

— Kiek pralošei? 

— Geriau pakalbėkim apie Tėisėją. 

— Gerai, ar jis išlošdavo? 

— Dažniausiai. Kai sekdavosi, išlošdavo porą tūkstančių. 

— O kai nesisekdavo? 

— Penkis šimtus, tai buvo jo riba. Jei imdavo pralošinėti, žino- 
davo, kada pasitraukti. Tokia yra lošimo paslaptis: reikia Žinoti, 
kada baigti, reikia turėti valios, kad laiku pasitrauktum. Jis jos tu- 
rėjo. O aš - ne. 

— Ar lošdavo be tavęs? 

— Aha, kartą mačiau. Vieną vakarą nuo jo pabėgau ir nuėjau į 
kitą kazino, dabar jų priviso penkiolika, ir kol lošiau „akį“, prie 
kauliukų stalo netoliese pasidarė karšta. Minioje pamačiau Teisė- 
ją Etlį. Jis buvo su beisbolo kepure, kad kas jo neatpažintų. Ne- 
labai jam sekėsi užsimaskuoti, nes miestelyje girdėjau kalbų. Daug 
kas čia lošia kazino, matė ir jį. 

— Dažnai ten važiuodavo? 

— Kas žino? Jis niekam neatsiskaitinėdavo. Turėjau klientą, vie- 
ną iš Higinbotamo pardavėjų, kur prekiauja senais automobiliais, 
jis man sakė matęs Teisėją Etlį lošiantį kauliukais „Lobių saloje“ 
trečią nakties. Tikriausiai Teisėjas lošdavo naktimis, kad niekas jo 
nepamatytų. 

Rėjus paskubomis skaičiavo. Jeigu Teisėjas lošė penkerius me- 
tus triskart per savaitę ir kaskart išlošdavo po du tūkstančius do- 
lerių, tai iš viso būtų apie pusantro milijono dolerių. 

— Ar galėjo jis sukimšti į kojinę devyniasdešimt tūkstančių? — 
paklausė Rėjus. Suma atrodė visai menka. 

— Visai įmanoma, bet kam juos slėpti? 

— Tas ir svarbiausia. 

Abu susimąstė. Baigęs alų Haris Reksas užsirūkė cigarą. Pa- 
lubėje vangiai sukosi vėdintuvas, sklaidydamas dūmus po kabine- 
tą. Išpūtęs dūmų kamuolį į lubas, tarė: 

— Kai išloši, reikia sumokėti mokesčius, o jei jis nenorėjo, kad 
žmonės sužinotų, kad jis lošia, tai gal todėl ir slėpė. 

— Bet argi kazino neišrašo popierių, jeigu ką nors išloši? 

— Niekad nemačiau ten jokių popierių. 

— Bet jeigu išloši? 

— Aha, išrašo. Vienas mano klientas prie penkiadolerinės dė- 
žės išlošė vienuolika tūkstančių. Jam davė užpildyti formą dešim- 
čiai tūkstančių devyniasdešimt devyniems ir pranešimą Vidaus pa- 
jamų tarnybai. 

— O kaip su kauliukais? 

— Jeigu per kartą išloši daugiau negu dešimt tūkstančių žeto- 
nais, tai popierių reikia. Jeigu mažiau - jokių popierių. Taip pat, 
kaip banke su grynais. 

— Teisėjas tikriausiai apsiejo be dokumentų. 

— Neabejoju. 

— Ar jis neužsiminė apie tuos pinigus, kai ruošei testamentą? 

— Ne. Tie pinigai yra paslaptis, Rėjau. Nežinau, kaip tai paaiš- 
kinti. Neturiu nė menkiausio supratimo, ką jis galvojo. Aišku, jis 
žinojo, kad pinigus kas nors suras. 

— Teisingai. Tik neaišku, ką dabar su jais daryti. 

Haris Reksas linktelėjo ir įsikando cigarą. Rėjus atsilošė ir įsi- 
stebeilijo į vėdintuvą. Abu ilgai mąstė, ką daryti su pinigais. Ir vie- 
nas, ir kitas vengė siūlyti juos nuslėpti. Haris Reksas nuėjo dar 
alaus. Šįkart jo neatsisakė ir Rėjus. Laikas slinko, buvo akivaiz- 
du, kad apie pinigus jiedu šiandien nebesikalbės. Apie tai galės 
pasikalbėti po kelių savaičių, kai sutvarkys turto paveldėjimo rei- 
kalus ir įvertins turtą. O gal to klausimo apskritai nebekels. 

Dvi dienas Rėjus svarstė, ar pasakyti Hariui Reksui apie pini- 
gus, ne apie visus, o tik apie jų dalį. Dabar, kai jis jam pasakė, 
klausimų atsirado daugiau nei gavo atsakymų. 

Dėl pinigų mažai kas paaiškėjo. Teisėjas mėgo lošti kauliukais 

ir jam sekėsi, bet vargu ar per septynerius metus jis galėjo surinkti 
tris milijonus šimtą tūkstančių dolerių. O be dokumentų, nepalie- 
kant jokių pėdsakų, tai atrodė visai neįmanoma. 

Rėjus vėl ėmėsi pajamų deklaracijų, o Haris Reksas naršė do- 
tacijų sąskaitų knygas. Po ilgai užtrukusios tylos Rėjus paklausė: 

— Kurį auditorių kviesi? 

- Žinau kelis. 

— Ne vietiniai? 

— Ne, vietinių vengiu. Miestelis mažas. 

— Man atrodo, kad visi dokumentai tvarkingi, - tarė Rėjus už- 
darydamas stalčių. 

— Čia viskas paprasta, išskyrus namą. 

— Paduokim skelbimą, ir kuo greičiau, tuo geriau. Jį parduoti 
nebus lengva. 

— Kokia pradinė kaina? 

— Pradėkim nuo trijų šimtų tūkstančių. 

— Ar išleisim tam kiek nors pinigų? 

— Nėra pinigų, Hari Reksai. 


*+*++* 


Prieš sutemstant Forestas pareiškė, kad pavargęs nuo Klento- 
no, kad jam mirtinai nusibodę slankioti po slegiančius senuosius 
namus, kurie jam niekad labai nerūpėję, kad pavargęs ir nuo Ha- 
rio Rekso, ir nuo Rėjaus, todėl išvažiuoja namo į Mem, kur jo 
laukia pašėlusios moterys ir linksmybes. 

— Kada atvažiuosi? — paklausė jis Rėjaus. 

— Po dviejų trijų savaičių. 

— Testamento patvirtinimui? 

— Taip, - atsakė Haris Reksas. —- Trumpai apsvarstysim su tei- 
sėju. Gali dalyvauti ir tu, bet tai nebūtina. 

— Neisiu į teismą. Pakankamai prisivaikščiojau. 

Abu broliai nuėjo prie Foresto automobilio. 

— Kaip jautiesi? — paklausė Rėjus, bet tik todėl, kad jautė pa- 
reigą parodyti, jog rūpinasi. 

— Gerai. Iki, broli, — atsisveikino Forestas, skubėdamas išva- 
žiuoti, kol Rėjus nepasakė kokios nors kvailystės. - Paskambink, 
kai grįši, — pridūrė jis, įjungė variklį ir išvažiavo. 

Rėjus žinojo, kad pakeliui į Memt jis įstrigs kokiame nors bare 
su biliardo stalu arba parduotuvėje nusipirks alaus ir mauks va- 
žiuodamas. Forestas įspūdingai atsilaikė per tėvo laidotuves, bet 
įtampa didėjo. Būtų negražu dabar atsileisti. 

Haris Reksas, kaip visuomet, skubėdamas paklausė, ar Rėjus 
nenorėtų kepto šamo. 

— Gal, - atsakė Rėjus. 

— Gerai, prie ežero yra nauja vietelė. 

— Kaip ji vadinasi? 

— „Džeterio šamo trobelė.“ 

— Juokauji. 

— Ne, ten skanu. 

Jiedu vakarieniavo tuščiame denyje virš užpelkėjusio ežero. 
Haris Reksas valgydavo kepto šamo dukart per savaitę, Rėjus — 
kas penkerius metus. Plaktos tešlos ir žemės riešutų aliejaus vi- 
rėjas nepagailėjo, ir Rėjus Žinojo, kad dėl keleto priežasčių nak- 
tis bus ilga. 

Jis miegojo antrame aukšte, senajame savo kambaryje, šalia pa- 
sidėjęs užtaisytą ginklą, uždaręs visus langus ir užrakinęs duris, 
tris pinigų prikimštus šiukšlių maišus pasidėjęs po kojomis. Šitaip 
įsitaisius, jam nerūpėjo žvalgytis po tamsų kambarį ir klajoti ma- 
loniais vaikystės prisiminimų takais, kurie normaliomis sąlygomis 
savaime išplauktų iš atminties. Anuomet namuose būdavo taip pat 
tamsu ir šalta, ypač po to, kai mirė motina. 

Vietoje prisiminimų prieš užmigdamas jis skaičiavo juodus Že- 
tonus po šimtą dolerių, kuriuos Teisėjas pažerdavo ant kasos sta- 
lo. Skaičiavo pasitelkęs visą savo vaizduotę ir ambiciją, tačiau su- 
ma, su kuria dabar miegojo, vis buvo per didelė. 

Klentono aikštėje buvo 
trys kavinės: dvi - baltiesiems, viena - juodaodžiams. Arbatinėje 
lankydavosi bankininkai, teisininkai ir mažmenininkai, daugiausia 
tarnautojų publika, ir pokalbių temos čia būdavo svaresnės: akci- 
jų rinka, politika, golfas. Klodo — juodaodžių - užeiga veikė ke- 
turiasdešimt metų ir maistas čia buvo geriausias. 

Kavinę mėgo fermeriai, policininkai ir gamyklų darbininkai. Čia 
buvo kalbamasi apie futbolą ir paukščių medžioklę. Ją Haris Rek- 
sas ir dar keletas advokatų mėgo labiausiai, nes čia jie būdavo su 
žmonėmis, kuriems atstovavo. Ji būdavo atdara kasdien, išskyrus 
sekmadienį. Nuo ryto devintos ir iki šešių vakaro paprastai būda- 
vo pilna Žmonių. Rėjus sustojo prie jos ir užrakino automobilį. Ry- 
tuose virš kalvų pamažu kilo saulė. Jis sėdės prie vairo apie pen- 
kiolika valandų, ir gal iki vidurnakčio bus namie. 

Haris Reksas sėdėjo prie lango, ant staliuko buvo pasidėjęs 
Džeksono laikraštį, kuris jau buvo taip išsklaidytas ir sulanksty- 
tas, kad niekas jo nebeperskaitytų. 

— Ką rašo? - paklausė Rėjus. „Klevų guote“ televizoriaus ne- 
buvo. 

— Nieko gero, - burbtelėjo Haris Reksas, neatplėšdamas žvilgs- 
nio nuo vedamojo. — Atsiųsiu tau visus nekrologus. Nori paskai- 
tyti? - stumtelėjo per stalą sulamdytą knygos dydžio puslapį. 


— Ne, reikia važiuoti. 

— Ar pavalgysi? 

— Taip. 

— Ei, Del! - riktelėjo Haris Reksas per visą kavinę. 

Prie baro, kabinose ir prie kitų stalų buvo pilna vyrų, visur tik 
vyrai, visi valgė ir kalbėjosi. 

— Del vis dar čia? — paklausė Rėjus. 

— Ji nesensta, — modamas ranka atsakė Hans Reksas. — Jos mo- 
tinai aštuoniasdešimt, o senelei — šimtas. Ji čia bus 1r tada, kai mes 
jau gulėsim po žeme. 

Del nemėgo, kad jai šūkautų. Ji prisistatė su kavinuku ir pasi- 
piktinimo išraiška veide, kuri išnyko, vos tik išvydo Rėjų. Apka- 
bindama tarė: 

— Nesimatėm dvidešimtį metų. 

Paskui atsisėdo, suspaudė jo ranką ir ėmė kalbėti, kaip apgai- 
lestauja dėl Teisėjo mirties. 

— Argi ne šaunios buvo laidotuvės? — tarė Haris Reksas. 

— Gražesnių neprisimenu, - atsakė ji, tarsi tai turėtų Rėjų pa- 
guosti ir sujaudinti. 

— Ačiū, — padėkojo jis, akys sudrėko, bet ne iš liūdesio, o nuo 
pigių jos kvepalų tvaiko. 

Pašokusi nuo kėdės paklausė: 

— Ką valgysit? Mūsų sąskaita. 

Haris Reksas abiem užsakė blynų su dešra, sau - didelę porci- 
ją, Rėjui — mažesnę. Del išnyko palikdama tirštą kvepalų tvaiko 
debesį. 

— Tau teks ilgai važiuoti. Blynai prilips prie šonkaulių. 

Išbuvus Klentone tris dienas, viskas lipo prie šonkaulių. Rėjus 
laukė, kada galės ištrūkti į užmiestį ir kur nors netoli Šarlotsvilio 
užkąsti ko nors lengvesnio. 

Laimė, niekas daugiau jo neatpažino. Kavinėje tokiu metu dau- 
giau advokatų nebuvo, o kiti nebuvo tokie geri Teisėjo pažįsta- 
mi, kad dalyvautų jo laidotuvėse. Įsitraukę į anekdotus ir paska- 
las policininkai ir darbininkai nesidairė aplink. Keista, bet Del nie- 

kam neišplepėjo. Išgėręs puodelį kavos, Rėjus atsipalaidavo ir ėmė 
mėgautis pokalbių nuotrupomis ir aidinčiu aplink juoku. 

Del atnešė patiekalą, kurio būtų pakakę aštuoniems: blynai, deš- 
ra, kuriai padaryti, matyt, prireikė visos kiaulės, pilnas padėklas 
sočių sviestainių, visas dubuo sviesto ir dar vienas - naminio dže- 
mo. Kas blynus valgo su sviestainiais? Vėl patapšnojusi jam per 
petį, Del tarė: 

— Jis buvo labai mielas žmogus, - ir nuėjo. 

— Tavo tėvas buvo visoks, - tarė Haris Reksas, karštus blynus 
savo lėkštėje apipildamas nežinia kieno namuose virto sirupo sam- 
čiu, — bet mielas jis nebuvo. 

— Tikrai ne, - pritarė Rėjus. — Ar jis čia užeidavo? 

— Kiek pamenu, ne. Jis nepusryčiaudavo, nemėgo minios, ne- 
kentė tuščių plepalų, mėgdavo kuo ilgiau pamiegoti. Nemanau, kad 
čia jam būtų patikę. Per paskutinius devynerius metus aikštėje jį 
pamatydavai retai. 

— Kur Del su juo susipažino? 

— Teisme. Viena iš jos dukterų pagimdė vaiką. Tėvelis vieną 
šeimą jau turėjo. Tikra velniava, - pasakodamas jis kažkaip su- 
gebėjo susigrūsti į burną tokią blynų porciją, kuria būtų net ar- 
klys paspringęs. Ir dar atsikando dešros. 

— Žinoma, ir tu ten buvai. 

— Aišku. Teisėjas nusprendė jos naudai, - čiaumodamas atsa- 
kė Haris Reksas. 

Rėjus taip pat pamėgino susigrūsti į burną didelį kąsnį. Kad 
neapsitaškytų sirupu, pasilenkė virš stalo ir pakėlė prie burnos sun- 
kią šakutę. 

— Teisėjas buvo legenda, Rėjau, tu tą žinai. Čia žmonės jį my- 
lėjo. Fordo apygardoje jis nėra gavęs mažiau aštuoniasdešimties 
procentų balsų. 

Kamuodamasis su blynais, Rėjus linktelėjo. Blynai buvo karš- 
ti ir riebūs, bet nelabai skanūs. 

— Jeigu namui išleistume penkis tūkstančius dolerių, - nebe- 
kramtydamas pasakė Haris Reksas, - tai paskui už jį gautume ke- 
liskart daugiau. Tai gera investicija. 

— Už ką penkis tūkstančius? 

Nusišluostęs lūpas Haris Reksas paaiškino: 

— Pirmiausia tą laužą reikėtų išvalyti. Nupurkšti, nuplauti, iš- 
smilkyti parazitus, išplauti grindis, nuvalyti sienas ir baldus, iškvė- 
pinti. Paskui nudažyti iš lauko ir apačioje. Sutaisyti stogą, kad nuo 
lubų nelašėtų. Nupjauti žolę, išravėti piktžoles, kad tvarkingiau at- 
rodytų. Galiu paieškoti, kas tą padarytų. 

Susikimšęs į burną dar vieną kąsnį, jis laukė, kaip į tai rea- 
guos Rėjus. 

— Banke yra tik šeši tūkstančiai, - atsakė šis. 

Skubėdama pro šalį Del kažkaip sugebėjo papildyti jų puode- 
lius kavos ir nesustodama patapšnoti Rėjui per petį. 

— Toje dėžėje, kurią radai, juk yra daugiau, - žiodamasis ki- 
tam kąsniui pastebėjo Haris Reksas. 

— Tai juos galim leisti? 

— Galvojau apie tai, —- atsakė sriūbtelėjęs kavos, - mąsčiau vi- 
są naktį. 

— Ir ką? 

— Du klausimai: vienas svarbus, kitas - ne. 

Šįkart kuklesnių proporcijų kąsnelis — pasitelkė peilį ir šakutę, 
kad galėtų kalbėti, ir tęsė: 

— Pirma, iš kur jie? Štai ką mums reikia sužinoti. Bet tai ne 
taip jau svarbu. Tarkim, apiplėšė banką, bet jis juk miręs. Tar- 
kim, siaubė kazino nemokėdamas mokesčių, bet juk jo nebėra. O 
gal jam patiko pinigų kvapas ir per šitiek metų jų prisitaupė, vis 
tiek — jis miręs. Supranti? 

Rėjus gūžtelėjo pečiais, tarsi laukdamas ko nors sudėtingo. Ha- 
ris Reksas pasinaudojo savo monologo pertrauka, kad sukramtytų 
dešrą, paskui vėl ėmė baksnoti šakute orą: 

— Antra, ką ketini su jais daryti? Tai svarbiausia. Tarkim, nie- 
kas apie tuos pinigus nežino, teisingai? 

Rėjus linktelėjo: 

— Taip. Jie buvo paslėpti. 

Rėjui vėl pasigirdo, kaip kažkas barbena į langą, prisiminė iš- 
mėtytas ant grindų sulamdytas „Blake £ Son“ dėžes. 

Jis nejučia žvilgtelėjo pro langą į parengtą kelionei TT rodsterį. 

— Jeigu šituos pinigus įtrauksi į paveldėto turto sąrašą, pusę jų 
surys mokesčiai. 

— Žinau, Hari Reksai. Ką darytum tu? 

— Manęs neklausk. Aštuoniolika metų kariauju su mokesčiais 
ir spėk, kas laimi? Ne aš. Apmauk juos. 

— Patari man kaip advokatas? 

— Ne, kaip draugas. Jeigu tau reikia teisininko patarimo, tai pa- 
sakysiu tau, kad pagal Misisipės valstijos kodeksą visas turtas tu- 
ri būti aprašytas ir paaiškintos visos pataisos. 

— Ačiū. 

— Aš paimčiau kokius dvidešimt tūkstančių, prijungčiau juos 
prie paveldėto turto, kad galėčiau apmokėti sąskaitas, paskui pa- 
lūkėčiau ir pusę likusių atiduočiau Forestui. 

— O čia tai tikrai teisininko patarimas. 

— Ne, tai tik sveikas protas. 

Sviestainių mįslė buvo įminta, kai Haris Reksas ėmėsi jų. 

— Imk sviestainių, - pasiūlė jis, nors šie buvo arčiau Rėjaus. 

— Ne, ačiū. 

Haris Reksas du perpjovė pusiau, užsitepė sviesto, paskui — storą 
džemo sluoksnį ir paskutinę akimirką įspraudė dešros griežinėlį. 

— Tikrai nenori? 

— Tikrai. Ar gali tie pinigai būti kaip nors pažymėti? 

— Tik tokiu atveju, jeigu tai šantažo arba narkotikų pinigai. Ne- 
manau, kad Riubenas Etlis būtų į tai įsivėlęs, o tu? 

— Gerai, gausi penkis tūkstančius. 

— Nesigailėsi. 

Prie stalelio stabtelėjo žemaūgis vyras su chaki spalvos kelnė- 
mis ir marškiniais ir maloniai šypsodamasis tarė: 

— Atleisk, Rėjau, aš esu Loidas Darlingas, - prisistatydamas iš- 
tiesė ranką. — Turiu fermą į rytus nuo miesto. 

Kilstelėdamas nuo kėdės Rėjus spustelėjo ranką. Pono Loido 
Darlingo žemės buvo didžiausios visoje Fordo apygardoje. Kadaise 
sekmadieninėje mokykloje jis buvo Rėjaus mokytojas. 

— Labai malonu, kad susitikome, - tarė Rėjus. 

— Sėdėk, sėdėk, - tarė jis švelniai spustelėdamas žemyn Rė- 
jaus petį. — Aš tik norėjau pasakyti, kad labai apgailestauju dėl 
"Teisėjo mirties. 

— Ačiū, pone Darlingai. 

— Nepažinojau puikesnio žmogaus už Riubeną Etlį. Priimk ma- 
no užuojautą. 

Rėjus tik linktelėjo. Haris Reksas liovėsi kramtęs ir atrodė, kad 
tuoj pravirks. Loidui nuėjus, pusryčiai tęsėsi toliau. Haris Reksas 
pradėjo pasakoti, kaip kariauja su pajamų tarnyba. Po poros kąs- 
nių Rėjus jau buvo sotus ir apsimetęs, kad klausosi, galvojo apie 
visus tuos mielus žmones, kurie taip žavėjosi jo tėvu, apie visus 
tuos loidus darlingus, kurie jį taip gerbė. 

O jeigu pinigai ne iš kazino? Jeigu buvo įvykdytas nusikal- 
timas, jeigu Teisėjas padarė ką nors siaubingo? Sėdėdamas kavi- 
nėje tarp daugybės žmonių, žiūrėdamas į Hari Reksą, bet jo ne- 
siklausydamas, Rėjus Etlis apsisprendė. Jis prisiekė sau: jeigu ka- 
da nors išsiaiškins, kad pinigus, kurių dabar prikimšta jo automo- 
bilio bagažinė, tėvas gavo kokiu nors neetišku būdu, apie tai nie- 
kas niekuomet nesužinos. Jis neišniekins Teisėjo Riubeno Etlio 
atminimo. 

Jis sudarė su savimi sutartį, paspaudė sau ranką, pasirašė krauju 
ir prisiekė Dievui. Niekas niekuomet nesužinos. 

Jie atsisveikino gatvėje priešais kažkokio advokato kontorą. Ha- 
ris Reksas suspaudė Rėjų lokiškame savo glėbyje, Rėjus taip pat 
norėjo jį apkabinti, bet jo rankos buvo prispaustos prie šonų. 

— Negaliu patikėti, kad jo nebėra, - pasakė Haris Reksas, ir jo 
akys vėl sudrėko. 

— Žinau, žinau. 

Jis nuėjo, purtydamas galvą ir tramdydamas ašaras. Rėjus šo- 
ko į savo „Audi“ ir išvažiavo iš aikštės neatsigręždamas. Netru- 
kus jis jau buvo miestelio pakraštyje, pravažiavo pro senąją užei- 
gą, kurioje kadaise miestelio žmonės susipažino su pornografija, 
pro batų fabriką, kur Teisėjas kadaise tarpininkavo per streiką. Pa- 

galiau jis išvažiavo iš miesto, tolyn nuo eismo, tolyn nuo legen- 
dos. Zvilgtelėjęs į spidometrą pastebėjo, kad važiuoja devyniasde- 
šimties mylių per valandą greičiu. 


**+** 


Reikėtų išvengti policininkų ir saugotis, kad kas nebakstelėtų 
į automobilio galą. Kelias ilgas, bet buvo labai svarbu tinkamu lai- 
ku pasiekti Šarlotsvilį. Jeigu atvažiuos per anksti, tai gatvėje bus 
pilna praeivių. Jeigu per vėlai, jį gali pastebėti naktinis patrulis ir 
imti klausinėti. 

Pravažiavęs Tenesio ribą sustojo pasipildyti degalų ir nueiti į 
tualetą. Išgėrė per daug kavos. Ir persivalgė. Mobiliuoju telefonu 
pamėgino prisiskambinti Forestui, bet niekas neatsiliepė. Nei blo- 
gai, nei gerai - Forestas visuomet nenuspėjamas. 

Vėl pajudėjęs laikėsi penkiasdešimt penkių mylių greičio, slinko 
valandos. Fordo apygarda išblėso tarsi praeitas gyvenimas. Visi iš 
kur nors kilę, galima paskambinti ir į Klentoną, jeigu tavo namai 
ten. Tačiau jis nesijaus nelaimingas, jeigu niekad jo nebepamatys. 

Kitą savaitę baigsis egzaminai, paskui — vasaros atostogos. Tris 
mėnesius jam nereikės skaityti paskaitų, nes rašys knygą. Vadina- 
si, kad jam apskritai nieko nereikės daryti. 

Jis grįš į Klentoną ir duos priesaiką kaip tėvo paveldimo turto 
vykdytojas. Jis padarys viską, ko prašė Haris Reksas. Ir dar - pa- 
mėgins išsiaiškinti pinigų paslaptį. 


15 skyrius 


Turėdamas pakanka- 
mai laiko savo veiksmams suplanuoti, jis nenustebo, kad jam vis- 
kas nesisekė. Atvažiavo laiku, gegužės dešimtą, trečiadienį, vie- 
nuoliktą dvidešimt vakaro. Tikėjosi pasistatyti mašiną neleistinoje 
vietoje prie šaligatvio, vos už kelių pėdų nuo laukujų buto durų, 
tačiau tokia pat mintis buvo kilusi ir kitiems vairuotojams. Dar nie- 
kuomet prie šaligatvio nebuvo tiek daug automobilių. Susirūpinęs, 
bet kartu ir patenkintas, jis pastebėjo, kad visiems automobiliams 
ant priekinio stiklo po valytuvu buvo palikti teismo šaukimai. 

Automobilį būtų galima pastatyti gatvėje ir greitai viską sune- 
šioti, bet tai pavojinga. Nedidelėje aikštelėje už namo buvo ketu- 
rios stovėjimo vietos, viena iš jų rezervuota jam, bet vienuoliktą 
vartus užrakindavo. 

Taigi jam teko važiuoti už trijų kvartalų į tamsų ir beveik tuš- 
čią, panašų į didžiulį urvą daugiaaukštį garažą, kuriame dieną ne- 
būdavo vietos, o naktį atrodydavo gūdžiai tuščia. Važiuodamas į 
šiaurę 1r į rytus ir kurdamas puolimo planą, šį variantą apgalvojo 
skersai ir išilgai, bet jis buvo prasčiausias iš visų. Tai buvo „D“ 
ar „E“ variantas, vienas iš paskutinių, kaip susinešti pinigus. Au- 
tomobilį jis pasistatė pirmame aukšte, išlipo pasiėmęs kelioninį 
krepšį, užrakino dureles ir labai neramus paliko jį garaže. Paskui 
skubiai išėjo žvalgydamasis į šalis, tarsi jo tykotų ginkluota gau- 

ja. Po ilgo važiavimo kojos ir nugara buvo sustingusios, tačiau jo 
laukė darbas. 

Radęs butą lygiai tokį pat, kokį paliko, pajuto palengvėjimą. 
Jo laukė trisdešimt keturios žinutės, aišku, draugų ir kolegų užuo- 
jautos. Išklausys jas vėliau. 

Ankštos sieninės prieangio spintos apačioje, po apklotu, ap- 
siaustu ir kitais ten sumestais daiktais, susirado teniso krepšį, ku- 
rio mažiausiai dvejus metus nebuvo nė palietęs. Po lagamino, ku- 
ris, jo manymu, atrodytų pernelyg įtartinai, tai buvo didžiausias 
krepšys, kokį jis turėjo. 

Jeigu turėtų pistoletą, įsikištų jį į kišenę. Tačiau Šarlotsvilyje 
nusikaltimų beveik nebūdavo, todėl jis apsiėjo be ginklų. Po to 
nuotykio sekmadienį Klentone pistoletai ir panašūs dalykai jam kė- 
lė dar didesnį siaubą. Teisėjo ginklus jis paliko „Klevų guote“, pa- 
slėptus spintoje. 

Persimetęs krepšį per petį, užrakino laukujes duris ir, stengda- 
masis atrodyti kuo nerūpestingiau, nuėjo gatve. Ji buvo gerai ap- 
šviesta, čia visuomet budėdavo vienas ar du policininkai, gatvėje 
tokiu metu slankiodavo tik neklaužados žaliais plaukais, retkarčiais 
prasvyruodavo koks girtuoklis ar keletas užsisėdėjusių, skubančių 
namo praeivių. Vidurnaktį Šarlotsvilyje būdavo ramu. 

Prieš jam atvažiuojant būta liūties su griaustiniu. Gatvėse bu- 
vo šlapia, pūtė vėjas. Pakeliui į garažą nieko nesutiko, pralenkė 
tik už rankų susikibusią jauną porelę. 

Jis buvo sumanęs apsieti be krepšio, greitai susinešioti tuos 
šiukšlių maišus po vieną, persimetęs per petį it Kalėdų Senelis. Ne- 
pastebėtas galėtų viską sunešti per tris kartus. Tačiau buvo dvi kliū- 
tys. Pirma, jeigu maišas suplyštų ir milijonas dolerių pažirtų ant 
šaligatvio? Sugarmėtų visi miesto valkatos ir girtuokliai tarsi ryk- 
liai, pajutę kraują. Antra, žmogus, nešantis šiukšlių maišą į namus, 
o ne atvirkščiai, policijai gali atrodyti įtartinas. 

— Kas tame maiše, pone? — paklaustų policininkas, 

— Nieko. Šiukšlės. Milijonas dolerių. 

Nė vienas atsakymas netinka. 

"Taigi reikėjo būti kantriam, neskubėti, sunešioti pinigus mažo- 
mis dalimis ir nesijaudinti dėl to, kiek kartų teks suvaikščioti, ka- 
dangi Rėjaus nuovargis dabar turėjo mažiausiai reikšmės. Pailsės 
vėliau. 

Baisiausia buvo pasilenkus virš bagažinės perkrauti pinigus iš 
maišo į krepšį niekam nesukeliant įtarimo. Laimė, garažas buvo 
tuščias. Į teniso krepšį jis prikimšo pinigų tiek, kad vos įstengė 
užsegti, paskui užtrenkė bagažinę, apsidairė, tarsi ką tik kažką už- 
dusinęs, ir išėjo. 

Gal trečdalis šiukšlių maišo - trys šimtai tūkstančių dolerių. 
Daugiau nei pakanka, kad areštuotų arba nusmeigtų peiliu. Dabar 
jam labiausiai reikėjo išlikti šaltakraujiškam, tačiau ir žingsniai, ir 
jo judesiai buvo sukaustyti. Ėjo žiūrėdamas tiesiai prieš save, bet 
akys pačios šaudyte šaudė į visas puses, kad niekas neliktų nepa- 
stebėta. Pro šalį prasliūkino paauglys padėrusiu, tuščiu žvilgsniu, 
su auskarais nosyje. Abejodamas, ar pakaks drąsos dar aštuoniems 
ar devyniems tokiems reisams, Rėjus paspartino žingsnį. 

Girtuoklis nuo tamsaus suolo jam kažką nesuprantamai šūkte- 
lėjo. Jis šoko pirmyn, bet susitvardė, gerai, kad neturėjo pistoleto. 
Tą akimirką būtų nušovęs bet ką, kas tik krustelėtų. Su kiekvienu 
kvartalu krepšys tarsi sunkėjo, bet kelią jis įveikė be nuotykių. Iš- 
vertęs pinigus ant lovos, užrakino visas, kiek tik buvo, duris ir vėl 
išėjo prie automobilio. 

Einant penktą kartą, jam pastojo kelią senas pamišėlis. Iššokęs 
iš krūmų, jis riktelėjo: 

— Ką, po velnių, čia darai? 

Rankoje laikė kažkokį tamsų daiktą. Rėjus pamanė, kad jis kė- 
sinasi jį nudobti. 

— Traukis iš kelio, — tarė jis kaip mokėdamas šiurkščiau, bet 
jo burna buvo perdžiūvusi. 

— Vaikštai čia pirmyn atgal, - šaukė senis. Nuo jo dvokė, akys 
žėrėjo tarsi šėtono. 

— Ne tavo reikalas. 

Rėjus nesustojo, o senis atbulas strykčiojo priešais. Kaimo 
idiotas. 

— Kas čia darosi? — už nugaros pasigirdo aiškus, griežtas bal- 
sas. Rėjus sustojo, prie jo palengva ėjo policininkas su naktiniu 
prožektoriumi. 

Rėjus plačiai nusišypsojo. 

— Labas vakaras, pareigūne, — pasisveikino šnopuodamas, vei- 
dą išpylė prakaitas. 

— Čia kažkas darosi! - stūgavo senis. - Vaikšto pirmyn atgal, 
pirmyn atgal. Eina ten su tuščiu maišu, grįžta su pilnu. 

— Nusiramink, Džili, - tarė policininkas, ir Rėjus lengviau at- 
sikvėpė. Jį buvo apėmęs siaubas, kad kažkas jį stebi, bet nurimo 
sužinojęs, kad tas kažkas yra kažkoks Džilis. Tokių tipų šioje gat- 
vėje Rėjus dar nebuvo matęs. 

— Kas krepšyje? — paklausė policininkas. 

Tai buvo kvailas, visiškai neteisėtas klausimas, ir vieną aki- 
mirką teisės profesorius Rėjus vos nepradėjo jam dėstyti apie su- 
stabdymą, apieškojimą, poėmius ir policijai leistinus klausimus, ta- 
čiau nusiramino ir sklandžiai pasiaiškino išmokta fraze: 

— Šįvakar „Šerno galvoje“ žaidžiau tenisą. Smarkiai pasitem- 
piau sausgyslę, todėl einu, kad prasimankštinčiau. Aš gyvenu čia, 
netoliese, —- parodė į savo namus už dviejų kvartalų. 

Policininkas atsigręžė į Džilį: 

— Juk liepiau tau nepuldinėti žmonių, Džili. Ar Tedas Žino, kad 
tu išėjai? 

— Jis kažką tame maiše turi, — kur kas tyliau pasakė Džilis. Po- 
licininkas jau vedė jį šalin. 

— Taip, taip, pinigų, - kalbėjo policininkas. - Jis apiplėšė ban- 
ką, o tu jį sučiupai. Šaunuolis. 

— Bet jis tai tuščias, tai pilnas. 

— Labanakt, pone, - tarė policininkas per petį. 

— Labanakt. 

Tarsi tikrai susižeidęs tenisininkas, pusę kvartalo Rėjus ėjo šlub- 
čiodamas — tegu mato visokie tamsoje tūnantys tipai. Iškratęs ant 

lovos penktą krovinį, iš bariuko išsiėmė butelį viskio ir įsipylė ne- 
atskiesto. 

Jis laukė dvi valandas, kad Džilis turėtų pakankamai laiko grįžti 
pas Tedą, kuris tikriausiai jį slaugo ir įstengs nebeišleisti iki ryto, 
ir kad pasikeistų budinčių policininkų pamaina. Valandos slinko lė- 
tai, per tą laiką jis įsivaizdavo viską, kas tik gali nutikti jo auto- 
mobiliui - vagystę, vandalizmą, gaisrą, gal jį nutempė koks nors 
žioplas sudaužytų automobilių surinkėjas — viską, kas tik įmanoma. 

Trečią nakties jis išėjo iš buto persivilkęs džinsais, turistiniais 
batais ir jūreiviškais marškinėliais su užrašu VIRGINIA ant krūti- 
nės. Teniso krepšį jis pakeitė apsitrynusiu odiniu portfeliu: pinigų 
į jį daug netilps, bet jis neatkreips policininko dėmesio. Už diržo 
užsikišo virtuvinį peilį ir pridengė marškinėliais, bet taip, kad jį 
būtų galima greitai ištraukti, jeigu vėl koks nors Džilis kėsintųsi 
jį užpulti. Jis suprato, kad tai kvaila, bet buvo kaip nesavas. Tą 
jis taip pat suprato. Buvo mirtinai pavargęs, trečią naktį be mie- 
go, nuo trijų taurelių truputį įkaušęs, pasiryžęs žūtbūt paslėpti pi- 
nigus ir bijojo, kad jo vėl nesustabdytų. 

Trečią nakties gatvėje nebeslankiojo net girtuokliai. Centrinės 
gatvės buvo tuščios. Tačiau įėjęs į garažą apstulbo iš siaubo. Ki- 
tame gatvės gale po Žibintu stovėjo penki ar šeši juodaodžiai pa- 
augliai. Jie lėtai ėjo link jo, rėkavo, garsiai kalbėjosi, dairėsi, ką 
užkabinti. 

“ Išvengti susidūrimo su jais buvo neįmanoma. Jis greitai sume- 
tė galutinį veiksmų planą. 

Sėdęs į „Audi“, Rėjus išvažiavo. Apsukęs aplinkui sustojo gat- 
vėje kuo arčiau savo buto durų. Išjungęs variklį, užgesinęs švie- 
sas, atidarė bagažinę ir stvėrė pinigus. Po penkių minučių visas 
turtas buvo viršuje, kur jam ir derėjo būti. 


* +++ 


Devintą ryto jį pažadino telefono skambutis. Tai buvo Haris 
Reksas. 

— Kelkis. Pabusk, miegaliau, - suriaumojo jis. - Kaip sekėsi 
kelionė? 

Persisvėręs per lovos kraštą Rėjus mėgino praplėšti akis. 

— Puikai, — sumurmėjo jis. 

— Vakar kalbėjausi su nekilnojamojo turto agentu Baksteriu Re- 
du. Jis vienas iš geriausių mieste. Apžiūrėjom namą, apčiupinė- 
jom, supranti, tikras šlamštas. Bet jis vis tiek nori laikytis įverti- 
nimo kainos, keturių šimtų tūkstančių, mano, kad galės gauti bent 
jau du penkiasdešimt. Šeši procentai - jam, kaip visuomet. Klau- 
saisi? 

— Aha. 

— Tai sakyk ką nors, gerai? 

— Pasakok. 

— Jis pritaria, kad reikės sukišti kažkiek pinigų ir aptvarkyti, 
padažyti, pavaškuoti grindis, kad tas laužas gražiau atrodytų. Jis 
siūlo pasamdyti valytojus. Klausaisi? 

— Taip. 

Haris Reksas buvo seniai atsikėlęs ir prisikirtęs blynų, svies- 
tainių ir dešros. 

— Aš jau pasamdžiau dažytojus ir stogdengius. Greit reikės pa- 
mėtėti kapitalo. 

— Po dviejų savaičių atvažiuosiu. Gal galėtum palaukti, Hari 
Reksai? 

— Aišku. Tau pagimos? 

— Ne, tik pavargau. 

— Na, tai kelkis. Čia jau po devynių. 


— Ačiū. 
— O kai dėl pagirių, - staiga tylesniu balsu ir švelniau tęsė jis, 
— vakar man skambino Forestas. 


Rėjus atsistojo ir atlošė nugarą. 

— Tikriausiai nieko gero, - tarė jis. 

— Tikrai nieko. Gatavas, net negalėjo paaiškinti, nuo išgertu- 
vių ar nuo narkotikų, tikriausiai visko prisisiurbė. Ir daug. Tiek 

prsirpęs, kad, maniau, kalba miegodamas, paskui užsiplieskė, pra- 
dėjo mane keikti. 

— Ko jis norėjo? 

— Pinigų. Ne dabar, sakė, kad jų dar turi, bet jam rūpi namas 
ir paveldėtas turtas, bijo, kad jo neapmautum. 

— Neapmaučiau? 

— Rėjau, jis buvo prisisiurbęs, negalima ant jo pykti. Bet pri- 
šnekėjo bjaurių dalykų. 

— Kalbėk. 

— Pasakysiu, kad žinotum, tik prašau, neužsigauk. Abejoju, ar 
šįryt jis ką nors prisimena. 

— Sakyk, Hari Reksai. 

— Jis sakė, kad Teisėjas tave mėgo labiau, todėl ir padarė tes- 
tamento vykdytoju, kad tu iš senio visuomet gaudavai daugiau, kad 
aš turiu tave stebėti ir apginti jo interesus turto dalybose, nes tu jį 
nori apmauti, neduosi jam pinigų ir taip toliau. 

— Ilgai nelaukė, ar ne? O ten vos galėjom jį sulaikyti. 

— Taigi. 

— Nieko nuostabaus. 

— Būk pasiruošęs. Jis geria, tikriausiai skambins ir tau. 

— Ne pirmas kartas, Hari Reksai. Jis nekaltas dėl savo proble- 
mų. Visą laiką kažkas kitas turi jį traukti. Tipiškas alkoholikas. 

— Jis mano, kad namas vertas milijono, sakė, kad tai mano dar- 
bas už jį tiek gauti. Kitaip jis pasisamdys advokatą ir taip toliau, 
1 panašiai. Man tai nerūpi. Juk jis buvo nusilakęs. 

— Jis apgailėtinas. 

— Tikrai, bet po kokios savaitės jis išsikapstys ir prablaivės. Ta- 
da jam ir įkrėsiu. Viskas bus gerai. 

— Atleisk, Hari Reksai. 

— Toks mano darbas. Vienas iš advokato praktikos džiaugsmų. 

Rėjus užsiplikė stiprios itališkos kavos, prie kurios buvo pri- 
pratęs ir kurios labai pasigedo Klentone. Jo mintys praskaidrėjo 
tik baigiant gerti pirmą kavos puodelį. 


112 


Forestas visuomet kelia problemų. Nepaisant jų, iš esmės jis 
nepavojingas. Turto paveldėjimo reikalus sutvarkys Haris Reksas, 
viskas, kas liko, bus padalyta po lygiai. Maždaug po metų Fores- 
tas gaus čekį tokiai pinigų sumai, kokios jis nėra matęs. 

Jį truputį trikdė tai, kad po „Klevų guotą“ nevaržomos sukio- 
sis valytojos. Jis įsivaizdavo būrį moteriškių, triūsiančių po namus 
tarsi skruzdėlės ir džiūgaujančių, kad gavo tiek daug darbo. O jei- 
gu jos aptiks dar vieną Teisėjo klastingai paliktą lobį? Kitą pini- 
gų pilną spintelę? Tačiau tai neįmanoma. Rėjus apžiūrėjo kiekvieną 
namo colį. Radęs paslėptus tris milijonus, iššniukštinėsi kiekvie- 
ną plyšį. Jis net rūsį iššliaužiojo, braukdamas voratinklius. Į tą urvą 
nelįs jokia valytoja. 

Prisipylęs dar kavos nuėjo atgal į miegamąjį ir atsisėdęs į fO- 
telį įsispoksojo į kalnus šimtinių. O kas toliau? 

Pastarųjų keturių dienų sumaištyje jis visą laiką galvojo tik apie 
tai, kaip atgabenti pinigus čia, kur jie dabar ir yra. Reikia sugal- 
voti, ką daryti toliau, bet į galvą nelindo jokios mintys. Jis žinojo 
tik viena: pinigus reikia paslėpti ir apsaugoti. 

Ant savo darbo stalo 
rado didelę gėlių puokštę su prisegtu atviruku, kurį pasirašė visi 
keturiolika antitrestinės teisės kurso studentų. Kiekvienas įrašė po 
keletą užuojautos žodžių. Jis juos visus perskaitė. Šalia gėlių bu- 
vo pluoštelis atvirukų nuo fakulteto bendradarbių. 

Greitai pasklido žinia, kad jis sugrįžo, ir tie patys bendradar- 
biai visą rytą užsukdavo trumpam pasisveikinti, pasidžiaugti jo 
sugrįžimu ir pareikšti užuojautos. Apskritai fakultetas buvo drau- 
giškas. Kartais pasibardavo dėl menkniekių ar tvarkos universite- 
te, bet ištikus nelaimei visuomet vieni kitus palaikydavo. Rėjus la- 
bai džiaugėsi vėl juos matydamas. Alekso Dafmano žmona per- 
davė padėklą savo garsiųjų šokoladinių pyragaičių, po svarą kiek- 
vienas — tokį suvalgęs pastorėsi už tris. Naomi Kreg atnešė puokš- 
telę rožių iš savo sodo. 

Karlas Merkas užėjo pas jį priešpiet ir uždarė duris. Artimiau- 
sias Rėjaus draugas į Teisės fakultetą pateko labai panašiai. Jiedu 
buvo tokio pat amžiaus, abiejų tėvai buvo mažo miestelio teisė- 
jai, kurie ištisus dešimtmečius valdė nedideles savo apygardas. Kar- 
lo tėvas vis dar dirbo teisėju ir vis dar griežė dantį, kad sūnus ne- 
sugrįžo dirbti į šeimos firmą. Tik jo pagieža ilgainiui blėso, o Tei- 
sėjas Etlis, matyt, nusinešė ją į kapą. 

— Pasakok, - tarė Karlas. Netrukus ir jam teks keliauti į gim- 
tąjį miestelį šiauriniame Ohajuje. 

Rėjus pradėjo pasakoti nuo to, koks ramus atrodė namas, perne- 
lyg ramus, kaip jis dabar prisimena. Papasakojo, kaip rado Teisėją. 

— Radai jį mirusį? — paklausė Karlas, ir Rėjus pasakojo toliau. 

— Tai manai, kad jis viską pagreitino? 

— Tikriausiai. Jis kentė stiprų skausmą. 

— Nieko sau. 

Rėjus kuo smulkiausiai pasakojo viską, prisimindamas dalykus, 
apie kuriuos negalvojo nuo praėjusio šeštadienio. Žodžiai liete lie- 
josi, ir kalbant jam palengvėjo. Karlas buvo puikus klausytojas. 

Jis spalvingai apibūdino Forestą ir Harį Reksą. 

— Ohajuje tokių nerasi, - pastebėjo Karlas. 

Kai kas nors pasakodavo bendradarbiams, dažniausiai miestie- 
čiams, savo miestelių istorijas, stengdavosi jas pagražinti, žmonių 
charakteriai tapdavo dar ryškesni. Forestui ir Hariui Reksui to ne- 
reikėjo. Jiedu iš tikrųjų buvo pakankamai spalvingi. 

Šarvojimas, ceremonija, laidotuvės. Rėjui baigiant pasakojimą 
trimitininko pagrotu „Taps“ ir karsto nuleidimu, abiejų draugų akys 
sudrėko. Atsistodamas Karlas tarė: 

— Kaip gražu šitaip išeiti. Užjaučiu tave. 

— Gerai, kad viskas jau baigta. 

— Sveikas sugrįžęs. Papietaukim kur nors rytoj. 

— Rytoj kas? 

— Penktadienis. 

— Sutarta. 

Popietinei antitrestinių įstatymų kurso paskaitai Rėjus užsakė 
picų ir visi kieme pasivaišino. Atėjo trylika studentų iš keturioli- 
kos. Aštuoni po dviejų savaičių baigs universitetą. Dėl Rėjaus ir 
jo tėvo mirties studentai jaudinosi labiau nei dėl baigiamųjų eg- 
zaminų. Jis žinojo, kad netrukus viskas bus kitaip. 

Kai picos nebeliko, jis juos paleido ir visi išsivaikščiojo. Keili 
lūkuriavo, šitaip ji elgėsi keletą pastarųjų mėnesių. Tarp fakulteto 
dėstytojų ir studentų buvo griežtai nustatyta draudžiama zona, ir 

brautis į ją Rėjus neketino. Jis pernelyg brangino savo darbą, kad 
imtų flirtuoti su studente. Tačiau po dviejų savaičių Keili bus ne- 
be studentė, taigi taisyklės jai nebegalios. Flirtas pamažu stiprėjo: 
tai po paskaitos jai iškildavo rimtų klausimų, tai ji užsukdavo į 
kabinetą užsirašyti užduoties, kurios neišgirdo, ir visuomet ta šyp- 
sena, truputį per ilgai užsibūnanti jos akyse. 

Ji buvo vidutinė studentė dailiu veideliu ir užpakaliuku, kuris 
stabdydavo eismą. Žaidė ledo ritulį ir lakrosą* , todėl turėjo liekną, 
sportišką figūrą. Jai buvo dvidešimt aštuoneri, našlė, vaikų neturė- 
jo, bet buvo turtinga, nes kompanija, kurios sklandytuvu skrisdamas 
netoli Keip Kodo pakrantės užsimušė jos velionis vyras, sumokėjo 
didelius pinigus. Jį rado šešiasdešimties pėdų gylyje vis dar susipai- 
niojusį saugos diržu, o abu lėktuvo sparnai buvo lūžę pusiau. Rėjus 
skaitė avarijos ataskaitą. Be to, jis rado teismo bylą Rod Ailende, kur 
buvo įteiktas ieškinys. Pagal susitarimą žmona gavo keturis milijo- 
nus iškart, likusią sumą išmokant per dvidešimt metų po penkis šim- 
tus tūkstančių kasmet. Jis to niekam neišpasakojo. 

Pirmame ir antrame Teisės fakulteto kurse ji persekiojo vaiki- 
nus, dabar ėmėsi vyrų. Rėjus žinojo, kad tokį pat dėmesį ji rodė 
dar dviem teisės profesoriams. Vienas, deja, buvo vedęs. Matyt, 
jie, kaip ir Rėjus, buvo atsargūs. 

Šnekučiuodamiesi apie baigiamąjį egzaminą, jiedu be jokio tiks- 
lo neskubėdami ėjo link pagrindinių Teisės fakulteto durų. Kas- 
kart ji šliedavosi vis arčiau, traukdama arčiau zonos vienintelį, ku- 
ris žinojo, kurlink ji suka. 

— Norėčiau kada nors paskraidyti, - pareiškė ji. 

Ko tik non, tik ne tai. Prisiminęs siaubingą jauno jos vyro mirtį, 
akimirką Rėjus nežinojo, ką atsakyti. Pagaliau nusišypsojęs tarė: 

— Nusipirkit bilietą. 

— Ne, ne, su jumis, mažu lėktuvėliu. Skriskim kur nors. 

— O kur? 

- Šiaip paskraidykim. Galvoju išmokti pati. 


* Žaidimas kamuoliu ant žolės, panašus į ledo ritulį (vert. past. ). 

— O aš galvoju apie ką nors paprastesnio, pavyzdžiui, vakarie- 
nę, kai baigsit universitetą. 

Ji žingtelėjo arčiau, ir jeigu tą akimirką kas nors būtų ėjęs pro 
šalį, tikrai pamanytų, jog studentė ir profesorius kalbasi apie kaž- 
ką tokio, kas uždrausta. 

— Baigsiu po keturiolikos dienų, - tarė ji tarsi nebegalėdama 
sulaukti, kada galės šokti su juo į lovą. 

— Tai kviečiu jus vakarienės po penkiolikos dienų. 

— Ne, pažeiskim taisyklę, kol aš dar studentė. Pavakarieniau- 
kim kartu prieš tai. 

Jis vos nesutiko. 

— Ne, nereikia. Įstatymas yra įstatymas. Mes esame čia, nes jį 
gerbiame. 

— O, taip. Kaip aš pamiršau. Tai mes einam į pasimatymą? 

— Ne, mes eisim į pasimatymą. 

Tvykstelėjo dar viena šypsena, ir ji nuėjo. Jis labai stengėsi ne- 
sižavėti jos eisena, bet tai buvo neįmanoma. 


** * 


Furgoną už šešiasdešimt dolerių per valandą išsinuomojo iš per- 
sikraustymo kompanijos šiaurinėje miesto dalyje. Mėgino nuside- 
rėti iki pusės, kadangi jis jam buvo reikalingas tik kelioms valan- 
doms, bet vis tiek teko sumokėti šešiasdešimt. Pavažiavęs juo ly- 
giai keturis dešimtadalius mylios, sustojo prie Čeini savitarnos sau- 
gyklos — padrikai išdėstytų naujų stačiakampių statinių iš šlakbe- 
tonio blokų, kuriuos supo grandininė naujutėlė spygliuotos vielos 
tvora. Kol jis pasistatė furgoną ir įėjo į biurą, ant žibintų stulpų 
iškeltos vaizdo kameros sekė kiekvieną jo judesį. 

Vietų buvo pakankamai. Dešimt iš dešimties, keturiasdešimt aš- 
tuoni doleriai per mėnesį, be apšildymo, be vėdinimo, nuleidžia- 
mos durys, geras apšvietimas. 

— Ar atspari ugniai? - paklausė Rėjus. 

— Visiškai, - atsakė pati ponia Čeini, sklaidydama rūkstančios 
tarp lūpų cigaretės dūmus ir pildydama dokumentus. — Vien beto- 
no blokai. 

Pas Čeini viskas saugu. Įvestas elektroninis sekimas, — paaiš- 
kino ji, mostelėdama į keturis monitorius ant lentynos jai iš kai- 
rės. Dešinėje ant lentynos stovėjo mažas televizorius, ten visi šū- 
kalojo ir mušėsi - rodė kažkokį snukių talžymo filmą. Rėjus su- 
prato, kuriai iš lentynų skiriama daugiausiai dėmesio. 

— Sargyba ištisą parą, - vis dar pildydama popierius tęsė ji. — 
Vartai visą laiką užrakinti. Įsilaužimų nebuvo, o jei taip atsitiktų, 
turime visokiausių rūšių draudimą. Pasirašykit čia. Keturiolikta B. 

Draudimas trims milijonams, pagalvojo Rėjus, brūkštelėdamas 
savo pavardę. Sumokėjęs grynais už pusmetį, gavo keturioliktos 
B kameros raktus. 

Grįžęs po dviejų valandų, atsivežė šešias naujas dėžes, kalną 
senų drabužių ir porą beverčių baldų, kuriuos pirko miesto turgu- 
je kaip senovinius. Pasistatęs furgoną priešais keturioliktą B, visą 
tą šlamštą greitai iškrovė ir sunešė į saugyklą. 

Pinigus sukišo į keturiasdešimt dviejų uncijų užtraukiamus šal- 
dymo maišus, kad nepatektų oro ir drėgmės, iš viso jų buvo pen- 
kiasdešimt trys. Šaldymo maišai buvo išdėlioti dėžių apačioje, o 
iš viršaus uždengti dokumentais, bylomis ir mokslinio darbo už- 
rašais, kurie Rėjui dar taip neseniai buvo nepaprastai reikalingi. 
Dabar kruopščiai surinkta medžiaga tarnavo kur kas svarbesniam 
tikslui. Dėl visa ko iš viršaus užmetė dar keletą aplankų. 

Jeigu vagis atsitiktinai patektų į keturioliktą B, tai pamatęs, kas 
dėžėse, tikriausiai nusikeiktų ir išeitų. Pinigai buvo paslėpti ir kiek 
įmanoma geriau apsaugoti. Banko saugykloje jiems nebūtų saugu, 
taigi geresnės vietos pinigams Rėjus negalėjo sugalvoti. 

Kuo tie pinigai galiausiai taps, buvo paslaptis, kuri kasdien di- 
dėjo. Priešingai, negu tikėjosi, dabar, kai pinigus paslėpė Virdži- 
nijoje, jam nepalengvėjo. 

Nesiryždamas išeiti, jis kurį laiką žiūrėjo į dėžes ir visą tą 
šlamštą. Prisiekė sau kasdien jų netikrinti, bet tuoj pat suabejojo, 
ar savo priesaikos laikysis. 

Nuleidžiamas duris užrakino nauja pakabinama spyna. Jam iš- 
važiuojant sargybinis nemiegojo, videokameros veikė, vartai buvo 
užrakinti. 


118 


*** 


Fogas Niutonas nerimavo dėl oro. Jo mokinys skrido į Linčbur- 
gą ir atgal, bet radarai rodė artėjančią audrą. Per išankstinį lakūnų 
instruktažą nei debesų, nei oro permainų nebuvo prognozuojama. 

— Kiek valandų skraidęs? — paklausė Rėjus. 

— Trisdešimt vieną, - niūriai atsakė Fogas. 

Tikrai per menka patirtis, kad įveiktų audrą. Tarp Šarlotsvilio 
ir Linčburgo kitų oro uostų nėra, tik kalnai. 

— Tu juk neskrisi, ar ne? - paklausė Fogas. 

— Norėčiau. 

— Pamiršk. Audra sparčiai artėja. Eime, pažiūrėsim. 

Instruktoriui nieko nėra baisiau, kaip į audrą pakliuvęs besi- 
mokantis lakūnas. Kiekvienas tolesnis skrydis turi būti kruopščiai 
parengtas, reikia numatyti maršrutą, degalų kiekį, oro sąlygas, at- 
sarginius oro uostus ir avarines procedūras. Be to, kiekvienam 
skrydžiui instruktorius privalo duoti raštišką sutikimą. Kartą Fo- 
gas uždraudė Rėjui skristi, kadangi tą puikią, saulėtą dieną pen- 
kių tūkstančių pėdų aukštyje buvo nedidelė apledėjimo tikimybė. 

Per angarą jiedu nuėjo prie rampos, kur ką tik pririedėjęs 
„Lear“ išjungė variklius. Vakaruose virš prieškalnių jau matėsi pir- 
mieji audros debesys. Vėjas pastebimai stiprėjo. 

— Nuo dešimties iki penkiolikos mazgų, gūsiai, - tarė Fogas. 
— Tiesioginis šoninis vėjas. 

Leistis tokiomis oro sąlygomis Rėjus nenorėtų. 

Už „Lear“ prie rampos riedėjo „Bonanza“, o kai priartėjo, Re- 
jus pastebėjo, jog tai ta pati, kurios jis troško jau du mėnesius. 

— Tavo lėktuvas, — tarė Fogas. 

— Būtų gerai, - atsakė Rėjus. 

„Bonanza“ sustojo visai greta jų, o kai prie rampos vėl tapo 
tylu, Fogas pasakė: 

— Girdėjau, kad kainą jis nuleido. 

— Kiek? 

— Iki keturių dvidešimt penkių. Keturi penkiasdešimt — per 
daug. 

Savininkas atskrido vienas. Išlipęs iš lėktuvo, iš galo išsitrau- 


kė krepšius. Žvalgydamasis į dangų Fogas vis dirsčiojo į laikrodį. 
Kol savininkas užrakino dureles ir paliko „Bonanzą“ ilsėtis, Rė- 
jus nenuleido nuo jos akių. 


— Paimkim ją paskraidyti, - pasiūlė Rėjus. 

— „Bonanzą“? 

— Žinoma. Kokia nuoma? 

— Galima derėtis. Tą vyruką gana gerai pažįstu. 

— Paimkim vienai dienai, nuskrisim į Atlantik Sitį ir grįšim. 
Fogas pamiršo artėjančius debesis ir savo naujoką. Atsigręžęs 


jis pasižiūrėjo į Rėjų: 


— Tu rimtai? 

— Kodėl gi ne? Bus smagu. 

Be skraidymo ir pokerio Fogas niekuo kitu nesidomėjo. 

— Kada? 

— Šeštadienį. Poryt. Išskrendam anksti, grįžtam vėlai. 

Fogas staiga susimąstė. Žvilgtelėjo į laikrodį, pasižiūrėjo į va- 


karus, paskui į pietus. Pro langą nugriaudėjo Diko Dokerio bal- 


— „Jankių Tango“ už dešimties mylių. 

— Ačiu Dievui, - burbtelėjo Fogas aiškiai nurimęs. 

Jiedu su Rėjumi nuėjo apžiūrėti ,„Bonanzos“ iš arčiau. 

— Tai šeštadienį, a? — kalbėjo Fogas. 

— Taip, visai dienai. 

— Surasiu savininką. Tikrai susitarsim. 

Vėjas trumpam nurimo, ir „Jankių Tango“ lengvai nusileido. 


Fogas dar labiau nusiramino, dabar net šypsojosi. 


— Nemaniau, kad loši, - tarė jis, kai jiedu Žžingsniavo rampa. 
— Nedaug, nieko rimto, - atsakė Rėjus. 


17 skyrius 


Vėlyvo penktadienio 
ryto ramybę sudrumstė skambutis prie durų. Vis dar pavargęs po 
kelionės, Rėjus miegojo. Vėliau, kai perskaitė tris laikraščius ir iš- 
gėrė keturis puodelius kavos, beveik prabudo. 

Tai buvo „FedEx“ siuntinys nuo Hario Rekso, pilnas gerbėjų 
laiškų ir laikraščių iškarpų. Rėjus juos paskleidė ant valgomojo sta- 
lo ir ėmė skaityti. Pirmame trečiadienio Clanton Chronicle pusla- 
pyje puikavosi ori Riubeno Etlio su juoda mantija ir teisėjo plak- 
tuku nuotrauka. Ji buvo daryta mažiausiai prieš dvidešimtį metų. 
"Tuomet Teisėjo plaukai buvo tankesni ir tamsesni, jis nebuvo toks 
išsekęs. Antraštė skelbė: SULAUKĘS SEPTYNIASDEŠIMT DE- 
VYNERIŲ, MIRĖ TEISĖJAS RIUBENAS ETLIS. Pirmame pus- 
lapyje buvo trys straipsniai. Vienas iš jų — įmantrus nekrologas. 
Kitame buvo išspausdinti draugų prisiminimai. Trečiuoju atiduota 
duoklė nuostabiam Teisėjo labdaringumui. 

The Ford County Times taip pat išspausdino nuotrauką, tik ji 
buvo daryta prieš kelerius metus. Teisėjas joje sėdėjo savo namo 
verandoje su pypke rankoje, atrodė kur kas senesnis, bet - retas 
dalykas — šypsojosi. Jis vilkėjo megztinį ir atrodė kaip senelis. Re- 
porteris paveikė jį gudrybe, plepėdamas apie Pilietinį karą ir Na- 
taną Bedfordą Forestą. Straipsnyje buvo užuominų apie generolą 
ir Su juo į mūšį ėjusius Fordo apygardos vyrus. 

Etlių sūnūs straipsniuose apie tėvą beveik nepaminėti. Pasako- 
jant apie vieną, reikėtų papasakoti ir apie kitą, bet dauguma Klen- 
tono gyventojų kalbėti apie Forestą vengė. Buvo skausmingai aki- 
vaizdu, kad sūnūs su tėvu nebendravo. 

Bet galėjome, pagalvojo Rėjus. Juk tėvas nuo pat mažens su 
sūnumis nebendravo, o ne atvirkščiai. Šis nuostabus senas žmo- 
gus, kuris daugeliui žmonių tiek daug davė, neturėjo laiko savo 
šeimai. 

Straipsniai ir nuotraukos kėlė liūdesį, o tai slėgė, nes šį penk- 
tadienį liūdėti jis neketino. Nuo to laiko, kai prieš penkias dienas 
rado savo tėvą mirusį, jis laikėsi gana gerai. Širdgėlos ir liūdesio 
akimirkomis jis užsisklęsdavo ir atrasdavo savyje jėgų prikandęs 
lūpą tam atsispirti ir nepalūžti. Jam labai padėjo laikas ir atstu- 
mas nuo Klentono, tačiau dabar tarsi iš niekur užgulė liūdni pri- 
siminimai. 

Laiškus Haris Reksas išėmė iš Teisėjo pašto dėžučių Klentono 
"Teismo rūmuose ir „Klevų guote“. Kai kurie buvo rašyti Rėjui ir 
Forestui, kiti — Teisėjo Etlio artimiesiems. Buvo ilgų laiškų nuo 
teisininkų, dirbusių iki Didžiojo Žmogaus, kuriuos įkvėpė jo aist- 
ra savo profesijai. Buvo užuojautos atvirukų nuo žmonių, kuriems 
teko susidurti su Teisėju skyrybų, įvaikinimo arba nepilnamečių nu- 
sikaltėlių bylose, bet jo sąžiningumas pakeitė jų gyvenimą. Laiš- 
kai buvo siunčiami iš visos valstijos: rašė teisėjai, bendramoksliai, 
politikai, kuriems Teisėjas kaip nors buvo padėjęs, ir draugai, no- 
rėdami išreikšti užuojautą ir pasidalyti mielais prisiminimais. 

Daugiausiai laiškų buvo nuo tų, kurie buvo gavę Teisėjo lab- 
darą. Laiškai buvo ilgi ir jausmingi, bet visi vienodi. Teisėjas Et- 
lis tyliai siųsdavo pinigus, kurių jiems taip reikėję, ir daugeliu at- 
vejų tai smarkiai pakeitę kieno nors gyvenimą. 

Kaip toks dosnus žmogus galėjo mirti, palikdamas paslėptus po 
knygų lentynomis tris milijonus dolerių? Nuslėpė tikrai daugiau, 
negu išdalijo. Galbūt jį nepastebimai pričiupo Alzheimerio liga ar 
kita kokia gydytojų nepastebėta negalia? Gal jam buvo pradėjęs 
temti protas? Paprasčiausia būtų manyti, kad senis tik kvaištelėjo, 
bet ar kvaištelėjęs galėtų sukaupti šitiek pinigų? 


122 


Perskaitęs apie dvidešimt laiškų ir atvirukų, Rėjus pavargo. Iš- 
ėjęs į nedidelį balkoną, iš kurio vėrėsi miesto centro vaizdai, ėmė 
stebėti pėsčiuosius apačioje. Tėvas nebuvo lankęsis Šarlotsvilyje, 
Rėjus tikrai prisiminė prašęs jį atvažiuoti, bet specialiai nekvietė. 
Jiedu kartu niekur nevažiuodavo. O, kiek daug kartų jiedu galėjo 
pabūti drauge. 

"Teisėjas visuomet kalbėdavo, kad norėtų pamatyti Getisburgą, 
Anietamą, Bul Raną, Šarlotsvilį ir Apomatoksą, ir būtų važiavęs, 
jeigu Rėjus būtų jam pasiūlęs. Tačiau Rėjus nebenorėjo vėl pra- 
dėti seniai užmirštą karą, todėl visuomet nusukdavo kalbą į šalį. 

Kamavo sunkus kaltės jausmas, kurio jis negalėjo nusikratyti. 
Koks jis buvo savanaudis. 

Rado gražų atviruką nuo Klaudijos. Ji dėkojo Rėjui už pokal- 
bį ir už tai, kad jis jai atleido. Ji daugelį metų mylėjusi jo tėvą ir 
savo sielvartą nusineš kartu su savimi į kapą. Paskambink man, 
prašė ji, ir pasirašė, kad apkabina ir bučiuoja. Betgi, pasak Hario 
Rekso, ji turi draugą, kuris geria Viagrą. 

Ilgesingą kelionę namo staiga nutraukė anoniminis atvirukas, 
kurį perskaičius jam nustojo plakusi širdis, o nugara ir kojos nu- 
ėjo pagaugais. 

Vieninteliame rausvame voke buvo atvirukas su užrašu išorė- 
je: „Liūdime“. Viduje — popieriaus lapelis, kuriame atspausdinta: 
„Būtų klaida išleisti tuos pinigus. Pakaks skambučio į pajamų tar- 
nybą.“ Vokas antspauduotas Klentone, trečiadienį, kitą dieną po 
laidotuvių, adresuotas Etliams į „Klevų guotą“. 
laiškus. Visi buvo panašūs, jų jau prisiskaitė. Rausvasis vokas jo 
laukė tarsi užtaisytas, į jį nukreiptas šautuvas. 

Jis pakartojo grasinimą stovėdamas balkone ir, įsitvėręs turėk- 
lo, stengėsi susigaudyti. Jis murmėjo tuos žodžius virtuvėje pliky- 
damas kavą. Laiškelį pasidėjo ant stalo taip, kad matytų jį iš bet 
kurios valgomojo vietos. 

Vėl išėjęs į balkoną jis stebėjo pietų metui artėjant gausėjan- 
čius pėsčiuosius apačioje, ir jeigu tik kuris iš jų žvilgtelėdavo į 

viršų, jam atrodydavo, kad tai tas, kuris tikriausiai žino apie tuos 
pinigus. Paslepi turtą, o kai paskui sužinai, kad nuo kažko jį tik- 
rai reikia slėpti, vaizduotė ima krėsti išdaigas. 

Pinigai ne jo, ir to visiškai pakanka, kad kažkas jo imtų tyko- 
ti, sekiotų, stebėtų, įskųstų, net sužalotų. 

Staiga jam ši paranoja pasirodė juokinga. Šitaip aš negyven- 
siu, — pagalvojo jis ir nuėjo nusiprausti po dušu. 

"Tas, kas rašė, žinojo, kur Teisėjas slėpė pinigus. Sėdėdamas ant 
lovos krašto ir varvindamas vandenį ant grindų, Rėjus pagalvojo, 
kad reikės susidaryti sąrašą. Nusikaltėlis, kuris kartą per savaitę 
pjaudavo žolę kieme. Tikriausiai mokėjo ploti liežuvį, susidraugavo 
su Tėeisėju ir sėdėdavo jo namuose. Įeiti buvo paprasta. Kai teisė- 
jas paslapčia išvažiuodavo į kazino, žolės pjovėjas tikriausiai slan- 
kiodavo po namus ir šniukštinėdavo. 

Viena iš pirmųjų sąraše būtų ir Klaudija. Rėjus nesunkiai įsi- 
vaizdavo, kaip ji lekia į „Klevų guotą“, Teisėjui vos linktelėjus. 
Negalima moters, su kuria daugelį metų miegojai, imti ir palikti 
be nieko. Jydviejų gyvenimai buvo taip susipynę, kad nesunku įsi- 
vaizduoti romano tęsinį. Nieko artimesnio už Klaudiją Riubenas 
Etlis neturėjo. Jeigu kas ir žino, iš kur pinigai, tai tik ji. 

Užsimaniusi ji bet kada galėjo gauti namų raktą, nors jo ir ne- 
reikėjo. Laidotuvių rytą ji tikriausiai atėjo apsižvalgyti, o ne pa- 
reikšti užuojautos, bet suvaidino gerai. Kieta, protinga, supratin- 
ga, tvirta ir ne tokia jau sena. Penkiolika minučių jis mąstė apie 
Klaudiją ir įtikinėjo save, kad pinigų ieško kaip tik ji. 

Rėjus pagalvojo dar apie porą žmonių, bet jo sąrašui jie visai 
netiko. Pirmas buvo Haris Reksas, bet vos ištaręs jo vardą Rėjus 
susigėdo. Antrasis buvo Forestas, bet ir ši mintis atrodė juokinga. 
Forestas devynerius metus namuose nesilankė. Tarkim, kad jis kaž- 
kaip sužinojo apie pinigus. Bet tuomet jis nieku gyvu nebūtų jų 
palikęs. Tik duok Forestui tris milijonus grynų, ir jis smarkiai pa- 
kenks ne tik sau, bet ir kitiems. 

Sudaryti sąrašą buvo sunku, bet ir jis mažai kuo gelbėjo. Rė- 
jus užsimanė pabėgioti, bet vietoj to prigrūdo du pagalvių užval- 

kalus senų drabužių ir, nuvažiavęs į Čeini, išvertė juos keturiolik- 
toje B kameroje. Niekas nepaliesta, dėžės padėtos taip, kaip jis jas 
prieš dieną paliko. Pinigai tebebuvo vietoje. Kol jis ten stovinia- 
vo, iki paskutinės akimirkos nesiryždamas išeiti, staiga jo galvoje 
švystelėjo mintis, jog šitaip jis palieka pėdsaką. Tikriausiai kaž- 
kas žino, jog jis išvežė pinigus iš Teisėjo kabineto. Dėl tokios su- 
mos galima pasamdyti privačių seklių, kurie Rėjų gali stebėti. 

Jie tikriausiai sekė jį nuo pat Klentono iki Šarlotsvilio, nuo buto 
iki Čeini saugyklos. 

Jis iškeikė save už tokį neapdairumą. Mąstyk, žmogau! Pini- 
gai juk ne tavo! 

Kuo geriau užrakinęs keturioliktą B saugojimo kamerą, jis iš- 
važiavo papietauti su Karlu, ir, važiuodamas per miestą, vis dirs- 
čiojo į veidrodėlį, ar jo niekas neseka, bet po penkių minučių jau 
juokėsi iš savęs ir prisiekė: tikrai negyvens tarsi medžiojamas 
Žvėris. 

"Iėgu pasiima tuos prakeiktus pinigus! Nebus dėl ko nerimau- 
ti. Išlaužkit keturioliktą B ir neškitės juos. Man gyvenimo nesu- 
griausit. Tikrai ne. 


15 skyrius 


Numatytas skridimo į 
Atlantik Sitį laikas „Bonanza“ — valanda ir dvidešimt penkios mi- 
nutės, lygiai trisdešimt penkiomis minutėmis greičiau negu „Ces- 
sna“, kurią nuomodavosi Rėjus. Ankstų šeštadienio rytą prieš skry- 
dį jie kruopščiai apžiūrinėjo lėktuvą, įkyriai ir užgauliai vadovau- 
jami Diko Dokerio ir Čarlio Jeitso, kurie, užuot tik žiūrėję, lan- 
džiojo visur nešiodamiesi aukštus polistirolo puodelius su prasta 
kava, tarsi skristų jie, o ne Rėjus. Rytais mokomųjų skrydžių ne- 
būdavo, bet oro uoste sklandė gandai, kad Rėjus ketina pirkti „Bo- 
nanzą“, ir jie turėjo viską pamatyti patys. Angarų paskalos buvo 
patikimos tiek pat, kiek ir kavinių gandai. 

— Kiek jis dabar nori? —- paklausė Dokens į tą pusę, kur Fogas 
Niutonas, tupėdamas po sparnu, valė degalų zumpfą ir tikrino, ar 
bakuose nėra vandens ir nešvarumų. 

— Nuleido iki keturių dešimt, — oriai atsakė Fogas, nes buvo 
atsakingas už skrydį. 

— Vis tiek per daug, - tarė Jeitsas. 

— Derėsies? - paklausė Dokeris Rėjaus. 

— Žiūrėk savo darbo, - nežiūrėdamas į jį atšovė Rėjus. Jis tik- 
rino variklio tepalą. 

— Tai ir yra mūsų darbas, — nusikvatojo Jeitsas. 


t 

Nepaisant neprašytos pagalbos, pasiruošimas skrydžiui baigė- 
si sklandžiai. Fogas įlipo pirmas ir, atsisėdęs kairėje, prisirišo dir- 
žu. Rėjus atsisėdo dešinėje, o kai uždarė ir užšovė dureles ir už- 
sidėjo ausines, suprato radęs tobulą skraidymo aparatą. Dviejų 
šimtų arklio jėgų variklis užsivedė lengvai. Fogas neskubėdamas 
patikrino manometrus, prietaisus, radijo ryšį, o kai viskas buvo 
baigta, paskambino į dispečerinę. Kai lėktuvas pakils į orą, per- 
duos jį Rėjui. 

Pūtė silpnas vėjas, aukštai draikėsi padriki debesėliai — puiki 
diena skrydžiui. Nuo įsibėgėjimo tako jie pakilo septyniasdešim- 
ties mylių per valandą greičiu, įtraukė šasi ir ėmė kilti aštuonis 
šimtus pėdų per minutę, kol pasiekė keleiviniams skrydžiams nu- 
statytą šešių tūkstančių pėdų aukštį. Valdymą perėmė Rėjus, o Fo- 
gas jam aiškino apie autopilotą, oro radarą, susidūrimo išvengimo 
sistemą. 

— Čia visko pilna, - vis stebėjosi jis. 

Anksčiau Fogas skraidė kariniais laivyno lėktuvais, bet per pas- 
taruosius dešimt metų buvo pažemintas iki „Cessnų“, kuriomis 
skraidyti išmokė Rėjų ir tūkstančius kitų. „Bonanza“ buvo kaip 
viengubų variklių „Poršė“, ir Fogas mėgavosi reta proga juo pa- 
skraidyti. Skrydžių kontrolės nustatytas maršrutas vedė į rytus nuo 
Vašingtono, atokiau nuo judrios oro erdvės virš Diulo ir Reigano 
nacionalinio oro uosto. Pakilus aukščiau, už trisdešimties mylių pa- 
simatė Kapitolijaus kupolas, paskui jie praskrido virš Čyspyko, to- 
lumoje matydami Baltimorės dangoraižius. Įlanka atrodė nuosta- 
biai, tačiau lėktuvo vidus buvo įdomesnis. Rėjus valdė lėktuvą pats, 
be autopiloto. Jis palaikė kursą, laikėsi nustatyto aukščio, kalbė- 
josi su Vašingtono skrydžių kontrole ir klausėsi nepaliaujamo Fo- 
go tarškėjimo apie „Bonanzos“ technines charakteristikas. 

Abu pilotai norėjo, kad skrydis tęstųsi valandų valandas, bet At- 
lantik Sitis buvo nebetoli. Rėjus nusileido iki keturių tūkstančių pė- 
dų, paskui iki trijų, O tuomet persijungė į nusileidimo dažnį. Pama- 
tęs nusileidimo taką, Fogas perėmė valdymą ir jie švelniai nusilei- 
do. Lėktuvui niedant pro dvi eiles mažyčių „Cessnų“ prie bendrosios 

aviacijos rampos, Rėjus pagalvojo, kad tos dienos jau praeityje. Pi- 
lotai visuomet ieško savojo lėktuvo, ir Rėjus jį rado. 


*** 


Mėgstamiausias Fogo kazino buvo „Rio“ prie lentomis išklo- 
to paplūdimio tako. Jiedu susitarė susitikti pietums antro aukšto 
kavinėje, paskui greitai pametė vienas kitą iš akių. Kiekvienas no- 
rėjo lošti atskirai. Rėjus slankiojo tarp lošimo aparatų ir žvalgėsi 
į stalus. Buvo šeštadienis, ir „Rio“ buvo pilna žmonių. Jis sukio- 
josi vis arčiau pokeno stalų. Minioje prie vieno stalo jis pastebė- 
jo Fogą, įsitraukusį į kortas. Jam po ranka gulėjo krūva žetonų. 

Rėjaus kišenėje buvo penki tūkstančiai dolerių - penkiasde- 
šimt šimtinių iš tų, kurias atsivežė iš Klentono. Vienintelis jo tiks- 
las tądien buvo iššvaistyti pinigus po paplūdimio kazino ir įsiti- 
kinti, kad banknotai tikri, nepažymėti ir kad niekas jų nesuseks. 
Po vakarykščio lošimo Tunikoje jis visiškai įsitikino, kad pinigai 
tikri. 

Dabar jis beveik tikėjosi, kad jie pažymėti. Jeigu taip, tai FTB 
jį suseks ir pasakys, iš kur tie pinigai. Jis nieko blogo nepadarė. 
Kaltasis miręs. Siųskit federalus. 

Prie „akies“ stalo susiradęs tuščią kėdę, ant žetonų padėjo pen- 
kis banknotus. 

— Žali, - tarė kaip veteranas. 

— Keičiami penki šimtai, — vos žvilgtelėjęs tarė dyleris. 

— Pakeisk, — atsakė stalo bosas. 

Prie stalų buvo pilna žmonių. Iš tolo girdėjosi aparatų tarškė- 
jimas. Kiek atokiau ką tik audringai baigėsi kauliukų lošimas, ten 
visi staugte staugė. 

Dyleris paėmė banknotus, ir Rėjus akimirką sustingo. Lošėjai 
žiūrėjo atsainiai susižavėję. Visi lošė penkių ir dešimties dolerių 
žetonais. Diletantai. 

Dyleris sukišo Teisėjo banknotus į dėžutę - visi buvo tikri — 
ir Rėjui atskaičiavo dvidešimt dvidešimt penkių dolerių vertės ža- 
lių žetonų, kurių pusę jis pralošė per penkiolika minučių ir nuėjo 

paieškoti ledų. Pralošė du šimtus penkiasdešimt ir visai dėl to ne- 
sijaudino. 

Prasibrovęs prie kauliukų stalo ėmė stebėti painų lošimą. Jis 
negalėjo įsivaizduoti, kaip tėvas išmoko tokį sudėtingą žaidimą. 
Kur Misisipėje, Fordo apygardoje, galima išmokti lošti kauliukais? 

Pasak plonyčio lošimų vadovo, kurį jis aptiko knygyne, loši- 
mo esmė yra lažybos. Įsidrąsinęs jis įsispraudė tarp dviejų lošėjų 
ir likusius dešimt Žetonų padėjo ant linijos. Iškrito dvylika, dyle- 
ris subraukė pinigus, ir Rėjus iš „Rio“ patraukė į gretimai esan- 
čią „Princesę“. 

Viduje visi kazino buvo vienodi. Senukai visur beviltiškai žvel- 
gė į aparatų plyšius, iš kurių pribirdavo tik tiek monetų, kad jie 
žaistų toliau. Prie „akies“ stalų pritilę lošėjai maukė alų ir viskį. 
Keli azijiečiai žaidė ruletę. Kokteilių padavėjos kvailais kostiumais 
demonstravo savo grožybes ir siūlė gėrimus. 

Jis išsirinko stalą ir vėl viskas pasikartojo. Dylerė apžiūrėjo 
penkis jo banknotus. Pirmam lošimui Rėjus pastatė šimtą dolerių, 
bet jam ėmė sektis. 

Jo kišenėje buvo per daug nepatikrintų banknotų, kad jis gaiš- 
tų laiką rankiodamas žetonus, taigi išlošęs dvigubai tiek, kiek pa- 
statė, ištraukė dar dešimt banknotų ir paprašė šimto dolerių vertės 
žetonų. Dylerė informavo stalo bosą, šis išsišiepė ir tarė: 

— Sėkmės. 

Po valandos jis pasitraukė nuo stalo, turėdamas dvidešimt du 
žetonus. 

Paskui nuėjo į „Forumą“, kuris buvo senesnis, jo viduje tvy- 
rojo įsisenėjęs cigarečių dūmų kvapas, šiek tiek prislopintas pi- 
gių dezinfekavimo priemonių. Publika taip pat buvo senesnė, nes, 
kaip jis netrukus suprato, „Forumo“ specifika buvo ketvirčio do- 
lerio aparatai ir nemokami pusryčiai, pietūs arba vakarienė tiems, 
kam per šešiasdešimt. Kokteilių padavėjos jau ntosi į penktą de- 
šimtį ir nė nemanė demonstruoti savo grožybių. Jos sukiojosi ap- 
sitermpusios kažkokiais sportiniais kostiumais ir prie jų priderin- 
tais sportbačiais. 

Čia „akies“ riba buvo dešimt dolerių per vieną lošimą. Pama- 
tęs ant stalo Rėjaus šimtines, dyleris sutriko ir vieną banknotą pa- 
kėlęs prieš šviesą apžiūrinėjo taip, tarsi ką tik būtų sučiupęs pini- 
gų klastotoją. Stalo bosas jį taip pat apžiūrėjo, o Rėjus mintyse 
jau repetavo pasiaiškinimą, kad tą banknotą gavęs „Rio“. 

— Paimk, — tarė bosas, ir įtampa atslūgo. Per valandą jis pralo- 
šė tris šimtus dolerių. 

*** 

Kai jie susitiko užkąsti, Fogas pasigyrė netrukus nusiaubsiąs ka- 
zino. Rėjus pralošė šimtą dolerių, bet, kaip ir visi lošėjai, melavo 
ir sakė, kad jam sekėsi neblogai. Jiedu susitarė grįžti į Šarlotsvilį 
penktą popiet. 

“Kai Rėjus su Fogu įėjo į „Lakūnų kabiną“ užregistruoti skry- 
džio ir sugrąžinti ausinių, Dikas Dokeris snūduriavo. Pašokęs jis 
nuėjo prie stalo. 

— Nemaniau, kad grįšit taip greitai, - murmėdamas ėmė trauk- 
ti popierius iš stalčiaus. 

— Nusiaubėm kazino, - tarė Rėjus. 

Fogas nuėjo į lakūnų mokyklos klasę. 

— Oho, to dar neteko girdėti. 

Rėjus vartė registracijos žurnalą. 

— Mokėsi dabar? — paklausė Dikas įrašinėdamas skaičius. 

— Taip, išrašyk sąskaitą grynais. 

— Nežinau, ar tokią turim. 

— Tikrai turit. Dešimties procentų. 

— Negaliu. Tokia nuolaida grynais buvo anksčiau. 

Jis vėl paskaičiavo ir tarė: 

— Iš viso tūkstantis trys šimtai dvidešimt. 

Rėjus atskaičiavo pinigus. 

— Neturiu po dvidešimt. Čia tūkstantis trys šimtai. 

Perskaičiuodamas pinigus, Dikas papasakojo: 

- Šiandien čia slampinėjo kažkoks tipas, sakė, kad nori išmokti 
skraidyti ir kažkodėl paminėjo tave. 

— Kas jis toks? 

— Nesu jo anksčiau matęs. 

— Kodėl paminėjo mane? 

— Ir man pasirodė keista. Aš jam aiškinu apie kainas, o jis nei 
iš šio, nei iš to paklausė, ar tu turi lėktuvą. Sakė, kad iš kažkur 
tave pažįsta. 

Rėjus abiem rankom įsirėmė į stalą: 

— Ar sužinojai jo pavardę? 

— Klausiau. Kažkoks Dolfas, nesupratau. Elgėsi įtartinai, bet pa- 
galiau išėjo. Sekiau jį. Buvo sustojęs prie tavo automobilio aikš- 
telėje, apėjo jį kaip vagis ir nuvažiavo. Pažįsti kokį nors Dolfą? 

— Nepažįstu jokio Dolfo. 

— Ir aš. Niekad apie tokį nesu girdėjęs. Sakau, jis buvo kaž- 
koks keistas. 

— Kaip jis atrodė? 

— Apie penkiasdešimt, žemas, liesas, pražilęs, plaukai sušukuoti 
atgal, tamsios kaip graiko akys, automobilis kaip prekybininko, 
smailianosiai batai. 

Rėjus papurtė galvą. Jam tai nieko nesakė. 

— Reikėjo jį išvaryti lauk. 

— Maniau, kad klientas. 

— Kada pasidarei toks malonus klientams? 

— Tai pirksi „Bonanzą“? 

— Ne. Tik svajoju. 

Grįžo Fogas, jiedu pasveikino vienas kitą su nuostabia kelione 
ir, kaip įprasta, pažadėjo vėl kada nors kartu skristi. Išvažiuoda- 
mas Rėjus kiekviename posūkyje stebėjo kiekvieną automobilį. 

Jį sekė. 


19 skyrius 


Praėjo savaitė, bet nei 
FTB su skiriamaisiais ženklais, nei Valstybės iždo agentai su klau- 
simais apie Atlantik Sityje susektus pinigus į jo duris nepasibel- 
dė, nei Dolfo, nei kokio nors kito seklio nesimatė, gyvenimas te- 
kėjo įprasta vaga, rytais jis penkias mylias bėgiodavo, o likusį laiką 
dirbo teisės profesoriumi. 

„Bonanza“ jis skraidė tris kartus, kiekvieną kartą klausydama- 
sis Fogo pamokymų iš dešinės ir kiekvieną kartą atsiskaitydamas 
grynais ir iš karto. 

— Išlošiau kazino, — šyptelėjęs atsakydavo, bet tai buvo melas. 
Fogas nekantravo grįžti į Atlantik Sitį ir atgauti praloštą turtą. Re- 
jui buvo vis vien, bet mintis nebloga. Jis galėjo pasigirti vėl išlo- 
šęs ir mokėti už skraidymo pamokas grynais. 

Dabar pinigai buvo trisdešimt septintoje F saugojimo kamero- 
je, o keturiolikta B vis dar buvo išnuomota Rėjui Etliui, saugan- 
čiam joje senus drabužius ir pigius baldus; trisdešimt septinta F 
buvo išnuomota NDJ įmonei, kuri šitaip buvo pavadinta trijų Do- 
kerio lakūnų mokyklos instruktorių garbei. Rėjaus pavardės tris- 
dešimtosios F dokumentuose nebuvo. Jis sumokėjo trijų mėnesių 
nuomą grynais. 

— Noriu, kad tai būtų konfidencialu, - paaiškino jis poniai Čeini. 

— Čia viskas konfidencialu. Visokių būna, — žvilgtelėjo į jį są- 
mokslininkiškai, tarsi norėdama pasakyti: „Man nerūpi, ką ten sle- 
pi. Tik sumokėk.“ 

Naktį, tamsos priedangoje, iš tolo stebimas sargybinio, jis po 
vieną sutampė dėžes į kitą saugyklą. Trisdešimt septintoji F buvo 
lygiai tokia pat, kaip keturioliktoji B, ir kai visos šešios dėžės vėl 
buvo saugios, jis dar kartą pasižadėjo kasdien čia nelandžioti ir 
jų nebeliesti. Nemanė, kad bus taip sunku tampytis su tais trimis 
milijonais. 

Haris Reksas neskambino. Jis atsiuntė dar vieną skubią tokių 
pat užuojautos laiškų siuntą. Rėjus skaitė visus ar bent jau per- 
metė akimis dėl visa ko - jei kartais vėl pasitaikytų paslaptingas 
raštelis. Jo nebuvo. 

Prasidėjo ir baigėsi egzaminai, o po baigimo ceremonijos Tei- 
sės fakultete visą vasarą bus ramu. Rėjus atsisveikino su visais stu- 
dentais, išskyrus Keili, kuri pareiškė apsisprendusi visą vasarą pra- 
leisti Šarlotsvilyje. Ji spaudė, kad jiedu pasimatytų prieš baigimo 
ceremoniją. Velniop viską. 

— Palauksim, kol baigsit, - atsakė Rėjus vos įstengdamas iš- 
laikyti savo poziciją. Jiedu kalbėjosi jo kabinete, durys buvo at- 
daros. 

— Liko tik keletas dienų, — tarė ji. 

— Taip. 

— Tai susitarkim, kada. 

— Ne, iš pradžių baikim universitetą, paskui susitarsim. 

Ji išėjo taip pat paslaptingai šypsodamasi ir Rėjus suprato įkliu- 
vęs į bėdą. Karlas Merkas užtiko jį 1lgesingai žvelgiantį, kaip ji 
aptemptais džinsais tolsta koridoriumi. 

— Nebloga, - pastebėjo jis. 

Rėjus truputį sutriko, bet žvilgsnio nenukreipė. 

— Ji mane sekioja, - pasakė. 

— Ne tave vieną. Būk atsargus. 

Jiedu stovėjo koridoriuje prie Rėjaus kabineto. Karlas padavė 
jam keistą voką, sakydamas: 

— Pamaniau, gal tau bus įdomu. 

— Kas tai? 

— Kvietimas į „Grifų balių“. 

— Į ką? — Rėjus jau traukė kvietimą iš voko. 

— Tikriausiai į pirmą ir paskutinį „Grifų balių“. Tai oficialus 
pobūvis, skirtas Pydmonto paukščių rezervatui paremti. Pažiūrėk, 
kas rengia. 

Rėjus neskubėdamas perskaitė: „Viki ir Lu Rodovskiai malo- 
niai kviečia...“ 

— Tai Likvidatorius jau gelbsti mūsų paukščius, a? 

— Penki tūkstančiai nuo poros! 

— Tikriausiai, kad užsirekomenduotų Šarlotsvilyje. Atsiuntė de- 
kanui. Jis labiausiai pageidaujamų svečių sąraše, mūsų apskritai 
nėra. Net ir jo žmona apstulbo, pamačiusi kainą. 

— O Siuzi juk niekad neapstulbsta, ar ne? 

— Taip tik atrodo. Kviečia du šimtus porų. Surinks apie milijo- 
ną ir parodys visiems, kaip tai daroma. Bent jie taip mano. Siuzi 
sako, gerai, jeigu ateis nors trisdešimt porų. 

— Ji neina? 

— Ne, ir dekanas lengviau atsikvėpė. Per dešimtį metų tai pir- 
mos oficialios linksmybės, kurias jie praleis. 

— Gros „Drifteriai“? — susidomėjęs toliau skaitė kvietimą Rėjus. 

— Tas jam kainuos penkiasdešimt tūkstančių. 

— Kvailys. 

— Čia Šarlotsvilis. Koks nors iš Volstryto ištrūkęs juokdarys su- 
siranda naują žmoną, nusiperka didžiules arklides, ima švaistytis 
pinigais ir nori, kad visi jį laikytų mažo miestelio didžiūnu. 

— Na, aš tai neisiu. 

— Niekas tavęs ir nekviečia. Imk. 

Karlas nuėjo, o Rėjus su kvietimu rankoje grįžo prie savo sta- 
lo. Užkėlęs ant jo kojas užsimerkė ir pradėjo svajoti. Įsivaizdavo, 
kaip Keili prigludusia juoda suknele su nedengiančia nugaros iš- 
kirpte ir praskiepu iki pat šlaunų viršaus, gilia „V“ formos iškirp- 

te priekyje, stulbinamai žavi, trisdešimt metų jaunesnė ir kur kas 
geresnės figūros už Viki, grojant „Drifteriams“, sukiojasi su juo — 
o Rėjus neblogas šokėjas —- „Motono“ ritmu, o visi aplink žiūri ir 
kuždasi: „Kas jie?“ 

Viki turėtų šokti su seniu Lu, įspraudusiu storą savo pilvuką į 
modelinį smokingą, su Lu, kurio plaukai virš ausų žilutėliai, su 
tuo senu ožiu, kuris mėgina pagarbą nusipirkti, saugodamas paukš- 
čius, su tuo lėtapėdžiu, nugaros skausmų surakintu Lu, kuris eina 
krypuodamas kaip antis, didžiuodamasis laimėta žmona ir jos mi- 
lijono dolerių vertės suknia, pernelyg atidengiančia nuostabiuosius 
jos kaulelius. 

Rėjus su Keile atrodytų kur kas gražiau, šoktų geriau, na, o 
ką visa tai įrodo? 

Būtų tikrai smagu ten nueiti, bet nieko nebus. Dabar, kai tapo 
turtingas, nešvaistys pinigų panašiems niekams. 


**k 


Iki Vašingtono tebuvo pora valandų kelio, pusė jo buvo gana 
vaizdinga ir maloni. Tačiau dabar jis pamėgo kitą kelionės būdą. 
„Bonanza“ jiedu su Fogu Reigano nacionalinį oro uostą pasiekė 
per trisdešimt aštuonias minutes. Nors buvo susitarta iš anksto, bet 
leidimą ten tūpti jiems davė nenoriai. Rėjus šoko į taksi ir po pen- 
kiolikos minučių jau buvo Pensilvanijos aveniu Valstybės iždo de- 
partamente. 

Vieno bendradarbio iš Teisės fakulteto svainis dirbo Departa- 
mente ir buvo šiek tiek įtakingas. Buvo susitarta telefonu, ir po- 
nas Oliveris Talbertas pakvietė profesorių Etlį į savo gana ištai- 
gingą kabinetą Graviravimo ir spausdinimo biure. Profesorius ra- 
šąs kažkokį mokslinį darbą ir ilgai jo nesugaišinsiąs. Talbertas ne- 
buvo anas svainis, bet vis tiek pakvietė į vidų. 

Pokalbis prasidėjo nuo pinigų klastočių, ir Talbertas bendrais 
bruožais papasakojo apie esamas problemas, beveik visą bėdą su- 
versdamas technologijoms — pirmiausia rašaliniams spausdintuvams 

ir kompiuteriams, kuriais galima atkurti kupiūras. Jis parodė ge- 
riausių kopijų pavyzdžius. Pro didinamąjį stiklą rodė klaidas: vie- 
nur trūksta kažkokios smulkmenos Franklino kaktoje, kitur nėra 
plonyčių raudonų linijų fone, išsiliejęs serijos numerio rašalas. 

— Šita labai gera, — paaiškino jis, - bet klastotojai tobulėja. 

— Iš kur ji? - paklausė Rėjus, nors tai jam buvo visai nesvarbu. 

— Iš Meksikos, - atsakė Talbertas, žvilgtelėjęs į etiketę kitoje 
pavyzdžio pusėje. 

Kad aplenktų klastotojus, Iždo departamentas daug lėšų skiria 
naujoms technologijoms: spausdintuvams, kuriais galima pasiekti 
beveik holografinio efekto, įspausti vandens ženklus, keisti rašalų 
spalvas, spausdinti ploniausių linijų ornamentus, didinti išcentruo- 
tus portretus, ir skeneriams, kuriais mažiau kaip per sekundę ga- 
lima nustatyti klastotę. Veiksmingiausias būdas kol kas dar nebu- 
vo panaudotas. Reikia keisti pinigų spalvą. Nuo žalių pereiti prie 
mėlynų, paskui geltonų ir rausvų. Senus surinkti, užtvindyti ban- 
kus naujais, ir klastotojai, kaip manė Talbertas, nebepasivys. 

— Tik Kongresas neleidžia, - pasiguodė purtydamas galvą. 

Svarbiausia Rėjui buvo išmokti atskirti tikrus pinigus, ir pa- 
galiau pokalbis pakrypo apie tai. Faktiškai pinigai nežymimi, aiš- 
kino Talbertas, dėl suprantamų priežasčių. Sukčius gali pastebėti 
žymėjimą ir tuomet jo nesučiupsi. Paprasčiausiai užfiksuojami se- 
rijos numeriai. Tai labai kruopštus darbas, kadangi atliekamas ran- 
komis. Jis papasakojo apie vieną pagrobimą, kai nusikaltėliai rei- 
kalavo išpirkos. Pinigus atvežė likus vos kelioms minutėms iki su- 
planuoto apsikeitimo. Kad užrašytų šimtinių numerius, iš peties 
turėjo pasidarbuoti apie porą tuzinų FTB agentų. 

— Reikalavo milijono dolerių išpirkos, — pasakojo jis, — laiko 
nebuvo. Užfiksavo tik apie aštuoniasdešimt tūkstančių, bet to pa- 
kako. Po mėnesio pagrobėjai buvo sučiupti su pažymėtais bankno- 
tais, ir jiems buvo iškelta byla. 

Tačiau naujasis skeneris labai palengvino darbą. Vienu kartu 
jis nufotografuoja dešimt banknotų, o per keturiasdešimt sekun- 
džių - šimtą. 

— Jeigu serijos numeriai užfiksuoti, kaip surandate pinigus? — 
klausinėjo Rėjus, užsirašinėdamas pastabas geltono popieriaus 
bloknote. Ar galėtų Talbertas tikėtis ko nors kito? 

— Yra du būdai. Pirma, suradus sukčių su pinigais, paprasčiau- 
siai prie dviejų reikia pridėti du ir jį sučiupti. Šitaip DEA ir FTB 
suranda narkotikų platintojus. Susirandi gatvės prekiautoją, susi- 
tari su juo, duodi dvidešimt tūkstančių žymėtais banknotais ir gauni 
kokaino iš jo tiekėjo, paskui čiumpi stambesnę žuvį, kuri naudo- 
jasi valstybės pinigais. 

— O jeigu sukčiaus nepagauni? — paklausė Rėjus, negalėdamas 
pamiršti velionio savo tėvo. 

— Tuomet yra kitas būdas, bet kur kas sudėtingesnis. Kai Fe- 
deralinis rezervų fondas išima pinigus iš apyvartos, pavyzdį pa- 
prastai nuskenuoja. Jeigu surandamas pažymėtas banknotas, gali- 
ma atsekti, kuris bankas jį išdavė. Tuomet būna jau per vėlu. Ret- 
karčiais pasiseka, jeigu pažymėtų pinigų turintis asmuo po kiek lai- 
ko pradeda juos leisti, šitaip keletą sukčių esame pagavę. 

— Atrodo, tikimybė maža. 

— Labai maža, - pripažino Talbertas. 

— Prieš keletą metų skaičiau apie ančių medžiotojus, aptikusius 
sudužusį mažą lėktuvą, - lyg tarp kitko užsiminė Rėjus. Jis viską 
prasimanė. —- Jame rado pinigų, atrodo, beveik milijoną dolenų. 
Jie pamanė, kad tai narkotikų pinigai, ir juos pasiėmė. Paaiškėjo, 
kad jie neklydo, pinigai buvo pažymėti, ir netrukus atsirado jų 
miestelyje. 

— Atrodo, prisimenu tą istoriją, - tarė Ialbertas. 

Pataikiau, pagalvojo Rėjus. 

— Man kyla klausimas: ar galėjo jie, arba kas nors kitas, radę 
pinigus perduoti FTB, DEA arba Iždo departamentui, kad juos nu- 
skenuotų ir patikrintų, ar nepažymėti, ir išsiaiškinti, iš kur jie? 

Talbertas kaulėtu pirštu pasikasė žandą ir susimąstė, paskui gūž- 
telėjęs pečiais tarė: 

— Nežinau, kodėl jie to nepadarė. Nors aišku, kodėl. Jie ne- 
norėjo tų pinigų netekti. 

— Neabejoju, kad tai nėra įprastas dalykas, — tarė Rėjus ir abudu 
nusijuokė. 

Talbertas papasakojo, kad advokatai vienam Čikagos teisėjui 
mokėdavo nedidelę, pusantro tūkstančio dolerių sumelę, kad jis pa- 
ankstintų bylos nagrinėjimą ir priimtų jiems palankų nuosprendį. 
Tai tęsėsi ilgai, kol kažkas pranešė FTB. Jie pričiupo keletą ad- 
vokatų ir įkalbėjo juos talkininkauti. Užsirašė banknotų serijos nu- 
merus, ir per dvejus metus trukusią operaciją į lipnias teisėjo ran- 
kas sutekėjo trys šimtai penkiasdešimt tūkstančių dolerių. Reido 
metu nieko nerado. Kažkas teisėją įspėjo. Galiausiai FTB pinigus 
surado teisėjo brolio garaže Arizonoje ir į kalėjimą sėdo visi. 

Rėjus pagavo save besusigūžiantį. Ar tai sutapimas, ar Talber- 
tas mėgina jam kažką pasakyti? Tačiau klausydamasis toliau jis 
nurimo ir, nors pasakojimas buvo labai panašus į jo istoriją, sten- 
gėsi atrodyti susidomėjęs. Talbertas apie Rėjaus tėvą juk nieko 
nežino. 

Grįždamas taksi į oro uostą, savo bloknote Rėjus kažką skai- 
čiavo. Kad surinktų tris milijonus dolerių, tokiam Čikagos teisė- 
jui būtų reikėję aštuoniolika metų vogti kasmet po šimtą septynias- 
dešimt penkis tūkstančius. Bet tai Čikaga, kur šimtai teismų ir tūks- 
tančiai turtingų advokatų, nagrinėjančių bylas, kurios vertos kur 
kas daugiau negu Misisipėje. Ten teisinė sistema yra industrija, kur 
daug ko galima nepastebėti, nusukti kam galvą, patepti ratus. Tei- 
sėjo Etlio pasaulyje visus reikalus tvarkė saujelė Žmonių, ir jeigu 
kas nors siūlytų kyšį, apie tai sužinotų visi. Dvidešimt penktojoje 
teismo apylinkėje trijų milijonų negausi, nes visų pirma tiek netu- 
rėtų visi jos teisininkai kartu paėmus. 

Jis nusprendė dar kartą nuskristi į Atlantik Sitį. Pasiims dar 
daugiau pinigų ir paleis į tos sistemos apyvartą. Paskutinį kartą. 
Jis privalėjo įsitikinti, kad Teisėjo pinigai nėra pažymėti. 

Fogas bus sužavėtas. 


20) skyrius 


Kai Viki pabėgo ir ap- 
sigyveno pas Likvidatorių, vienas pažįstamas profesorius rekomen- 
davo jam kreiptis į skyrybų specialistą Akselį Salivaną. Akselis 
buvo puikus advokatas, tačiau teisės fronte nedaug kuo galėjo jam 
padėti. Viki išėjo ir neketino sugrįžti, iš Rėjaus ji nieko nereika- 
lavo. Akselis tvarkė dokumentus, rekomendavo gerą psichoanali- 
tiką ir pagirtinai pervedė Rėjų per visą tą kankynę. Geriausias 
miesto detektyvas, pasak Akselio, buvo Koris Kroufordas, juoda- 
odis buvęs policininkas, kuris slankiojo nieko neveikdamas. 

Kroufordo biuras buvo virš brolio baro netoli universiteto mies- 
telio. Tai buvo padorus baras, su meniu ir neuždažytais langais, 
savaitgaliais grodavo gyva muzika, jokių nepadorų reikaliukų, iš- 
skyrus bukmekerį, kuris aptarnaudavo koledžo publiką. Tačiau Rė- 
jus automobilį vis tiek pasistatė už trijų kvartalų. Jis nenorėjo, kad 
jį pamatytų ten įeinantį. Lentelė su užrašu KROUFORDO AGEN- 
TŪRA rodė, kad reikia lipti šoniniais laiptais į viršų. 

Sekretorės nebuvo, bent jau tuo metu ji ten nesėdėjo. Jis atėjo 
dešimčia minučių anksčiau, bet Kroufordas jo laukė. Atrodė be- 
baigiąs ketvirtą dešimtį, nuskustais plaukais, gražaus veido ir jo- 
kios šypsenos. Buvo aukštas ir liesas, brangūs drabužiai jam gra- 
žiai tiko. Prie liemens buvo prisisegęs didelį pistoletą juodame odi- 
niame dėkle. « 

— Atrodo, kad mane seka, - pradėjo Rėjus. 

— Dėl skyrybų? 

Jie sėdėjo vienas priešais kitą prie mažo stalelio mažame biu- 
re su langais į gatvę. 

— Ne. 

— Kam reikia jus sekti? | 

Jis jam paruošė istoriją apie šeimą ištikusią nelaimę Misisipė- 
je, tėvo mirtį, dėl turto paveldėjimo iškilusius neaiškumus, vaikų 
pavydą, žodžiu, istorija buvo gana miglota ir neatrodė, kad Krou- 
fordas ja tikėtų. Kol jis nepradėjo klausinėti, Rėjus papasakojo apie 
Dolfo apsilankymą oro uoste ir apibūdino jo išvaizdą. 

— Panašu į Rastį Vetlį, - tarė Kroufordas. 

— Kas jis? 

— Privatus seklys iš Ričmondo, ne per geriausias. Kartais čia 
sukiojasi. Spręsdamas iš to, ką pasakėt, nemanau, kad artimieji 
samdytų seklį iš Šarlotsvilio. Tai mažas miestelis. 

Rasčio Vetlio pavardė buvo įrašyta į Rėjaus atmintį ir visam 
laikui ten užrakinta. 

— Ar gali būti taip, jog kažkas Misisipėje nori, kad žinotumėt 
esąs sekamas? — paklausė Kroufordas. 

Rėjus atrodė visiškai sumišęs, taigi Kroufordas tęsė: 

— Kartais mus samdo tam, kad įbaugintume, išgąsdintume. Pa- 
našu, kad Vetlis ar tas, kas ten buvo, siekė kristi į akis, kad drau- 
gužiai galėtų jį jums apibūdinti. Gal net paliko pėdsaką. 

— Galimas dalykas. 

— Ko jūs norėtumėt iš manęs? 

— Kad išsiaiškintumėt, ar manęs kas nors neseka. Jeigu seka, 
tai kas, ir kas už tai moka. 

— Pirmos dvi užduotys lengvos. Įvykdyti trečios galiu neįstengti. 

— Pamėginkim. 

Kroufordas atsivertė ploną aplanką. 

— Mano atlyginimas yra šimtas dolerių už valandą, - tarė jis 
įsmeigęs skvarbų žvilgsnį tiesiai Rėjui į akis, ieškodamas jose ne- 
ryžtingumo. — Plius išlaidos. Ir du tūkstančiai avanso. 


140 


— Norėčiau atsiskaityti grynais, - tarė Rėjus, atremdamas jo 
žvilgsnį, — jeigu tai priimtina. 

Detektyvo veidu pirmą kartą slystelėjo šypsenos šešėlis. 

— Už mano darbą visuomet mieliau atsiskaitoma grynais. 

Kroufordas užpildė keletą sutartyje paliktų tuščių vietų. 

— Ar gali būti mėginimų klausytis mano pokalbių telefonu ir 
panašių dalykų? — paklausė Rėjus. 

— Viską patikrinsim. Įsigykit kitą mobilųjį telefoną, geriau skait- 
meninį, tik neregistruokit savo pavarde. Daugiausia bendrausime 
mobiliuoju ryšiu. 

— Tai bent staigmena, - sumurmėjo Rėjus, paėmė sutartį ir, ati- 
džiai ją perskaitęs, pasirašė. 

Kroutfordas įsegė ją į aplanką ir vėl ėmė rašytis pastabas. 

— Pirmiausia suderinsime savo veiksmus. Viskas turės būti su- 
planuota. Gyvenktt, kaip ir iki šiol, tik praneškit, kur būnat, kad 
galėtume nusiųsti ten savo žmonių. 

Už manęs susidarys eismo kamščiai, pagalvojo Rėjus. 

— Gyvenu gana nuobodžiai, — tarė jis. - Bėgioju, einu į darbą. 
Kartais važiuoju paskraidyti lėktuvu, grįžtu namo, gyvenu vienas, 
šeimos neturiu. 

— Kur dar lankotės? 

— Retkarčiais einu kur nors pietų arba vakarienės, bet niekad 
nepusryčiauju. 

— Tuojau užmigsiu, — tarė Kroufordas ir vos nenusišypsojo. — 
O moterys? 

— Būtų gerai. Gal ir turėčiau vieną kitą progą, bet nieko rimto. 
Jeigu rastumėt man kokią, pasakykit jai mano pavardę. 

— Ar tas „kažkas“ iš Misisipės ko nors ieško? Ko? 

— Giminė sena, palikta daugybė visokiausių daiktų. Papuoša- 
lai, retos knygos, krištolas ir sidabras. 

Nuskambėjo įtikinamai, ir šįkart Kroufordas patikėjo. 

— Dabar jau aiškiau. Ir tas palikimas yra pas jus? 

— Teisingai. 

— Čia? 

— Paslėptas Čeini savitarnos saugykloje Berkšyro kelyje. 

— Kiek jis vertas? 

— Tik jau ne tiek, kiek galvoja mano giminaičiai. 

— Apytiksliai. 

— Daugių daugiausiai pusės milijono. 

— O teisę į jį turite jūs? 

— Tarkim, kad taip. Priešingu atveju būčiau priverstas papasa- 
koti jums giminės istoriją, o tai užtruktų aštuonias valandas ir 
mums abiem sukeltų migreną. 

— Pakaks ir tiek. 

Kroufordas baigė užsirašinėti ir pasiruošė viską užbaigti. 

— Kada galit įsigyti naują mobilųjį telefoną? 

— Dabar pat. 

— Puiku. O kada galėsime patikrinti jūsų butą? 

— Bet kada. 

Po trijų valandų Kroufordas su pagalbininku, vardu Butis, šla- 
vimą, kaip tai vadinama, baigė. Rėjaus telefonuose nei mikrofo- 
nų, nei „blakių“ nebuvo. Dėžių prigriozdintoje palėpėje jie nera- 
do paslėptų jokių imtuvų arba monitorių. 

— Švaru, — išeidamas pasakė Kroufordas. 

Sėdėdamas balkone Rėjus nesijautė labai švarus. Atvėręs du- 
rIS į savo gyvenimą pašaliečiams, nors juos pasirenki ir moki jiems 
pats, jautiesi sukompromituotas. 

Suskambo telefonas. 


* * + 


Atrodė, kad Forestas blaivas — balsas tvirtas, kalbėjo aiškiai. 
Vos tik jis pasisveikino, Rėjus įtempė klausą, kad išsiaiškintų, ko- 
kios jis būsenos. Per tiek metų, kai brolis skambindavo bet ku- 
riuo paros metu, pats to paskui nė neprisimindamas, jam tai išei- 
davo savaime. Sakė, kad jam viskas gerai, o tai reiškė, kad blai- 
vas ir nieko nevartoja, jokių išgertuvių arba narkotikų, tik nepa- 
"sakė, kiek laiko. Rėjus nė neketino klausti. 

Kol dar nė vienas iš jų neužsiminė apie Teisėją, jo palikimą, 
namus ar Harį Reksą, Forestas pasigyrė: 

— Gavau darbelio. 

— Pasakok, - tarė Rėjus įsitaisydamas atlošiamoje kėdėje. 

Balsas kitame linijos gale buvo kupinas džiaugsmo. Rėjus tu- 
rėjo pakankamai laiko klausytis. 

— Girdėjai apie „Benelatofiksą“? 

— Ne. 

— Ir aš. Jį pravardžiuoja „Džiūsna Benu“. Sako ką nors? 

— Deja, ne. 

- Tai liesėjimo piliulės, gamina „Luray Products“ Kalifornijo- 
je, didelė kompanija, apie kurią niekas nėra girdėjęs. Penkerius 
metus daktarai kaip pasiutę išrašinėjo „Džiūsną Beną“, nes jis vei- 
kia. Moteriškė dvidešimt svarų nenumes, bet iš aptukusių jis daro 
stebuklus, palaiko linijas, išsaugo formą. Girdi? 

— Girdžiu. 

— Tik va, po metų kitų vargšėms moteriškėms prakiūra širdies 
vožtuvai. Dešimtys tūkstančių turėjo gydytis, Kalifornijoje ir Flo- 
ridoje „Luray“ visi kelia bylas kaip pasiutę. Prieš aštuonis mėne- 
sius įsikišo „Maistas ir vaistai“, o prieš mėnesį „Luray“ nutraukė 
„Džiūsnos Beno“ gamybą. 

— O prie ko čia tu, Forestai? 

— Dabar aš sveikatos tikrintojas. 

— O ką daro sveikatos tikrintojas? 

— Ačiū, kad paklausei. Pavyzdžiui, šiandien buvau Ienesyje, Da- 
ersburge, viešbučio apartamentuose ir padėjau užkelti tas storules ant 
bėgtakių. Daktaras, kuriam moka advokatai, kurie moka ir man, tik- 
rina širdies pajėgumą, o jeigu kas negerai, spėk, kas tuomet? 

— Gauni klientą. 

— Teisingai. Šiandien gavau keturiasdešimt. 

— Kokia vidutinė bylos verte? 

— Apie dešimt tūkstančių. Advokatai, su kuriais dabar dirbu, 
turi aštuonis šimtus bylų. Tai aštuoni milijonai dolerių, advokatai 
pasiima pusę, ir dar kartą apsuka moteris. Sveikas atvykęs į masi- 
nių pažeidimų pasaulį. 

— O kas tau iš to? 

— Bazinė alga, priedas už kiekvieną naują klientą ir gabaliu- 
kas viskam pasibaigus. Gali būti pusė milijono bylų, vos spėjam 
suktis. 

— Tai penki milijardai pagal reikalavimus. 

— „Luray“ turi aštuonis grynais. Kiekvieno ieškovo advokatas 
apie „Džiūsną Beną“ tik ir kalba. 

— Ar neiškyla etikos problemų? 

— Kokia dar etika, broli. Neskraidyk padebesiais. Etika reika- 
linga tik tokiems, kaip tu, mokyti studentus, kuriems niekad jos 
neprireiks. Gaila, kad turiu tau tą aiškinti. 

— Ne pirmas kartas. 

— Nesvarbu, aš kasu auksą. Maniau, kad tau bus įdomu. 

— Malonu girdėti. 

— Ar pas jus kas nors dirba su „Džiūsna Benu“? 

— Kiek žinau, ne. 

— Nežiopsok. Visoje šalyje advokatai buriasi į komandą. Štai 
kaip veikia masiniai pažeidimai, mokausi. Kuo daugiau išmoksi, 
tuo didesnis susitarimas. 

— Paklausinėsiu. 

— Iki, broli. 

— Būk atsargus, Forestai. 


*** 


Antrąkart telefonas suskambo pusę trijų nakties ir, kaip tokią 
valandą gali atrodyti, skambėjo visą amžinybę. Rėjus pagaliau pa- 
kėlė ragelį ir įjungė šviesą. 

— Rėjau, čia Haris Reksas, atleisk, kad prikėliau. 

— Kas atsitiko? — paklausė jis, gerai žinodamas, kad nieko gero. 

— Forestas. Visą valandą kalbėjausi su juo ir kažkokia Memfio 
baptistų ligoninės slauge. Jis ten, atrodo, sulaužyta nosis. 

— Smulkiau, Hari Reksai. 

— Jis buvo bare, pasigėrė, kaip visuomet, susimušė. Tik ne tą 
pasirinko, guli dabar susiūtu veidu. Jie nori jį ten palikti. Kalbė- 
jausi su personalu ir garantavau apmokėjimą. Paprašiau, kad duo- 

tų vaistų nuo skausmo ir raminamųjų. Jie neįsivaizduoja, kas pas 
juos pakliuvo. 

— Atleisk, Hari Reksai, kad tau tenka tuo rūpintis. 

— Ne naujiena, nieko baisaus. Bet jis pamišęs, Rėjau. Vėl ma- 
la kažką apie paveldėjimą ir kad nuo jo bandai nusukti jo dalį. 
Žinau, kad girtas, bet jis to niekaip nepamiršta. 

— Prieš penkias valandas su juo kalbėjausi. Jis jautėsi gerai. 

— Na, tikriausiai jį kažkas nusitempė į barą. Teko jį užmigdy- 
ti, kad galėtų sutvarkyti nosį, kitaip nebūtų įmanoma. Man tik ne- 
ramu dėl tų visų vaistų. Tai bent jovalas. 

— Atleisk, Hari Reksai, - vėl atsiprašė Rėjus nežinodamas, ką 
dar pasakyti, ir nutilo, stengdamasis sutelkti mintis. - Prieš keletą 
valandų jis jautėsi gerai, atrodo, buvo blaivus. 

— Jis tau skambino? - paklausė Haris Reksas. 

— Taip, džiaugėsi, kad gavo darbo. 

— Toje makalynėje su „Džiūsna Benu“? 

— Taip, ar darbas rimtas? 

— Tikriausiai. Čia advokatai vaikosi tų bylų. Svarbu kiekybė. 
Samdosi tokius kaip Forestas ieškoti klientų. 

— Jiems reikėtų atimti advokatūrą. 

— Pusei mūsų reikėtų. Manau, tau reikia atvažiuoti. Kuo grei- 
čiau sutvarkysim paveldėjimą, tuo greičiau Forestas nurims. Man 
nepatinka tie kaltinimai. 

— Ar susitarei dėl posėdžio datos? 

— Galim tą padaryti kitą savaitę, trečiadienį. Manau, turėtum 
čia keletą dienų pabūti. 

— Kaip tik ketinau. Susitark, aš atvažiuosiu. 

— Po kokios dienos pranešiu Forestui, pasistengsiu pagauti jį 
blaivą. 

— Atleisk, Hari Reksai. 

Nenuostabu, kad Rėjus negalėjo užmigti. Jis skaitė biografiją, 
kai telefonas vėl sučirškė. Gal kas apsiriko. 

— Alio, - atsiliepė jis įtariai. 

— Kodėl nemiegate? - išgirdo sodrų Korio Kroufordo balsą. 

— Nes vis kažkas man skambina. Kur esat? 

— Mes stebim. Ar nieko neatsitiko? 

— Ne, viskas gerai. Greit ketvirta nakties. Ar jūs kada nors 
miegat? 

— Dažnai snaudžiam. Jūsų vietoje užgesinčiau šviesą. 

— Ačiū. Ar dar kas nors stebi mano šviesą? 

— Dar ne. 

— Gerai. 

— Tik tikrinam. 

Rėjus užgesino šviesą bute, grįžo į lovą ir, užsidegęs silpną 
lemputę, skaitė toliau. Žinant, kad visą parą už kiekvieną valandą 
jis moka po šimtą dolerių, užmigti buvo dar sunkiau. 

Jis stengėsi save įtikinti, jog tai išmintingos išlaidos. 

Lygiai penktą ryto patyliukais perėjo koridorių, kad kas nors 
iš apačios jo nepamatytų, ir tamsoje užsiplikė kavos. Laukdamas, 
kol privarvės puodelis, paskambino Kroufordui. Nenustebo išgir- 
dęs netvirtą balsą. 

— Verdu kavą, gal norit? - paklausė Rėjus. 

— Prasta mintis, bet ačiū. 

— Klausykit, popiet skrendu į Atlantik Sitį. Turit kuo rašyti? 

— Taip, klokit. 

— Išskrendu iš bendrosios aviacijos baltu „Bonanza“, galinis nu- 
meris aštuoni, aštuoni, penki, Romeo, penkioliktą valandą, su in- 
struktoriumi Fogu Niutonu. Šiąnakt apsistosime „Kanjono“ kazi- 
no, gįšim rytoj apie vidurdienį. Automobilį paliksiu oro uoste už- 
rakintą, kaip visuomet. Kas dar? 

— Norit, kad būtume Atlantik Sityje? 

— Ne, tai nebūtina. Aš daug kur ten vaikščiosiu, stengsiuosi ma- 
tyti sau už nugaros. 


Konsorciumą subūrė 
vienas iš Diko Dokenio bičiulių. Jį sudarė du vietiniai oftalmolo- 
gai, turėję savo klinikas Vakarų Virdžinijoje. Abu ką tik buvo iš- 
mokę skraidyti ir dabar jiems reikėjo paskraidyti pirmyn ir atgal 
šiek tiek didesniu greičiu. Dokerio bičiulis buvo į pensiją išėjęs 
konsultantas, kuriam „Bonanzos“ reikės kas mėnesį maždaug dvy- 
likai valandų. Trūksta tik ketvirto partnerio. Kiekvienas sumokėtų 
po penkiasdešimt tūkstančių dolerių už ketvirtines palūkanas, pas- 
kui pasirašytų banko paskolą, lygią pirkinio kainai, kuri dabar yra 
trys šimtai devyniasdešimt tūkstančių dolerių ir tikriausiai nebe- 
sumažės. Skolinis įsipareigojimas būtų išrašytas šešeriems metams 
ir kiekvienam partneriui reikėtų įmokėti po aštuonis šimtus devy- 
niasdešimt dolerių kas mėnesį. 

Pilotui Etliui tiek kainuoja vienuolika skraidymo valandų su 
„Cessna“. 

Pliusas tas, kad atskaitoma amortizacija, o kai partneriai nesi- 
naudos lėktuvu, galės jį nuomoti užsakomiesiems reisams. Minu- 
sas — reikės mokėti už angarą, degalus, techninę priežiūrą ir dar 
daugelį dalykų. Kitas didelis minusas, nors Diko Dokerio bičiulis 
tą neigė, buvo tai, kad lėktuvu reikės dalytis su trimis nepažįsta- 
mais žmonėmis, iš kurių du yra gydytojai. 

Tačiau penkiasdešimt tūkstančių dolerių Rėjus turėjo, galėjo kas 
mėnesį išmesti ir tuos aštuonis šimtus devyniasdešimt dolerių, o 
lėktuvo jis taip troško, kad slapta laikė jį nuosavu. 

Pasak ganėtinai įtikinamo pažymėjimo, kuris buvo prisegtas prie 
pasiūlymo, savo kainą „„Bonanzos“ pateisina. Panaudotų lėktuvų 
rinkoje jų paklausa buvo didelė. Pagal saugumo charakteristikas 
jis nusileido tik „„Cessnai“, bet labai nedaug. Rėjus nešiojosi su- 
tartį dvi dienas, skaitė ją darbe, namuose, pusryčiaudamas. Kiti trys 
partneriai buvo pasirašę. Jam tik reikėjo pasirašyti keturiose vie- 
tose, ir „Bonanza“ priklausytų jam. 

Dieną prieš išvažiuodamas į Misisipę, jis dar kartą peržiūrėjo 
sutartį, nusispjovė ir pasirašė. 


*** 


Jeigu kas nors jį sekė, tai puikiai mokėjo paslėpti pėdsakus. 
Po šešių dienų Koris Kroufordas buvo tos nuomonės, kad niekas 
jo neseka. Rėjus jam sumokėjo tris tūkstančius aštuonis šimtus do- 
lerių grynais ir pažadėjo paskambinti, jeigu vėl kiltų įtarimų. 

Apsimesdamas, kad į saugyklą veža dar šlamšto, jis tikrindavo 
pinigus Čeini saugykloje kasdien. Tempė ir tempė dėžes į saugyklą, 
grūdo į jas viską, ką tik rado namuose. Netrukus abi saugyklos 
atrodė kaip sena pastogė. 

Dieną prieš išvažiuodamas jis užėjo į biurą ir ponios Čeini pa- 
klausė, ar atsilaisvino aštuoniolikta R kamera. Taip, prieš dvi dienas. 

— Norėčiau ją išsinuomoti, — tarė jis. 

— Iš viso bus trys, - pastebėjo ji. 

— Man reikės jų daugiau. 

— O kodėl jums neišsinuomojus didesnės? 

— Gal vėliau. Kol kas pakaks trijų mažesnių. 

Jai tas nerūpėjo. Aštuonioliktą R jis išsinuomojo „Niutono avia- 
cijos“ vardu ir sumokėjo nuomą grynais už pusę metų. Įsitikinęs, 
kad niekas jo nemato, iš trisdešimt septintos F perkėlė pinigus į 
aštuonioliktą R, kur jų laukė naujos dėžės. Jos buvo iš aliuminiu 
dengto vinilo, galėjo atlaikyti trijų šimtų laipsnių pagal Farenhei- 

tą karštį. Be to, jos buvo atsparios vandeniui ir užrakinamos. Pi- 
nigams sudėti užteko penkių. Dėl visa ko Rėjus uždengė dėžes se- 
nais užtiesalais ir antklodėmis, kad nekristų į akis. Jis nežinojo, 
kodėl tai daro, bet jautėsi ramesnis, kai kamera netvarkinga. 

Viskas, ką jis pastaruoju metu darė, buvo daroma dėl kažko 
kito. Į fakultetą dabar jis važiuodavo kitu keliu. Bėgiodavo kitais 
takeliais. Eidavo į kitą užkandinę. Nebesilankydavo ankstesniame 
knygyne. Ir visą laiką dairėsi ko nors neįprasto, žvilgčiojo į ga- 
linio vaizdo veidrodėlį, staiga atsigręždavo bėgiodamas, vos tik 
įžengdavo į parduotuvę, imdavo dirsčioti pro prekių lentynų tar- 
pus, stengdamasis pastebėti ką nors įtartino. Jis jautė, kad yra se- 
kamas. 

Prieš trumpam išvykdamas į Pietus, jis nutarė pavakarieniauti 
su Keili, nelaukdamas, kol ji taps buvusia studente. Egzaminai pa- 
sibaigė, kas gi čia blogo? Visą vasarą ji bus čia, taigi jis apsispren- 
dė jos siekti, bet labai apdairiai. Jis elgdavosi apdairiai su kiek- 
viena moterimi, 0 su šia reikėjo būti ypač atsargiam, nes ji, kaip 
jam atrodė, buvo puikus šansas. 

Tačiau pirmas skambutis į jos butą smarkiai nuvylė. Atsiliepė 
vyriškas, jaunas, kaip Rėjui atrodė, balsas ir tas, kam jis priklau- 
sė, Rėjaus skambučiu neapsidžiaugė. Priėjusi prie telefono Keili 
kalbėjo trumpai. Rėjus paklausė, ar galėtų paskambinti jai pato- 
gesniu laiku. Ji atsakė, kad paskambins pati. 

Jis laukė tris dienas, paskui ją nurašė. Tai jam buvo tas pat, 
kas perversti kalendoriaus lapelį. 

Taigi iš Šarlotsvilio jis išskrido nepalikęs nė vieno nesutvar- 
kyto reikalo. Kartu su juo skrido Fogas, ir „Bonanza“ nuskraidi- 
no juos į Memfį per keturias valandas. Ten jis išsinuomojo auto- 
mobilį 17 nuvažiavo aplankyti Foresto. 


* *x* 


Pirmą ir paskutinį kartą jis lankėsi Eli Kram namuose dėl to 
paties, kaip ir šįkart. Forestas palūžo, kažkur dingo, artimieji ne- 
rimauja, ar jis gyvas, ar nepakliuvo į kalėjimą. Tuomet Teisėjas 

dar pirmininkavo, gyvenimas buvo įprastas, įskaitant ir Foresto pa- 
ieškas. Žinoma, Teisėjas neturėjo laiko ieškoti savo jaunėlio. Ir ko- 
dėl jis turėtų jo ieškoti, jeigu tai gali padaryti Rėjus? 

"Tai buvo senas Viktorijos laikų namas Memfio centre, kurį pa- 
liko kadaise buvęs turtingas Eli tėvas. Nieko daugiau ji nepavel- 
dėjo. Forestas susiviliojo tresto lėšomis ir šeimos pinigais, tačiau 
po penkiolikos metų jo viltys išblėso. Iš pradžių jis gyveno pa- 
grindiniame miegamajame. Dabar jo vieta buvo rūsyje. Namuose 
gyveno ir daugiau žmonių, pasak gandų, čia glaudėsi pastogės ne- 
turintys nuskurdę menininkai. 

Rėjus automobilį pasistatė gatvėje prie šaligatvio. Krūmai bu- 
vo nenugenėti, stogas senas, tačiau namas buvo gražus. Kasmet 
spalio mėnesį Forestas jį perdažydavo, bet būtinai kokiu nors rėks- 
mingu spalvų deriniu, ir jiedu su Eli dėl to pykdavosi ištisus me- 
tus. Dabar namas buvo žydras su raudonais ir oranžiniais apva- 
dais. Forestas sakė kada nors nudažysiąs jį žalsvai mėlyna spalva. 

Prie durų jį pasitiko tamsiaplaukė mergina balta it sniegas oda. 

— Taip? — šiurkščiai pasisveikino ji. 

Rėjus Žiūrėjo į ją pro apsauginį durų tinklelį. Už jos namai at- 
rodė tamsūs ir gūdūs, visai kaip anąkart. 

— Ar Eli namie? — paklausė Rėjus kaip mokedamas šiurkščiau. 

— Ji užsiėmusi. Kas jūs? 

— Rėjus Etlis, Foresto brolis. 

— Kieno? 

— Foresto. Jis gyvena rūsyje. 

— A, to Foresto. 

Ji nuėjo, ir namo gilumoje Rėjus išgirdo balsus. 

Eli buvo apsisiautusi baltu moliu ištepliotą ir vandeniu aplais- 
tytą paklodę su prakirptais plyšiais galvai ir rankoms. Ji šluostėsi 
rankas į suskretusį indų rankšluostį ir atrodė susierzinusi, kad kaž- 
kas trukdo dirbti. 

— Sveikas, Rėjau, — pasisveikino ji kaip su senu draugu ir ati- 
darė duris. 

— Labas, Eli. 

Jis per koridorių nusekė jai įkandin į saloną. 

— Trude, ar neatneštum mums arbatos? - šūktelėjo ji. Bet Tru- 
dė neatsiliepė. Kambario sienos buvo nukabinėtos keistomis va- 
zomis. Tokių Rėjus niekur nebuvo matęs. Forestas pasakojo, kad 
ji jas Žiedžia dešimt valandų per dieną, bet niekas jų neperka. 

— Užjaučiu dėl tėvo, - tarė ji. Jie sėdėjo vienas priešais kitą 
prie nedidelio stiklinio stalelio. Šis netvirtai rėmėsi į grindis tri- 
mis falo pavidalo stiklinėmis skirtingų mėlynų atspalvių kojomis. 
Rėjus bijojo prie jo prisiliesti. 

— Ačiū, - šaltai padėkojo jis. 

Iki šito atsitiktinio susitikimo — nei skambučio, nei atviruko, 
nei laiško, nei gėlių, nė vieno užuojautos žodžio. Iš kažkur sklido 
tylūs kažkokios operos garsai. 

— Tikriausiai ieškai Foresto, — tarė ji. 

— Taip. 

— Pastaruoju metu jo nemačiau. Jis gyvena rūsyje, ateina ir iš- 
eina kada nori, kaip senas katinas. Šįryt prašiau mergaitę pažiūrė- 
ti, ji sakė, kad jo ten nebuvo tikriausiai savaitę. Jau penkeri me- 
tai, kai lovos nepasikloja. 

— Tai daugiau nei man reikia žinoti. 

— Jis neskambino. 

Įėjo arbatos padėklu — dar vienu keistu Eli kūriniu — nešina Tru- 
dė. Neskoningi puodeliai atrodė kaip maži katilai didelėmis ran- 
kenomis. 

— Gretinėlės, cukraus? — pasiūlė ji pildama arbatą. 

— Tik cukraus. 

Ji padavė jam puodelį, ir jis abiem rankom jį paėmė. Nuknitęs 
toks sužalotų pėdą. 

— Kaip jis? —- paklausė Rėjus, kai Trudė išėjo. 

— Tai girtas, tai blaivas, juk tai Forestas. 

— O narkotikai? 

— Nevaikštau ten. Geriau nežinoti. 

— Tu teisi, — tarė Rėjus ir pamėgino gurkštelėti arbatos. Ji bu- 
vo persikų skonio, pakako vieno gurkšnelio. 

— Aną vakarą jis susimušė, žinai apie tai? Atrodo, sulaužyta 
nosis. 

— Ne pirmas kartas. Kodėl vyrai geria, o paskui mušasi? 

Puikus klausimas, tik Rėjus nežinojo, ką atsakyti. Ji sriubčiojo 
arbatą, mėgaudamasi ja net užsimerkė. Prieš daugelį metų Eli 
Kram buvo graži moteris. Bet dabar, baigiantis ketvirtai dešimčiai, 
ji pasidavė. 

— Tau jis nerūpi, ar ne? - paklausė Rėjus. 

— Žinoma, rūpi. 

— Tikrai? 

— Ar tai svarbu? 

— Jis mano brolis. Niekam daugiau jis nerūpi. 

— Kadaise su juo buvo gera mylėtis, paskui jam praėjo noras. 
Aš sustorėjau, dabar pernelyg pasinėrusi į darbą. 

Rėjus apsidairė po kambarį. 

— Tarp kitko, sekso netrūksta, — pridūrė ji, linktelėdama galva 
į duris, pro kurias išėjo Trudė. - Forestas mano draugas, Rėjau. 
Manau, kad jį myliu. Bet jis alkoholikas ir atrodo, kad toks ir pa- 
siliks. Ateina laikas, kai nebegali to pakęsti. 

- Žinau. Patikėk manimi, žinau. 

— Bet man atrodo, kad tokių kaip jis, reta. Paskutinę akimirką 
visada randa jėgų atsitiesti. 

— Tik pritrūksta, kad atsikratytų. 

— Būtent. Aš to atsikračiau prieš penkiolika metų. Alkoholikai 
vieni kitiems būna griežti. Todėl jis ir gyvena rūsyje. 

Ten jam tikriausiai geriau, - pagalvojo Rėjus. Jis padėkojo už 
arbatą ir sugaištą laiką, ir ji palydėjo jį iki durų. Ji kurį laiką dar 
stovėjo ten ir žiūrėjo pro tinklelį, kaip Rėjus nuvažiuoja. 


22 skyrius 


Riubeno Vincento Et- 
lio testamento patvirtinimo byla prasidėjo teismo salėje, kurioje jis 
pirmininkavo trisdešimt metų. Ant ąžuolu išmuštos sienos, virš tei- 
sėjo vietos rūstus Teisėjo Etlio veidas pro valstybinę ir Misisipės 
valstijos vėliavas iš aukšto stebėjo teismo procesus. Tai buvo tas 
pats portretas, kuris prieš tris savaites buvo padėtas prie karsto. 
Dabar jis grįžo ten, kur buvo ir amžinai bus jo vieta. 

Tas, kuris užbaigė jo karjerą ir pasmerkė atsiskyrėlio gyveni- 
mui „Klevų guote“, buvo Maikas Faras iš Houli Springso. Teisė- 
ju jis buvo išrinktas antrą kartą ir, pasak Hario Rekso, dirbo pa- 
girtinai. Teismo pirmininkas Faras peržiūrėjo prašymą teismui įga- 
lioti valdyti mirusiojo turtą, atidžiai perskaitė prie dokumentų pri- 
segtą vieno puslapio testamentą. 

Teismo salėje buvo pilna klerkų ir advokatų, kurie visur sukio- 
josi su dokumentais ir šnekučiavosi su savo klientais. Diena buvo 
skirta neginčytinoms byloms ir greitiems užklausimams. Rėjus sė- 
dėjo pirmoje eilėje, o Haris Reksas per teisėjo stalą apie kažką 
šnabždėjosi su teismo pirmininku Faru. Greta Rėjaus sėdėjo Fo- 
restas. Jeigu ne blyškios mėlynės po akimis, jis atrodė visai pa- 
kenčiamai. Iš pradžių jis nenorėjo dalyvauti testamento patvirtini- 
me, tačiau gavęs iš Hario Rekso pylos, savo nusistatymą pakeitė. 

Jis grįžo pas Eli, kaip visuomet, niekam nepasiaiškinęs, kur bu- 
vęs ir ką veikęs. Apie darbą nė neužsiminė, todėl Rėjus pamanė, 
kad trumpa jo karjera „Džiūsnos Beno“ byloje baigta. 

Kas penkios minutės prie Rėjaus pasilenkdavo koks nors ad- 
vokatas, atkišdavo ranką ir pasakydavo jam, koks puikus žmogus 
buvo jo tėvas. Žinoma, visi jie manė, kad Rėjus juos pažįsta, nes 
patys jį pažinojo. Foresto nekalbino niekas. 

Haris Reksas mostu parodė Rėjui prieiti. Teismo pirmininkas 
Faras maloniai pasisveikino. 

- Jūsų tėvas buvo puikus žmogus ir didis teisėjas, - pasakė jis 
pasilenkdamas. 

— Ačiū, — padėkojo Rėjus. Tai kodėl per kampaniją sakei, kad 
jis per senas ir neteko formos, - norėjo paklausti jis. Tai buvo prieš 
devynerius metus, o atrodė, kad praėjo penkiasdešimt. Mirus tė- 
vui, Fordo apygardoje viskas keliais dešimtmečiais paseno. 

— Dėstote teisę? — paklausė teismo pirmininkas Faras. 

— Taip, Virdžinijos universitete. 

Jis pritariamai linktelėjo ir paklausė: 

— Ar visi paveldėtojai čia? 

— Taip, pone, - atsakė Rėjus. — Tik mano brolis Forestas ir aš. 

— Šį vieno puslapio dokumentą, kuris yra paskutinė Riubeno 
Etlio valia ir testamentas, skaitėte abu? 

— Taip, pone. 

— Nė vienas nepneštaraujate šio testamento patvirtinimui? 

— Ne, pone. 

— Labai gerai. Remdamasis šiuo testamentu, jūsų velionio tėvo 
turto paveldėjimo vykdytoju skiriu jus. Pranešimas kreditoriams bus 
įteiktas šiandien ir išspausdintas vietos laikraštyje. Aš nereikalau- 
ju įsipareigojimo. Inventorinimas ir apskaita turi būti vykdomi pa- 
gal statutą. 

Šimtus kartų Rėjus buvo girdėjęs tuos pačius nurodymus ta- 
riant tėvą. Jis žvilgtelėjo į teisėją Farą. 

— Turit dar ką nors, pone Vonen? 

— Ne, Jūsų Kilnybe. 

— Labai apgailestauju, pone Etli, — tarė jis. 


154 


— Ačiū, Jūsų Kilnybe. 

Jie nuėjo papietauti pas Klodą ir užsisakė kepto šamo. Rėjus 
čia atvažiavo prieš dvi dienas ir jau juto, kaip užsikemša jo krau- 
jagyslės. O ką kalbėti apie Forestą. Jis vėl ėmėsi savo, visi jo vi- 
daus organai užteršti. 

Rėjus aiškių planų neturėjo. Paaiškino, kad norėtų aplankyti 
valstijoje gyvenančius draugus. Skubėti atgal į Virdžiniją jam ne- 
reikia. Taręs, kad grįžta į Memfį, po pietų Forestas juos paliko. 

— Būsi pas Eli? — paklausė Rėjus. 

— Gal, — trumpai atsakė jis. 


* ** 


Rėjus sėdėjo verandoje ir laukė Klaudijos. Ji atvažiavo lygiai 
penktą. Jis pasitiko ją prie automobilio, kur ji stovėjo ir Žiūrėjo į 
užrašą priešais namą prie gatvės „Parduodama“. 

— Ar būtina parduoti? — paklausė ji. 

— Galima atiduoti ir už dyka. Kaip laikotės? 

— Gerai, Rėjau. 

Abu prisiversdami trumpam apsikabino. Tarsi ką tik baigusi 
darbą sode, ji buvo su laisvomis kelnėmis, mokasinais, languota 
palaidine ir šiaudine skrybėle. Lūpos buvo raudonos, blakstienos 
padažytos. Rėjus jos niekad nematė nesusitvarkiusios. 

— Labai džiaugiuosi, kad man paskambinai, - tarė ji, kai jiedu 
pamažu ėjo link namo. 

- Šiandien buvome teisme, patvirtinome testamentą. 

— Atleisk, tikriausiai tau buvo nelengva. 

— Nieko baisaus. Susipažinau su teisėju Faru. 

— Ar jis tau patiko? 

— Gana malonus nepaisant to, kas buvo. 

Lipant laiptais jis ją prilaikė už rankos, nors Klaudija buvo pui- 
kios formos ir būtų galėjusi laipioti po kalnus, jeigu ne du pake- 
liai cigarečių kasdien. 

— Prisimenu jį ką tik baigusį teisę, - pasakė ji. - Painiojo ieš- 
kovą su atsakovu. Jeigu tuomet būčiau buvusi šalia Riubeno, jis 
būtų laimėjęs. 

— Pasikalbėkime čia, - pasiūlė Rėjus, rankos mostu parodyda- 
mas dvi supamąsias kėdes. 

— Čia viskas taip švaru, — pastebėjo ji apsižvalgydama po ve- 
randą. 

— Tai vis Haris Reksas. Pasamdė dažytojus, stogdengius, valy- 
mo tarnybą. Dulkes nuo baldų teko gramdyte gramdyti, bet dabar 
jau įmanoma kvėpuoti. 

— Galiu užsirūkyti? — paklausė ji. 

— Prašau. 

Leidimo nereikėjo. Ji vis tiek rūkytų. 

— Labai džiaugiuosi, kad paskambinai, — vėl pakartojo ji ir pri- 
sidegė cigaretę. 

— Turiu arbatos ir kavos, - tarė Rėjus. 

— Norėčiau šaltos arbatos $u citrina ir cukrumi, - paprašė ji ir 
sukryžiavo kojas. Supamojoje kėdėje ji sėdėjo tarsi karalienė, lau- 
kianti, kol jai atneš arbatos. Jos prigludusias sukneles ir ilgas ko- 
jas Rėjus prisiminė iš senų laikų, kai ji sėdėdama apačioje elegan- 
tiškai stenografuodavo, o į ją žiūrėdavo visi advokatai, esą teismo 
salėje. 

Jiedu pasikalbėjo apie orą, kaip įprasta Pietuose, kai nutrūksta 
pokalbis arba nėra apie ką kalbėti. Ji daug rūkė ir šypsojosi, nuo- 
širdžiai džiaugdamasi, kad Rėjus jos nepamiršo. Jis stengėsi įminti 
myslę. 

Paskui jiedu kalbėjosi apie Forestą ir Harį Reksą. Tikrai buvo 
apie ką pasikalbėti. Po pusvalandžio Rėjus pagaliau pasuko prie 
reikalo. 

— Klaudija, mes čia radom truputį pinigų, — tarė jis ir nutilo, 
palikdamas žodžius kyboti ore. 

Klaudija juos įsiurbė, išanalizavo ir apdairiai išspaudė: 

— Kur? 

Puikus klausimas. Kur? Banko sąskaitoje? Kur? Sugrūstus į 
čiužinį, be jokių pėdsakų? 

— Kabinete, grynais. Kažkodėl testamente jų nepaminėjo. 

— Kiek? — paklausė ji, bet ne per greitai. 

— Šimtą tūkstančių. 

Jis akylai sekė jos veidą ir akis: nustebo, bet ne apstulbo. Jis 
turėjo scenarijų, taigi spaudė toliau: 

— Visi jo dokumentai smulkmeniškai sutvarkyti, išrašyti čekiai, 
depozitai, sąskaitų knygose surašytos visos išlaidos, 0 šitų pinigų 
niekur nepaminėta. 

— Daug grynųjų jis niekuomet namie nelaikydavo, - neskubė- 
dama ištarė ji. 

— Prisimenu. Neįsivaizduoju, iš kur jie galėjo atsirasti. Gal jūs 
žinot? 

— Nieko nežinau, - atsakė ji be menkiausios abejonės balse. — 
Teisėjas grynais nesinaudodavo. Niekad. Visi atsiskaitymai eidavo 
per Pirmąjį nacionalinį banką. Jis ilgai dirbo komisijoje, pameni? 

— Taip, gerai prisimenu. Ar jis gaudavo ką nors iš šalies? 

— Pavyzdžiui? 

— Klaudija, aš klausiu jūsų. Jūs jį pažinojot geriau nei kas nors 
kitas. Žinojot, ką jis veikia. 

— Jis buvo atsidavęs darbui. Pirmininkavimas teismui jam bu- 
vo viskas, labai daug dirbo ir niekam kitam neturėjo laiko. 

— Taip pat ir šeimai, - pridūrė Rėjus ir tą pat akimirką pasi- 
gailėjo. 

— Jis abu jus mylėjo, Rėjau, tik buvo kitos kartos žmogus. 

— Nebekalbėkim apie tai. 

— Nebekalbėkim. 

Abu nutilo. Nė vienam nesinorėjo kalbėti apie šeimos reika- 
lus. Jų mintys sukosi apie pinigus. Gatve pravažiavo automobilis, 
ties namu sulėtindamas greitį tiek, kad tie, kurie jame buvo, spė- 
tų perskaityti užrašą ir apžiūrėti namą. Vieno žvilgsnio buvo ga- 
na, nes automobilis nuvažiavo. 

— Žinojot, kad jis lošė? 

— Teisėjas? Ne. 

— Sunku patikėti, ar ne? Haris Reksas veždavosi jį kas savaitę 
į kazino. Atrodo, kad Teisėjas buvo geras lošėjas, O Hariui Rek- 
sui nesisekė. 

— Visokių gandų pasitaiko, ypač apie teisininkus. Keletui ten 
labai nepasisekė. 

— Bet apie Teisėją nieko negirdėjot? 

— Ne. Aš vis dar netikiu. 

— Tuos pinigus jis iš kažkur gavo, Klaudija. Kažkodėl man at- 
rodo, kad jie nešvarūs, kitaip jis būtų juos prijungęs prie turto. 

— O išloštus pinigus jis būtų laikęs nešvariais, ar tau taip neat- 
rodo? 

Ji iš tikrųjų Teisėją pažinojo geriau, negu kas nors kitas. 

— Atrodo, 0 jums? 

— Tai panašu į Riubeną Etlį. 

Pokalbis vėl nutrūko. Abu palengva sūpavosi gaiviame veran- 
dos pavėsyje, atrodė, tarsi laikas būtų sustojęs, tyla nei vieno, nei 
kito neslėgė. Sėdint verandoje galima ir patylėti, kol sutelksi mintis, 
arba visai nieko negalvojant. 

Pagaliau, vis dar pagal nerašytą scenarijų, Rėjus išdrįso užduoti 
sunkiausią klausimą: 

— Klaudija, man reikia kai ką išsiaiškinti. Labai prašau pasa- 
kyti tiesą. 

— Aš visada sakau tiesą. Tai viena iš mano ydų. 

— Niekuomet neabejojau savo tėvo sąžiningumu. 

— Neabejok ir dabar. 

— Čia man reikia jūsų pagalbos. 

— Tęsk. 

— Ar jis gaudavo ką nors iš šalies? Gal šį bei tą kyštelėdavo 
koks advokatas, gal kas jam nubyrėdavo nuo bylos, gal gaudavo 
kyšių, kaip sako britai? 

— Tikrai ne. 

— Klaudija, aš tik spėlioju, stengiuosi ką nors išsiaiškinti. Juk 
nepakanka atrasti knygų spintoje paslėptą šimtą tūkstančių dole- 
rių naujutėlaitėmis šimtinėmis. Mirdamas jis banke paliko šešis 
tūkstančius dolerių. Kam reikėjo paslėpti šimtą tūkstančių? 

— Jis buvo padoriausias žmogus pasaulyje. 

— Tikiu. 

— Tai ir nekalbėk apie kyšius. 

— Su malonumu. 

Ji vėl užsirūkė, o jis išėjo atnešti dar arbatos. Grįžęs Klaudiją 
rado verandoje giliai susimąsčiusią, žvelgiančią į tolį kažkur už gat- 
vės. Jiedu kurį laiką sūpavosi. 

Pagaliau jis tarė: 

— Tikriausiai Teisėjas norėtų, kad jums iš to kažkiek duočiau. 

— Tikrai? 

— Taip. Mums reikės šiek tiek pinigų remontui, tikriausiai ko- 
kių dvidešimties tūkstančių. Likusius galim pasidalyti: jums, man 
ir Forestui. 

— Po dvidešimt penkis? 

— Taip. Kaip manot? 

— Ar prijungsi juos prie paveldėto turto? — paklausė ji. Įstaty- 
muose ji nusimanė geriau už Harį Reksą. 

— O kam? Apie juos niekas nesužinos, O jeigu pranešime, tai 
pusė jų atiteks mokesčiams. 

— O kaip juos paaiškinsi? — paklausė ji, kaip visuomet užbėg- 
dama už akių. Žmonės kalbėjo, kad ji žinodavo bylos nuosprendį 
advokatams dar neprasižiojus. 

Pinigus ši moteris mėgo. Drabužiai, kvepalai, paskutinio mo- 
delio automobiliai — ir visa tai iš menko teismo reporterės atlygi- 
nimo. Jeigu ji ir gaudavo valstybinę pensiją, tai tik nedidelę. 

— Jų niekaip negalima paaiškinti, - atsakė Rėjus. 

— Jeigu jie išlošti, tai reikės sumokėti pajamų mokestį už pra- 
ėjusius metus, — greitai susivokė ji. - Tai bent painiava. 

— Tikra painiava. 

Ši painiava buvo greitai sutvarkyta. Apie tai, kad ji gavo dalį 
pinigų, niekas nesužinos. 

— Prieš trisdešimt metų, - pradėjo ji žvelgdama pro veją į to- 
l;, - Tipaho apygardoje kartą turėjom tokią bylą. Mirė vienas 
žmogus, vardu Čildersas, metalo laužo aikštelės savininkas, bet 
testamento nepaliko. — Nutilo, vėl užsirūkė ir pasakojo toliau. — 
Jis turėjo būrį vaikų, jie rado paslėptų pinigų. Jų buvo prikaišiota 

visur: biure, palėpėje, išvietėje už namo, židinyje. Rankiojo juos 
kaip velykinius margučius. Išnaršę kiekvieną colį viską suskaičia- 
vo. Iš viso buvo apie du šimtus tūkstančių dolerių. Jie buvo žmo- 
gaus, kuris nemokėdavo už telefoną ir dešimt metų vilkėjo tais 
pačiais darbo drabužiais. - Vėl nutilo, giliai užsitraukdama dū- 
mą. Galėtų pasakoti amžinai. - Pusė vaikų norėjo pasidalyti pi- 
nigus ir dingti, kita pusė sumanė pranešti advokatui ir prijungti 
pinigus prie testamento. Pasklido kalbos, artimieji išsigando ir pi- 
nigai buvo prijungti prie paveldėto turto. Vaikai susipešė. Po pen- 
kerių metų pinigų nebeliko. Pusė atiteko valstybei, kita pusė — ad- 
vokatams. 

Ji nutilo, bet Rėjus norėjo sužinoti jos nuomonę. 

— Ką norit tuo pasakyti? — paklausė jis. 

— Teisėjas apgailestavo, kad vaikai apie pinigus nenutylėjo ir 
nepasidalijo jų tarpusavyje. Juk jie priklausė jų tėvui. 

— Ir man taip atrodo. 

— Jis nekentė paveldėjimo mokesčių. Kodėl mirdamas turi ati- 
duoti valstybei didelę savo turto dalį? Jis visą laiką dėl to burbė- 
davo. 

Rėjus padavė jai voką: 

— Čia dvidešimt penki tūkstančiai grynais. 

Ji įtariai žvilgtelėjo į voką, paskui į Rėjų. 

— Imkit, — paragino jis, tiesdamas pinigus, — niekas to nesu- 
ŽiNOS. 

Netekusi žado paėmė. Jos akys sudrėko, o tai rodė, kad Klau- 
dija labai susijaudinusi. 

— Ačiū, — sušnabždėjo ji ir tvirtai suspaudė pinigus. 

Jai išvažiavus, Rėjus dar ilgai sėdėjo patamsyje ir sūpavosi kė- 
dėje džiaugdamasis, kad gali išbraukti Klaudiją iš įtariamųjų są- 
rašo. Tai, kaip ji apsidžiaugė gavusi dvidešimt penkis tūkstančius, 
buvo aiškus įrodymas, kad apie didesnę sumą ji nieko nežino. 

"Tačiau į jos vietą įtariamųjų sąraše kandidato jis neturėjo. 

23 skyrius 


Susitikimas buvo suor- 
ganizuotas per buvusį Virdžinijos teisės studentą, kuris dabar bu- 
vo partneris didžiulėje Niujorko firmoje. Ši firma konsultavo lo- 
šimų grupę, kuriai priklausė „Kanjono kazino“ visoje šalyje. Bu- 
vo užmegzti ryšiai, apsikeista malonybėmis, labai diplomatiškai 
šiek tiek spustelėta. Viskas buvo padaryta subtilaus saugumo zo- 
noje ir jos ribų niekas nenorėjo peržengti. Profesoriui Etliui rei- 
kėjo tik esmės. 

„Kanjonas“ prie Misisipės upės buvo įsikūręs nuo devinto de- 
šimtmečio vidurio, į Tunikos apygardą atėjęs su antrąja statybų 
banga ir atlaikęs pirmuosius smūgius. Jis turėjo dešimties aukštų 
pastatą su keturiais šimtais kambarių, aštuoniasdešimties tūkstan- 
čių kvadratinių pėdų patalpomis lošimams ir labai sėkmingai apėjo 
senuosius Motono aktus. Susitikti su Rėjumi buvo atsiųstas po- 
nas Džeisonas Pikolas, kažkokio padalinio Las Vegase preziden- 
tas, 0 su juo — apsaugos viršininkas Alvinas Barkeris. Pikolas bu- 
vo ką tik peržengęs trečią dešimtį ir išsipustęs tarsi „Armani“ mo- 
delis. Barkeriui buvo virš keturiasdešimties, jis vilkėjo prastu kos- 
tiumu ir atrodė kaip visko matęs senas policininkas. 

Jie pasiūlė trumpą ekskursiją, bet Rėjus atsisakė. Per pastarąjį 
mėnesį kazino salių jis prisižiūrėjo pakankamai, prisimins jas ilgai. 

— Kiek būtų galima pamatyti iš to, kas yra viršuje? — paklau- 
sė jis. 

— Na, galim pažiūrėti, - mandagiai atsakė Pikolas, ir jie nuly- 
dėjo jį tolyn nuo lošimo aparatų ir stalų koridoriumi už kasos bū- 
delių. Užlipę laiptais perėjo dar vieną koridorių ir sustojo siauro- 
je patalpoje su ilga vienpusių veidrodinių langų siena. Pro ją ma- 
tėsi didelė, žema patalpa, kurioje buvo pristatyta apskritų stalų su 
monitoriais. Daugybė moterų ir vyrų sėdėjo įsmeigę žvilgsnius į 
ekranus, bijodami praleisti menkiausią smulkmeną. 

— Tai „dangaus akis“, - aiškino Pikolas. — Tie žmonės kairėje 
stebi „akies“ stalus. Tie, kur viduryje, kauliukus ir ruletę, o deši- 
nėje — aparatus ir pokerį. 

— O ką jie stebi? 

— Viską. Absoliučiai viską. 

— O tiksliau. 

— Kiekvieną žaidėją. Stebime tuos, kurie stato stambias sumas, 
profus, kortų skaičiuotojus, sukčius. Imkim „akį“. Tie žmonės ana 
ten stebi dešimt lošimų ir mato, ar žaidėjas skaičiuoja kortas. Tas 
vyras pilka striuke tiria veidus ir gali atskirti rimtą žaidėją. Jie šo- 
kinėja iš vietos į vietą: šiandien čia, rytoj jau Las Vegase, paskui 
savaitę niekur nesirodo ir atsiranda Atlantik Sityje arba Bahamo- 
se. Tokius, kurie sukčiauja arba skaičiuoja kortas, jis pastebi iš kar- 
to, kai tik šie atsisėda, — kalbėjo Pikolas, o Barkeris stebėjo Rėjų 
tarsi potencialų sukčiautoją. 

— Kiek kamera gali priartinti vaizdą? — paklausė Rėjus. 

— Pakankamai, kad matytum banknoto serijos numerį. Praėjusį 
mėnesį vieną sukčių pagavom, atpažinom jį iš deimantinio žiedo. 

— Ar galima ten įeiti? 

— Deja, ne. 

— O kaip su kauliukų stalais? 

— Taip pat. Truputį sunkiau, nes Žaidimas greitesnis ir sudėtin- 
gesnis. 

— Ar būna profesionalių sukčių kauliukų lošime? 

— Retai. Tas pat su pokeriu ir rulete. Sukčiai nėra didžiausia 
mūsų problema. Daugiau rūpesčių kelia darbuotojų vagystės ir klai- 
dos prie stalų. 

— Kokios klaidos? 

— Vakar vienas žaidė „akį“ ir išlošė keturiasdešimt dolerių, bet 
per klaidą mūsų dyleris paėmė žetonus. Žaidėjas užprotestavo ir 
pakvietė stalo bosą. Mūsų Žmonės iš čia viską matė ir padėtį iš- 
taisėme. 

— Kaip? 

— Nusiuntėme sargybinį, ir jis liepė išmokėti klientui keturias- 
dešimt dolerių, atsiprašyti ir pavaišinti vakariene. 

— O kas buvo dyleriui? 

— Jis dirba gerai, bet dar viena klaida, ir jis lėks iš darbo. 

— Vadinasi, viskas įrašinėjama? 

— Viskas. Kiekvienas lošimas, kiekvienas kauliukų metimas, 
kiekvienas aparatas. Šiuo metu sukasi du šimtai kamerų. 

Eidamas išilgai sienos, Rėjus stengėsi suvokti sekimo mastą. 
Viršuje stebėtojų, matyt, buvo daugiau nei apačioje lošėjų. 

— Kaip dyleniai gali sukčiauti, kai čia tiek visko daug? — mos- 
telėdamas ranka paklausė jis. 

— Jie moka, - atsakė Pikolas ir iškalbingai žvilgtelėjo į Barke- 
rį. — Ir dar kaip. Kas mėnesį po vieną pagauname. 

— Kodėl stebite aparatus? — paklausė Rėjus, pakeisdamas te- 
mą. Jeigu jau jam leista čia pakliūti, tai išklausinės kuo daugiau. 

— Todėl, kad viską stebime, - atsakė Pikolas. - Be to, buvo at- 
vejų, kai prie jų išlošė mažamečiai. Kazino nesutiko jiems išmokė- 
ti pinigų ir bylas laimėjo tik todėl, kad buvo nufilmuota, kaip įsiki- 
šus suaugusiems, vaikiščiai slapstosi. Norėtumėt ko nors išgerti? 

— Mielai. 

— Turim slaptą kambarėlį, iš kurio matosi dar daugiau. 

Rėjus paskui juos užlipo dar vienais laiptais ir atsidūrė užda- 
rame balkonėlyje, iš kurio buvo matyti lošimų salė ir sekimo pa- 
talpa. Tarsi iš niekur išdygusi padavėja paklausė, ko jiems atneš- 
ti. Rėjus užsisakė kapučino kavos, 0 šeimininkai - vandens. 

— Kas kelia jums daugiausiai rūpesčių? — paklausė Rėjus iš są- 
rašo, kurį išsitraukė iš švarko kišenės. 

— Kortų skaičiuotojai ir vagiantys dyleriai. — atsakė Pikolas. — 
"Tuos mažus žetonus labai lengva užsikišti už rankogalio arba įsi- 
mesti į kišenę. Po penkiasdešimt dolerių kasdien, per mėnesį su- 
sidaro tūkstantis, ir, žinoma, neapmokestintas. 

— Ar daug pastebit kortų skaičiuotojų? 

— Jų vis daugėja. Kazino dabar turi keturiasdešimt valstijų, taigi 
lošia daugiau žmonių. Vedame įtariamų skaičiuotojų bylas ir kurį 
nors iš jų pastebėję, paprašome išeiti. Turime tokią teisę. 

— Kiek daugiausiai per dieną pas jus buvo išlošta? — paklausė 
Rėjus. 

Pikolas žvilgtelėjo į Barkerį, šis pasitikslino: 

— Atmetus aparatus? 

— Taip. 

— Turėjome tokį, kuris per vakarą išlošė šimtą aštuoniasdešimt. 

— Šimtą aštuoniasdešimt tūkstančių? 

— Taip. 

— O kiek daugiausiai pralošta? 

Barkeris paėmė iš padavėjos stiklinę vandens ir pasikasė smakrą. 

— Trečią naktį tas pats vaikėzas pralošė du šimtus tūkstančių. 

— Ar turit tokių, kurie išlošia nuolat? — klausinėjo Rėjus, vis 
žvilgčiodamas į užrašus, tarsi atlikdamas rimtą mokslinį tyrimą. 

— Nelabai supratau, apie ką jūs, — tarė Pikolas. 

— Tarkim, koks nors lošėjas ateina du tris kartus kas savaitę, 
žaidžia kortomis arba kauliukais, išlošia daugiau negu pralošia, ir 
netrukus susirenka gražią sumelę. Ar dažnai taip būna? 

— Labai retai, — atsakė Pikolas. — Priešingu atveju Žžlugtų 
verslas. 

— Nepaprastai retai, — pritarė jam Barkeris. - Kartais kai kam 
sekasi savaitę ar dvi. Mes tokį pastebim, sekam ypač atidžiai, nieko 
įtartino, bet jis ima mūsų pinigus. Anksčiau ar vėliau jis pasinau- 
dos vienu šansu per daug, padarys kokią nors kvailystę, ir pini- 
gus susigrąžinsim. 

— Ilgainiui aštuoniasdešimt procentų pralošia, - pridūrė Pikolas. 

Maišydamas kavą, Rėjus žvilgčiojo į užrašus. 

— Įeina visai nepažįstamas žmogus, ant „akies“ stalo pakloja 
tūkstantį dolerių ir paprašo šimto dolerių vertės žetonų. Kaip tuo- 
met? 

Barkeris išsišiepė ir sutraškino storų savo pirštų sąnariais. 

— Atkuntam. Kelias minutes jį stebim, žiūrim, ar jis žino, ką 
daro. Stalo bosas paklausia, gal jis norėtų reitingo arba klasės. Jei- 
gu taip, tai sužinom jo pavardę, o jeigu ne, pasiūlom vakarienę. 
Koktelių padavėja pasirūpina, kad gėrimų netriūktų, bet jeigu ne- 
geria, vadinasi, rimtas lošėjas. 

— Profai lošdami niekad negeria, - pridūrė Pikolas. — Užsisa- 
ko ko nors, kad nesukeltų įtarimo, bet daug negeria. 

— Kas yra reitingas? 

— Dauguma lošėjų mėgsta gauti ką nors nemokamai, - aiškino 
Pikolas. — Vakarienę, šou bilietus, nuolaidą už kambarį, turime 
jiems visokių niekniekių. Dalijame nario bilietus, iš kurių mato- 
me, ar daug jie lošia. Hipotetinis jūsų vaikinas tokio bilieto netu- 
ri, vadinasi, klausiam, ar jis norėtų reitingo. 

— Jis atsisako. 

— Nieko tokio. Pašaliečiai ateina ir išeina. 

— Bet mes stengiamės ir prie jų prisitaikyti, - pastebėjo Bar- 
keris. 

Rėjus pasižymėjo kažką nereikšmingo ant perlenkto popieriaus 
lapo. 

— Ar kazino stebimas vieningai? — paklausė jis, 17 Pikolas su 
Barkeriu pirmą kartą sutnko. 

— Ką reiškia „vieningai“? — šyptelėjęs paklausė Pikolas. 

Rėjus atsakė jam šypsena, paskui nusišypsojo ir Barkeris. Vi- 
siems trims besišypsant, Rėjus paaiškino: 

— Gerai, dar viena hipotezė dėl nuolatinio laimėtojo. Tarkim, 
vieną naktį jis lošia „Monte Karle“, kitą — „Lobių įlankoje“, tre- 
čią - „Aladine“ ir taip apeina visus kazino, išlošdamas daugiau 
negu pralošia. Taip trunka metus. Kiek apie jį sužinot? 

Pikolas linktelėjo Barkeriui, kuris dviem pirštais žnaibė sau 
lūpą. 

— Nemažai, - pripažino jis. 

— Kiek? - neatlyžo Rėjus. 

— Sakyk, — Pikolas paragino Barkerį, ir šis nenoriai pradėjo pa- 
sakoti. 

— Sužinom jo pavardę, adresą, užsiėmimą, telefono numerį, au- 
tomobilį, banką. Žinom, kur jis būna kiekvieną naktį, kada atva- 
žiuoja ir kada išvažiuoja, kiek išlošia ir kiek pralošia, kiek išge- 
ra, ar vakarieniavo, ar davė padavėjai arbatpinigių, kiek davė, kiek 
paliko dyleriui. 

— Ir tokius žmones nufilmuojat? 

Barkens žvilgtelėjo į Pikolą, šis pritariamai, bet labai nežymiai 
linktelėjo. Jie ėmė užsisklęsti, nes Rėjus pernelyg smalsiai kaman- 
tinėjo. Antra vertus, jam pakako ir to, ką čia matė. Visi trys nusi- 
viršuje. Pikolas parodė sargybinius. Jie stovėjo prie pat stalo, kur 
jaunuolis, iš pažiūros paauglys, lošė „akį“, statydamas šimto do- 
lerių vertės žetonus. 

— Jis iš Reno, - šnipštelėjo Pikolas. - Praėjusią savaitę buvo 
"Tunikoje, išlošė trisdešimt tūkstančių. Nepaprastai geras. 

— Kortų neskaičiuoja, — taip pat pašnibždomis pridūrė Barkens. 

— Kai kas turi tam talentą, kaip golfui arba širdies operacijoms, — 
tarė Pikolas. 

— Ar jis dirba visuose kazino? — paklausė Rėjus. 

— Kol kas ne, bet jo jau laukiama. 

Vaikinukas iš Reno Barkerį ir Pikolą, matyt, labai nervino. 

Apsilankymas baigėsi hole, kur jie atsigaivino lengvais gėrimais 
ir viską apibendrino. Rėjus uždavė likusius klausimus, kurie visi 
vedė prie didžiojo finalo. 

— Norėčiau kai ko paklausti, - kreipėsi jis į abu. 

— Žinoma, ko tik norit. 

— Prieš kelias savaites mirė mano tėvas. Turime pagrindo ma- 
nyti, kad jis paslapčiomis čia lankydavosi lošti kauliukais ir tik- 

nausiai išlošdavo kur kas daugiau nei pralošdavo. Ar įmanoma tą 
išsiaiškinti? 

— Kokia jo pavardė? — paklausė Barkeris. 

— Riubenas Etlis, iš Klentono. 

"Iraukdamas iš kišenės telefoną, Barkeris jau papurtė galvą. 

— Kiek? — paklausė Pikolas. 

— Nežinau, gal per daugelį metų susišlavė milijoną. 

Barkeris vis dar purtė galvą. 

— Tikrai ne. Jeigu kas būtų išlošęs tiek pinigų, tikrai Žinotu- 
me, — ir paprašė per telefoną, kad pažiūrėtų, ar yra toks Riubenas 
Etlis. 

— Tai manot, kad jis išlošė milijoną dolerių? - pasitikslino Pi- 
kolas. 

— Išlošė ir pralošė, — atsakė Rėjus, - bet mes tik spėliojame. 

Barkeris baigė kalbėtis. 

— Niekur jokių duomenų apie Riubeną Etlį nėra. Čia jis nie- 
kaip negalėjo šitiek išlošti. 

— O gal jis lankydavosi ne čia? — suabejojo Rėjus, iš anksto 
žinodamas atsakymą. 

— Mes tą Žinotume, - atsakė abu. 


24 skyrius 


Klentone rytais niekas nebėgioda- 
vo, todėl jam bėgant pro šalį, savo gėlynus tvarkiusios moterys, tar- 
naitės, šlavusios verandas, sezoniniai darbininkai, jam bėgant pro Et- 
lių kapavietę kapinėse pjovę žolę, nulydėdavo jį nustebusiais žvilgs- 
niais. Aplink Teisėjo kapą žemė buvo drėgna, bet Rėjus nesustojo ir 
nesulėtino tempo, kad ją apžiūrėtų. Duobkasiai kasė kitą kapą. Klen- 
tone kasdien kas nors mirdavo ir gimdavo. Niekas nepasikeitė. 

Dar nebuvo aštuonių, o saulė jau kepino, buvo tvanku. Drėg- 
mė jam netrukdė, nes buvo prie jos pripratęs, bet ir nepasigedo. 

Grįždamas į „Klevų guotą“, stengėsi bėgti pavėsingesnėmis gat- 
vėmis. Prie namo stovėjo Foresto „Džipas“, o jis pats sėdėjo ve- 
randoje ant sūpuoklių. 

— O tu ankstyvas, - šūktelėjo Rėjus. 

— Daug nubėgai? Visas šlapias nuo prakaito. 

— Šiandien karšta. Penkias mylias. Gerai atrodai. 

Jis tikrai atrodė gerai. Prašviesėjęs, akys neužtinusios, nusisku- 
tęs, nusiprausęs, baltutėlėmis kelnėmis. 

— Susiėmiau, broli. 

— Šaunuolis. 

Vis dar pilamas prakaito ir smarkiai šnopuodamas, Rėjus atsi- 
sėdo į supamąją kėdę. Jis nepaklausė, kiek laiko Forestas nebege- 
ria. Tikriausiai ne daugiau kaip parą. 

Forestas pašoko nuo sūpuoklių ir prisitraukė antrą supamąją kė- 
dę prie Rėjaus. 

— Man reikia pagalbos, broli, — tarė jis, sėsdamasis ant kėdės 
krašto. 

Ir vėl tas pats, pagalvojo Rėjus. 

— Sakyk. 

— Man reikia pagalbos, - pakartojo jis trindamasis rankas, tar- 
si jam būtų skaudu tai sakyti. 

Rėjui tai buvo pažįstama, ir jis nekantriai paragino: 

— Kalbėk, Forestai, kas yra? 

Visų pirma, reikia pinigų, antra, yra kelios galimybės. 

— Yra viena vieta, norėčiau važiuoti ten, maždaug už valandos 
kelio nuo čia. Tarp miškų, arti nieko nėra, labai gražu, ežeriukas 
per vidurį, patogūs kambariai. 

Jis išsitraukė iš kišenės apsitrynusią vizitinę kortelę ir ištiesė 
ją Rėjui. 

Alkorn Vilidžas. Narkologinė gydykla. Metodistų bažnyčios pa- 
rapija. 

— Kas tas Oskaras Myvas? — paklausė Rėjus, žiūrėdamas į kor- 
telę. 

— Susipažinau su juo prieš kelerius metus. Jis man padėjo, da- 
bar jis ten dirba. 

— Tai detoksikacijos centras? 

— Detoksikacijos, reabilitacijos, narkologinis, sanatorija, ranča, 
kaimas, kalėjimas, psichiatrinė, vadink kaip non. Man vis tiek. 
Man reikia pagalbos, Rėjau. Dabar, - tarė jis ir, užsidengęs ran- 
komis veidą, pravirko. 

— Gerai, gerai, - ramino jį Rėjus, - papasakok smulkiau. 

Forestas nusišluostė akis, nosį ir giliai atsiduso: 

— Reikia jam paskambinti ir paklausti, ar yra vietų, — tarė jis 
silpnu balsu. 

— Ar ilgai ten būsi? 

— Tikriausiai mėnesį, bet Oskaras tau viską pasakys. 

— Kiek tai kainuos? 

— Apie tris šimtus dolerių per dieną. Galvojau iš ko nors pasi- 
skolinti, užstatęs savo dalį namo, paprašyti Harį Reksą, kad jis pa- 
klaustų teisėją, ar įmanoma kaip nors gauti pinigų dabar, — kalbė- 
jo jis, o akių kampučiuose vėl ėmė tvenktis ašaros. 

Tas ašaras Rėjus jau matė. Girdėjo tuos maldavimus ir paža- 
dus, bet kad ir kaip tą akimirką stengėsi būti tvirtas ir negailes- 
tingas, vis tiek atsileido: 

— Rasim išeitį, - tarė jis. - Aš jam paskambinsiu. 

— Labai prašau, Rėjau, noriu išvažiuoti tuoj pat. 

— Šiandien? 

— Taip, aš... Na, aš nebegaliu grįžti į Memfį. 

Jis nuleido galvą ir pirštais perbraukė savo ilgus plaukus. 

— Tavęs kas nors ieško? 

— Taip, - linktelėjo, - ieško. 

— Ne policija? 

— Ne, daug baisesni už policiją. 

— Ar jie žino, kad tu čia? - paklausė Rėjus apsidairydamas. 
Jam pasivaideno, kad krūmuose tyko iki ausų ginkluoti narkotikų 
platintojai. 

— Ne, jie net nenutuokia, kur aš. 

Rėjus atsistojo ir nuėjo į vidų. 

Oskaras Myvas, kaip ir dauguma žmonių, Forestą puikiai pri- 
siminė. Jiedu kartu dirbo Memfyje, dalyvavo federalinėje detoksi- 
kacijos programoje, ir nors jį nuliūdino žinia, kad Forestui reikia 
pagalbos, bet džiaugėsi galėdamas apie jį pasikalbėti su Rėjumi. 
Kaip įmanydamas Rėjus stengėsi jam paaiškinti, kad reikalas sku- 
bus, nors jis nedaug ką apie tai žino ir nelabai norėtų Žinoti. Prieš 
tris savaites jie palaidoję tėvą, todėl Rėjus labai atsiprašąs. 

— Atvežkit jį, - tarė Myvas, —- rasim vietos. 

Po pusvalandžio broliai išvažiavo Rėjaus išsinuomotu auto- 
mobiliu. Foresto „Džipą“ dėl visa ko paliko už namo. 

— Manai, kad čia jie tavęs neieškos? — paklausė Rėjus. 

— Jie nežino, iš kur aš kilęs, - atsakė Forestas. Sėdėjo galvą 
atrėmęs į atlošą, akis paslėpęs po tamsiais akiniais. 

— Kas jie iš tikrųjų? 

— Tikrai malonūs vyrukai iš pietinio Memfio. Tau jie patiktų. 

— Tu jiems skolingas? 

— Taip. 

— Kiek? 

— Keturis tūkstančius dolerių. 

— O kur juos išleidai? 

Forestas lengvai patapšnojo sau nosį. Susierzinęs ir piktas, Rė- 
jus papurtė galvą ir prikando liežuvį, kad nepradėtų bartis. Tiek 
to, už keleto mylių, pagalvojo jis. Jie jau buvo už miesto, apibus 
kelio plytėjo laukai. 

Forestas užknarkė. 

Dar viena Foresto pasakėlė. Jau trečią kartą Rėjus veža jį gy- 
dytis. Paskutinį kartą tai buvo beveik prieš dvylika metų, kai Tei- 
sėjas vis dar pirmininkavo, o Klaudija tebebuvo su juo, Forestas 
buvo kaip reikiant įsivėlęs į narkotikus. Viskas susitvarkė. Fores- 
tas vos nepakliuvo į narkotikų policijos tinklą, bet per aklą atsi- 
tiktinumą iš jo ištrūko. Įtarė, kad jis prekiauja narkotikais, taip ir 
buvo, ir jeigu jį būtų pagavę, tai jis vis dar sėdėtų kalėjime. Rė- 
jus tuomet nuvežė jį į valstijos pakrantės ligoninę, kurioje Teisė- 
jas turėjo ryšių. Ten jis mėnesį miegojo, o paskui pabėgo. 

Pirmą kartą brolį vežė į gydyklą, kai Rėjus dar mokėsi Tula- 
ne. Forestas tuomet perdozavo kažkokios bjaurasties. Jam išplovė 
skrandį, manė, kad mirs. Teisėjas išsiuntė jį į Noksvilio ligoninę 
su rakinamais vartais ir spygliuota viela aplink teritoriją. Forestas 
išbuvo ten savaitę ir pabėgo. 

Dukart buvo pakliuvęs į kalėjimą, pirmąkart - į nepilnamečių, 
antrąkart — į suaugusiųjų, nors jam tebuvo devyniolika. Pirmą- 
kart buvo suimtas Klentone prieš pat atkrentamąsias mokyklos fut- 
bolo rungtynes penktadienio vakarą, kai visas miestelis laukė rung- 
tynių pradžios. Jam buvo šešiolika, žaidė saugu jaunių komando- 
je, buvo komandos išsigelbėjimas, tikras kamikadzė, smogdavo 
paskutinę akimirką. Narkotikų policija suėmė jį rūbinėje ir išsive- 
dė su antrankiais. Jį pakeitė naujoku, Klentonas buvo sutriuškin- 
tas 1r už tai Forestui Etliui nebeatleido. 

Rėjus tuomet sėdėjo tribūnose su Teisėju ir, kaip visi, nervi- 
nosi. 

— Kur Forestas? — klausinėjo žmonės. 

O jis tuo metu, kai metė monetą, jau buvo miesto kalėjime, ten 
ėmė jo pirštų atspaudus ir jį fotografavo. Jo automobilyje buvo ras- 
ta ketuniolika uncijų marihuanos. 

Dvejus metus atsėdėjęs nepilnamečių kolonijoje, aštuonioliktojo 
gimtadienio proga buvo paleistas. 

Kaip galėjo šešiolikmetis garsaus Teisėjo sūnus tapti narkoti- 
kų platintoju miestelyje, kuriame niekas nevartojo narkotikų? Nei 
Rėjus, nei Teisėjas niekaip negalėjo to suprasti. Atsakymą žinojo 
tik Forestas, bet seniai buvo nusprendęs niekam jo nesakyti. Rė- 
jus ir nenorėjo Žinoti jo paslapčių. 

Gražiai nusnūdęs Forestas pabudo ir pareiškė, kad jam reikia 
išgerti. 

— Ne, - paprieštaravo Rėjus. 

— Tik ko nors atsigaivinti, prisiekiu. 

Jie sustojo prie kaimo parduotuvės ir nusipirko atsigerti. Pus- 
ryčiams Forestas nusipirko maišelį žemės riešutų. 

— Kai kur tokiose vietose gerai maitina, —- pasakė jis, kai jie 
vėl pajudėjo pirmyn. — Bet paprastai numetu kelis svarus, - pri- 
dūrė kramsnodamas. 

— Būna sporto salių ar ko nors panašaus? — paklausė Rėjus 
palaikydamas pokalbį, bet tikrai nenorėdamas, kad brolis imtų pa- 
sakoti apie visokių vaistų poveikį. 

— Kai kur būna, - atsakė Forestas. - Eli mane buvo i1šsiuntusi 
į tokią Floridoje prie pat paplūdimio, visur tik smėlis ir vanduo, 
liaudis turtinga, bet liūdna. Tris dienas plovė smegenis, o paskui 
prasidėjo kankinimai. Ėjimas, bėgimas, dviračiai, štanga, rinkis, ką 
nori. Įdegiau, numečiau penkiolika svarų. Aštuonis mėnesius bu- 
vau švarus. 

Liūdname jo gyvenimėlyje viskas buvo matuojama laikotarpiais, 
kai jis būdavo švarus. 

— Tave išsiuntė Eli? — paklausė Rėjus. 

— Aha, bet tai buvo seniai. Tuomet ji dar turėjo pinigų, nors ir 
nedaug. Aš buvau pasiekęs dugną, tada tas jai dar rūpėjo. Ten 
buvo gerai, kai kurios psichoanalitikės buvo tikros Floridos katy- 
tės trumpais sijonėliais ir ilgomis kojomis. 

— Reikės patikrinti. 

— Eik velniop. 

— Juokauju. 

— Paskui dar yra nebloga vieta Vakaruose, kur važiuoja visos 
žvaigždės, vadinasi „Rica“. Fantastiški kambariai, kasdien vonios, 
masažai, O kokie patiekalai, ir tik tūkstantis kalorijų per dieną. Psi- 
choanalitikai geriausi pasaulyje. Va ko man reikia - pusės metų 
„Hasiendoje“. 

— Kam taip ilgai? 

— Reikia. Buvau du mėnesius, mėnesį, tris, dvi savaites. Ma- 
ža. Man reikia pusės metų totalaus kalėjimo, totalaus smegenų plo- 
vimo, totalios terapijos ir asmeninės masažistės. 

— Kiek tas kainuotų? 

Forestas švilptelėjo ir pavartė akis. 

— Rinkis bet kokį skaičių. Nežinau. Kad ten patektum, reikia 
labai daug šlamančių ir dviejų rekomendacijų. Įsivaizduoji, reko- 
mendacijų. „Malonūs ponai, šiuo laišku rekomenduoju savo drau- 
gą Dufį Smitą priimti pacientu į nuostabiai malonią jūsų globą. 
Pusryčiams Dufis geria degtinę, pietums šniaukia kokainą, užsi- 
gardžiuoja heroinu, o vakarienei dažniausiai būna išsijungęs. Jo 
smegenys perdžiūvusios, venos subadytos, o kepenis galima išmesti 
velniop. Dutis kaip tik jūsų tipo žmogus, o jo seniui priklauso vi- 
sa Idaho valstija.“ 

— Tai ten reikia išbūti pusę metų? 

— Tu nieko nesupranti, ar ne? 

— Tikriausiai. 

— Kokainui reikia metų. O kas pripratęs prie heroino, tai dar 
daugiau. 

O kuo dabar nuodijiesi? — norėjo paklausti Rėjus, bet apsigal- 
vojo. 

— Metų? 

— Aha. Totalaus kalėjimo. O paskui reikia stengtis pačiam. Pa- 
Žįstu tokių, kurie trejus metus kalėjime gyveno be kokaino, be kre- 
ko, visai be jokio mėšlo, o kai išėjo į laisvę, pirmiausia paskam- 
bino dyleriui, ir tik paskui - žmonai ar draugužei. 

— O kas jiems darosi? 

— Būna labai bjauru. 

Jis susibėrė į burną likusius riešutus ir nusišluostė delnus vie- 
ną į kitą, visur pribarstydamas druskos. 


**+* 


Jokio ženklo prie kelio į Alkorn Vilidžą nebuvo. Jie laikėsi Os- 
karo nurodytos krypties tol, kol įsitikino, kad pasiklydo tarp kal- 
vų, paskui tolumoje pamatė vartus. Trijų juostų kelio gale prieš 
jų akis nusidriekė visas kompleksas. Tai buvo rami, nuošali vieta, 
Forestui ji patiko iš pirmo žvilgsnio. 

Oskaras Myvas atėjo į administracijos pastato vestibiulį ir pa- 
lydėjo juos į priimamąjį, kur pats padavė užpildyti reikiamus do- 
kumentus. Jis buvo ir psichoanalitikas, ir administratorius, ir psi- 
chologas, kadaise pats turėjęs žalingų įpročių, bet seniai jų atsi- 
kratęs ir įgijęs du filosofijos daktaro laipsnius. Jo džinsai, sporti- 
niai marškinėliai, sportbačiai, smaila barzdelė, du auskarai ausy- 
je, raukšlės ir suskilinėję dantys bylojo apie ankstesnio gyvenimo 
sunkumus. Tačiau balsas buvo švelnus ir draugiškas. Iš jo tryško 
užuojauta tokiems, koks dabar buvo Forestas. 

Dienos kaina čia buvo trys šimtai dvidešimt penki doleriai, Os- 
karas rekomendavo mažiausiai keturias savaites. 

— Po to pažiūrėsim. Forestui turėsiu užduoti keletą gana nema- 
lonių klausimų. 

— Nenorėčiau to pokalbio klausytis, - tarė Rėjus. 

— Tau ir nereikės, - atsakė Forestas. Jis jau susitaikė su tuo, 
kas jo laukia. 

— Mes prašome pusę sumos sumokėti iš karto, - pridūrė Os- 
karas. — Kitą dalį galima sumokėti iki gydymo pabaigos. 

Rėjus krūptelėjo ir stengėsi prisiminti, kiek jo sąskaitoje pini- 
gų. Grynųjų jis turėjo daug, bet juos leisti dar per anksti. 

— Pinigų gausime iš tėvo palikimo, - pasakė Forestas. — Tai 
gali keletą dienų užtrukti. 

Oskaras purtė galvą: 

— Jokių išimčių. Mes reikalaujame pusę sumokėti dabar. 

— Jokių problemų, - tarė Rėjus. Išrašysiu čekį. 

— Noriu, kad būtų sumokėta iš palikimo, - paprieštaravo Fo- 
restas. — Tu už tai nemokėsi. 

— Susigrąžinsiu iš palikimo. Viskas bus gerai. 

Rėjus abejojo, ar tikrai viskas bus gerai, bet tuo pasirūpins Ha- 
ris Reksas. Jis pasirašė apmokėjimo garantiją. Forestas pasirašė 
leistinų ir neleistinų dalykų sąrašo apačioje. 

— Dvidešimt aštuonias dienas negalėsi niekur iš čia išvykti, — 
įspėjo Oskaras. — Priešingu atveju visi sumokėti pinigai negrąži- 
nami, O tu čia grįžti nebegalėsi. Supratai? 

— Supratau, - atsakė Forestas. Kiek kartų jis yra tai iškentęs? 

— Esi čia savo noru, teisingai? 

— Teisingai. 

— Ir niekas tavęs neverčia? 

— Niekas. 

Prasidėjus tokiems klausimams, Rėjus pasakė, kad jam laikas 
važiuoti. Jis padėkojo Oskarui, apkabino Forestą ir kuo greičiau 
iš ten išvažiavo. 


25 skyrius 


Dabar Rėjus žinojo, 
kad pinigai atsiradę ne anksčiau, kaip nuo 1991 metų, kai Tėisė- 
jas neteko pareigų. Klaudija tuomet buvo jį palikusi ir apie pini- 
gus nieko nežinojo. Tų pinigų jis neuždirbo ir neišlošė. 

Nebuvo tai ir pelnas iš sumanaus, slapto investavimo, kadangi 
Rėjus nerado nė vieno įrašo, kad kada nors Teisėjas būtų pirkęs 
ar pardavęs nors vieną akciją arba obligaciją. Auditorius, kurį Haris 
Reksas pasamdė atkurti apskaitą ir parengti galutinę pajamų de- 
klaraciją, taip pat nieko nerado. Jis sakė, kad Teisėjo atsiskaity- 
mus atsekti lengva, nes visi padaryti per Pirmąjį nacionalinį Klen- 
tono banką. 

"Taip tik atrodo, pagalvojo Rėjus. 

Namuose visur buvo prikrauta dėžių su senomis nereikalingo- 
mis bylomis. Surinkęs jų keturiasdešimt, Rėjus sukrovė visas Tėi- 
sėjo kabinete ir valzomajame. Darbas užtruko keletą valandų, ta- 
čiau jis rado, ko ieškojęs. Dviejose buvo užrašai ir bylų nagrinė- 
jimo medžiaga - „teismo proceso bylos“, kaip jas vadindavo Tei- 
sėjas. Jis tas bylas svarstė po 1991 metų pralaimėjimo, kaip spe- 
cialusis teismo pirmininkas. 

Svarstant bylą, Teisėjas viską užsirašinėdavo į geltono popie- 
riaus bloknotus. Buvo pažymėtos datos, laikas, svarbūs faktai, vis- 
kas, kas byloje padėtų jam susidaryti galutinę nuomonę. Dažnai 

įterpdavo liudytojui užduotą klausimą ir, remdamasis šiais užra- 
šais, patikslindavo atornėjų. Rėjus ne kartą buvo girdėjęs jo pa- 
šmaikštavimus, žinoma, teisėjų kabinete, kad užsirašinėjimas per 
posėdį neleidžia jam užmigti. Jeigu byla būdavo nagrinėjama il- 
gal, jis prirašydavo dvidešimt bloknotų. 

Jis buvo teisininkas ir teisėjas, todėl visą gyvenimą turėjo įprotį 
nieko neišmesti. Teismo proceso byloje būdavo surinktos jo pasta- 
bos, bylų, kuriomis remdavosi atornėjai, kopijos, nukopijuotos ko- 
dekso straipsnių dalys ir net bylos šalių atsikirtimai, kurių oficialiose 
teismo bylose nebūdavo. Per daugelį metų teismo procesų bylos tapo 
visai nebenaudingos ir gulėjo sukrautos į keturiasdešimt dėžių. 

Iš pajamų deklaracijos buvo matyti, kad kaip specialusis teismo 
pirmininkas nuo 1993 metų jis nagrinėjo pajamų bylas, kurių niekas 
nenorėdavo imtis. Provincijoje dažnai pasitaikydavo, kad išrinktasis 
teisėjas atsisakydavo svarstyti pernelyg aršų ginčą. Viena šalis, įtei- 
kusi prašymą, pataria teisėjui gelbėtis, jis, kaip visuomet, pamėgina 
išspręsti klausimą, pareiškia esąs sąžiningas ir nešališkas faktų ar by- 
los šalių atžvilgiu, paskui nenoriai nusišalina ir perduoda bylą senam 
bičiuliui iš kito valstijos pakraščio. Prisistato neturintis jokio išanks- 
tinių žinių bagažo specialusis teismo pirmininkas, kuriam nereikia 
baimintis dėl kitų rinkimų, ir bylą išnagrinėja. 

Kai kur teisėjai specialųjį teismo pirmininką pasitelkia į pagalbą 
tuomet, kai būna perpildyti jų bylų rejestrai. Kartais juo pakeičia- 
mas susirgęs teisėjas. Paprastai kviečiami pensininkai. Valstybė 
jiems moka penkiasdešimt dolerių per valandą ir padengia kelio- 
nės išlaidas. 

1992-aisiais, praėjus metams po pralaimėjimo, Teisėjas Etlis jo- 
kių papildomų pajamų neturėjo. Kitais metais jam sumokėta pen- 
ki tūkstančiai aštuoni šimtai dolerių. Daugiausiai darbo jis turėjo 
1996-aisiais — deklaruota šešiolika tūkstančių trys šimtai dolerių. 
Pernai, 1999 metais, jis gavo aštuonis tūkstančius septynis šimtus 
šešiasdešimt dolerių, bet tais metais dažnai sirgdavo. 

Dirbdamas specialiuoju teismo pirmininku, per šešerius metus 
iš VISO jis gavo penkiasdešimt šešis tūkstančius penkis šimtus de- 
vyniasdešimt dolerių, visos jo pajamos deklaruotos. 

Rėjus norėjo išsiaiškinti, kokios rūšies bylas Teisėjas Etlis nag- 
rinėjo per paskutiniuosius kelerius metus. Vieną Haris Reksas mi- 
nėjo — tai buvo sensacinga gubernatoriaus skyrybų byla. Trijų co- 
lių storio aplanke buvo surinktos iš Džeksono laikraščio iškirptos 
gubernatoriaus, netrukus tapsiančios buvusia žmonos ir moters — 
tuometinės jo aistros — nuotraukos. Teismo procesas truko dvi sa- 
vaites ir, sprendžiant iš užrašų, Teisėjui Etliui labai patiko. 

Dar buvo žemės prijungimo byla Hatiesburge, kuni taip pat tru- 
ko dvi savaites, ir suerzino visus, kurie buvo su ja susiję. Plėsda- 
masis į vakarus, miestas artėjo prie pramoninių rajonų. Pasipylė 
ieškiniai, ir po dvejų metų Teisėjas Etlis juos visus sujungė į by- 
lą. Aplanke buvo laikraščių straipsniai, bet valandą juos paskaiti- 
nėjus, Rėjui visa ta painiava nusibodo. Jis neįsivaizdavo, kaip ga- 
lėtų tai ištverti ištisą mėnesį. 

"Tačiau čia buvo kalbama apie pinigus. 

1995 metais Teisėjas Etlis penkias dienas praleido mažame Kos- 
ciuškos miestelyje už dviejų valandų kelio nuo čia, bet iš jo užra- 
šų nesimatė, kad tai būtų turėję kokių nors padarinių. 

Tišomingo apygardoje 1994 metais įvyko siaubinga degalų cis- 
ternas gabenusių sunkvežimių avarija. Automobilyje sudegė pen- 
ki paaugliai. Kadangi jie buvo nepilnamečiai, byla priklausė Apy- 
linkės teismo jurisdikcijai. Vienas tos bylos teismo pirmininkas bu- 
vo vienos iš aukų giminaitis, o kitas sirgo smegenų vėžiu. Buvo 
iškviestas Teisėjas Etlis i1r pirmininkavo teismui dvi dienas, kol bu- 
vo susitarta dėl septynių milijonų keturių šimtų tūkstančių dole- 
rių. Trečdalį gavo paauglių advokatai, likusius — jų artimieji. 

Šitą bylą Rėjus padėjo ant sofos greta žemės prijungimo bylos. 
Jis sėdėjo ant neseniai nulakuotų kabineto grindų, sekamas budraus 
generolo Foresto žvilgsnio. Jis kažką nujautė, tačiau realaus plano, 
kaip tą išsiaiškinti, neturėjo. Reikia peržiūrėti bylas, atrinkti tas, ku- 
rios susijusios Su pinigais, ir pažiūrėti, kur nuves pėdsakai. 

Juk tie pinigai, kuriuos jis atrado mažiau kaip už dešimties pė- 
dų, neatsirado iš niekur. 

Supypsėjo mobilusis jo telefonas. Tai buvo Šarlotsvilio signa- 
Lizacijos kompanijos signalas, kad kažkas laužiasi į jo butą. Jis pa- 

šoko ant kojų ir balsu perskaitė žinutę. Ta pati žinutė pasieks po- 
liciją ir Korį Kroufordą. Tuoj pat paskambino Kroufordas. 

— Aš jau pakeliui, - pranešė jis. Balsas skambėjo taip, tarsi jis 
bėgtų. 

Vietos laiku buvo beveik pusė dešimtos. Šarlotsvilyje dabar pu- 
sė vienuoliktos. 

Rėjus bejėgiškai blaškėsi po namus. Šitaip praslinko penkioli- 
ka minučių, kol Kroufordas vėl paskambino. 

— Aš jau čia, — tarė jis. —- Su policija. Kažkas išlaužė duris apa- 
čioje, o paskui įsilaužė į butą. Tada ir įsijungė signalizacija. Jie 
neturėjo daug laiko. Ką tikrinti? 

— Nieko vertingo neturiu, - pasakė Rėjus spėliodamas, ko va- 
gys galėjo ieškoti. Pinigų, brangenybių, meno kūrinių, medžiokli- 
nių šautuvų, aukso ir sidabro jis neturėjo. 

— Ielevizorius, muzikos centras, mikrobangė yra, - vardijo 
Kroufordas. - Išmėtytos knygos ir žurnalai, prie telefono virtuvė- 
je apverstas stalas, bet jie skubėjo. Buvo kas nors ypatingo? 

— Ne, atrodo, kad nieko. 

Rėjus girdėjo, kaip kažkur jo bute traška policijos radijo ryšys. 

— Kiek miegamųjų? — vaikščiodamas po butą paklausė Krou- 
fordas. 

— Du, mano - dešinėje. 

— Visos durys atidarytos. Kažko ieškota. Gal žinot, ko? 

— Ne, - atsakė Rėjus. 

— Kitame miegamajame jokių įsilaužimo žymių, — atraportavo 
Kroufordas ir kažką pasakė dviem policininkams. — Palaukit, - lie- 
pė Rėjui, kuris stovėjo prie laukujų durų ir nejudėdamas žvelgė 
pro tinklelį, galvodamas, kaip greičiau atsidurti namuose. 

Policininkams ir Kroufordui atrodė, kad vagies būta gero, įsi- 
laužė greitai, bet signalizacijos nesitikėjo. Dvejos durys sugadin- 
tos nesmarkiai. Supratęs, kad įsijungė signalizacija, paskubomis iš- 
vertė kambarius, matyt, kažko ieškojo. Neradęs suniokojo keletą 
daiktų ir pabėgo. Jis galėjo būti ne vienas. 

— Atvažiuokit, nes policijai reikia žinoti, kas išnešta, be to, rei- 
kia parašyti pareiškimą, — pasakė Kroufordas. 

— Rytoj būsiu, - atsakė Rėjus. - Ar galėtumėt šiąnakt pasau- 
goti butą? 

— Taip, ką nors sugalvosim. 

— Paskambinkit man, kai išeis policininkai. 

Jis sėdėjo lauke ant laiptelių ir klausėsi Žiogų čirpimo, trokš- 
damas kuo greičiau atsidurti Čeini savitarnos saugykloje. Temo, 
prie savęs jis turėjo vieną iš Teisėjo pistoletų ir buvo pasiruošęs 
ištaškyti smegenis bet kam, kas tik prie jo artinsis. Automobiliu — 
penkiolika valandų kelio, nuosavu lėktuvu - trys su puse. Jis pa- 
skambino Fogui Niutonui, bet niekas neatsiliepė. 

Vėl supypsėjus telefonui, jis krūptelėjo. 

— Aš vis dar bute, - pranešė Kroufordas. 

— Nemanau, kad įsilaužė atsitiktinai, - tarė Rėjus. 

— Minėjot, kad vertingus dalykus, šeimos brangenybes laikot 
Čeini savitarnos saugykloje. 

— Taip. Ar galėtumėt šiąnakt pasaugoti? 

— Ten nebloga apsauga, yra sargybiniai, kameros, - Kroufordo 
balsas buvo pavargęs, jautėsi, kad šiąnakt jam visai nesinori snū- 
duriuoti mašinoje. 

— Tai ar galėtumėt? 

— Negalėsiu ten pakliūti. Aš ne klientas. 

— Stebėkit įėjimą. 

Kroufordas kažką burbtelėjo ir giliai atsiduso. 

— Gerai, patikrinsiu, gal iškviesiu ką nors, kad stebėtų. 

— Ačiū. Paskambinsiu rytoj, kai grįšiu. 

Jis paskambino į saugyklą, bet niekas neatsiliepė. Palaukęs pen- 
kias minutes, vėl paskambino. Po keturiolikos signalų išgirdo balsą. 

— Čeini apsauga, kalba Miurėjus. 

Rėjus labai mandagiai prisistatė ir paaiškino, ko jam reikia. Jis 
nuomojasi tris saugyklas ir truputį nerimauja, nes kažkas ką tik nu- 
siaubė jo butą. Ar ponas Miurėjus galėtų atkreipti ypatingą dėmesį 
į keturioliktą B, trisdešimt septintą F ir aštuomioliktą R kameras? 

— Jokių problemų, — atsakė ponas Miurėjus, nusižiovaudamas 
į telefoną. 

— Man tik neramu, - paaiškino Rėjus. 
— Jokių problemų, - burbtelėjo ponas Miurėjus. 


**x* 

Kad sudirgimas praeitų, jam prireikė valandos ir dviejų taure- 
lių. Prie Šarlotsvilio tai nepriartino. Jam kilo noras šokti į išsinuo- 
motą automobilį ir lėkti ten naktį, bet jis susitvardė. Verčiau išsi- 
miegos ir pamėgins iš ryto susirasti lėktuvą. Tačiau negalėjo už- 
migti ir vėl ėmė vartyti teismų bylas. 

Kartą Teisėjas sakė, kad menkai nusimano apie zoninių tarifų 
įstatymus, kadangi Misisipės valstijoje ir visose šešiose dvidešimt 
penktojo teismo apylinkės apygardose jų beveik netenka nagrinė- 
ti. Tačiau kažkokiu būdu kažkas jį įkalbėjo nagrinėti vieną daug 
triukšmo sukėlusią zoninių tarifų bylą Kolumbo mieste. Pagal už- 
rašus, teismas ją nagrinėjo šešias dienas, 0 jam pasibaigus, anoni- 
mas telefonu grasino Teisėją nušauti. 

Teisėjams grasindavo dažnai, žmonės žinojo, kad Teisėjas port- 
felyje visą laiką nešiodavosi pistoletą. Sklido gandai, kad jį turė- 
jo ir Klaudija. Net pajuokaudavo: geriau tegu nušauna Teisėjas, o 
ne jo teismo reporterė. 

Vartydamas zoninių tarifų bylą, Rėjus vos neužmigo. Bet čia 
jis atrado spragą, juodąją skylę, kurios ieškojo, ir visi miegai iš- 
lakstė. 

Pagal pajamų deklaraciją 1999 metų sausį už bylos nagrinėjimą 
dvidešimt septintojo teismo apylinkėje Teisėjui buvo sumokėta aš- 
tuoni tūkstančiai šimtas dešimt dolerių. Šiai apylinkei priklausė dvi 
įlankos pakrantės apygardos. Tos valstijos dalies Teisėjas nemėgo. 
Rėjui atrodė keista, kad savo noru jis ten išbuvo net keletą dienų. 

Dar keisčiau jam atrodė tai, kad nebuvo tos bylos aplanko. Iš- 
ieškojęs abi dėžes nieko, kas būtų susiję su pakrantės byla, nera- 
do ir, vos tramdydamas smalsumą, perkratė visas likusias trisde- 
šimt aštuonias dėžes. Pamiršo ir savo butą, ir saugyklą, nebegal- 
vojo, ar ponas Miurėjus miega, ar ne, ar jis apskritai gyvas, nebe- 
galvojo net apie pinigus. 

Bylos nagrinėjimo aplanko nebuvo. 

26 skyrius 


Pirmas reisas iš Mem- 
fio „US Air“ lėktuvu buvo šešios keturiasdešimt, vadinasi, iš Klen- 
tono Rėjui reikėjo išvažiuoti penktą, taigi „Klevų guote“, kaip jam 
tapo įprasta, temiegojo tris valandas. Nusnūdo lėktuve, paskui — 
Pitsburge, ir dar kartą — skrisdamas į Šarlotsvilį. Apžiūrėjęs butą 
jis krito ant sofos ir užmigo. 

Pinigai buvo nepaliesti. Niekas be leidimo į jo slėptuves Čeini 
saugykloje nebuvo užėjęs. Nieko įtartino nesimatė. Jis užsirakino 
aštuonioliktoje R kameroje ir, atidaręs visas penkias ugniai ir drėg- 
mei atsparias dėžes, suskaičiavo penkiasdešimt tris šaldymo maišus. 

Sedėdamas ant betoninių grindų su paskleistais trimis milijo- 
nais dolerių, Rėjus pagaliau prisipažino, kokie svarbūs jam tapo 
šie pinigai. Apėmė siaubas pagalvojus, kad praėjusią naktį jų vos 
neprarado. Dabar jis jau bijojo juos čia palikti. 

Pastarąsias kelias savaites jis ėmė domėtis, kiek kas kainuoja, 
ką galima įsigyti už pinigus, kiek gautų pelno, vienaip ar kitaip 
juos investavęs. Kartais jausdavosi esąs turtingas, bet vydavo to- 
kias mintis į šalį. Tačiau jos visą laiką nedavė jam ramybės ir lin- 
do į galvą vis dažniau ir dažniau. Klausimai pamažu aiškėjo. Pi- 
nigai tikri, jų niekas neseka, neišlošti kazino ir gauti ne iš kyši- 
ninkavimo dvidešimt penktojo teismo apylinkėje. 

Be to, jų dalytis su Forestu nereikia, nes pinigai jį pribaigtų. 
Vadinasi, yra kelios svarios priežastys, neleidžiančios jų prijungti 
prie paveldėto turto. 

Vienas po kito atkrito visi variantai. Tikriausiai jis bus privers- 
tas pinigus pasilikti. 

Į metalines duris kažkas garsiai pasibeldė, ir jis krūptelėjo. 

— Kas ten?! — suriko jis. 

— Apsauga, — pasigirdo šiek tiek pažįstamas balsas. 

Peržengęs pinigų krūvą, Rėjus priėjo prie durų ir, pravėręs jas 
veidą. 

— Ar čia viskas gerai? — paklausė šis tarsi durininkas, o ne sar- 
gybinis. 

— Ačiū, viskas gerai, - atsakė Rėjus vis dar apmirusia iš siau- 
bo širdimi. 

— Sakykit, jeigu ko reikės. 

— Ačiū, kad naktį pasaugojot. 

— Toks mano darbas. 

Rėjus vėl sukrovė pinigus į maišus, užrakino duris ir nuvažia- 
vo per miestą, viena akimi stebėdamas veidrodėlyje, ar niekas jo 
neseka. 

Buto savininkas atsiuntė meistrus - meksikiečių komandą, kad 
sutaisytų abejas sugadintas duris. Visą popietę jie brūžino pjūk- 
lais ir kalė, o kai baigė, Rėjus pavaišino juos šaltu alumi. Šneku- 
čiuodamasis jis išlydėjo juos iš buto. Ant virtuvės stalo buvo šūs- 
nis korespondencijos, ir pagaliau jis galėjo jos imtis. Čia buvo ap- 
mokėtinų sąskaitų, katalogų, reklamos lapelių, trys užuojautos at- 
virukai. 

Tarp jų pastebėjo Vidaus pajamų tarnybos raštą, adresuotą p. 
Rėjui Etliui, Riubeno V. Etlio testamento vykdytojui. Iš Atlantos 
išsiųstas prieš dvi dienas. Atidžiai apžiūrėjęs voką, atplėšė jį ne- 
skubėdamas. Ten buvo tik Atlantos padalinio Nusikaltimų tynimo 
skyriaus raštas, pasirašytas kažkokio Martino Geidžo. Jame buvo 
rašoma: 

Gerbiamas p. Etli, 

kadangi esate savo tėvo testamento vykdytojas, remiantis įsta- 
tymu privalote pateikti įvertinimui ir apmokestinimui visą paliktą 
turtą. Turto nuslėpimas laikytinas vengimu mokėti mokesčius. Ne- 
teisėtas turto išsklaidymas pažeidžia Misisipės valstijos ir atitin- 
kamus federalinius įstatymus. 


Martinas Geidžas, 
ekonominių nusikaltimų tyrimo inspektorius 


Jam tuoj pat kilo mintis paskambinti Hariui Reksui ir išsiaiš- 
kinti, kokia pažyma pateikta pajamų tarnybai. Testamento vykdy- 
tojas pajamų deklaraciją turi pateikti per metus nuo velionio mir- 
ties dienos, be to, pasak auditoriaus, nesunku gauti termino pra- 
tęsimą. 

Antspaudas ant voko rodė, kad raštas išsiųstas kitą dieną po 
to, kai jiedu su Hariu Reksu buvo teisme patvirtinti testamento. 
Kodėl Pajamų tarnyba taip greitai sureagavo? Ir apskritai iš kur 
sužinojo apie Riubeno Etlio mirtį? 

Jis nutarė paskambinti rašte nurodytu telefonu. Įrašytas į mag- 
netofoną balsas pasveikino jį paskambinus į Vidaus pajamų tar- 
nybos padalinį Atlantoje, bet pranešė, kad jis turėsiąs paskambin- 
ti kitą kartą, kadangi šeštadieniais tarnyba nedirbanti. Persijungęs 
į telefonų informacijos liniją sužinojo, kad yra trys Martinai Gei- 
džai. Pirmas buvo išvykęs, bet žmona pasakė, kad Pajamų tarny- 
boje jis nedirba. Paskambinus antrajam, niekas neatsiliepė. Trečia- 
sis ponas Geidžas pietavo. 

— Ar jūs dirbate Vidaus pajamų tarnyboje? — paklausė Rėjus 
mandagiai prisistatęs teisės profesoriumi ir atsiprašęs už sutruk- 
dymą. 
— Taip. 

— Ekonominių nusikaltimų tyrimo skyriuje? 

— Taip, ten, jau keturiolika metų. 

Rėjus papasakojo apie raštą, paskui perskaitė jį. 
— Aš jo nerašiau, — tarė Geidžas. 

— Tai kas jį parašė? — nukirto Rėjus ir tuoj pat ėmė gailėtis. 

— Iš kur man žinoti? Ar galit atsiųsti jį faksu? 

Rėjus spoksojo į fakso aparatą, paskui greitai sumetęs, ką sa- 
kyti, tarė: 

— Žinoma, bet mano aparatas biure. Atsiųsiu pirmadienį. 

— Nuskenuoktt ir atsiųskit elektroniniu paštu, - pasiūlė Geidžas. 

— E-e, mano skeneris ką tik sugedo. Atsiųsiu jum pirmadienį 
faksu. 

— Gerai, bet kažkas iš jūsų šaiposi, bičiuli. Aš to rašto nerašiau. 

Rėjus norėjo greičiau atsikratyti tos pajamų tarnybos, bet Gei- 
džas tęsė: 

— Ir dar pasakysiu jums štai ką: VPT darbuotojo asmens tapa- 
tybės atskleidimas pažeidžia federalinį įstatymą ir yra griežtai bau- 
džiamas. Nenujaučiat, kas galėjo jį parašyti? 

— Net nenutuokiu. 

— Tikriausiai mano pavardę susirado tarnybos telefonų sąraše. 
Blogai, kad jį išplatinom. Vis dėl tų laisvos informacijos nesąmonių. 

— Galimas dalykas. 

— Kada patvirtintas testamentas? 

— Prieš tris dienas. 

— Tris dienas! Deklaracijai pildyti dar visi metai. 

- Žinau. 

— Kas paveldėta? 

— Nieko. Senas namas. 

— Matyt, tai tik kažkoks pusgalvis. Pirmadienį gavęs faksą, jums 
paskambinsiu. 

— Ačiū. 

Padėjęs telefoną ant kavos staliuko, Rėjus savęs paklausė, ir 
kodėl gi jis skambino tam pajamų tarnybos inspektoriui? 

Kad patikrintų raštą. 

Geidžas jo kopijos tikrai negaus, po kokio mėnesio primirš apie 
JI, o po metų jis visai išgaruos jam iš atminties. 

Tačiau tai buvo ne pats protingiausias žingsnis. 

Alkorn Vilidže Forestas apsiprato. Jam leidžiama skambinti du- 
kart per dieną, bet pokalbiai įrašinėjami, — paaiškino jis. 

— Kad neskambintume savo dyleriams. 

— Nejuokinga, - atsakė Rėjus. Blamvus Forestas kalbėjo tingiai, 
jo mintys buvo aiškios. 

— Ko tau į Virdžiniją? —- paklausė jis. 

— Gyvenu ten. 

— Maniau, kad važiuosi aplankyti draugų, senų bičiulių iš Tei- 
sės koledžo. 

— Greit grįšiu. Kaip maistas? 

— Kaip senelių namuose, želė triskart per dieną, bet kaskart ki- 
tos spalvos. Tikra šlykštynė. O lupa daugiau kaip tris šimtus per 
dieną. 

— Yra gražių mergyčių? 

— Viena, bet jai keturiolika, teisėjo duktė. Įsivaizduoji? Kasdien 
būna grupinio bambėjimo sueigos, kai kiekvienas staiga pratrūks- 
ta keikti tuos, kurie jį įtraukė. Išsipasakojam savo nelaimes. Vie- 
nas kitam padedam. Velniai rautų, žinau daugiau už psichologus. 
Aštuntą kartą gydausi, broli, įsivaizduoji? 

— Atrodo, ne paskutinį, — pastebėjo Rėjus. 

— Ačiū už pagalbą. Žinai, kas bjauriausia? 

— Kas? 

— Kai būnu švarus, jaučiuosi laimingiausias žmogus pasaulyje. 
Stiprus, protingas, galiu imtis bet kokio darbo. O kai valkiojuosi 
po gatves kaip tie šunkaros, krėsdamas nesąmones, pradedu savęs 
nekęsti. Nežinau, kodėl tą darau. 

— Puikiai laikaisi, Forestai. 

— Man čia patinka, tik ne maistas. 

— Gerai, aš tavimi didžiuojuosi. 

— Atvažiuosi manęs aplankyti? 

— Žinoma. Po poros dienų. 

Jis paskambino Hariui Reksui į biurą, nes žinojo, kad savait- 
galiais šis paprastai būdavo ten. Ketvirtą kartą vedęs, jis jau turė- 
jo pakankamai patirties, kad namuose neužsibūtų. 

— Ar prisimeni tą bylą pakrantėje, kurią Teisėjas nagrinėjo per- 
nai? — paklausė Rėjus. 

Hans Reksas kažką kramtė ir čepsėdamas į ragelį pasitikslino: 

— Pakrantėje? 

Pakrantės jis nemėgo, nes ten, kaip jis manė, vieni prasčiokai 
ir mafijozai. 

— Už tą bylą praėjusių metų sausį jam buvo sumokėta. 

— Pernai jis sirgo, - priminė Haris Reksas ir kažko atsigėrė. 

— Vėžys jam nustatytas pernai liepą. 

— Neprisimenu jokios bylos pakrantėje, - atsakė Haris Reksas 
ir vėl kažko atsikando. — Man tai atrodo keista. 

— Ir man. 

— Kodėl tu peržiūrinėji jo bylas? 

— Lyginu pagal jas išmokėtus atlyginimus. 

— O kam? 

— Nes esu testamento vykdytojas. 

— Atleisk. Kada atvažiuosi? 

— Po poros dienų. 

— A, tiesa, šiandien mačiau Klaudiją. Keletą mėnesių jos nesi- 
matė, o dabar iš pat ankstaus ryto pasistato naujutėlį „Kadilaką“ 
prie kavinės, kad visi matytų, paskui pusę dienos važinėjasi po 
miestą. Tai bent daikčiukas. 

Įsivaizduodamas, kaip Klaudija su pilnomis kišenėmis šimti- 
nių lekia pirkti automobilio, Rėjus nusišypsojo. Teisėjas juo di- 
džiuotųsi. 

Gulėdamas ant sofos retkarčiais snūduriavo. Atrodė, kad sie- 
nos traška garsiau, vamzdžiai gaudžia stipriau, vis kur nors kas 
nors sujuda. Visą naktį bute tvyrojo įsilaužimo nuojauta. 


27 skyrius 


Stengdamasis gyventi 
normalų gyvenimą, iš ryto Rėjus nubėgo savo mėgstamą ilgąją še- 
šių mylių distanciją išilgai pasažo, paskui Mein Strytu iki univer- 
siteto, aukštyn į Observatorijos kalvą ir tuo pačiu keliu atgal. Pa- 
pietavo su Merku populiariame „Bizu“ bistro už trijų kvartalų nuo 
savo namų, paskui lauko kavinėje išgėrė kavos. „Bonanzą“ Fogas 
buvo rezervavęs penkioliktos valandos mokymams, tačiau gavus 
paštą, viskas apvirto aukštyn kojomis. 

Jo adresas ant voko buvo užrašytas ranka, laiškas — be siuntė- 
jo adreso, su užvakarykščiu Šarlotsvilio pašto antspaudu. Net di- 
namitas ant stalo Rėjui neatrodytų toks įtartinas. Voke buvo tris 
kartus perlenktas popieriaus lapas, kurį išlankstęs Rėjus suakme- 
nėjo. Akimirką jis neįstengė nei galvoti, nei kvėpuoti, nei ką nors 
jausti, nei girdėti. 

Tai buvo spalvota skaitmeninė nuotrauka, padaryta Čeini sau- 
gykloje priešais keturioliktą B kamerą ir iš kompiuterio išspaus- 
dinta ant standartinio kopijavimo popieriaus lapo. Be žodžių, be 
įspėjimų, be grasinimų. Jų ir nereikėjo. 

Atgavus kvapą Rėjų išpylė prakaitas, o kai praėjo sustingimas, 
skrandį tarsi peiliu pervėrė skausmas. Apsvaigo galva ir jis užsimer- 
kė, o kai atsimerkė ir pažvelgė į nuotrauką, ji virpėjo jo rankose. 

Pirmiausia jis pagalvojo, kad namuose nėra nieko, be ko jis ne- 
galėtų apsieiti. Viską galima palikti. Vis dėlto jis susikrovė nedi- 
delį krepšį. 

Po trijų valandų Ronaoke sustojo pasipildyti degalų, o dar po 
trijų įsuko į pilną sunkvežimių stovėjimo aikštelę į rytus nuo Noks- 
vilio. Ilgai sėdėjo, slapstydamasis savo TT rodsteryje ir stebėda- 
mas atvažiuojančius, išvažiuojančius sunkvežimių vairuotojus bei 
kavinės lankytojus. Prie lango stovėjo stalas, kurio Rėjus laukė, 
ir kai tik jis atsilaisvino, užrakino „Audi“ ir įėjo į kavinę. Čia sė- 
dėdamas sergėjo savo automobilį, kuris prikimštas dolerių stovėjo 
už penkiasdešimties pėdų. 

Kavinėje tvyrojo riebalų tvaikas. Jis užsisakė karštą sumuštinį 
su mėsa ir ant servetėlės ėmė užsirašinėti veiksmų planą. 

Saugiausia būtų pinigus laikyti banke, už storų didelio užra- 
kinto seifo sienų, kur įrengtos sekimo kameros ir panašiai. Pini- 
gus jis galėtų išskirstyti daugelyje bankų miestuose tarp Šarlotsvilio 
1r Klentono ir šitaip sumėtyti pėdsakus. Į banką pinigus galėtų nu- 
nešti portfelyje. Tuomet jiems niekas nebegrėstų. 

"Tačiau jis paliktų daug pėdsakų: sutartis, asmens tapatybės nu- 
merį, namų adresą, telefonus, tektų kalbėtis su valdytojo pavaduo- 
toju, įtrauktų svetimus žmones, pakliūtų į vaizdo kameras, seifų 
registracijos sąrašus ir dar nežinia ką, nes anksčiau Rėjus banke 
nieko neslėpė. 

Jis pravažiavo keletą savitarnos saugyklų prie greitkelio. Pas- 
taruoju metu jų atsirasdavo visur, tik kažkodėl būtinai kuo arčiau 
pagrindinių kelių. Gal, sumokėjus grynais, kad būtų kuo mažiau 
dokumentų, viską palikti kurioje nors iš jų? Porai dienų jis galėtų 
apsistoti Podanktaune, čia pasiieškotų ugniai atsparių dėžių, sudėtų 
į jas pinigus ir, viską palikęs saugykloje, paslapčia išvažiuotų. Puiki 
mintis, persekiotojas to nesitikės. 

Bet juk kvaila palikti pinigus. 

Galima parvežti juos namo į „Klevų guotą“ ir paslėpti rūsyje. 
Haris Reksas įspėtų šerifą ir policiją saugotis miestelyje pasirodžiu- 
sių įtartinų pašaliečių. Jeigu jį kas nors sektų, tai Klentone nega- 

lėtų slapstytis, kitą rytą Del ir visa kavinė žinotų smulkmenas. Pa- 
kanka vienam nusikosėti, o kitą dieną kosti jau trys. 

Sunkvežimių vairuotojai plūdo bangomis, dauguma jų garsiai 
kalbėjosi, po ilgo kelio vienatvėje išsiilgę bendravimo su žmonė- 
mis. Visi atrodė panašūs — su džinsais ir smailianosiais batais. Pro 
šalį praėjo vienas su sportbačiais, patraukdamas Rėjaus dėmesį. 
Chaki, ne džinsai. Žmogus buvo vienas, atsisėdo prie baro. Veid- 
rodyje Rėjus matė jo veidą, kuris jam atrodė pažįstamas. Prie akių 
platus, smakras siauras, ilga plokščia nosis, šviesūs plaukai, apie 
trisdešimt penkerių metų amžiaus. Matęs jį kažkur Šarlotsvilyje, 
bet niekaip nejstengė prisiminti, kur. 

O gal jis ėmė įtarinėti kiekvieną? 

Bėk su lobiu tarsi žmogžudys su auka bagažinėje, tai visi vei- 
dai atrodys pažįstami ir įtartini. 

Atnešė sumuštinį, karštą, garuojantį, su keptomis bulvytėmis, 
bet apetitas buvo dingęs. Rėjus paėmė trečią servetėlę. Pirmosios 
dvi niekur nenuvedė. 

Jis beveik neturėjo iš ko rinktis. Jeigu nenori išleisti pinigų iš 
akių, tai turės važiuoti pernakt, sustodamas išgerti kavos, gal kur 
stabtelėdamas nusnūsti, ir ankstų rytą bus Klentone. Savo teritor- 
joje viskas atrodys aiškiau. 

Mintis paslėpti pinigus namo rūsyje buvo visai niekam tikusi. 
"Irumpas sujungimas, žaibas, vienas degtukas — ir po namo. Vis- 
kas supleškėtų. 

Žmogus prie baro Rėjumi visai nesidomėjo, ir kuo ilgiau Rė- 
jus jį stebėjo, tuo labiau įsitikino, kad klysta. Tai niekuo neišsi- 
skiriantis veidas, tokių kasdien pamatai daugybę ir tuoj pat pamirš- 
ti. Jis valgė šokoladinį pyragą ir gėrė kavą. Keista, juk vienuolik- 
ta vakaro. 


**x* 


Klentoną Rėjus privažiavo lygiai septintą ryto. Akys buvo pa- 
raudusios, atrodė išvargęs, nesiprausęs, būtų ilsėjęsis dvi dienas. 
Visą naktį stebėdamas iš paskos besiartinančias automobilių švie- 

sas ir plekšnodamas sau per veidą, kad neužmigtų, jis svajojo apie 
„Klevų guoto“ ramybę. Didžiuliai, tušti namai, 0 jis - vienas. Ga- 
lės miegoti, kur užsimanys: viršuje, apačioje, verandoje. Neskam- 
bės jokie telefonai, niekas jam netrukdys. 

Tačiau stogdengių planai buvo kitokie. Kai Rėjus atvažiavo, jie 
jau dirbo. Ant vejos priešais namą stovėjo jų sunkvežimiai, kopė- 
čios, visur mėtėsi įrankiai, užtverdami privažiavimą. Harį Reksą 
jis rado kavinėje valgantį virtus kiaušinius ir skaitantį vienu metu 
du laikraščius. 

— Ką čia veiki? — paklausė jis nepakeldamas akių. Dar nebuvo 
baigęs valgyti ir skaityti, taigi pamatęs Rėjų neapsidžiaugė. 

— Gal aš išalkau. 

— Atrodai siaubingai. 

— Ačiū. Ten negalėjau užmigti, tai atvažiavau čia. 

— Tavo nervai pakriko. 

— Pakriko. 

Pagaliau jis padėjo laikraštį ir pasmeigė aštriu padažu aplietą 
kiaušinį. 

— Važiavai visą naktį iš Šarlotsvilio? 

— Tik penkiolika valandų. 

Padavėja atnešė kavos. 

— Ar ilgai tie stogdengiai žada dirbti? 

— Jie jau ten? 

— O taip. Koks pustuzinis. Norėjau pailsėti porą dienelių. 

— Tai Atkinso vyrukai. Dirba greit, jeigu negeria ir nesimuša. 
Pernai vienas nukrito nuo kopėčių ir nusisuko sprandą. Išpešiau 
jam trisdešimt tūkstančių kompensaciją. 

— Tai kodėl juos samdai? 

— Pigūs, kaip ir tu, pone vykdytojau. Eik, pamiegok mano biure. 
"Trečiame aukšte turiu slėptuvę. 

— Lova yra? 

Haris Reksas apsižvalgė, tarsi aplink jį spiestųsi visi Klentono 
liežuvautojai. - Prisimeni Rozetą Rines? 

— Ne. 

— Ji buvo penktoji mano sekretorė ir trečioji žmona. Ten vis- 
kas ir prasidėjo. 

— Paklodės švarios? 

— Kokios paklodės? Nenori, neik. Ten labai ramu, tik grindys 
girgžda. Taip mus ir pagavo. 

— Atleisk, kad paklausiau. 

Rėjus gėrė kavą. Buvo alkanas, bet prisikimšti skrandžio ne- 
norėjo. Būtų užsisakęs dribsnių su nugriebtu pienu ir vaisiais, ko 
nors švelnaus, bet čia iš jo imtų tyčiotis. 

— Valgysi? — burbtelėjo Haris Reksas. 

— Ne. Mums reikia iš namo išnešti daiktus. Visas tas dėžes ir 
baldus. Gal žinai, kur? 

— Mums? 

— Gerai, gerai, man. 

— Bet ten tik šlamštas, — atsikando sviestainio su dešra, užsi- 
dėjo garstyčių. - Sudegink. 

— Negaliu, bent kol kas. 

— "Tai padaryk, kaip visi vykdytojai. Palaikyk porą metų ir ati- 
duok Gelbėjimo armijai, o ko nepaims, sudegink. 

— Galbūt. Ar čia yra kokia nors saugykla? 

— Argi tas pamišėlis Kantrelas ne tavo klasiokas? 

— Jie buvo du. 

— Ne, jie buvo trys. Vieną partrenkė „Greihaundas“ prie Tobi- 
tauno, — didelis gurkšnis kavos ir vėl kiaušiniai. 

— Kur saugykla, Hari Reksai? 

— Ko toks suirzęs? 

— Neišsimiegojęs. 

— Siūliau gi savo meilės lizdelį. 

— Ačiū, nereikia. Išmėginsiu laimę su stogdengiais. 

— Jų dėdė - Virgilis Kantrelas. Pirmajai jo žmonai padėjau ant- 
rąkart išsiskirti. Senąjį depą jis pavertė saugykla. 

— Kitos saugyklos mieste nėra? 

— Ne, Landis Stagsas vakarinėje dalyje pristatė mažų saugyk- 
lėlių, bet per potvynį jas užtvindo. Ten neičiau. 

— Kaip tas depas vadinasi? — paklausė Rėjus, pavargęs sėdėti 
kavinėje. 

— „Depas“, - vėl atsikando sviestainio. 

— Tas, kur prie geležinkelio? 

— Tas pats, - ėmė kratyti tabasko padažo butelį virš likusių 
kiaušinių krūvos. - Paprastai pas jį vietų būna, įtaisė net blokinę 
kamerą nuo gaisro. Bet į rūsį neik. 

Rėjus sutriko, nors suprato, kad nereikia kreipti dėmesio į užuo- 
miną. Žvilgtelėjęs į savo automobilį, pastatytą priešais Teismo rū- 
mus, pagaliau paklausė: 

— Kodėl? 

— Ten jis laiko savo vaiką. 

— Savo vaiką? 

— Aha, tas irgi pamišęs. Į Vitfildą jo nepriima, o mokėti už dur- 
nyną Virgilis negali, tai laiko užrakintą rūsyje. 

— Tu rimtai? 

— Aišku, po velnių, kad nejuokauju. Sakiau jam, kad įstatymai 
to nedraudžia. Vaikas ten turi viską — miegamąjį, vonią, televizo- 
rių. Daug pigiau negu durnyne. 

— Kuo jis vardu? — paklausė Rėjus. 

— Mažylis Virgilis. 

— Mažylis Virgilis? 

— Mažylis Virgilis. 

— Kiek Mažyliui Virgiliui metų? 

— Nežinau, gal keturiasdešimt penkeri, gal penkiasdešimt. 

Įėjęs į depą, Rėjus apsidžiaugė neradęs ten jokio Virglio. Stam- 
bi moteris darbo drabužiais paaiškino, kad ponas Kantrelas išėjęs 
su reikalais ir grįš tik po dviejų valandų. Rėjus pasiteiravo, ar yra 
laisvų saugojimo kamerų ir ji pasisiūlė jas parodyti. 

Kadaise pas juos iš Teksaso buvo atvažiavęs tolimas dėdė. Tuo- 
met motina Rėjų tiek gramdė ir šveitė, kad jis vos galo negavo. 
Labai nekantraudami jie nuvažiavo į depą pasitikti dėdės. Fores- 
tas buvo dar mažas, todėl jį paliko namuose su aukle. Rėjus gerai 
prisimena, kaip laukdami ant platformos jie išgirdo garvežio švil- 

puką, matė, kaip jis artėja, kaip visi laukia susijaudinę. Tuomet 
depe buvo pilna žmonių. Vėliau, kai Rėjus mokėsi mokykloje, de- 
pą uždarė ir jame ėmė rinktis visokie valkatos. Kai miestelis su- 
manė depą atnaujinti, jis buvo beveik visiškai sugriuvęs. 

Dabar jis-buvo suskirstytas atskiromis patalpomis, kuriose iki 
pat viršaus priversta visokio šlamšto. Visur buvo prikrauta medie- 
nos ir lentų, liudijančių apie nesibaigiantį remontą. Grindys buvo 
nuklotos pjuvenomis. Rėjus tuoj pat suprato, kad gaisro atveju 
„Klevų guotas“ būtų kur kas saugesnis. 

— Dar turime vietų rūsyje, - aiškino moteris. 

— Ačiū, nereikia. 

Jis išėjo į lauką, ketindamas išvažiuoti, ir pastebėjo Teiloro gat- 
ve prašvilpiantį naujutėlį „Kadilaką“, tviskantį ankstaus rytmečio 
saulėje. Prie vairo sėdėjo Klaudija tamsiais „Jackie O“ akiniais nuo 
saulės. 

Stovėdamas ankstaus ryto kaitroje ir žvelgdamas įkandin „Ka- 
dilako“, Rėjus jautėsi taip, tarsi ant jo griūtų visas Klentono mies- 
tas. Klaudija, Virgiliai, Haris Reksas su savo žmonomis ir sekre- 
torėmis, geriantys ir talžantys vienas kitą Atkinso stogdengiai. 

“Ar jie visi išprotėjo, ar tik aš? 

Sėdęs į mašiną išvažiavo iš depo, iš po ratų pažerdamas Žvirgž- 
do debesį. Miestelio pakraštyje kelias baigėsi. Šiaurėje buvo Fo- 
restas, pietuose — pakrantė. Aplankius brolį, gyvenimas nepaleng- 
vės, bet jis buvo pažadėjęs. 


25 skyrius 


Po dviejų dienų Rėjus 
nuvažiavo į Misisipės valstijos įlankos pakrantę. Ten turėjo drau- 
gų iš Tulano teisės koledžo, su kuriais norėjo susitikti ir pasivaikš- 
čioti po senąsias vietas, kur kadaise dažnai lankydavosi. Jis sva- 
jojo pavalgyti austrių prie dambos „Frenkyje ir Džonyje“, „Mas- 
pero“ suktinukų Dekaturo kvartale, Burbono gatvės „Šturmano ka- 
binoje“ atsigaivinti „„Diksio“ alumi, paskanauti „Cafė du Monde“ 
cikorijų kavos su spurgomis, aplankyti visas vietas, kurias mėgo 
prieš dvidešimtį metų. 

Tačiau Naujajame Orleane siautėjo nusikaltėliai, ir dailus ne- 
didukas sportinis jo automobilis galėjo tapti jų taikiniu. Tai apsi- 
džiaugtų vagis, atidaręs bagažinę! Nei vagys, nei valstijos parei- 
gūnai jam nepavojingi, nes jis griežtai laikėsi visų nustatytų rei- 
kalavimų. Rėjus buvo puikus vairuotojas, laikėsi visų taisyklių ir 
akylai sekė kas antrą automobilį. 

Devyniasdešimtajame greitkelyje eismas sulėtėjo, taigi jis visą 
valandą pamažu stūmėsi pirmyn per Long Byčą, Galfportą ir Bi- 
loksį, pro naujus pakrantės kazino, viešbučius ir restoranus. Į pa- 
krantę lošimai brovėsi taip pat sparčiai, kaip ir į dirbamus Tunikos 
laukus. Pravažiavęs Biloksio įlanką jis perkirto Džeksono apygar- 
dos ribą. Prie Pasagulos jis išvydo ryškų ženklą, siūlantį keleiviams 
prisikirsti lig soties tik už trylika dolerių ir devyniasdešimt devy- 

nis centus. Tai buvo paprasta užeiga, bet automobilių stovėjimo 
aikštelė buvo gerai apšviesta. Ją apžiūrėjęs suprato, kad gali atsi- 
sėsti prie lango ir sergėti savo automobilį. Tai jau tapo įpročiu. 
Išilgai įlankos buvo trys apygardos. Rytuose Džeksonas ribo- 
josi su Alabama, per vidurį - Harisonas, o Hankokas - vakaruose 
prie Luizianos. Vienas vietinis politikas gerai sutarė su Vašingto- 
nu ir Džeksono apygardos laivų statyklas apipylė lengvatomis. Ha- 
risono apygarda mokėjo sąskaitas ir statėsi mokyklas iš lošimų ver- 
slo. Tačiau 1999 metų sausį Teisėjas Etlis lankėsi menkiausiai iš- 
sivysčiusioje ir mažiausiai gyventojų turinčioje Hankoko apygar- 
doje, kurioje nagrinėjo bylą, apie kurią namuose niekas nežinojo. 
Pavakarieniavęs vėžių troškinio ir krevečių, apipiltų pikantiš- 
ku padažu su keliomis jame plūduriavusiomis žaliomis austrėmis, 
neskubėdamas pasuko atgal pro įlanką, per Biloksį ir Galfportą. 
Pas Kristiano miestelyje jis rado, ko ieškojo — naują, žemą motelį 
su durimis į gatvę. Aplinka atrodė saugi, automobilių stovėjimo 
aikštelė — pustuštė. Sumokėjęs šešiasdešimt dolerių grynais už vie- 
ną naktų, atbulas privažiavo automobilį kuo arčiau savo kambario 
durų. Apie ginklo nešiojimąsi jis dabar galvojo kitaip. Menkiau- 
sias įtartinas garsas naktį, ir su dabar jau užtaisytu Teisėjo pisto- 
letu jis bus lauke. Jeigu reikės, jis gali miegoti ir automobilyje. 


*** 


Hankoko apygarda buvo pavadinta Džono vardu, to, kurio ryš- 
kus parašas puikuojasi po Nepriklausomybės deklaracija. Apygar- 
dos teismo rūmai buvo pastatyti 1911 metais Bei Sent Luiso cen- 
tre. Kamilės uraganas 1969 metų rugpjūtį juos buvo beveik visiš- 
kai sugriovęs. Jis praūžė tiesiai per Pas Kristianą ir Bei Sent Lui- 
są, smarkiai apgadindamas visus pastatus. Žuvo daugiau kaip šim- 
tas žmonių, daugelis dingo be žinios. 

Stovėdamas ant Teismo rūmų vejos Rėjus skaitė, kas buvo pa- 
rašyta lentoje apie jų istoriją, vis atsigręždamas į savo mažąjį „Au- 
di“. Teismo bylų medžiaga paprastai būna prieinama, tačiau Rė- 
jus vis tiek nervinosi. Klentone klerkai saugojo dokumentus ir ne 

visiems leisdavo juos skaityti. Jis nežinojo, ko jam ieškoti ir nuo 
ko pradėti. Tačiau labiausiai nerimavo dėl to, ką gali čia atrasti. 

Užsukęs į kanceliariją, pamatė simpatingą merginą su pieštu- 
ku plaukuose. 

— Kuo galėčiau jums padėti? — tęsdama žodžius paklausė ji. 

Rankose jis laikė bloknotą, tarsi tai turėtų jį apibūdinti ir at- 
verti visas reikiamas duns. 

— Ar jūs saugote teismo išnagrinėtų bylų medžiagą? — paklau- 
sė jis pabrėždamas žodį „jūs“. 

Ji susiraukė ir pažvelgė taip, tarsi jis būtų padaręs nusikalti- 
mą. 

— Turime teismo sesijų protokolus, - lėtai paaiškino ji, matyt, 
pagalvojusi, kad jis neišmanėlis. — Turime ir pačias bylas. 

Rėjus užsirašinėjo. 

— Be to, - patylėjusi tęsė ji, - yra iššifruotos teismo reporterių 
stenogramos, bet jų čia nelaikome. 

— Ar galėtumėt man parodyti protokolus? — paklausė jis grieb- 
damasis pirmo jos paminėto dalyko. 

— Žinoma. Kurio laikotarpio? 

— Praėjusių metų sausio. 

Ji žengė porą žingsnių į dešinę ir spustelėjo keletą klaviatūros 
mygtukų. Rėjus apžvelgė didelę patalpą, kurioje prie stalų sėdėjo 
kelios moterys, vienos spausdino, kitos tvarkė dokumentus, o dar 
kitos kalbėjo telefonais. Kai paskutinį kartą jis buvo užėjęs į Klen- 
tono apylinkės teismo kanceliariją, ten stovėjo tik vienas kompiu- 
teris. Hankoko apygarda buvo pažengusi dešimčia metų į priekį. 

Kampe du advokatai iš kartoninių puodelių gurkšnojo kavą ir 
tyliai aptarinėjo kažkokius svarbius reikalus. Prieš juos gulėjo dvie- 
jų šimtų metų senumo nuosavybės aktų knyga. Abiejų nosys bu- 
vo pabalnotos akiniais, batų galai nutrinti, kaklaraiščiai parišti di- 
deliu mazgu. Jie tvarkė vieną iš tų nuobodžių klausimų, kuriuos 
tenka spręsti daugybei mažų miestelių advokatų: už šimtą dolerių 
tikrino žemės nuosavybės teisę. Vienas, pastebėjęs Rėjų, įtariai 
dėbtelėjo į jį. 

"Toks būčiau ir aš, - pagalvojo Rėjus. 

Mergina pritūpė ir ištraukė storą aplanką su duomenimis, iš- 
spausdintais iš kompiuterio. Pervertė puslapius, ir, suradusi reikia- 
mą, padėjo ant stalo. 

— Štai, — tarė ji, - 1999, sausis, dviejų savaičių sesija. Štai re- 
jestras per kelis puslapius. Šitame stulpelyje — galutinis sprendi- 
mas. Dauguma bylų, kaip pamatysit, atidėtos kovo sesijai. 

Rėjus žiūrėjo ir klausėsi. 

— Ieškot kokios nors bylos? — paklausė ji. 

— Gal pamenat bylą, kurią svarstė teisėjas Etlis iš Fordo apy- 
gardos? Atrodo, jis buvo pakviestas specialiuoju teismo pirminin- 
ku, - atsainiai pasiteiravo jis. 

Ji dėbtelėjo taip, tarsi jis prašytų parodyti jos pačios skyrybų 
bylą. 

— Jūs žurnalistas? — paklausė ji ir Rėjus vos neatšoko. 

— Ar aš panašus į žurnalistą? — nustebęs šūktelėjo Rėjus, dvi 
darbuotojos net liovėsi dirbusios ir susiraukusios žvilgtelėjo į jį. 

Ji šyptelėjo. 

— Ne, bet ta byla buvo gana didelė. Štai ji. 

Rejestre ji buvo pavadinta „Gibsonas prieš Majerį-Braką“. Rė- 
jus pritariamai linktelėjo, tarsi būtų radęs kaip tik tai, ko čia atėjo. 

— O kur galima būtų tą bylą rasti? — paklausė jis. 

— Ji didelė, - paaiškino ji. 

Jis nusekė jai iš paskos į kambarį, kuriame buvo pilną juodų 
spintų su tūkstančiais bylų. Ji tiksliai žinojo, kur eiti. 

— Pasirašykit, - padavė jam knygą, - tik pavardę ir datą, kitką 
įrašysiu pati. 

— Kokia tai buvo byla? - rašydamas paklausė jis. 

— Neteisėtas gyvybės atėmimas, — paaiškino ištraukdama stal- 
čių, — štai, viskas yra čia, - perbraukė pirštais nuo vieno galo iki 
kito. - Teisminės kalbos iki čia, toliau — aplinkybių išaiškinimas, 
O nuo čia - posėdžių stenogramos. Galit dirbti prie ano stalo, bet 
iš čia išsinešti negalima. Teisėjo įsakymas. 

— Kurio teisėjo? 

— Teisėjo Etlio. 

— Jis mirė. 

— Nedidelė netektis, - pasakė nueidama. 

Rėjui net kvapą užgniaužė, praėjo pora akimirkų, kol jis atsi- 
tokėjo. Byla buvo keturių pėdų storio, bet nesvarbu. Prieš akis visa 
vasara. 


* + * 


Kletas Gibsonas mirė 1997 metais sulaukęs šešiasdešimt vie- 
nerių. Mirties priežastis — inkstų nepakankamumas. Ligos priežas- 
tis - „Ryaksas“, kurį, kaip teigiama ieškinyje ir kaip patvirtino spe- 
Cialusis teismo pirmininkas gerbiamas teisėjas Riubenas V. Etlis, 
pagamino „Majenis-Brakas“. 

Ponas Gibsonas tuos vaistus vartojo aštuonerius metus, kad jam 
sumažėtų cholesterino. Juos skyrė jo gydytojas, o pardavė jo vais- 
tininkas, kuriems našlė ir vaikai taip pat iškėlė ieškinį. Pavartojus 
vaistus penkerius metus, jis ėmė skystis inkstais. Jį gydė įvairūs 
gydytojai. Tuomet „Ryaksas“ buvo palyginti nauji vaistai ir paša- 
linio jų poveikio dar nebuvo pastebėta. Kai Gibsono inkstai visai 
atsisakė, jis kažkur susipažino su ponu atornėjumi Peitonu Fren- 
ču, bet netrukus mirė. 

Peitonas Frenčas dirbo „Frenče 6 Frenče“ Biloksyje. Ant firmos 
blanko buvo išvardyti dar šeši advokatai. Be gamintojo, gydytojo ir 
vaistininko, atsakovu buvo vaistinės pardavėjas ir antrinė kompanija 
Naujajame Orleane. Visi atsakovai buvo susiję su stambiomis firmo- 
mis ir net stambiomis Niujorko kompanijomis. Bylos eiga buvo gin- 
čytina, sudėtinga, retkarčiais net nuožmi, bet ponas Peitonas Fren- 
čas stojo į įspūdingą kovą su svetimšaliais milžinais. 

„Majeris-Brakas“ buvo Švedijos farmacijos pramonės gigantas, 
privati, plėtojanti verslą šešiasdešimtyje šalių kompanija, kaip tei- 
giama jos atstovo iš Amerikos parodymuose. 1989 metais jos pel- 
nas siekė šešis šimtus trisdešimt penkis milijonus dolerių, į vals- 
tybės biudžetą ji sumokėjo daugiau kaip devynis milijardus dole- 
rių. Vien parodymų skaitymas užtruko valandą. 

Kažkodėl ieškinį dėl neteisėtai atimtos gyvybės Peitonas Fren- 
čas nutarė įteikti Apylinkės - teisingumo - teismui, o ne Apygar- 
dos teismui, kur bylą nagrinėja prisiekusieji. Pagal statutą prisie- 
kusieji Apylinkės teisme nagrinėja tik protestuojamus testamentus. 
Dirbant pas Tėisėją, Rėjui teko dalyvauti keliose tokiose nuobo- 
džiose bylose. 

Apylinkės teismo jurisdikcijai byla galėjo priklausyti dėl dvie- 
jų priežasčių. Pirma, Gibsonas buvo miręs, taigi jo palikimą turė- 
jo spręsti Apylinkės teismas. Antra, vienam iš jo vaikų dar nebu- 
vo aštuoniolikos. Nepilnamečių teisiniai reikalai taip pat priklau- 
sė Apylinkės teismui. 

Gibsonas turėjo dar tris vaikus, bet jie buvo pilnamečiai. Ieš- 
kinį buvo galima įteikti ir Apygardos, ir Apylinkės teismui — vie- 
na iš Misisipės įstatymų kodekso išdaigų. Kartą Rėjus prašė Tei- 
sėjo, kad jis šią paslaptį jam išaiškintų, bet gavo trumpą atsaky- 
mą: mūsų teismų sistema yra geriausia visose Valstijose. Taip manė 
visi seni teismo pirmininkai. 

Kitų valstijų advokatams taip pat būdavo leidžiama rinktis. Šis 
žaidimas buvo žaidžiamas visoje šalyje, tačiau kai našlė iš Misi- 
sipės provincijos milžiniškai Švedijos kompanijai, sukūrusiai Urug- 
vajuje gaminamus vaistus, iškėlė ieškinį Hankoko apygardos Apy- 
linkės teisme, buvo iškelta raudona vėliava. Tokia byla turėjo bū- 
ti nagrinėjama Federaliniame teisme, todėl „Majeris-Brakas“ su vi- 
sa advokatų falanga mėgino bylą perduoti jam. "Ieisėjas Etlis lai- 
kėsi tvirtai, federalinis teisėjas — taip pat. Kadangi buvo du vieti- 
niai atsakovai, perduoti bylą Federaliniam teismui atsisakyta. 

Bylai vadovavo Riubenas Etlis, ir prasidėjus bylos nagrinėji- 
mui, jo kantrybė gynybos advokatų atžvilgiu jau buvo išsekusi. Kai 
kurie tėvo potvarkiai vertė Rėjų šypsotis. Jie buvo glausti, Žiau- 
rūs, taiklūs ir skirti atsakovų advokatų ordoms gerokai paspirginti 
ant laužo. Pirmininkaujant Teisėjui Etliui, griebtis šiuolaikinių pa- 
greitinto bylų nagrinėjimo taisyklių nereikėdavo. 

"Tapo akivaizdu, kad „Ryaksas“ yra blogas preparatas. Peitonas 
Frenčas surado du ekspertus, kurie visiškai jį sudirbo ir atsakovų 

ekspertus privertė užsičiaupti. ,Ryaksas“ smarkiai mažino choles- 
terino kiekį. Jis buvo paskubomis patvirtintas, išmestas į rinką ir 
labai išpopuliarėjo. Jis sugadino dešimtis tūkstančių inkstų, taigi 
Peitonas Frenčas paguldė „Majerį-Braką“ ant menčių. 

Bylos nagrinėjimas tęsėsi aštuonias dienas. Nepaisant gynybos 
prieštaravimų, kiekvieną rytą teismo posėdžiai prasidėdavo lygiai 
penkiolika minučių po aštuonių, o užtrukdavo dažniausiai iki aš- 
tuonių vakaro. Tai vėl sukeldavo prieštaravimų, tačiau Teisėjas ne- 
kreipė į juos dėmesio. Rėjui tai buvo pažįstama. Teisėjas buvo 
griežtas, o kai nereikėdavo šokinėti aplink prisiekusiuosius, jis bū- 
davo Žiaurus. 

Galutinis jo sprendimas pasirašytas praėjus dviem dienoms po 
paskutinio liudytojo parodymų. Stulbinantis teisingumo greitumas. 
Matyt, likęs Bei Sent Luise, keturių puslapių apimties teismo nuo- 
sprendį teismo reporterei diktavo pats. Tai Rėjaus taip pat nenu- 
stebino. Atidėliojimo svarbiose bylose Teisėjas negalėjo pakęsti. 

Be to, Teisėjas rėmėsi savo užrašais. Per aštuonias dienas jis, 
matyt, prirašė trisdešimt bloknotų. Jo nuosprendis buvo toks de- 
talus, kad galėjo padaryti įspūdį kiekvienam ekspertui. 

Kleto Gibsono artimiesiems turėjo būti sumokėta 1,1 milijono 
dolerių kompensacija — tiek, remiantis ekonomisto apskaičiavimais, 
buvo vertas jo gyvenimas. O „Majeriui-Brakui“ už blogų vaistų 
platinimą Teisėjas skyrė dešimties milijonų dolerių žalos atlygini- 
mo baudą. Jis piktai kaltino korporaciją beatodairiškumu ir godu- 
mu, buvo akivaizdu, kad „Majerio-Brako“ veikla Teisėjui Etliui ke- 
lia didelį nerimą. 

Tačiau Rėjus niekuomet nebuvo girdėjęs, kad jo tėvas kam nors 
skirtų žalos atlyginimo baudą. 

Po teismo, kaip įprasta, pasipylė prašymai, kuriuos "Teisėjas vie- 
nu sakiniu atmesdavo. „Majeris-Brakas“ siekė, kad bauda už ža- 
los atlyginimą būtų panaikinta, o Peitonas Frenčas norėjo, kad ji 
būtų dar padidinta, bet abi šalys gavo raštiškos pylos. 

Keista, tačiau apeliacinio skundo nebuvo. Rėjus vis dar jo ti- 
kėjosi. Du kartus pervertė po teismo rašytų dokumentų skyrių, pas- 

kui dar kartą peržiūrėjo visus buvusius stalčiuje, bet nieko nera- 
do. Galimas dalykas, kad byloje buvo susitarta. Jis pasižymėjo, kad 
reikės tą išsiaiškinti. 

Buvo iškilęs bjaurus kivirčas dėl honoraro. Peitonas Frenčas tu- 
rėjo Gibsono artimųjų pasirašytą sutartį, pagal kurią jam priklau- 
sė penkiasdešimt procentų priteistų pinigų. Kaip visuomet, Teisė- 
jas manė, jog tai yra per daug. Apylinkės teisme honorarų dydį 
savo nuožiūra nustatydavo Teisėjas. Riba buvo trisdešimt trys pro- 
centai. Paprasta aritmetika, bet ponas Frenčas siekė žūtbūt gauti 
sąžiningai uždirbtus pinigus. Jo Kilnybė nenusileido. 

Gibsono byloje Teisėjas Etlis buvo nepakartojamas. Rėjus juo 
didžiavosi ir buvo sujaudintas. Juk prieš pusantrų metų, kai ji bu- 
vo nagrinėjama, teisėjas sirgo diabetu, širdies infarktu ir tikriau- 
siai vėžiu, nors jį surado tik po pusės metų. 

"Tuo senu kovotoju jis Žavėjosi. 

Visos darbuotojos, išskyrus vieną merginą, kuri sėdėjo prie savo 
stalo ir, valgydama arbūzą, kažką dirbo, buvo išėjusios pietų. Rė- 
jus išėjo ieškoti bibliotekos. 

Iš Biloksio užkandinės 
jis patikrino balso paštą Šarlotsvilyje. Buvo trys žinutės. Skambi- 
no Keili, sakė norinti su juo pavakarieniauti. Ši korta jam nebe- 
reikalinga. Fogas Niutonas pranešė, kad „Bonanza“ kitą savaitę bus 
laisvas ir jiedu galės skristi. Trečias skambutis buvo Martino Gei- 
džo iš Atlantos VPT Jis sakė vis dar laukiantis to fiktyvaus rašto 
fakso kopijos. Lauk toliau, pagalvojo Rėjus. 

Už greitkelio, priešais paplūdimį, prie šviesiai oranžinio plas- 
tikinio stalo jis valgė mišrainę. Neprisiminė, kada paskutinį kartą 
sėdėjo vienas greitai paruošiamo maisto užkandinėje, o dabar jis 
užėjo čia tik todėl, kad valgydamas galėtų sergėti savo automobi- 
lį. Be to, čia buvo pilna mamų su vaikais, todėl jis jautėsi sau- 
gus. Baigęs valgyti, paskambino Fogui. 

Biloksio viešoji biblioteka buvo Lamezo gatvėje. Jis susirado 
ją pagal miesto planą, kurį nusipirko plataus vartojimo reikmenų 
parduotuvėje, ir automobilį pasistatė priešais pagrindinį įėjimą. 
Kaip jau buvo įpratęs, prieš įeidamas apžiūrėjo ir jį, ir kiekvieną 
smulkmeną aplink jį. 

Kompiuteriai buvo pirmame aukšte, stiklu atitvertoje patalpo- 
je, bet, jo nusivylimui, be langų į gatvę. Pagrindinis pakrantės laik- 
raštis buvo Sun Herald, o per žinių tarnybą senus jo numerius bu- 
vo galima surasti iki 1994 metų. Jis susirado 1999 metų sausio 

24 dienos numerį, išėjusį kitą dieną po to, kai Teisėjas Etlis toje 
byloje perskaitė savo nuosprendį. Jam nebuvo staigmena pirma- 
me puslapyje rasti straipsnį apie Bei Sent Luise pasibaigusio teis- 
mo sprendimą dėl vienuolikos milijonų šimto tūkstančių kompen- 
sacijos. Dar mažiau jį nustebino tai, kad ponas Peitonas Frenčas 
turėjo daug ką pasakyti. Teisėjas Etlis nieko nekomentavo. Gyny- 
bos advokatai pareiškė esą apstulbinti ir žadėjo įteikti apeliaciją. 

Buvo išspausdinta Peitono Frenčo nuotrauka. Tai buvo į ket- 
virtą dešimtį įkopęs vyriškis apskritu veidu ir banguotais žilstelė- 
jusiais plaukais. Skaitant straipsnį paaiškėjo, kad į laikraštį paskam- 
bino jis ir noriai papasakojo sensacingų naujienų. Teismas buvęs 
„varginantis ir sunkus“. Atsakovai buvę „beatodairiškai godūs“. 
Teismo sprendimas — „drąsus ir teisingas“. Visos apeliacijos būtų 
„tik dar vienas mėginimas atidėti teisingumą“. 

Jis gyrėsi laimėjęs daugelį bylų, tačiau šįkart nuosprendis bu- 
vęs griežčiausias. Paklaustas apie pastaruoju metu dažnėjančius di- 
delių atlygių atvejus, jis sumenkino visus teiginius, kad nuospren- 
dis buvęs per griežtas. „Prieš dvejus metus Hidso apygardos pri- 
siekusieji priteisė išmokėti penkis šimtus milijonų dolerių“ — aiš- 
kino jis. Daug kur valstijoje prisiekusieji nubaudžia korporacijas 
tai dešimčia, tai dvidešimčia milijonų. Jis pareiškė, kad „ši bauda 
yra visapusiškai teisėta“. 

Jo specialybė, pasakojo jis, yra farmacininkų atsakomybė. Jis 
turįs jau keturis šimtus „„Ryakso“ bylų, ir jų daugėja kasdien. 

Sun Herald tinklapyje Rėjus pasinaudojo žodžio „Ryaksas“ pa- 
ieška. Praėjus penkioms dienoms po to straipsnio, sausio dvidešimt 
devintos dienos laikraštyje rado ryškią antraštę per visą puslapį, ku- 
ri prasidėjo grėsmingu klausimu: Ar tu vartojai „Ryaksą“? Po ja 
buvo dvi skiltys baisių įspėjimų apie šių vaistų keliamą pavojų, 
paskui papasakota apie prityrusio advokato, gerai nusimanančio 
apie „Ryaksą“ ir kitus pavojingus vaistus“, Peitono Frenčo perga- 
lę. Aukų sveikatos patikrinimas vyks Galfporto viešbutyje dešimt 
dienų, juos testuos kvalifikuoti medicinos ekspertai. Responden- 
tams sveikatos patikrinimas nekainuos. Apie jokias kitas sąlygas 

neužsiminta. Ryškiomis raidėmis apačioje atspausdinta, kad už 
skelbimą sumokėjusi „Frenčo ė< Frenčo“ firma, žemiau - jos ad- 
resas, telefono numeriai Galfporte, Biloksyje ir Pasaguloje. 

Žodžio paieška surado kitą beveik tokį pat pranešimą, išspaus- 
dintą 1999 metų kovo 1 dieną. Nuo pirmojo jis skyrėsi tik tuo, 
kad buvo nurodytas kitas laikas ir vieta. Dar vienas skelbimas buvo 
išspausdintas sekmadieniniame Sun Herald numeryje 1999 metų 
gegužės 2 dieną. 

Panaršęs po tinklapius dar apie valandą, tokių pat skelbimų Rė- 
jus aptiko Džeksono laikraštyje Clarion-Ledger, Naujojo Orleano 
Times-Picayune, Memfio Hattiesburg American, Mobile Register, 
Commercial Appeal ir Batonružo The Advocate. „Ryaksą“ ir „Ma- 
jerį-Braką“ Peitonas Frenčas puolė visais frontais. 

Įsitikinus, kad šie skelbimai galėjo būti išspausdinti visų pen- 
kiasdešimties valstijų laikraščiuose, Rėjui visa tai nusibodo. Jis pa- 
mėgino internete paieškoti duomenų apie poną Frenčą ir pateko į 
labai įspūdingą firmos tinklapį. 

Firma turėjo keturiolika advokatų, biurus šešiuose miestuose ir 
vis dar plėtėsi. Visą puslapį užimanti Peitono Frenčo biografija 
silpnesnių nervų žmogų būtų privertusi pasijusti nesmagiai. Tėvas, 
Frenčas vyresnysis, kuriam galėjo būti apie aštuoniasdešimt, turė- 
jo vyresniojo statusą, tik nežinia, ką tai reiškė. 

Firma daugiausiai atstovavo nuo vaistų ir gydytojų nukentėju- 
siems žmonėms. Jos išsiderėta suma septyniuose tūkstančiuose 
dviejuose šimtuose „Ryakso“ bylų - devyni šimtai milijonų dole- 
rių. Dabar ji smaugė „Shyne Medical“ — plačiai vartojamo ir be- 
gėdiškai pelningo kraujospūdį mažinančio preparato „Minitrino“ 
gamintojus. Šį preparatą Federacijos vaistų asociacija buvo uždrau- 
dusi dėl pašalinio poveikio. Firma turėjo beveik du tūkstančius 
„Minitrino“ klientų, ir kas savaitę jų vis daugėjo. 

Per Peitoną Frenčą prisiekusieji Naujajame Orleane nuplėšė aš- 
tuonis milijonus dolerių iš „Clark Pharmaceuticals“. Ten buvo ka- 
riaujama prieš antidepresantą „Kobril“, kurį galima buvo susieti 
su klausos praradimu. Pirmoji keturių šimtų „Kobrilo“ bylų parti- 

ja baigėsi susitarimu, atsakovui kainavusiu penkiasdešimt du mi- 
lijonus dolerių. 

Apie kitus firmos darbuotojus beveik nieko nepasakyta. Susi- 
darė įspūdis, kad dirba tik vienas advokatas, o visi kiti plūkiasi, 
klientų ieškodami gatvėse. Vienas puslapis buvo skirtas pono Fren- 
čo kalboms, kitame — išsamus bylų nagrinėjimo kalendorius, dvie- 
juose puslapiuose nurodyta sveikatos patikrinimo programa, ap- 
imanti ne mažiau kaip aštuonis preparatus, įskaitant ir „Džiūsną 
Beną“, apie kurį jam pasakojo Forestas. 

Kad geriau aptarnautų klientus, Frenčo firma nusipirko „Gulf- 
stream IV“, kurio didelė spalvota nuotrauka puikavosi per visą pus- 
lapį, greta, žinoma, pats Peitonas Frenčas tamsiu brangiu kostiu- 
mu ir nuožmia šypsena, pasirengęs šokti į lėktuvą ir skristi, kad 
apgintų teisingumą. Rėjus žinojo, kad toks lėktuvas gali kainuoti 
apie tris milijonus, o kur dar dviejų pilotų ir aptarnavimo išlaidos? 

Peitono Frenčo begėdiškumas buvo beribis. 

Lėktuvas buvo paskutinis lašas, ir Rėjus išėjo iš bibliotekos. 
Atsirėmęs į automobilį jis surinko „Frenčo £ Frenčo“ firmos nu- 
merį. Pro įrašytą meniu - klientas, advokatas, teisėjas, kita, infor- 
macija dėl sveikatos tikrinimo, paraadvokatai, pirmosios keturios 
jūsų advokato pavardės raidės - prasibrovė iki vienos iš trijų po- 
no Frenčo sekretorių, ši perjungė į antrosios liniją, o antroji - į 
trečiosios, kuri buvo atsakinga už jo darbotvarkę. 

Visiškai išsekęs Rėjus pasakė: 

— Norėčiau susitikti su ponu Frenču. 

— Jis išvykęs, — neįtikėtinai mandagiai atsakė sekretorė. 

Žinoma, kad išvykęs. 

— Gerai, klausykit, — griežtu tonu tarė Rėjus, — daugiau nekar- 
tosiu. Mano pavardė Rėjus Etlis. Mano tėvas buvo Riubenas Et- 
lis. Aš Biloksyje ir noriu pasikalbėti su Peitonu Frenču. 

Jis pasakė jai savo mobilaus telefono numerį ir nuvažiavo į 
„Akropolį“ — panašų į Las Vegas graikiško stiliaus kazino, kuris 
buvo įrengtas prastai, bet niekam tai nerūpėjo. Automobilių aikš- 
telė buvo pilna, budėjo sargybiniai, tik nežinia, ar saugojo auto- 

mobilius. Susiradęs barą, iš kurio matėsi lošimų salė, užsisakė mi- 
neralinio vandens. Supypsėjo telefonas. 

— Poną Rėjų Etlį, - išgirdo balsą. 

— Aš klausau, - atsakė Rėjus, prispausdamas telefoną prie au- 
sies. 

— Kalba Peitonas Frenčas. Malonu, kad paskambinot. Atleis- 
kit, bet aš išvykęs. 

- Žinau, kad turit daug darbo. 

— Taip, tikrai. Jūs pakrantėje? 

— Dabar sėdžiu „Akropolyje“, nuostabi vietelė. 

— Grįžtu iš Neiplso, buvau ieškovų tarybos susitikime su gar- 
siais advokatais iš Floridos. 

Prasideda, - pagalvojo Rėjus. 

— Labai apgailestauju dėl tėvo mirties, — tarė Frenčas, ragelyje 
truputį traškėjo. Tikriausiai dabar jis keturiasdešimties tūkstančių 
pėdų aukštyje. Skrenda namo. 

— Ačiū, —- padėkojo Rėjus. 

— Buvau laidotuvėse, mačiau jus, bet neturėjau progos pasikal- 
bėti. Teisėjas buvo mielas žmogus. 

— Ačiū, — pakartojo Rėjus. 

— Kaip laikosi Forestas? 

— Iš kur Žinot apie Forestą? 

— Žinau beveik viską, Rėjau. Labai kruopščiai ruošiuosi bylos 
nagrinėjimui. Mes renkam visą informaciją. Todėl ir laimime. Ar 
jis nebegeria? 

— Kiek Žinau, ne, - atsakė Rėjus susierzinęs, kad apie asmeni- 
nius reikalus jis kalba lyg apie orą. Iš tinklapio jis žinojo, kad šis 
žmogus nera labai subtilus. 

— Gerai, klausykit, grįžtu rytoj. Plaukiu jachta, greičiau nepa- 
spausi. Gal galėtume rytoj papietauti arba pavakarieniauti? 

Tinklapyje jokios jachtos nebuvo, pone Frenčai. Gal nepaste- 
bėjau. Rėjui būtų užtekę ir valandos prie puodelio kavos, bet jis 
juk svečias. 

— Kaip jums patogiau. 

— Nutarsim vėliau, jeigu jūs nieko prieš. Įlankoje vėjas keičia 
kryptį, nežinau, kada grįšiu. Aš paprašysiu, kad mano mergaitė ry- 
toj jums paskambintų. 

— Gerai. 

— Norėsit pasikalbėti apie Gibsono bylą? 

— Taip, nebent būtų dar apie ką nors pasikalbėti. 

— Ne, viskas prasidėjo nuo Gibsono. 


*** 

Sėdėdamas kazino viešbučio kambaryje ir viena akimi sekda- 
mas be garso per televizorių rodomas beisbolo rungtynes, Rėjus 
mėgino skaityti ir laukė, kol nusileis saulė. Jam norėjosi miego, 
bet norėjo palaukti, kol sutems. Forestui prisiskambino tik iš an- 
tro karto ir dabar kalbėjosi su juo apie gydyklos malonumus, bet 
jų pokalbį nutraukė mobilaus telefono pypsėjimas. 

— Paskambinsiu vėliau, - tarė Rėjus ir padėjo ragelį. 

Vėl kažkas brovėsi į jo butą. Vyksta įsilaužimas, ragelyje pa- 
sigirdo signalizacijos kompanijos roboto balsas. Jam nutilus, Rė- 
jus pravėrė duris ir ilgai Žiūrėjo į mažiau kaip už dvidešimties pėdų 
stovintį savo automobilį. Jis laukė su telefonu rankoje. 

Signalizacijos kompanija įspėjo ir Korį Kroufordą, kuris po 
penkiolikos minučių jam pranešė tą patį. Laužtuvu išplėštos lau- 
kujės ir buto durys, apverstas stalas, dega šviesos, visi buitiniai 
prietaisai vietoje. Tas pats policininkas rašo tokį pat raportą. 

— Ten nieko vertingo nėra, — tarė Rėjus. 

— Tai ko jie vis braunasi? — paklausė Koris. 

— Nežinau. 

Kroufordas skambinęs šeimininkui. Šis žadėjęs iškviesti stalių, 
kad sutvarkytų duris. Išėjus policininkui, Koris iš buto vėl paskam- 
bino Rėjui: 

— Tai ne sutapimas. 

— Kodėl? — paklausė Rėjus. 

— Niekas nepavogta. Tai tik bauginimas. Kas čia vyksta? 

— Nežinau. 

— Man atrodo, kad žinot. 

— Prisiekiu. 

— Man atrodo, kad jūs kažką nutylit. 

Čia tu teisus, pagalvojo Rėjus, bet laikėsi savo: 

— Tai atsitiktinumas, Kori, nurimkit. Gal siautėja kokie nors rau- 
donplaukiai, spygliais apsismaigstę vaikigaliai. Reikia dozės, tai ir 
ieško, kur galėtų gauti „žalių“. 

— Aš pažįstu šitą rajoną. Tokių čia nėra. 

— Žinodamas apie signalizaciją, profas negrįžtų. Tai buvo kaž- 
kas kitas. 

— Nesutinku. 

Kiekvienas laikėsi savo nuomonės, bet abu žinojo tiesą. 

Jis važiavo per tamsą dvi valandas, neįstengdamas net mirkte- 
lėti. Apie vienuoliktą jis vėl atsidūrė „Akropolyje“ ir iki antros va- 
landos nakties žaidė ruletę ir gėrė prastą vyną. 

Užsisakė kambarį su vaizdu ne į paplūdimį, bet į automobilių 
stovėjimo aikštelę ir pro trečio aukšto langą sergėjo savo automo- 
bilį, kol užmigo. 

Jis miegojo, kol kam- 
barių tvarkytojoms nusibodo laukti. Patikrinimas būdavo vidurdie- 
nį, be jokių išimčių, ir kai vienuoliktą keturiasdešimt kambarinė 
pabeldė į duris, jis kažką riktelėjo ir šoko į dušą. 

Automobilis atrodė nepaliestas, jokių įsilaužimo žymių, jokių 
įbrėžimų ant bagažinės. Ją atrakinęs greitai žvilgtelėjo vidun: trys 
pinigų prikimšti polietileniniai maišai. Viskas buvo gerai, kol at- 
sisėdęs prie vairo jis pastebėjo už priekinio stiklo užkištą voką. 
Sustingęs spoksojo į jį, atrodė, kad vokas iš už trisdešimties colių 
taip pat spokso į jį. Paprastas, baltas, standartinio formato, jokių 
ženklų, bent jau toje pusėje, kuri lietėsi prie stiklo. 

Kad ir kas tai būtų, nieko gero nelauk. Tai ne picos išvežioto- 
jo arba kokio nors juokdario siūlomų paslaugų lapelis ir ne pra- 
nešimas apie pasibaigusį stovėjimo laiką, kadangi automobilių sto- 
vėjimas „Akropolio“ kazino aikštelėje nemokamas. 

Tame voke kažkas buvo. 

Jis neskubėdamas išlipo iš automobilio ir apsidairė - gal ką pa- 
matys. Pakėlęs valytuvą paėmė voką ir apžiūrėjo tarsi pagrindinį 
įkaltį žmogžudystės byloje. Paskui vėl įsėdo į automobilį, nes ma- 
nė, jog kažkas jį stebi. 

Voke buvo į tris dalis sulankstyta dar viena iš kompiuterio iš- 
spausdinta spalvota skaitmeninė nuotrauka, tik šįkart nufotografuo- 

ta Čeini savitarnos saugyklos trisdešimt septinta F kamera, kuri nuo 
čia yra už devynių šimtų trisdešimties mylių. Nuo Šarlotsvilio jį 
skiria mažiausiai aštuoniolika valandų kelio automobiliu. Tas pats 
fotoaparatas, tas pats spausdintuvas, neabejotinai tas pats fotogra- 
fas, kuris tikrai žino, kad trisdešimt septintoji F — ne paskutinė ka- 
mera, kurioje Rėjus slėpė pinigus. 

Sustingęs iš siaubo Rėjus kuo greičiau išvažiavo. Lėkdamas de- 
vyniasdešimtuoju greitkeliu stebėjo visus, kurie važiavo jam iš pas- 
kos, paskui staigiai pasuko į kairę ir nuvažiavo gatve į šiaurę, už 
mylios įsuko į automobilių stovėjimo aikštelę priešais savitarnos 
skalbyklą. Niekas jo nesekė. Visą valandą jis stebėjo kiekvieną au- 
tomobilį, tačiau nieko įtartino nepamatė. Kad būtų ramiau, užtai- 
sytą pistoletą pasidėjo šalia ant sėdynės. "Tai, kad pinigus turi prie 
savęs, jį guodė. Jis turėjo viską, ko reikia. 


**++ 


Penkiolika po vienuolikos paskambino pono Frenčo sekretorė. 
Dėl nepaprastai svarbių reikalų papietauti jie negalėsią, tačiau su 
malonumu drauge pavakarieniautų. Ji paprašė, kad Rėjus užeitų 
į pono Frenčo kabinetą šešioliktą valandą, ten jie galėsią susitarti 
dėl vakarienės. 

Biuras, kurio pagražinta nuotrauka įdėta internete, buvo įspū- 
dingas Džordžijos stiliaus namas su langais į įlanką ir ilgu, ąžuo- 
lais bei ispaniškomis gebenėmis apaugusiu kiemu. Panašaus am- 
žiaus bei architektūros buvo ir kaimyniniai namai. 

Už namo neseniai buvo įrengta automobilių stovėjimo aikšte- 
lė, kurią saugojo plytų siena ir į visas puses besisukiojančios vaiz- 
do kameros. Sargybinis, atrodantis kaip slaptosios tarnybos agen- 
tas, atidarė metalinius vartus, o kai Rėjus įvažiavo, juos vėl užda- 
rė. Automobilį jis pasistatė rezervuotoje vietoje, o kitas sargybi- 
nis palydėjo jį prie pastato, kur vieni darbininkai klojo plyteles, o 
kiti sodino krūmus. Baigėsi dideli biuro atnaujinimo darbai. 

— Po trejeto dienų atvažiuos gubernatorius, - šnipštelėjo sar- 
gybinis. 

— Oho, - atsakė Rėjus. 

Frenčo kabinetas buvo antrame aukšte, bet jo paties ten nebu- 
vo. Jis vis dar įlankoje, plaukia jachta, - paaiškino simpatiška bru- 
netė prigludusia, brangia suknele. Ji vis tiek palydėjo Rėjų į pono 
Frenčo kabinetą ir paprašė palaukti. Patalpa buvo išmušta šviesiu 
ąžuolu, joje buvo tiek sunkių odinių sofų, fotelių ir otomanių, kad 
būtų užtekę apstatyti visus medžioklės namus. Darbo stalas buvo 
didžiulis tarsi baseinas, visas apstatinėtas sumažintais puikiausių 
jachtų modeliais. 

— Jam patinka laivai, a? - tarė Rėjus apsižvalgydamas. Viskas 
čia turėjo daryti įspūdį. 

— Taip, mėgsta, - tarė spustelėdama nuotolinio valdymo myg- 
tuką, ir prasivėrė platus ekranas. — Jis susirinkime, paaiškino ji, — 
bet tuoj pat su jumis susisieks. Norėtumėt išgerti? 

— Ačiū, juodos kavos. 

Viršutiniame kampe ekrano dešinėje buvo mažytė vaizdo ka- 
mera, ir Rėjus suprato, kad su ponu Frenču tikriausiai kalbėsis per 
palydovą. Laukimas jį pamažu pradėjo vis labiau erzinti. Norma- 
liomis sąlygomis jis jau būtų kaip reikiant susierzinęs, tačiau jam 
buvo įdomu, kas čia vyksta. Jis — vienas iš veikėjų. Nurimk ir mė- 
gaukis, - ramino save. Laiko yra. 

Ji grįžo su kava, kuni, suprantama, buvo įpilta į plono porce- 
liano puodelius su išgraviruotomis ant šono raidėmis „Fė:F“. 

— Ar galėčiau išeiti 1 balkoną? — paklausė Rėjus 

— Žinoma, - nusišypsojo ji ir grįžo prie savo darbo stalo. 

Už durų buvo ilgas balkonas. Rėjus atsirėmė į turėklą ir, gurkš- 
nodamas kavą, ėmė gėrėtis vaizdu. Veja priešais namą plytėjo iki 
pat greitkelio, o už jos buvo paplūdimys ir vanduo. Jokių kazino 
nesimatė, čia jų niekas neketino statyti. Apačioje verandoje dažy- 
tojai, vienas kitam kažką šūkaudami, tarškino kopėčias. Viskas čia 
atrodė nauja. Tikriausiai Peitonas Frenčas laimėjo loterijoje. 

— Pone Etli, - pašaukė sekretorė, ir Rėjus įėjo į vidų. Ekrane 
buvo Peitono Frenčo veidas kiek susivėlusiais plaukais, ant nosies 
užsidėjęs akinius skaitymui, žiūrėjo pro jų viršų. 

— Štai kur jūs, - šūktelėjo. - Atsiprašau, kad vėluoju. Jeigu no- 
rit, sėskitės ten, Rėjau, kad galėčiau jus matyti. 

Sekretorė parodė kur, ir Rėjus atsisėdo. 

— Kaip laikotės? — paklausė Frenčas. 

— Gerai. O jūs? 

— Puikiai. Klausykit, atsiprašau, kad viskas taip susipainiojo, 
kaltas, bet tie konferenciniai pokalbiai telefonu užėmė visą popietę, 
niekaip negalėjau ištrūkti. Aš pagalvojau, kad galėtume pavaka- 
rieniauti čia, jachtoje, būtų kur kas ramiau. Kaip manot? Geres- 
nio už mano virėją nerasi niekur. Tik pusvalandis kelio nuo kran- 
to. Išgersim dviese, paskui neskubėdami pavakarieniausim ir pa- 
sikalbėsim apie jūsų tėvą. Jums patiks, nesigailėsit. 

Kai jis pagaliau užsičiaupė, Rėjus paklausė: 

— Ar mano automobilis čia bus saugus? 

— Žinoma. Juk viskas aptverta. Jei norit, pasodinsiu ant jos sar- 
gybinius. 

— Gerai. Ar man reikės plaukti? 

— Ne, turime valčių. Dikis jus atplukdys. 

Dikis — tai tas apkūnus jaunuolis, kuris palydėjo Rėjų į pasta- 
tą. Dabar jis išlydėjo jį į lauką, kur laukė ilgas sidabro spalvos 
„Mersedesas“. Automobilių spūstyje link Point Kadeto prieplau- 
kos, kurioje stovėjo apie šimtą nedidelių laivelių, Dikis jį vairavo 
kaip tanką. Vienas iš didesnių kaip tyčia priklausė Peitonui Fren- 
čui. Jis vadinosi „Teisingumo Madona“. 

— Bangų nėra, plauksim apie dvidešimt penkias minutes, - pa- 
stebėjo Dikis, jiems lipant į laivą. Varikliai jau veikė. Stiuardas 
ryškiu akcentu pasiūlė Rėjui išgerti. 

— Mineralinio vandens, - paprašė Rėjus. Jie atsišvartavo ir, pra- 
plaukę stapelių eiles, ėmė tolti nuo prieplaukos. Užlipęs į viršuti- 
nį denį Rėjus žvelgė, kaip tolumoje tirpsta kranto juosta. 

„Deliktų karalius“ buvo išmetęs inkarą už dešimties mylių nuo 
Biloksio. Tai buvo šimto keturiasdešimties pėdų ilgio jachta su pen- 
kių žmonių įgula ir prabangiu salonu, kuriame galėjo svečiuotis 
tuzinas draugų. Vienintelis keleivis buvo ponas Frenčas. Jis laukė 
svečio vakarienei. 


— Labai malonu, Rėjau, - tarė jis kratydamas jo ranką ir pa- 
spausdamas petį. 

— Man taip pat, - atsakė Rėjus santūriai, nors Frenčas elgėsi 
familiariai. Jis buvo už jį porą colių aukštesnis, gražiai įdegusiu 
veidu, piktu mėlynų, primerktų, nemirksinčių akių žvilgsniu. 

— Labai džiaugiuosi, kad jūs čia, - kalbėjo jis, spausdamas Rė- 
jui ranką tarsi artimiausiam kolegai. 

— Pasilik, Diki, - sukomandavo į apatinį denį. - Prašom čia, 
Rėjau, - pakvietė jis ir jiedu laipteliais užlipo į pagrindinį denį, 
kuriame laukė stiuardas baltu švarku ir su iškrakmolytu F4F rank- 
šluosčiu, tvarkingai permestu per ranką. - Ko pageidautumėt? 

Nujausdamas, kad Frenčas nėra švelnių gėrimų mėgėjas, Rė- 
jus paklausė: 

— O kuo čia vaišinama? 

— Degtine su ledu ir griežinėliu citrinos. 

— Paragausiu, - atsakė Rėjus. 

— Degtinė puiki, naujos rūšies, tiesiai iš Norvegijos. Jums patiks. 

Apie degtinę jis nusimanė gerai. 

Jis vilkėjo juodais drobiniais, iki kaklo užsagstytais marškiniais 
ir drobiniais puikiai ant jo kūno gulančiais šortais. Buvo šiek tiek 
pilvotas, tačiau plačių pečių ir tvirtų rankų. Visą laiką glostė savo 
plaukus, matyt, labai jais didžiavosi. 

— Kaip laivelis? — paklausė jis, mostelėdamas rankomis į ša- 
lis. - Prieš porą metų jį pasistatė vienas arabų princas. "Tas kvai- 
lys čia įsirengė židinį, įsivaizduojat? Sumokėjo apie dvidešimt mi- 
lijonų, o po metų pakeitė jį dviejų šimtų pėdų ilgio valtele. 

— Nuostabus, - pataikaudamas pagyrė Rėjus. Jachtininkų pa- 
saulis jam buvo svetimas, o po šito apsilankymo jis nutarė prie jo 
net nesiartinti. 

— Statė italai, - kalbėjo Frenčas, delnu tapšnodamas iš kažko- 
kio labai brangaus medžio padarytą bortą. 

— Tai dažniausiai būnate čia, įlankoje? — paklausė Rėjus. 

— Laikausi toliau nuo krantų, cha, cha. Suprantat, ką noriu pasa- 
kyti? Sėskitės, - Frenčas mostelėjo ranka ir jie atsisėdo ant ilgų de- 
nio fotelių. Kai jiedu įsitaisė, Frenčas linktelėjo galva kranto link ir 
tarė: 

— Biloksis vos matosi, bet netoli. Per dieną čia padarau dau- 
giau, negu per savaitę biure. Be to, keičiu savo buvimo vietą. Ski- 
riuosi su žmona. Tenka slapstytis čia. 

— Atsiprašau. 

— Tai didžiausia jachta Biloksyje. Prieplaukoje ją pastebės bet 
kas. Žmona mano, kad ją pardaviau, tik priplauk arčiau, ir tas suk- 
tas jos advokatėlis šoks į valtį ir ją nufotografuos. Laikausi de- 
šimties mylių atstumo. 

Atnešė degtinės su ledu aukštose taurėse su F4F raidėmis ant 
šono. Rėjus gurkštelėjo ir pajuto, kaip ji nudegino kūną iki pat 
kojų pirštų. Nugėręs didelį gurkšnį, Frenčas sučepsėjo lūpomis. 

— Na, kaip? - paklausė didžiuodamasis. 

— Gera degtinė, - atsakė Rėjus. Neprisiminė, kada paskutinį 
kartą buvo jos ragavęs. 

— Dikis turi šviežios kardžuvės vakarienei. Tinka? 

— Labai. 

— Ir austrės dabar labai geros. 

— Mokiausi Tulano teisės koledže. Trejus metus maitinausi švie- 
žiomis austrėmis. 

— Žinau, - atsakė Frenčas ir, iš marškinių kišenės išsitraukęs 
nedidelį radijo imtuvą, kažkam apačioje davė nurodymus vakarie- 
nei. Žvilgtelėjęs į laikrodį pasakė, kad vakarienė bus po dviejų va- 
landų. 

— Mokėtės su Heizlu Mangrumu, - tarė Frenčas. 

— Taip, jis baigė metais anksčiau. 

— Kartu su juo treniruojamės. Heizlui krante gerai sekasi. Lai- 
ku ėmėsi asbesto. 

— Dvidešimt metų jo nemačiau. 

— Nieko nepraradot. Jis tikras mulkis, tikriausiai toks buvo ir 
koledže. 

— Taip. Iš kur Žinot, kad mokiausi su Mangrumu? 

— Padirbėjau, Rėjau, gerokai padirbėjau. 

Jis vėl nugėrė gurkšnį degtinės. Trečias gurkšnelis Rėjui mušė 
į galvą. 

— Daug paklojom, kol viską išsiaiškinom apie Teisėją Eltlį, jo 
artimuosius, aplinką, darbo stilių, pajamas, viską, ką tik galėjome. 

Nesijaudinkit, nieko neteisėto, jokio įkyrumo, tik senamadiškas de- 
tektyvo darbas. Žinom apie jūsų skyrybas ir apie tą, kaip jis ten, 
Lu Likvidatorius? 

Rėjus linktelėjo. Apie Lu Rodovskį norėjo pasakyti ką nors už- 
gaulaus ir papriekaištauti Frenčui už šnipinėjimą, tačiau jo reak- 
ciją slopino degtinė. Jis tik linktelėjo. 

— Žinom, koks jūsų atlyginimas, Virdžinijoje tokie dalykai skel- 
biami viešai. 

— Taip, viešai. 

— Neblogas atlyginimas, Rėjau, juk dėstote tokiame garsiame 
fakultete. 

— Taip, geras. 

— O kapstytis po jūsų brolio gyvenimą buvo tikras nuotykis. 

— Neabejoju. Mums jo nuotykių pakanka. 

— Perskaitėm kiekvieną jūsų tėvo nuosprendį žalos atlyginimo 
ir neteisėto gyvybės atėmimo bylose. Jų buvo nedaug, bet radom, 
ko mums reikėjo. Dėl atlyginimų jis buvo konservatyvus ir palai- 
kė mažą, dirbantį žmogelį. Žinojom, kad jis elgiasi pagal įstaty- 
mus, bet žinojom ir tai, kad pasenę teismo pirmininkai pakreipia 
juos pagal tai, kaip teisingumą supranta patys. Visą juodą darbą 
dirbo mano klerkai, bet aš perskaičiau kiekvieną jo nuosprendį. Jis 
buvo puikus žmogus, Rėjau, ir labai sąžiningas. Nebuvo taip, kad 
nepritarčiau jo nuomonei. 

— "Tai jūs parinkot mano tėvą Gibsono bylai? 

— Taip. Nutarėme įteikti tą bylą Apylinkės teismui ir nagrinėti 
ją be prisiekusiųjų, bet nenorėjom, kad ją svarstytų vietinis teis- 
mo pirmininkas. Turime tris. Vienas — Gibsonų šeimos giminaitis. 
Kitas svarsto tik skyrybas. Trečiam — aštuoniasdešimt ketveri, per 
senas, trejus metus iš namų nebekelia kojos. Taigi apsižvalgėm po 
valstiją 1; suradom tris, kurie mums tiktų. Laimė, mano ir jūsų tė- 
vai prieš šešiasdešimt metų mokėsi Sevanyje, Ole Miss teisės ko- 
ledže. Jie nebuvo artimi draugai, bet kartais pabendraudavo. 

— Jūsų tėvas vis dar dirba? 

— Ne, dabar jis Floridoje, išėjo į pensiją, kasdien žaidžia gol- 
fą. Firma priklauso man vienam. Bet mano senis nuvažiavo į Klen- 
toną, pasėdėjo su Tėisėju Etliu verandoje, pasikalbėjo apie pilieti- 
nį karą ir Nataną Bedfordą Forestą. Buvo net nuvažiavę į Šilohą, 
pasivaikštinėjo porą dienų aplink tą prakeiktą širšių lizdą tvenki- 
nį. Teisėjas Etlis neteko amo, stovėdamas toje vietoje, kur krito 
generolas Džonstonas. 

— Buvau ten daug kartų, - šyptelėjęs įterpė Rėjus. 

— Tokio žmogaus, kaip Teisėjas Etlis, nepaveiksi. Jam gali tik, 
kaip seniau sakydavo, užkalbėti dantis. 

— Už tai jis vieną advokatą buvo įkišęs į kalėjimą, — prisiminė 
Rėjus. — Jis mėgino gauti jo užtarimą prieš teismą, tai Teisėjas pu- 
sei dienos jį uždarė į kalėjimą. 

— Tai tas Čedvikas iš Oksfordo, ar ne? - patenkintas savimi 
pastebėjo Frenčas, o Rėjus neteko žado. 

— Vis dėlto mums reikėjo sudominti Teisėją Etlį „Ryakso“ by- 
la. Žinojom, kad jis nenorės važiuoti į pakrantę nagrinėti bylos, 
bet jeigu priežastis atrodys įtikinama, tai atvažiuos. 

— Jis nemėgo pakrantės. 

— Patikėkit, tą žinojom ir tai buvo didžiausias mūsų rūpestis. 
Bet jis buvo labai principingas žmogus. Dvi dienas pagyvenęs mū- 
šio prisiminimais, Teisėjas Etlis, kad ir nenoromis, bet sutiko by- 
lą nagrinėti. 

— Argi ypatinguosius teismo pirmininkus skiria ne Aukščiau- 
siasis Teismas? — paklausė Rėjus, gurkštelėjęs degtinės ketvirtą kar- 
tą, tik šįkart ji nebenudegino ir atrodė skanesnė. 

Frenčas tik gūžtelėjo pečiais: 

— Aišku, bet išeitį galima rasti. Turime draugų. 

Peitono Frenčo pasaulyje viskas perkama. 

Stiuardas atnešė dar degtinės. Jos nereikėjo, bet jie vis tiek pa- 
emė. Frenčas buvo pernelyg įsijautęs ir nenustygo vietoje. 

— Eime, aprodysiu laivą, - lengvai pašokdamas nuo fotelio, tarė 
jis. Rėjus pamažu atsistojo, rankoje atsargiai laikydamas taurę. 

31 skyrius 


Stalas vakarienei buvo 
padengtas raudonmedžiu išmuštame kapitono valgomajame, kurio 
sienos buvo nukabinėtos senovinių kliperių bei pabūklinių burlai- 
vių modeliais ir Naujojo pasaulio bei Tolimųjų Rytų žemėlapiais. 
Kad viskas atrodytų dar senoviškiau, čia buvo ir senovinių muškie- 
tų kolekcija. Valgomasis buvo pagrindiniame denyje už kapitono til- 
telio, atskirtas tik siauro koridoriaus nuo virtuvės, kurioje plušėjo 
vietnamietis virėjas. Valgomajame stovėjo ovalus marmurinis sta- 
las, prie kurio galėjo susėsti tuzinas svečių. Jis svėrė gal toną, ir Rė- 
jus pagalvojo, kaip „Deliktų karalius“ vis dar laikosi ant vandens. 

Šį vakarą prie kapitono stalo vakarieniaus tik dviese. Virš jo 
kabojo nedidelė jūros bangų lengvai sūpuojama žvakidė. Viena- 
me stalo gale sėdėjo Rėjus, kitame — Frenčas. Pirmasis vakaro vy- 
nas buvo baltas burgundiškasis, kuris po dviejų taurių degtinės su 
ledu Rėjui atrodė beskonis. Tik ne šeimininkui. Išmaukus tris deg- 
tinės, skonio nebesijaučia, bet jis mėgavosi kiekvienu vyno sko- 
nio niuansu, juto kiekvieno vaisiaus, net ąžuolinių statinių skonį 
ir, kaip elgiasi vyno snobai, būtinai apie tai pasakojo Rėjui. 

— Už „Ryaksą“, - kilstelėdamas taurę paskelbė tostą Frenčas. 

Rėjus palietė savo taurę, bet jam neatsakė. Jis žinojo, kad šį- 
vakar jam geriau patylėti. Jis tik klausysis. Šeimininkas pasigers 
ir išsipasakos. 

— Mane išgelbėjo „„Ryaksas“, Rėjau, - kalbėjo Frenčas, sukio- 
damas taurę ir gėrėdamasis vynu. 

— Kaip? 

— Visaip. Jis išgelbėjo mano sielą. Aš garbinu pinigus, o „Ryak- 
sas“ padarė mane turtingą, - gurkštelėjo ir sučepsėjo lūpomis. — 
Prieš dvidešimt metų pražiopsojau asbesto bangą. Tos Pasagulos lai- 
vų statyklos anksčiau naudojo asbestą, susirgo dešimtys tūkstančių 
žmonių. O aš pražiopsojau. Buvau per daug užsiėmęs gydytojais ir 
draudimo kompanijomis. Uždirbdavau gerai, bet nepastebėjau, ko- 
kių galimybių duoda masiniai deliktai. Norėtumėt austrių ? 

— Taip. 

Frenčas spustelėjo mygtuką ir tuoj pat prisistatė stiuardas, ne- 
šinas dviem lėkštėmis geldelių puselių su žaliomis austrėmis. Rė- 
jus įsidėjo krienų, užsipylė padažų ir pasirengė puotauti. Peitonas 
patylėjo, vis dar sukiodamas vyno taurę. 

— Paskui buvo tabakas, - liūdnai tęsė jis. - Dauguma advoka- 
tų buvo vietiniai. Galvojau, kad jie išsikraustė iš proto, visi, po 
velnių, taip manė, bet didelėms tabako kompanijoms buvo kelia- 
mos bylos vos ne visose valstijose. Į tą laivą turėjau progą įšokti 
ir aš, bet išsigandau. Sunku prisipažinti, Rėjau, bet buvau, velniai 
rautų, per didelis bailys, kad mesčiau kauliuką. 

— Ko jie iš jūsų norėjo? — paklausė Rėjus ir įsidėjo pirmą austrę 
į burną. 

— Milijono dolerių, kad galėtų finansuoti bylinėjimąsi. Tuo metu 
aš turėjau tą milijoną. 

— Kokia buvo susitarimo suma? — vėl paklausė Rėjus kramty- 
damas. 

— Daugiau kaip trys šimtai milijardų. Didžiausia finansinė ir tei- 
sinė suktybė istorijoje. Tabako kompanijos praktiškai advokatus nu- 
sipirko, o šie parsidavė. Toks didelis kąsnis, 0 aš jį pražiopsojau. 

Atrodė, kad jis tuoj pravirks, tačiau, gurkštelėjęs vyno, susi- 
tvardė. 

— Geros austrės, — pilna burna pagyrė Rėjus. 

— Prieš dvidešimt keturias valandas jos buvo penkiolikos pėdų 
gylyje, - Frenčas įsipylė dar vyno ir įsistebeilijo į savo lėkštę. 

— Kiek iš to milijono būtumėt uždirbęs? — paklausė Rėjus. 

— Du šimtus už vieną. 

— Du šimtus milijonų? 

— Taip. Metus sirgau, daug advokatų čia sirgo. Žinojom, kas 
tai per Žaidimas, bet išsigandom. 

— Paskui išlindo „„Ryaksas“. 

— Taip. 

— Kaip jį aptikot? — paklausė Rėjus, žinodamas, kad atsaky- 
mas bus ilgas, ir jis galės pavalgyti. 

— Sent Luise buvo advokatų seminaras. Gražu Misūryje, bet 
kam tai rūpi, kai kalbama apie deliktų bylas? Matai, po velnių, 
tie, kas prasigyveno iš asbesto ir tabako, seniai švaistėsi pinigais 
1r rodė kitiems, kaip tai daroma. Išgėriau su vienu senu advokatu 
iš Ozarkso. Jo sūnus Kolumbijos universitete dėsto mediciną, tai 
jis ir papasakojo apie „Ryaksą“. Jo tyrimai parodė, kad padariniai 
gali būti siaubingi. Tie prakeikti vaistai suėda inkstus, o kadangi 
jie visai nauji, tai bylų kol kas niekas nekėlė. Čikagoje suradau 
ekspertą, O jis per vieną gydytoją Naujajame Orleane surado Kle- 
tą Gibsoną. Pradėjom sveikatos patikrinimus, reikalas pajudėjo tarsi 
sniego lavina. Mums tereikėjo tik didelio nuosprendžio. 

— Kodėl nenorėjot prisiekusiųjų teismo? 

— Mėgstu prisiekusiuosius. Man patinka juos rinktis, jiems kal- 
bėti, palenkti juos, stengtis paveikti, jais manipuliuoti, net papirk- 
ti, bet jie nenuspėjami. Man reikėjo garantijos. Be to, byla turėjo 
būti išnagrinėta greitai. Apie „Ryaksą“ jau sklido gandai. Įsivaiz- 
duokit, kaip tarp deliktų išbadėjusių advokatų plinta kalbos apie 
naujus blogus vaistus. Bylos mums į rankas plaukė dešimtimis. 
Vienas didelis nuosprendis, ir jos pasipiltų kaip iš kiauro maišo, 
O ypač jeigu nukentėjęs būtų Biloksio gyventojas. „Majeris-Bra- 
kas“ yra Švedijos kompanija... 

— Skaičiau bylą. 

— Visą? 

— Taip, vakar Hankoko apygardos teismo rūmuose. 

— Taip, europiečiams mūsų deliktų sistema kelia tikrą siaubą. 

— Ar turėtų būti kitaip? 

— Taip, bet gerąja prasme. Jie privalo būti sąžiningi. 

— Siaubą jiems turėtų kelti tai, kad jų prakeikti vaistai kenkia 
žmonių sveikatai, bet kai tik užuodžia milijardus, jiem tas nerūpi. 
Tokie, kaip aš, priverčia juos elgtis sąžiningai. 

— O jie žinojo, kad „Ryaksas“ kenkia? 

Frenčas nurijo dar vieną austrę, užsigėrė dideliu gurkšniu vy- 
no ir pagaliau tarė: 

— Buvo dar anksti. Preparatas buvo toks veiksmingas, kad „Ma- 
jeris-Brakas“ ir FVA kuo greičiau metė jį į rinką. Tai buvo dar 
vieni stebuklingi vaistai ir kelerius metus pašalinis poveikis neiš- 
ryškėjo. O paskui - bum! Nefronų audinys... Žinot, kaip veikia 
inkstai? 

— Kad būtų aiškiau, tarkim, kad nežinau. 

— Vienas inkstas turi maždaug milijoną mažyčių filtrų, kune va- 
dinami nefronais, o „Ryakse“ yra sintetinio chemikalo, kuris juos 
tirpina. Miršta, kaip nutiko vargšeliui ponui Gibsonui, ne visi, pa- 
kenkimo laipsnis skirtingas. Tačiau visam laikui. Inkstai yra nuo- 
stabus organas, dažnai išgyja negydomi, tik ne po penkerių nuo- 
dijimo „Ryaksu“ metų. 

— Kada „„Majenis-Brakas“ sužinojo, kad iškilo problemų? 

— Tiksliai pasakyti sunku, bet Teisėjui Etliui parodėm vidaus 
naudojimui skirtus dokumentus iš jų laboratorijos, kuriuose sako- 
ma, kad reikia elgtis atsargiai ir preparatą gerai ištirti. ,Ryaksu“ 
jau buvo prekiaujama apie ketverius metus, rezultatai įspūdingi, 
bet kompanijos specialistai nerimavo. Paskui žmonėms iškilo rim- 
tas pavojus, kai kurie net mirė, o tuomet buvo jau per vėlu. Aš 
manau, kad mums reikėjo tinkamo paciento. Mes jį suradome, rei- 
kėjo skubėti, kad koks nors advokatas neišpeštų didelio nuospren- 
džio anksčiau už mus. Tuomet ir prisiminėm jūsų tėvą. 

Stiuardas nunešė lėkštes ir patiekė krabų salotų. Iš laivo atsar- 
gų Frenčas pats išrinko kitos rūšies baltojo vyno. 

— O kas buvo po Gibsono bylos? — paklausė Rėjus. 

— Geriau nei tikėjomės. „Majeris-Brakas“ absoliučiai subliūško. 
Pasipūtę šunsnukiai pavirto verksniais. Jie turėjo begales grynųjų, 
kaišiojo juos, kad papirktų ieškovų advokatus. Prieš teismą turėjau 

tik keturis šimtus bylų ir jokios įtakos. Po jo - penkis tūkstančius by- 
lų ir vienuolikos milijonų dolerių nuosprendį. Mėnesį skraidžiau po 
šalį ir pasirašinėjau bendradarbiavimo sutartis su kitais advokatais. 
Kentukyje vienas turėjo šimtą bylų, kitas Sent Pole - aštuoniasde- 
šimt. Ir šitaip visur. Paskui, praėjus maždaug keturiems mėnesiams 
po teismo, Niujorke surengėme didelę konferenciją dėl susitarimo. 
Nepraėjus nė trims valandoms šeši tūkstančiai bylų buvo nutrauktos 
susitarus, kad atsakovas išmokės septynis šimtus milijonų dolerių. Po 
mėnesio - dar tūkstantis du šimtai bylų ir du šimtai milijonų. 

— Kokia buvo jūsų dalis? —- paklausė Rėjus. Paprastai žmogų 
to klausti nemandagu, bet Rėjus matė, kaip Frenčui knieti pasi- 
girti savo uždarbiu. 

— Penkiasdešimt procentų advokatams, o kas liko po teismo iš- 
laidų, gavo klientai. Tuo ir bloga tokia sutartis: pusę reikia atiduoti 
klientui. Reikėjo atsiskaityti ir su kitais advokatais, bet man liko 
trys šimtai milijonų su trupučiu. Štai kuo žavūs masiniai deliktai, 
Rėjau. Pasirašai krūvas sutarčių, susitari, išpeši kalnus pinigų, ir 
pusė lieka tau. 

Jie nebesivaišino. Kalbėjo apie didžiulius pinigus. 

— Trys šimtai milijonų dolerių honoraro? — netikėdamas tarė 
Rėjus. 

Frenčas mėgavosi vynu. 

— Argi ne malonu? Pinigai plaukia taip greitai, kad nespėju jų 
išleisti. 

— Atrodo, kad neprašovėt. 

— Tai tik ledkalnio viršūnė. Ar teko girdėti apie „Minitriną“? 

— Skaičiau tinklapyje. 

— Tikrai? Ką manot? 

— Neblogai. Du tūkstančiai „Minitrino“ bylų. 

— Dabar jau trys. Tai kraujospūdį mažinantis preparatas, turin- 
tis pavojingą pašalinį poveikį. Gamina „Shyne Medical“. Už vie- 
ną bylą siūlė penkiasdešimt tūkstančių, bet atsisakiau. Tūkstantis 
keturi šimtai „Kobrilo“ bylų. Tai antidepresantas, atrodo, kad jis 
žaloja klausą. Teko girdėti apie „Džiūsną Beną“? 

— Taip. 

— Turim tris tūkstančius „Džiūsnos Beno“ bylų. Ir dar tūkstan- 
tis penki šimtai... 

— Žinau. Tikriausiai tinklapis atnaujintas. 

— Žinoma. Aš esu naujasis šios šalies deliktų karalius, Rėjau. 
Mane visi taip vadina. Firmoje dirba trylika advokatų, o man rei- 
kia keturiasdešimties. 

Įėjo stiuardas išnešti likučių. Priešais juos padėjęs kardžuvę, at- 
nešė kito vyno, nors jų butelis dar buvo artipilnis. Frenčas vėl pra- 
dėjo vyno ragavimo ceremoniją ir, nors nenoriai, pagaliau prita- 
riamai linktelėjo. Rėjui atrodė, kad vyno skonis panašus į pirmų- 
jų dviejų. 

— Ir už viską esu dėkingas Teisėjui Etliui, - tarė Frenčas. 

— Kodėl? 

- Jis turėjo drąsos paskambinti, kur reikia, ir neleisti „Maje- 
riui-Brakui“ ištrūkti į Federalinį teismą. Jis suprato klausimų svar- 
bą, ir nebijojo nubausti. Labai svarbu, Rėjau, viską padaryti lai- 
ku. Po jo nuosprendžio nepraėjo nė pusės metų, o sąskaitoje turė- 
jau tris šimtus milijonų. 

— Ir visi jūsų? 

Frenčas buvo bekeliąs kąsnį prie burnos. Akimirką padvejojęs 
jį įsidėjo, sukramtė ir tarė: 

— Nesupratau klausimo. 

— Manau, kad supratote. Ar davėte teisėjui Etliui pinigų? 

— Taip. 

— Kiek? 

— Vieną procentą. 

— Tris milijonus dolerių? 

— Ir dar truputį. Gardi žuvis, kaip jums atrodo? 

— Taip. Už ką? 

Frenčas padėjo šakutę ir peilį ir vėl abiem rankomis susiglostė 
savo garbanas. Paskui nusišluostė lūpas servetėle ir vėl ėmė su- 
kioti taurę su vynu. 

— Spėju, kad turit daug klausimų. Kas, kaip, kada, kodėl. 

— Mokat pasakoti. Aš tik klausau. 

Vėl pasukiojo taurę, mėgaudamasis gurkštelėjo vyno. 

— Viskas ne taip, kaip jūs galvojate, nors dėl tokio nuospren- 
džio būčiau papirkęs bet kurį teisėją. Man tai ne naujiena, jei rei- 
kės, mielai tą padarysiu. Tai tik menkas trupinėlis. Atvirai kalbant, 
labai bijojau Teisėjo ir jo reputacijos, nežinojau, kaip prie jo pri- 
eiti. Galėjo įgrūsti mane į kalėjimą. 

— Būtų ten ir supūdęs. 

— Žinau, taip sakė ir mano tėvas. Taigi sužaidėm atvirai. Teis- 
mas audringas, bet tiesa buvo mano pusėje. Laimėjau aš, ir daug 
laimėjau, o dabar laimiu dar daugiau. Baigiantis praėjusių metų 
vasarai, kai pinigai buvo pervesti į mano sąskaitą, panūdau jam 
ką nors padovanoti. Rėjau, aš rūpinuosi tais, kurie man padeda. 
Kam naują automobilį, kam butą - pinigų dovanoms turiu pilną 
maišą. Žaidžiu kietai, bet savo draugus globoju. 

— Draugai jūs nebuvot. 

— Ne, nebuvom nei bičiuliai, nei broliai, bet geresnio draugo 
nesu turėjęs per visą savo gyvenimą. Viskas prasidėjo nuo jo. Ar 
įsivaizduojat, kiek uždirbsiu per ateinančius penkerius metus? 

— Nagi? 

— Pusę milijardo. Ir už viską esu dėkingas jūsų senukui. 

— Kada jums bus gana? 

— Vienas advokatas iš tabako uždirbo milijardą. Reikia jį pa- 
sivyti. 

Rėjus užsimanė išgerti. Jis pasižiūrėjo į vyną, tarsi žinotų, ko 
jame ieškoti, paskui gurkštelėjo. Frenčas dorojo Žuvį. 

— Neatrodytų, kad meluojat, - tarė Rėjus. 

— Nemeluoju. Sukčiauju ir papirkinėju, bet nemeluoju. Maž- 
daug prieš pusę metų, kai rinkausi lėktuvą, laivą, namus paplūdi- 
myje, namelį kalnuose ir biurą, girdėjau, kad jūsų tėvui nustatė 
vėžį ir kad diagnozė pasitvirtino. Norėjau padaryti jam ką nors 
gero. Žinojau, kad jis neturtingas ir kad beveik viską, ką gauna, 
išdalija kitiems. 

— Taigi nusiuntėt jam tris milijonus grynais? 

— Taip. 

— Šitaip, lyg niekur nieko? 

— Šitaip. lyg niekur nieko. Paskambinęs jį įspėjau, kad išsiun- 
čiau siuntinį. Iš tiesų, keturis siuntinius. keturias dideles kartoni- 
nes dėžes. Vienas iš mano vaikinų nuvežė jas furgonu ir paliko 
verandoje. Teisėjo Etlio nebuvo namuose. 

— Banknotai nepažymėti? 

— O kam juos žymėti? 

— Kaip jis reagavo? - paklausė Rėjus. 

— Nesulaukiau iš jo nė žodžio, man to ir nereikėjo. 

— Kaip jis elgėsi? 

— Iš kur man žinoti. Jūs jo sūnus. jį pažįstat geriau negu aš, 
tai ir papasakokit, ką jis su tais pinigais veikė. 

Rėjus su kėde atsistūmė nuo stalo, ir. užsikėlęs koją ant kojos, 
su taure vyno rankoje stengėsi nusiraminti. 

— Radęs verandoje pinigus ir supratęs, iš kur jie, jis tikrai tu- 
rėjo jums įkrėsti į kailį. 

— Dievaži, galėjo. 

— Jis sutampė juos į prieangį ir padėjo prie kitų dėžių, kurių 
ten daugybė. Jis ketino jas nugabenti atgal į Biloksį, bet laikas bė- 
go. Jis buvo silpnas, ligotas, vairavo ne per geriausiai. Žinojo, kad 
netrukus mirs, ir aš neabejoju, kad ši našta pakeitė jo požiūrį į dau- 
gelį dalykų. Po kelių dienų jis nutarė pinigus paslėpti, bet vis tiek 
ketino juos sugrąžinti ir iškelti jums bylą už kyšininkavimą. Lai- 
kas bėgo, liga jį kamavo vis smarkiau. 

— Kas tuos pinigus atrado? 

— Aš. 

— Kur jie? 

— Mano automobilio bagažinėje, prie jūsų biuro. 

Frenčas pratrūko kvatotis. 

— Ten, iš kur atėjo, - gaudydamas kvapą pratarė jis. 

— Nieko sau turnė. Aptikau juos kabinete iš karto, po to, kai 
tėvą radau mirusį. Kažkas mėgino laužtis į namą ir juos pavogti. 
Nusitempiau į Virdžiniją. dabar jie čia, o kažkas mane seka. 


Juokas iš karto nutilo. Nusišluostęs burną servetėle, Frenčas tarė: 

— Kiek radot? 

— Tris milijonus šimtą aštuoniasdešimt tūkstančių. 

— Prakeikimas! Jis neišleido nė cento. 

- Ir nepaminėjo testamente. Jis juos paprasčiausiai suslėpė kar- 
toninėse dėžėse nuo rašomojo popieriaus ir paliko sukištus po kny- 
gų lentynomis. 

— Kas bandė įsilaužti? 

— Maniau, kad jūs Žinosit. 

— Tikriausiai Žinau, kas. 

— Labai prašau, pasakykit. 

— Tai ilga istorija. 


Į viršutinį denį, kur 
Frenčas įsitaisė vakaro pokalbiui, stiuardas atnešė įvairių koktei- 
lių. Tolumoje mirguliavo Biloksio žiburiai. Rėjus viskio negerda- 
vo, nenusimanė ir apie kokteilius, bet prie šitos ceremonijos pri- 
sidėjo, nes žinojo, kad Frenčas dar labiau pasigers. Tiesa pasipylė 
šuorais, ir Rėjui norėjosi viską išsiaiškinti. 

Jie nutarė išgerti „Lagavulino“, nes jis padūmavęs, tik nežinia, 
ką tai reiškia. Ant padėklo išrikiuoti tarsi sargybiniai buvo dar ke- 
turi kokteiliai, bet Rėjus prisiekė daugiau nebegersiąs. Keiksnojo 
save mintimis. Jeigu tik pasitaikys proga, viską išpils per bortą. 
Laimė, į neaukštas storo stiklo taures - su tokiomis galėtum pra- 
mušti laivo dugną - stiuardas pripylė tik po šlakelį. 

Buvo beveik dešimta valanda, bet atrodė gerokai vėliau. Įlan- 
ką gaubė tamsa, kitų laivų nesimatė. Iš pietų pūtė švelnus vėjelis, 
„Deliktų karalius“ lengvai sūpavosi ant mažų bangelių. 

— Kas Žino apie tuos pinigus? — paklausė Frenčas, čepsėdamas 
lūpomis. 

— Aš, jūs ir tas, kuris jų tyko. 

— Tai mūsų žmogus. 

— Kas jis? 

Nugėręs gurkšnį, vėl sučepsėjo lūpomis. Rėjus paragavo vis- 
kio, bet tuoj pat pasigailėjo. Kad ir kiek jis šįvakar buvo prisira- 
gavęs. bet viskis vėl nudegino. 

— Gordis Prystas. Apie aštuonerius metus jis dirbo mano pa- 
siuntiniu. Jo šeima čia gyvena nuo seno, niekad turtingi nebuvo. 
Jo tėvas ir dėdės gyveno iš kekšių, spirito varymo, pigių barų, ir 
visko, kas nelegalu. Kadaise jie buvo pakrantės mafija. sąžiningą 
darbą niekinantys sukčiai. Prieš dvidešimt metų buvo įtakingi, bet 
dabar tai jau praeitis. Dauguma jų pakliuvo už grotų. Gordžio tė- 
vą, kurį gerai pažinojau, nušovė prie baro netoli Mobilio. Šlykšti 
šutvė. Mano šeima juos pažinojo nuo seno. 

Tai reiškė, kad jo šeima priklausė tai pačiai sukčių šutvei, tik 
atvirai to pripažinti jis nedrįso. Buvo garsūs advokatai, šypsojosi 
prieš kameras, o patyliukais vertėsi nežinia kuo. 

— Gordis pakliuvo į kalėjimą, kai man buvo dvidešimt. Priklau- 
sė automobilių vagių grupei, kuri veikė keliose valstijose. Kai at- 
sėdėjo. įdarbinau. Netrukus jis tapo vienu iš geriausių pasiuntinių. 
Ypač gerai jam sekdavosi rasti bylų svetur. Jis turėjo daug ryšių 
ir gaudavo visas mirties arba sužalojimo bylas. Duodavau jam gerą 
procentą. Savo darbuotojus reikia globoti. Vienais metais išmokė- 
jau jam beveik aštuoniasdešimt tūkstančių, visus grynais. Aišku, 
jis juos iššvaistė kazino ir moterims. Labai mėgo Las Vegasą, ga- 
lėdavo gerti savaitę, švaistydavo pinigus kaip turtuolis. Elgėsi kaip 
idiotas, bet buvo nekvailas. Pinigai jo kišenėse neužsilaikydavo. 
Kai viską prauždavo, iš kažkur jų vis tiek sugraibydavo. Jeigu tik 
turėdavo pinigų, tuoj visus prašvilpdavo. 

— Neabejoju, kad visa tai veda prie mano reikalų, - pastebėjo 
Rėjus. 

— Luktelėkit. - nuramino Frenčas. 

— Pernai, po Gibsono bylos. pasipylė pinigai. Turėjau žmonėms 
atsilyginti už visas paslaugas. Daug grynųjų išdalijau advokatams 
už tai. kad perdavė man bylas, gydytojams, kurie tikrino tūkstan- 
čių naujų klientų sveikatą. Ne viskas buvo neteisėta, bet daug kas 
nenori, kad pinigai kur nors būtų užtiksuoti. Visur siuntinėdamas 
Gordį. padariau klaidą. Maniau. kad galiu juo pasitikėti. Galvo- 
jau. kad jis bus ištikimas. Klydau. 

Frenčas baigė vieną porciją ir pasiūlė išgerti dar. Rėjus atsisa- 
kė ir toliau apsimestinai mėgavosi „Lagavulinu“. 

— Tai jis nuvežė pinigus į Klentoną ir paliko verandoje? - pa- 
klausė Rėjus. 

— "Taip, jis, 0 po trijų mėnesių pavogė iš manęs milijoną gry- 
nais ir dingo. Jis turi du brolius, visi trys per pastaruosius dešimt 
metų pakaitomis sėdėję kalėjime. Dabar visi paleisti, pasitikint gar- 
bės žodžiu. ir mane reketuoja. Reketas yra sunkus nusikaltimas, 
bet kreiptis į FTB negaliu. 

— Kodėl manot, kad jam reikia tų trijų milijonų? 

— Klausomės pokalbių. Nugirdom prieš tris mėnesius. Pasam- 
džiau gana rimtų tipų, kad surastų Gordį. 

— Ką darysit suradęs? 

— O, bus apie ką pasikalbėti. 

— Tarsitės? 

— Taip. 

Tą išgirdęs, Rėjus paėmė kitą taurę. 


* k x 


Jis miegojo laive, dideliame kambaryje žemiau vandens lygio, 
o kai pagaliau rado kelią į pagrindinį denį, rytuose saulė buvo pa- 
kilusi aukštai, buvo karšta ir drėgna. Pasisveikinęs kapitonas pa- 
rodė jam į laivo priekį, kur Frenčas rėkė kažkam į telefoną. 

Tarsi iš niekur išdygo ištikimasis stiuardas ir pasiūlė kavos. Pus- 
ryčių stalas buvo padengtas viršutiniame denyje, gėrimai - padėti 
šešėlyje. 

— Mėgstu valgyti lauke, - priėjęs prie Rėjaus pareiškė Fren- 
čas. - Miegojot dešimt valandų. 

— Iš tikrųjų? — nustebo Rėjus, vėl žvilgtelėdamas į savo laik- 
rodį, kuris teberodė Rytų laiką. Jis Meksikos ilankoje, nežino, nei 
kuri diena, nei kuri valanda, toli nuo namų ir slegiamas žinojimo 
kad jį persekioja kažkokie banditai. 

Ant stalo buvo padėta įvairių rūšių duonos ir kruopų patiekalų. 

— Tinas Lu atneš visko, ko tik nori, - kalbėjo Frenčas, - kiau- 
šinienės su kumpiu, vaflių, traškučių. 

— Viskas gerai, ačiū. 

Frenčas buvo žvalus ir gyvybingas, pasirengęs dar vienai var- 
ginančiai dienai, kuriai pakelti teikė energijos pusės milijardo ho- 
noraras. Jis buvo su baltais drobiniais, iki kaklo, kaip ir vakarykš- 
čiai, užsegiotais marškiniais, su šortais ir mokasinais. Akys buvo 
skaidrios ir guviai žvalgėsi aplink. 

— Ką tik gavau dar tris šimtus „„Minitnino“ bylų, - pasigyrė pri- 
sikraudamas pilną lėkštę kruopų. Ant visų indų puikavosi F4F mo- 
nograma. 

Masinių deliktų Rėjui buvo gana. 

— Gerai, bet mane labiau domina Gordis Prystas. 

— Mes jį surasim. Aš jau skambinau. 

— Tikriausiai jis mieste. 

Iš užpakalinės kišenės Rėjus išsitraukė sulankstytą popieriaus 
lapą. Tai buvo trisdešimt septintos F saugojimo kameros nuotrau- 
ka, kurią vakar rytą jis rado užkištą už valytuvo. Pažvelgęs į ją 
Frenčas liovėsi kramtęs. 

— Virdžinijoje? — paklausė jis. 

— Taip. Tai antra iš trijų mano išsinuomotų saugojimo kamerų. 
Jie tiksliai žino, kur aš buvau vakar rytą. 

— Bet jie, matyt, nežino, kur pinigai. Kitaip juos būtų papras- 
čiausiai paėmę iš bagažinės, kol miegojot. Arba kur nors tarp Klen- 
tono ir šitų vietų būtų suvarę kulką į kaktą. 

— Nežinau, ką jie galvoja. 

— O aš Žinau. Reikia mąstyti kaip sukčiui. Taip, kaip galvoja 
banditas. 

— Jums gal ir paprasta, bet kai kurie žmonės mąsto kitaip. 

— Jeigu Gordis su broliais žinotų, kad trys milijonai bagažinė- 
je, tai juos jau turėtų. Viskas paprasta, — tai taręs padėjo nuotrau- 
ką ir valgė toliau. 

— Nieko nėra paprasto, - atsakė Rėjus. 

— Tai ką darysit? Paliksit pinigus man? 

— Taip. 

— Nekvailiokit, Rėjau. Trys milijonai dolerių, jokių mokesčių. 

— Kam jie man bus reikalingi, gavus kulką į kaktą? Gaunu ge- 
rą atlyginimą. 

— Pinigai saugūs. Tegul būna ten, kur yra. Tuos tipus netrukus 
surasiu ir neutralizuosiu. 

Šis žodis atėmė Rėjui bet kokį apetitą. 

— Valgyk, žmogau! - riktelėjo Frenčas, pastebėjęs Rėjaus ap- 
stulbimą. 

— Aš negaliu to suvirškinti. Nešvarūs pinigai, kažkokie bandi- 
tai, kurie braunasi į mano butą, mane persekioja, telefonai pilni 
„blakių“, samdomi žudikai. Ir ką, po velnių, aš čia veikiu? 

Frenčas kramtė. Matyt, jo skrandis geležinis. 

— Nesinervinkit, — tarė jis, — pinigai liks jums. 

— Nereikia man tų pinigų. 

— Žinoma, kad reikia. 

— Ne, nereikia. 

— Tai atiduokit juos Forestui. 

— Geriau nesugalvosi. 

— Išdalykit labdarai. Paremkit Teisės fakultetą. Kam nors, kad 
geriau pasijustumėt. 

— Tai gal atiduoti juos Gordžiui, kad manęs nenudėtų? 

Frenčas padėjo šaukštą ir apsižvalgė, tarsi jų kas nors čia ty- 
kotų. 

— Gerai, vakar vakare Gordį aptikome Pasaguloje, — tarė jis kur 
kas tyliau, - sekam dar neataušusiais pėdsakais, aišku? Tikriau- 
siai per parą jį nutversim. 

— Ir neutralizuosit? 

— Atšaldysim. 

— Atšaldysit? 

— Gordis taps istorija. Jūsų pinigams pavojus nebegrės. Laiky- 
kitės, gerai? 

— Norėčiau grįžti. 

Frenčas nusišluostė pienuotas lūpas, paėmė radijo siųstuvėlį ir 
paliepė Dikiui paruošti valtį. Netrukus jie buvo pasirengę išplaukti. 

— Pažiūrėkit, - paduodamas voką tarė Frenčas. 

— Kas tai? 

— Prysto gaujos nuotraukos. Dėl visa ko, jeigu susidurtumėt. 

Pusantros valandos, kol neprivažiavo Hatiesburgo, Rėjus į vo- 
ką nė nežiūrėjo. Ten jis prisipylė degalu. nusipirko siaubingai ne- 
skanų sumuštinį ir važiavo toliau, norėdamas kuo greičiau pasiekti 
Klentona ir pasikalbėti su Hariu Reksu, pažinojusiu šerifą ir kitus 
pareigūnus. 

Gordžio šypsnys buvo ypač atgrasus. 1991 metais jį užfiksavo 
policijos fotografas. Ne ką patrauklesni buvo broliai Sletas ir El- 
vinas. Nesuprasi, kuris iš jų vyriausias, o kuris - jauniausias. Visi 
skirtingi. Blogas auklėjimas. "IA pati motina, bet tėvai, aišku, skir- 
tingi. 

Šekit po milijoną, man nerūpi, galvojo Rėjus, tik palikit mane 
ramybėje. 


Tarp Džeksono ir Memfio 
prasidėjo kalvos ir pakrantė atrodė likusi už kelių laiko juostų. Jis 
dažnai stebėdavosi, kaip tokia maža valstija gali būti tokia įvairi: 
Deltos rajone išilgai upės medvilnę ir ryžius auginančių ūkių ge- 
rovė ir čia pat svetimšalius stebinantis skurdas; gausybė imigran- 
tų ir laisvumas pakrantėje, nerūpestingumas Naujajame Orleane ir 
kalvos, kur dauguma apygardų vis dar sausos, o dauguma žmo- 
nių sekmadieniais eina į bažnyčią. Gyvenantis kalvose nesupranta 
pakrantės gyvenimo ir Deltoje niekuomet nebus pripažintas. Rė- 
jus džiaugėsi, kad gyvena Virdžinijoje. 

Peitonas Frenčas buvo tik sapnas, - kartojo jis sau. Multiplika- 
cinio filmo veikėjas iš kito pasaulio. Pasipūtęs kvailys, kurį gyvą 
eda jo paties egoizmas. Melagis, kyšininkas, begėdiškas sukčius. 

Metęs žvilgsnį į gretimą kėdę iškart pamatydavo piktą Gordžio 
Prysto fizionomiją. Pakanka tik žvilgtelėti, ir nekyla jokių abejo- 
nių. kad šitas žvėris su savo broliais dėl pinigų, kuriuos Rėjus vis 
dar vežiojosi su savimi, padarytų bet ką. Likus valandai iki Klen- 
tono, supypsėjo teletonas. Skambino Fogas Niutonas, buvo labai 
susijaudinęs: 

— Kur, po velnių, buvai? 

— Nepatikėsi. 

— Skambinu tau visą rytą. 

— Kas atsitiko, Fogai? 

- Čia buvo šioks toks sujudimas. Vakar naktį, kai užsidarė ben- 
droji aviacija, kažkas įsigavo prie rampos ir prie kairio „Bonanzos“ 
sparno prikabino padegamąjį įtaisą. Bum! Pagrindinio terminalo du- 
rininkas pastebėjo liepsnas, gaisrinė atvažiavo gana greitai. 

Rėjus išsuko į šalutinį penkiasdešimt penktojo greitkelio kelią 
ir sustojo. Jis kažką sumurmėjo į telefoną, tačiau Fogas jo nesi- 
klausė. 

— Smarkiai apgadino. Tai padegimas, jokių abejonių. Girdi mane? 

— Taip, - atsakė Rėjus. - Kas sugadinta? 

— Kairysis sparnas, variklis ir beveik visas fiuzeliažas, tikriau- 
siai nebepataisomai. Padegimų tyrėjas jau čia. Draudimas irgi. Jei- 
gu degalų bakai būtų buvę pilni, būtų viskas susprogę. 

— Ar kiti savininkai žino? 

— Taip, visi jau pakeliui. Žinoma, jie pirmieji įtariamųjų sąra- 
še. Tau pasisekė, kad čia nebuvai. Kada grįžti? 

— Greitai. 

Jis įsuko į sunkvežimių stovėjimo aikštelę ir sustojo. Ilgai sė- 
dėjo kaitroje, retkarčiais žvilgtelėdamas į Gordžio nuotrauką. Prys- 
to gauja buvo greita - vakar ryte - Biloksyje, o vakare - Šarlot- 
svilyje. Kur jie dabar? 

Neišlipdamas iš automobilio ir klausydamasis vairuotojų kal- 
bų, jis gėrė kavą. Kad apie visa tai negalvotų, paskambino į Al- 
korn Vilidžą pasikalbėti su Forestu. Jis buvo savo kambaryje, mie- 
gojo teisuolio miegu, kaip pats apibūdino. Tikrai nuostabu, kal- 
bėjo jis, kad čia jis taip gerai miega. Skundėsi maistu, bet sakė, 
kad dabar maitina šiek tiek geriau. Arba maistas pagerėjo, arba 
jis pamėgo rausvą želė. Klausė, kiek dar galės čia pabūti, tarsi vai- 
kas „Disnėjaus pasaulyje“. Rėjus atsakė nežinąs. Neseniai atrodė, 
kad pinigai nesibaigs, bet dabar viskas apsivertė aukštyn kojom. 

— Neišleisk manęs iš čia, broli, - meldė Forestas. - Noriu čia 
gyventi visą gyvenimą. 

Atkinso stogdengiai baigė taisyti „Klevų guoto“ stogą be nuoty- 
kių. Rėjui atvykus, namai buvo tušti. Jis paskambino Hariui Reksui. 

— Išgerkim šįvakar verandoje alaus, - pasiūlė Rėjus. 
Haris Reksas tokio kvietimo niekuomet neatsisakydavo. 


**+* 


Prie šaligatvio, tiesiai priešais namą vejoje buvo lygi vietą, ir, 
gerai pagalvojęs, Rėjus nutarė, kad čia galės nuplauti automobilį. 
Jis pasistatė savo „Audi“ priekiu į gatvę, taip, kad bagažinė būtų 
vos per žingsnį nuo verandos. Rūsyje susiradęs seną kibirą, kait- 
rioje vidurdienio saulėje jis dvi valandas šveitė savo rodsterį. Pas- 
kui dar valandą jį blizgino. Penktą valandą atsidarė butelį šalto 
alaus ir atsisėdo ant laiptelių pasigėrėti savo darbu. 

Paskambino Peitonui Frenčui į mobilųjį telefoną, bet didysis 
žmogus, žinoma, buvo labai užsiėmęs. Rėjus norėjo jam padėkoti 
už vaišingumą, bet iš tikrųjų jam knietėjo sužinoti, kaip pasistū- 
mėjo Prystų gaujos atšaldymo reikalai. Atvirai to jis nieku gyvu 
nėklaustų, tačiau jeigu toks plepys kaip Frenčas turėtų naujienų, 
tuoj pat viską išpasakotų. 

Frenčas, matyt, buvo jį pamiršęs. Iš tikrųjų jam visai nerūpi, 
ar Prystai prirems Rėjų, ar ką nors kitą. Jam tik rūpi iš masinių 
deliktų susižerti pusę milijardo, tam ir skiria visą savo energiją. 
Apkaltink tokį, kaip Frenčas, kyšininkavimu arba žmogžudyste, ir 
jis pasisamdys penkiasdešimt advokatų, papirks visus klerkus, tei- 
sėjus, prokurorus, prisiekusiuosius. 

Jis paskambino Koriui Kroufordui ir sužinojo, kad buto šeimi- 
ninkas vėl turėjo remontuoti duris. Policija žadėjo, kol jis sugrįš, 
keletą dienų butą pasaugoti. 

Po šešių prie namo įsuko furgonas. Iš jo iššokęs plačiai besišyp- 
santis vyrukas įteikė skubų laišką. Rėjus ilgai spoksojo į jį nedrįs- 
damas atplėšti. Ant voko užklijuotas spausdintas Virdžinijos univer- 
siteto Teisės fakulteto lipdukas su adresu, gavėjo adresas užrašytas 
ranka: p. Rėjui Etliui, „Klevų guotas“ 816, Ketvirta gatvė, Klento- 
nas, MS, išsiųstas vakar, birželio antrą. Viskas atrodė labai įtartina. 

Teisės fakultete niekas adreso Klentone nežinojo. Apsknitai, ko- 
dėl iš ten reikėtų ką nors siųsti greituoju paštu. Jis atsidarė dar 
vieną butelį alaus, vėl atsisėdo ant laiptelių ir atplėšė voką. 


Paprastas standartinis vokas, ant kurio ranka pakeverzota „.Rė- 
jus“. Viduje — dar viena jau pažįstama spalvota Čeini savitarnos 
saugyklos nuotrauka, tik šikart nufotografuota aštuoniolikta R sau- 
gojimo kamera. Apačioje nelygiomis raidėmis parašyta: „Lėktuvo 
tau nereikia. Liaukis švaistęs pinigus.“ 

Jie dirba neįtikėtinai gerai. Negana to, kad susekė visas tris ka- 
meras Čeini saugykloje ir jas nufotografavo, šlykščiai ir kvailai su- 
degino „Bonanzą“, bet keisčiausia ir įspūdingiausia tai, kad jie su- 
gebėjo iš Teisės fakulteto raštinės nugvelbti lipduką su adresu. 

Praėjus apstulbimui jis staiga suvokė tai, ką turėjo pastebėti iš 
karto. Jeigu jie surado aštuonioliktą R kamerą, tai žino, kad pini- 
gu ten nėra. Nei Čeini saugykloje, nei jo bute pinigų nėra. Jie se- 
kė jį nuo Virdžinijos iki Klentono, ir jeigu jis būtų pinigus paslė- 
pęs kur nors pakeliui, jie tą žinotų. Kol jis buvo pakrantėje, jie 
tikriausiai vėl išnaršė „Klevų guotą“. 

Jų tinklas kas valandą siaurėjo. Susiejo visas smulkmenas, su- 
jungė visus taškus. Pinigai pas Rėjų, o jis nebeturi kur bėgti. 

"Ieėisės profesoriaus atlyginimas labai geras, su priedais. Jo gy- 
venimo būdas daug išlaidų nereikalauja, taigi ankstyvą, drėgną il- 
gos birželio dienos vakarą vis dar be marškinių ir basas sėdėda- 
mas verandoje ir gurkšnodamas alų jis apsisprendė šitaip gyventi 
ir toliau. Tegu smurtauja tokie, kaip Gordis Prystas ir Peitono Fren- 
čo smogikai. Rėjus nebeturi jėgų. 

Šiaip ar taip, tie pinigai nešvarūs. 


— Kodėl pasistatei automobilį priešais namą? — lipdamas laip- 
teliais burbėjo Haris Reksas. 

— Nuploviau ir palikau apdžiūti, - atsakė Rėjus. Jis buvo nusi- 
prausęs po dušu, užsimovęs šortus ir apsivilkęs marškinėlius. 

— Kai kurie Žmonės niekaip negali gyventi paprasčiau. Duok 
alaus. 

Haris Reksas visą dieną kariavo teisme, dalyvavo bjaurioje sky- 
rybų byloje, aiškinosi, kuris iš sutuoktinių prieš dešimtį metų su- 

rūkė daugiau žolės, o kuris daugiau kartų miegojo su kitu arba kita. 
Reikėjo išspręsti vaikų globos klausimą, bet nė vienas iš tėvų tam 
netiko. 

— Aš per senas, — pavargęs kalbėjo jis, o gerdamas antrą bute- 
lį alaus, jau ėmė knapsėti nosimi. 

Haris Reksas kontroliavo skyrybų rejestrą Fordo apygardoje 
dvidešimt penkerius metus. Susivaidiję sutuoktiniai dažniausiai tuoj 
lekdavo pas ji. Vienas fermeris iš Karavajaus mokėjo jam avansą, 
kad vėl susivaidijęs su žmona galėtų iš karto kreiptis i jį. Haris 
Reksas buvo labai sumanus, tačiau galėjo būti niekšiškas ir pik- 
tas. Tokia taktika skyrybų peštynėse buvo plačiai taikoma. 

Tačiau darbas jį priveikė. Kaip ir visi mažų miestelių advoka- 
tai, Haris Reksas svajojo apie didelį grobį, apie stambia žalos at- 
lyginimo bylą ir keturiasdešimties procentų honorarą, 0 tuomet — 
į pensiją. 

Vakar vakare Rėjus gurkšnojo brangius vynus dvidešimt mili- 
jonų dolerių kainuojančioje Arabijos princo statytoje Misisipės tei- 
sininkų luomo atstovo, rezgančio tarptautinius milijardų dolerių 
vertės planus, jachtoje, o dabar gurkšnoja alų aprūdijusiose sūpuok- 
lėse su Misisipės teisininkų luomo atstovu, kuris visą dieną karia- 
vo dėl vaikų globos ir išlaikymo. 

- Širyt nekilnojamojo turto agentas aprodė namą, - kalbėjo Ha- 
ris Reksas. —- Paskambino per pusryčius ir mane prikėlė. 

— Kas nori jį pirkti? 

- Prisimeni tuos Kepšou, kur gyvena prie Reil Springso? 

— Ne. 

— Geri žmonės. Prieš dešimt, gal prieš dvylika metų senoje dar- 
žinėje jie pradėjo gaminti kėdes. Žingsnis po žingsnio prakuto ir 
dabar abiejose Karolinose turi didelių baldų gamybos įmonių. Kiek- 
vienas uždirbo po milijoną. Džankis su žmona ieško namo. 

— Džankis Kepšou? 

— Aha, bet jis kietas kaip nagas. nenori mokėti daugiau kaip 
keturių šimtų tūkstančių. 

— Nesistebiu. 


— Jo Žmona spiria jį pirkti šitą namą. Agentas neabejoja, kad 
pirks, bet siūlys mažai, tikriausiai apie šimtą septyniasdešimt penkis 
tūkstančius, — žiovaudamas kalbėjo Haris Reksas. 

Prasiblaškymui jiedu pasikalbėjo apie Forestą, paskui nutilo. 

— Gal aš jau eisiu, - išgėręs tris alaus tarė Haris Reksas. - Kada 
išvažiuoji? — dar paklausė sunkiai stodamasis ir tiesdamas nugarą. 

— Tikriausiai rytoj. 

— Paskambink, - vėl nusižiovaudamas tarė jis ir ėmė lipti laip- 
teliais žemyn. 

Rėjus žvelgė, kaip gatve tolo jo automobilio šviesos, ir staiga 
pasijuto labai vienišas. Jo ausis pasiekė lapų šlamėjimas krūmuo- 
se prie nuosavybės ribos: tikriausiai koks nors senas šuo ar katė, 
bet išsigandęs Rėjus smuko į vidų. 


34 skyrius 


Puolimas prasidėjo po dvie- 
jų, tamsiausią nakties valandą, kai miegas giliausias, o reakcija lė- 
čiausia. Prieangyje ant čiužinio, prie savęs pasidėjęs pistoletą ir tris 
pinigų prikimštus šiukšlių maišus, Rėjus miegojo kaip užmuštas. 

Kažkas per langą įmetė plytą, seną namą sudrebino triukšmas, 
o ant virtuvės lango ir neseniai nulakuotų grindų pasipylė stiklai. 
Mesta buvo taikliai ir reikiamu laiku: kažkas gerai išmanė savo 
darbą. Rėjus it sužeista laukinė katė šiaip taip atsikėlė ir, apgrai- 
bomis ieškodamas pistoleto, vos pats nenusišovė. Pasilenkęs per- 
bėgo prieangį, paspaudė šviesos jungiklį ir prie indaujos pamatė 
grėsmingai gulinčią plytą. 

Lovos užtiesalu sušlavė šukes ir atsargiai pakėlė plytą. Ji bu- 
vo raudona, nauja, aštriomis briaunomis. Prie jos dviem gumelė- 
mis pririštas raštelis. Dairydamasis į išdaužtą langą, jis jį nuėmė. 
Rankos drebėjo taip, kad buvo neįmanoma perskaityti, kas para- 
šyta. Vos atgaudamas kvapą jis stengėsi sutelkti dėmesį į ranka pa- 
rašytą įspėjimą: 

„Padėk pinigus ten, kur radai, ir tuoj pat eik iš namo.“ 

Dešinė ranka kraujavo, matyt, susižeidė rinkdamas stiklus. Pri- 
siminė ginklą, bet siaubo apimtas pagalvojo, ar pajėgs apsiginti. 
Tūnojo užsiglaudęs tamsiame valgomajame, stengdamasis nepra- 
rasti savitvardos ir blaiviai mąstyti. 

Staiga suskambo telefonas, ir jis vėl krūptelėjo. Po antro skam- 
bučio nusigavo į virtuvę ir virš viryklės degančios blausios lem- 
pelės šviesoje susirado telefoną. 

— Alio! - riktelėjo į ragelį. 

— Padėk pinigus į vietą ir išeik, — išgirdo ramų, bet šiurkštų 
nepažįstamą balsą. Akimirką jam pasivaideno pakrantės tartis. — 
Tuoj pat! Kol dar sveikas. 

Jam norėjosi šaukti: „Ne!“, „Liaukis!“ arba „Kas tu?!“ Bet dve- 
Jojo neapsispręsdamas, ir tas, kuris skambino, padėjo ragelį. Jis sė- 
dėjo ant grindų, nugara į šaldytuvą ir stengėsi sugalvoti, ką jam 
dabar daryti, nors kitos išeities beveik neturėjo. 

Gal iškviesti policiją? Pinigus paslėptų, sugrūstų po lova, iš- 
temptų čiužinį, paslėptų raštelį, bet plytą paliktų, kad atrodytų, jog 
langą išdykaudami išdaužė kokie nors paaugliai. Policininkas po- 
rą valandų čia pabūtų, pavaikščiotų aplinkui su žibintuvėliu, bet 
vis tiek turėtų išvažiuoti. 

Prystai nesitrauks. Prilipo prie jo tarsi klijai. Kol kas pasislėps, 
bet nesitrauks. Be to, už naktinį Klentono sargybinį jie kur kas 
miklesni ir jų motyvas kur kas svaresnis. 

O gal paskambinti Hariui Reksui? Pažadins jį, pasakys, kad rei- 
kalas skubus. pasikvies pas save ir viską papasakos. Rėjus troško 
su kuo nors pasikalbėti. Jis ne kartą norėjo Hariui Reksui patikėti 
savo paslaptį. Pinigus jiedu pasidalytų arba prijungtų prie pavel- 
dėto turto, arba, nuvažiavę į Tuniką, galėtų lošti ištisus metus. 

Bet kam statyti į pavojų dar vieną žmogų? Pakaktų ir milijo- 
no, kad abu žūtų. 

Rėjus turėjo pistoletą. Argi jis neapsigins pats? Jis gali apsi- 
ginti nuo užpuolikų. Tegu tik peržengia slenkstį, užkurs jiems ug- 
nį. Išgirdę šūvius, pabus kaimynai, sugužės visas miestelis. 

Tačiau tereikia vienos gerai nutaikytos kulkos, kad jis niekuo- 
met nieko nebematytų ir nebejaustų. Jų tikriausiai ne vienas, ir šau- 
do jie kur kas geriau už profesorių Rėjų Etlį. Jis nutarė, kad mirti 
dar anksti. Namuose jo laukia nuostabus gyvenimas. 

Vos tik širdis nustojo daužytis ir sulėtėjo pulsas, pro langelį virš 
kriauklės ilėkė dar viena plyta. Pašokęs suriko, net ginklą išmetė 

iš rankų, o bėgdamas į prieangį, jį dar paspyrė. Ropodamas ketu- 
omis, sutampė tris pinigų maišus į Teisėjo kabinetą. Atstūmęs so- 
fą nuo knygų lentynų, sugrūdo juos atgal į spintelę, kurioje rado 
tą nelemtą lobį. Jis prakaitavo ir keikėsi, laukdamas dar vienos ply- 
tos arba šūvių papliūpos. Viską sugrūdęs į slėptuvę, čiupo pisto- 
letą ir atsirakino laukujes duris. Šuoliais nėrė prie mašinos, palei- 
do variklį ir, palikęs gilias vėžes vejoje, nurūko. 
Jis sveikas ir gyvas, o tai dabar buvo svarbiausia. 


*** 


Į šiaurę nuo Klentono žemės paviršius leidosi prie Čatulos eže- 
ro, todėl dvi mylias driekėsi tiesus ir lygus kelias. Ši Dugnu vadi- 
nama vietovė nuo seno buvo narkotikų gabentojų, girtuoklių ir vi- 
sokiausių banditų teritorija. Iki šiol arčiausiai mirties alsavimą jis 
juto tuomet, kai tebesimokydamas vidurinėje mokykloje pilnutė- 
liu „Pontiaku“, kurį vairavo girtas Bobis Li Vestas, lenktyniavo su 
dar girtesniu Dougu Teringu, vairavusiu „Kamarą“. Lėkė šimto my- 
lių per valandą greičiu. Jis išsisuko, bet Bobis Li po metų trenkė- 
si savo „Pontiaku“ į medį ir užsimušė. 

Pasiekęs lygią Dugno atkarpą, Rėjus iki galo nuspaudė TT ak- 
seleratorių. Pusę trijų nakties visi tikrai miega. 

Elmeris Konvėjus miegojo, bet jį pažadino į kaktą geliantis uo- 
das. Išvydęs greitai besiartinančias šviesas, įjungė radarą. Prireikė 
keturių mylių, kol tas juokingas aparačiukas pradėjo veikti. Elme- 
ris įširdo. 

Atidarydamas dureles ir išlipdamas, Rėjus padarė klaidą. El- 
meris to nereikalavo. 

— Stok, šikniau! — suriko Elmeris, įsmeigęs į jį akis per tarny- 
binio revolverio vamzdžio viršų, ir Rėjus tuoj pat suprato, kad tai- 
komasi į jo galvą. 

— Gerai, gerai, — tarė jis, visiškai pasiduodamas ir pakeldamas 
rankas. 

— Lipk iš mašinos, - paliepė Elmeris ir ginklu parodė jam sto- 
tis prie kelio vidurio linijos. 

— Gerai, pone, tik nurimkit, - kalbėjo Rėjus, eidamas į šalį. 

— Pavardė? 

— Rėjus Etlis, Tėisėjo Etlio sūnus. Gal nuleistumėte ginklą? 

Elmeris nuleido revolverį žemiau, kad prireikus iššautų į pil- 
vą, bet ne į galvą. 

— Numeris Virdžinijos, - pastebėjo jis. 

— Todėl, kad aš ten gyvenu. 

— Tai važiuoji namo? 

— Taip, pone. 

— Kodėl taip skubi? 

— Nežinau, aš tik... 

— Užfiksavau devyniasdešimt aštuonias. 

— Labai atsiprašau. 

— Atiprašau, atsiprašau. Leki kaip galvos netekęs. 

Elmeris priėjo arčiau. Rėjus buvo pamiršęs perpjautą ranką, o 
kad susipjaustė kelį, net nežinojo. Elmeris išsitraukė žibintuvėlį ir 
apžiūrėjo Rėjų nuo galvos iki kojų. 

— Kur susižeidei? 

Geras klausimas, bet stovėdamas kelio viduryje ir akinamas 
šviesos, Rėjus neįstengė sugalvoti tinkamo atsakymo. Sakytų tie- 
są, bet tai užtruktų valandą, be to, juo vis tiek nepatikėtų. Meluo- 
damas tik dar labiau sau pakenktų. 

— Nežinau, - sumurmėjo jis. 

— Ką veži? — paklausė Elmeris. 

— Nieko. 

— Žinoma. 

Jis uždėjo Rėjui antrankius ir pasodino ant galinės sėdynės į 
Fordo apygardos patrulio automobilį - rudą „Impala“ dulkėtu bu- 
feriu, be ratų gaubtų, su keliomis antenomis prie užpakalinio bu- 
ferio. Rėjus žiūrėjo, kaip jis vaikšto aplink jo TT žvilgteli į vidų. 
Baigęs apžiūrinėti Elmeris atsisėdo ant priekinės sėdynės ir neat- 
sigręždamas paklausė: 

— Kam pistoletas? 

Rėjus mėgino pakišti pistoletą po keleivio sėdyne. Tikriausiai 
iš lauko jis matėsi. 

— Savigynai. 

— Turi leidimą? 

— Ne. 

Elmeris paskambino dispečeriui ir atraportavo. Baigė sakydamas: 

— Atvežu, — tarsi ką tik būtų sučiupęs vieną iš labiausiai ieš- 
komų dešimtuko. 

— O kaip mano automobilis? — paklausė Rėjus, kai jie apsigręžė. 

— Atsiųsiu komandą. 

Elmeris įjungė raudoną ir mėlyną švyturėlį, spidometro rodyk- 
lė šoktelėjo iki aštuoniasdešimties. 

— Ar galiu paskambinti savo advokatui? 

— Ne. 

— Liaukitės. Tai tik eismo taisyklių pažeidimas. Mano advoka- 
tas atvyks į kalėjimą, sumokės užstatą, ir po valandos aš vėl bū- 
siu kelyje. 

— Kas tavo advokatas? 

— Haris Reksas Voneris. 

Elmeris kažką burbtelėjo, jo sprandas išsipūtė. 

— Tas šunsnukis per skyrybas mane visai apšvarino. 

Tai išgirdęs Rėjus atsilošė ir užsimerkė. 


**x* 


Iš vidaus Fordo apygardos kalėjimą Rėjus matė du kartus ir El- 
meriui vedant jį šaligatviu, apie tai galvojo. Abu kartus jis nešė 
dokumentus veltėdžiams tėvams, kurie vengė išlaikyti savo vaikus, 
todėl Teisėjas Etlis buvo uždaręs juos į kalėjimą. Heinis Moukas, 
forma, vis dar sėdėjo prie savo stalo ir skaitė detektyvinius žur- 
nalus. Jis dirbo ir kapinių naktinės sargybos pasiuntiniu, taigi Ži- 
nojo apie Rėjaus nusižengimus. 

— Teisėjo Etlio sūnelis. a? — kreivai šyptelėjęs tarė Heinis. Jo 
galva buvo iš vienos pusės suplota, o akys ne viename lygyje, to- 
dėl kalbantis su juo visuomet norėdavosi vaizdą ištaisyti. 

— Taip, pone, - mandagiai atsakė Rėjus draugiškai. 

— Geras buvo Žmogus, - tarė apeidamas Rėjų ir atrakindamas 
antrankius. 

Rėjus patrynė riešus ir pažvelgė į pareigūną Konvėjų, kuris ofi- 
cialia veido išraiška pildė dokumentus. 

— Neatsargus vairavimas, neturi leidimo ginklui. 

— Nejaugi jį sodinsi? — kreipėsi Heinis į Elmerį gana šiurkš- 
čiai, tarsi dabar ne pareigūnas, O jis čia viskam vadovautų. 

— Visai teisingai, - atšovė Elmeris, ir padėtis iš karto pasidarė 
įtempta. 

— Ar galėčiau paskambinti Hariui Reksui Voneriui? - maldau- 
jamai paklausė Rėjus. 

Heinis linktelėjo galva link telefono, kabančio ant sienos, tarsi 
jam tai būtų nė motais. Jis piktu žvilgsniu varstė Elmerį. Matyt, 
abu vienas kito nemėgo. 

— Kalėjimas pilnas, - tarė Heinis. 

— Visuomet taip sakai. 

Rėjus greitai surinko Hario Rekso namų telefono numerį. Bu- 
vo po trijų, žinojo, kad jis nemėgsta tokių trukdymų. Po trečio 
skambučio atsiliepė dabartinė ponia Voner. Rėjus atsiprašė, kad taip 
vėlai skambina, ir paprašė pakviesti Harį Reksą. 

— Jo nėra, - išgirdo atsakymą. 

Jis negali būti išvažiavęs, pagalvojo Rėjus. Prieš šešias valan- 
das sėdėjo su juo verandoje. 

— Gal žinot, kur jis? 

Heinis su Elmeriu netoliese jau barėsi. 

— Jis nuvažiavo pas Etlius, - lėtai ištarė ji. 

— Ne, prieš tris valandas jis iš ten išvažiavo. Aš buvau su juo. 

— Ką tik skambino. Namas dega. 

Pasodinę Heinį ant galinės sėdynės, visu galingumu įjungę si- 
reną ir švyturėlius jie aplėkė aikštę. Ugnies atšvaitai buvo matyti 
iš už dviejų kvartalų. 

— Dieve, pasigailėk, — tarė sėdintis už jų Heinis. 

Niekas Klentono taip neišjudindavo, kaip gaisras. Abi miesto ug- 
niagesių komandos buvo čia. Aplink bėgiojo dešimtys savanorių, vi- 
si šūkavo. Ant šaligatvio kitoje gatvės pusėje būriavosi kaimynai. 

Liepsnos jau siekė stogą. Žengdamas per vandens žarną vejo- 
je Rėjus pajuto benzino kvapą. 


244 


35 skvrius 


Galų gale, meilės liZ- 
delis ne tokia jau bloga vieta nusnūsti. Tai buvo ilgas, siauras, dul- 
kėtas, pilnas voratinklių kambarys, apšviestas vienos lempos, pa- 
kabintos skliautuotų lubų viduryje. Vienintelio lango, per kurį ma- 
tėsi aikštė, rėmai buvo dažyti tikriausiai praėjusiame amžiuje. Se- 
noviška metalinė lova buvo be paklodės ir užtiesalo. Jis stengėsi 
negalvoti apie ant šio čiužinio patirtus Hario Rekso nuotykius. Pri- 
siminė senąjį „Klevų guotą“ ir mąstė apie tai, kaip šlovingai bai- 
gėsi jo istorija. Pusė Klentono matė, kaip įgriuvo stogas. Rėjus sė- 
dėjo vienas ant apatinės kitapus gatvės augusio platano šakos, slėp- 
damasis nuo žmonių ir bergždžiai stengdamasis sukelti brangius 
vaikystės prisiminimus, kurių paprasčiausiai nebuvo. Liepsnoms 
veržiantis pro langus, jis galvojo ne apie pinigus, Teisėjo stalą ar 
motinos stalą valgomajame, bet apie senąjį generolą Forestą ir 
skvarbų jo žvilgsnį. 

Pamiegojęs tris valandas, nubudo aštuntą. Blogio buveinėje da- 
rėsi tvanku, ant laiptų pasigirdo sunkūs žingsniai. 

Pro duris įvirtęs Haris Reksas uždegė šviesą. 

— Pabusk, nusikaltėli, - subambėjo jis. - Tavęs laukia kalėjimas. 

Rėjus nuleido kojas ant grindų. 

— Aš nepabėgau. 


Su Elmeriu ir Heiniu jie išsiskyrė minioje, todėl išėjo iš ten su 
Hariu Reksu. 

— Ar leidai jiems tikrinti savo automobilį? 

— Taip. 

— Kvailai padarei. Kas tu per advokatas? 

Jis prisitraukė medinę sulankstomą kėdutę prie lovos ir atsisėdo. 

— Aš neturiu ko slėpti. 

— Tu kvailys, ar supranti? Apieškoję automobilį jie nieko ne- 
rado. 

— Taip ir turėjo būti. 

— Jokių drabužių, jokio kelioninio krepšio, bagažo, net dantų 
šepetuko. Jokių įrodymų, kad tu važiuoji, kaip jiems sakei, namo. 

— Aš namo nepadegiau, Hari Reksai. 

— Bet įtaria tave. Vidurnaktį išleki, nepasiėmęs nei drabužių, 
nei nieko, leki kaip šikšnosparnis iš pragaro. Senė Larimor matė, 
kaip naktį praskridai su savo juokingu automobiliuku, o po dešim- 
ties minučių atvažiuoja gaisrinė. Pusgalvis pareigūnas pagauna tave 
lekiantį kaip akis išdegusį devyniasdešimt aštuonias mylias per va- 
landą. O dabar ginkis. 

— Aš nepadegiau. 

— Kodėl išvažiavai pusę trijų? 

— Kažkas pro valgomojo langą įmetė plytą. Aš išsigandau. 

— Turėjai pistoletą. 

— Nenorėjau jo panaudoti. Man geriau pabėgti, negu šaudyti į 
Žmogų. 

— Per ilgai užsibuvai Šiaurėje. 

— Aš ne Šiaurėje gyvenu. 

— Kur šitaip susipjaustei'? 

— Plyta išdaužė langą, šlaviau stiklus ir susipjausčiau. 

— Kodėl neiškvietei policijos? 

— Siaubingai išsigandau. Norėjau kuo greičiau važiuoti namo, 
tai ir išvažiavau. 

— O po dešimties minučių namas jau dega, nes kažkas pripylė 
benzino ir numetė degtuką. 

— Aš nežinau, kas ten buvo. 

— Aš tavęs nekaltinu. 

— Juk tu mano advokatas. 

— Ne, aš paveldėto turto advokatas, iš kurio, tarp kito, nieko 
nebeliko. 

— O draudimas nuo gaisro? 

— Jo negausi. 

— Kodėl? 

— Todėl, kad jeigu paduosi prašymą, jie tave tardys dėl tyčinio 
padegimo. Sakai, kad tu nepadegei, ir aš tikiu. Bet nežinau, ar tuo 
patikės kiti. Jeigu reikalausi draudimo, tai jie dar labiau prie ta- 
vęs kabinėsis. 

— Aš namo nepadegiau. 

— Gerai, tai kas padegė? 

— Tas, kas įmetė plytą. 

— O kas įmetė plytą? 

— Net neįsivaizduoju. Gal koks tipas, kuriam nepatiko skyrybų 
nuosprendis. 

— Puiku. Tai jis devynerius metus laukė, kad galėtų atkeršyti 
"Teisėjui, kuris, tarp kitko, jau miręs. Nenorėčiau sėdėti teismo sa- 
lėje, kai pasakosi tas nesąmones prisiekusiesiems. 

— Nežinau, Hari Reksai. Prisiekiu, kad nežinau. Nereikia man 
to draudimo. 

— Ne taip paprasta. Tik pusė jų yra tavo, kita pusė priklauso 
Forestui. Jis gali pareikalauti, kad išmokėtų draudimą. 

Rėjus atsiduso ir pasikasė šeriais apžėlusį smakrą. 

— Padėk man. 

— Apačioje laukia šerifas su tardytoju. Jie tave apklaus. Nesku- 
bėk su atsakymais, sakyk tiesą. Aš būsiu su tavimi, eime. 

— Jis čia? 

— Pas mane, pasitarimų kambaryje. Pakviečiau jį, kad viską su- 
tvarkytume dabar. Manau, kad tau tikrai reikia iš čia išvažiuoti. 

— Mėginau. 

— Kaltinimas dėl neatsargaus vairavimo ir ginklo bus atidėtas 
keliems mėnesiams. Teks palaukti, kol susitvarkysiu su savo by- 
lomis. Dabar tu turi rimtesnių problemų. 

— Aš namo nepadegiau, Hari Reksai. 

— Žinoma, kad ne. 

Kai jie išėjo iš kambario, lipdamas laiptais žemyn Rėjus pa- 
klausė per petį: 

— Kas šerifas? 

— Sojeris. 

— Geras? 

— Nesvarbu. 

— Pažįsti jį? 

— Jo sūnui padėjau išsiskirti. 

Pasitarimų kambaryje buvo siaubinga netvarka, teisinė litera- 
tūra mėtėsi ant lentynų, kėdžių, net ant stalo. Galima buvo pama- 
nyti, kad Haris Reksas visą laiką dirba. Bet taip nebuvo. 

Ir Sojeris, ir jo padėjėjas - nervingas italiūkštis, pavarde San- 
dorinis, - nebuvo labai mandagūs. Šiaurės rytų Misisipėje italą pa- 
matysi retai, ir kai jis trumpai prisistatė, Rėjus pastebėjo neryškią 
Deltos tartį. Abu buvo labai dalykiški, Sandorinis atidžiai viską 
užsirašinėjo, o Sojeris, iš kartoninio puodelio sriubčiodamas karš- 
tą kavą, sekė kiekvieną Rėjaus judesį. 

Ugniagesius antrą valandą trisdešimt keturios minutės iškvietė 
ponia Larimor, praėjus maždaug dešimčiai ar penkiolikai minučių 
po to, kai pastebėjo Ketvirtaja gatve pralėkusį Rėjaus automobilį. 
Antrą trisdešimt šešios Elmeris Konvėjus pranešė, kad Dugne ve- 
jasi šimtą mylių per valandą lekiantį kažkokį idiotą. Kadangi bu- 
vo nustatyta, kad Rėjus smarkiai viršijo greitį, Sandorinis ilgai ka- 
mantinėjo, kokiu greičiu jis važiavo, ar nematė kitų automobilių 
šviesų, ar naktį tokiu metu nepastebėjo ko nors, kas būtų priver- 
tęs jį sulėtinti greitį. 

Kai Rėjaus maršrutas buvo nustatytas, radijo ryšiu Sojeris pa- 
liepė sėdėjusiam priešais „Klevų guoto“ laužą pareigūnui važiuoti 
tuo pačiu maršrutu, tokiu pat greičiu ir sustoti Dugne ten, kur vėl 
laukė Elmens. 

Po dvylikos minučių pareigūnas paskambino ir pasakė, kad jis 
prie Elmernio. 

— Taigi mažiau kaip per dvylika minučių, — tarė Elmeris api- 
bendrindamas. —- Kažkas, o mes darome prielaidą, kad to kažko 
name jau nebuvo - argi ne taip, pone Etli? — įnešė į namą didelį 
kiekį benzino ir viską juo aplaistė taip, kad ugniagesių kapitonas 
sakė, jog tokio aštraus kvapo dar nebuvo jutęs, paskui numetė deg- 
tuką, o gal du, nes kapitonas mano, jog gaisras kilo ne vienoje, 0 
keliose vietose, ir paskui tas nežinomas padegėjas išlėkė į nakties 
tamsą. Teisingai, pone Etli? 

— Aš nežinau, ką veikė padegėjas, - atsakė Rėjus. 

— Bet laikas tiksliai sutampa? 

— "Taip, jei jūs taip sakote. 

— Aš taip sakau. 

— Tęskit, - suburbėjo kitame stalo gale sėdintis Haris Reksas. 

Toliau kalbėjo apie motyvus. Namas ir jame buvę daiktai bu- 
vo apdrausti trim šimtais aštuoniasdešimčia tūkstančių dolerių. Re- 
miantis nekilnojamojo turto agento, su kuriuo jau kalbėtasi, tvirti- 
nimu, buvo rengiama pardavimo sutartis šimto septyniasdešimt pen- 
kių tūkstančių dolerių sumai. 

— Neblogas skirtumas, pone Etli? — atkreipė dėmesį Sandolinis. 

— Taip, didelis. 

— Ar pranešėte draudimo kompanijai? — klausinėjo Sandorinis. 

— Ne, maniau palaukti, kol atidarys biurą, — atsakė Rėjus. - Ti- 
kit ar ne, bet kai kurie žmonės šeštadieniais nedirba. 

— Po velnių, juk dar ugniagesiai nenuvažiavo, - šoko pagal- 
bon Haris Reksas. — Turim pusę metų prašymui paduoti. 
jęs į užrašus tęsė toliau: 

— Pasikalbėkim apie kitus įtariamuosius. 

Rėjui nepatiko, kaip jis ištarė žodį „kitus“. Papasakojo apie pro 
langą įmestą plytą, bet ne viską. Taip pat ir apie grasinimą telefo- 
nu, kad jis kuo greičiau išvažiuotų. Pasiūlė patikrinti telefoninių 
pokalbių įrašus. Dėl visa ko papasakojo apie naktį po tėvo mir- 
ties, kai kažkoks beprotis brazdinosi prie langų. 

— Gana, - po pusvalandžio nutraukė apklausą Haris Reksas. Ki- 
taip tariant, mano klientas į jūsų klausimus nebeatsakinės. 

— Kada išvažiuojat? — paklausė Sojeris. 

— Jau šešias valandas mėginu išvažiuoti, — atsakė Rėjus. 

— Greitai, — nukirto Haris Reksas. 

— Mums gali iškilti klausimų. 

— Atvažiuosiu, kai tik jums manęs reikės, - pažadėjo Rėjus. 

Haris Reksas palydėjo juos pro duris ir, grįžęs į pasitarimų kam- 
barį, tarė: 

— Man atrodo, kad tu, šunsnuki, meluoji. 


36 skvrius 


Senoji ugniagesių ma- 
šina — ta pati, kurią paauglystėje vaikydavosi Rėjus su draugais nuo- 
bodžiaudami vasaros vakarais - buvo nuvažiavusi. Vienišas savano- 
ris vyniojo ugniagesių paliktas žarnas. Gatvėje buvo pilna purvo. 

Įpusėjus rytui prie „Klevų guoto“ nieko nebebuvo. Rytiniame 
jo gale tebestyrojo kaminas, o prie jo —- apdegusios sienos liku- 
čiai. Visa kita pavirto degėsių krūva. Rėjus su Hariu Reksu ją apė- 
jo aplinkui ir nuėjo į galinį kiemą, kurio pakraštyje augo seni pe- 
kano riešutmedžiai. Atsisėdę pavėsyje ant metalinių kėdžių, kurias 
Rėjus kadaise buvo nudažęs raudonai, užkando vyniotinių su ku- 
kurūzų lapais. 

— Aš namų nesudeginau, — pagaliau tarė Rėjus. 

— Žinai, kas? - paklausė Haris Reksas. 

— Įtariu. 

— Tai kalbėk, po galais. 

— Gordis Prystas. 

— A, tas! 

— Tai ilga istorija. 

Rėjus papasakojo, kaip Teisėją rado ant sofos mirusį, kaip at- 
sitiktinai aptiko pinigus. Ar tikrai tai buvo atsitiktinumas? Papa- 
sakojo viską kuo smulkiausiai, kiek tik galėjo prisiminti, keldamas 
klausimus, kurie jam visą laiką nedavė ramybės. Abu liovėsi val- 

gę. Tarsi užhipnotizuoti žvelgė į smilkstančią degėsių krūvą, bet 
jos nematė. Harį Reksą pasakojimas pribloškė. Rėjui nuo jo pa- 
lengvėjo. Pasakojo apie savo keliones iš Klentono į Šarlotsvilį ir 
atgal, apie tai, kaip jis važiavo į Tunikos, paskui į Atlantik Sičio 
kazino, vėl grįžo į Tuniką, kaip jis pakrantėje susirado Peitoną 
Frenčą, kaip šis per nuolankų įstatymų sergėtoją Teisėją Riubeną 
Etlį praturtėjo. 

Rėjus nenuslėpė nieko, stengėsi viską prisiminti. Papasakojo, 
kaip kažkas brovėsi į jo butą Šarlotsvilyje. Dabar jis suprato, kad 
jį norėjo įbauginti. Pasiguodė, kaip nevykusiai įsigijo „Bonanzą“. 
Jis vis kalbėjo ir kalbėjo, o Haris Reksas klausėsi, netardamas nė 
žodžio. 

Kai Rėjus baigė savo pasakojimą, valgyti nebesinorėjo, jį pylė 
prakaitas. Hariui Reksui iškilo daugybė klausimų, bet pirmiausia 
jis paklausė: 

— Kodėl jam reikėjo sudeginti namą? 

— Gal kad paslėptų pėdsakus, nežinau. 

— Tas tipas pėdsakų tikrai nepaliko. 

— O gal norėjo paskutinį kartą pagąsdinti. 

Jie susimąstė. Haris Reksas pabaigė savo užkandį ir tarė: 

— Verčiau būtum man viską pasakęs. 

— Norėjau tuos pinigus pasilikti sau. Turėjau tris milijonus do- 
lerių. Įsivaizduoji, koks malonus jausmas. Geriau už seksą, nie- 
kad to nebuvau patyręs. Trys milijonai dolerių, Hari Reksai, ir vi- 
si — mano. Tapau turtingas, godus ir sugedęs. Nenorėjau, kad apie 
mano pinigus žinotum nei tu, nei Forestas, nei valstybė. Norėjau, 
kad apie juos nežinotų nė vienas žmogus pasaulyje. 

— Ką ketinai su jais veikti? 

 - Išsklaidyti po bankus po devynis tūkstančius dolerių, kad ap- 
sieičiau be dokumentų, kad neprikibtų valstybė. Per pusantrų me- 
tų būtų priaugę procentai, tuomet juos būčiau investavęs. Man ke- 
turiasdešimt treji, po dvejų metų pinigai būtų išplauti ir dirbtų už 
mane. Kas penkerius metus jų padaugėtų dvigubai. Sulaukęs pen- 
kiasdešimties, turėčiau šešis milijonus, po penkerių metų - jau dvy- 

lika. Šešiasdešimties būčiau turėjęs dvidešimt keturis milijonus do- 
lerių. Viską suplanavau, Hari Reksai, džiūgavau matydamas savo 
ateitį. 

— Nesigraužk. Tai, ką padarei, yra normalu. 

— Man taip neatrodo. 

— Nevykęs iš tavęs sukčius. 

— Jaučiuosi nevykėliu, buvau pradėjęs keistis. Mačiau save 
skrendantį lėktuvu, važiuojantį prabangesne sportine mašina, gy- 
venantį gražesniuose namuose. Šarlotsvilyje yra kur išleisti pini- 
gus, aš galvojau, kaip jais švaistysiuosi. Golfo klubai, lapių me- 
džioklė... 

— Lapių medžioklė? 

— Taip. 

— Apsitempęs tomis trumpomis kelnėmis ir užsimaukšlinęs skry- 
bėlę? 

— Lekiu pašėlusiu žirgu per tvoras paskui medžioklinius šunis, 
kurie seka karštais trisdešimties svarų lapės pėdsakais, kurios nė 
nematyti. 

— Kam tau to reikia? 

— O kitiems kam to reikia? 

— Aš medžioju paukščius. 

- Šiaip ar taip, tai buvo tikra našta. Supranti, tampiausi visur 
su tais pinigais ištisas savaites. 

— Šiek tiek galėjai palikti mano biure. 

Baigęs valgyti Rėjus gurkšnojo kokakolą. 

— Manai, kad aš kvailas? 

— Ne, laimingas. Šis vaikinas moka saugoti paslaptis. 

— Vos tik užsimerkdavau, išvysdavau, kaip man į kaktą skrieja 
kulka. 

— Klausyk, Rėjau, tu nieko blogo nepadarei. Teisėjas nenorėjo 
prijungti tų pinigų prie paveldimo turto. Tu juos paėmei, nes no- 
rėjai apsaugoti ir apginti jo reputaciją. Bet kažkoks pamišėlis jų 
norėjo labiau negu tu. Žiūrint atgal, tau pasisekė, kad nenukentė- 
jai. Nebegalvok apie tai. 

— Ačiū, Hari Reksai. 

Palinkęs į priekį Rėjus Žiūrėjo, kaip nueina savanoris ugnia- 
gesys. 

— O kaip dėl padegimo? 

— Išsisuksim. Įteiksiu prašymą, draudimo kompanija jį išnagri- 
nės. Jie įtars tyčinį padegimą, bus bjauru. Tegul praeina keletas 
mėnesių. Jeigu jie nesumokės, iškelsime ieškinį Fordo apygardo- 
je. Jie nerizikuos Riubeno Etlio paveldimo turto bylos nagrinėti 
prisiekusiųjų teisme — tuose pačiuose Teismo rūmuose, kur jis dir- 
bo. Manau, kad susitarsim, ir teismo nebus. Galbūt reikės truputį 
nusileisti, bet susitarsim. 

Rėjus atsistojo. 

— Aš tikrai noriu važiuoti namo, — tarė jis. 

Jie vėl apėjo aplink degėsius. Buvo karšta, ore tvyrojo dūmų 
kvapas. 

— Man jau gana, - tarė Rėjus ir pasuko link gatvės. 


**k 

Jis važiavo Dugnu, griežtai laikydamasis nustatyto penkiasde- 
šimt penkių mylių per valandą greičio. Elmerio Konvėjaus niekur 
nesimatė. Kai bagažinė ištuštėjo, „Audi“ atrodė lengvesnis. Iš tik- 
rųjų, pats gyvenimas padėjo atsikratyti naštos. Rėjus ilgėjosi nor- 
malaus gyvenimo namuose. 

Su Forestu susitikti jis bijojo. Tėvo palikimas ką tik nušluotas 
nuo žemės paviršiaus, kaip jis jam paaiškins, kodėl sudegė namai? 
Verčiau palūkėti. Gydymas vyksta sklandžiai, iš patirties Rėjus Ži- 
nojo, kad menkiausia komplikacija Forestą gali išmušti iš pusiau- 
svyros. Tegul praeina mėnuo. Paskui dar vienas. 

Forestas į Klentoną negrįš, o gyvendamas savo drumzliname 
pasaulyje gal niekada ir nesužinos apie gaisrą. Būtų geriausia, jeigu 
viską jam papasakotų Haris Reksas. 

Kai Alkorn Vilidže jis pasirašinėjo lankytojų knygoje, regist- 
ratorė smalsiai jį nužvelgė. Tamsiame laukiamajame jis ilgai var- 
tė žurnalus. Kai atėjo Oskaras Myvas, iš jo niūraus žvilgsnio Rė- 
jus suprato, kad atsitiko kažkas negero. 

-- Vakar po pietų jis išėjo, — sėsdamasis priešais Rėjų prie ka- 
vos stalelio pradėjo pasakoti jis. — Visą rytą jūsų ieškojau. 

— Vakar vakare pamečiau savo mobilųjį telefoną, - paaiškino 
Rėjus. Bėgdamas nuo to siaubo, Rėjus galėjo pamesti bet ką, tik 
ne telefoną. Jis neįsivaizdavo, kaip galėjo jį pamiršti. 

— Paprašė išleisti pasivaikščioti. Penkių mylių pasivaikščiojimo 
po gamtą trasą jis nueidavo kasdien. Ji yra už teritorijos, neaptver- 
ta, bet Forestas nepriklausė rizikos grupei. Bent jau mums taip at- 
rodė. Tiesiog neįsivaizduoju. 

Rėjui tai nebuvo staigmena. Brolis jau dvidešimt metų pabėga 
iš kiekvienos detoksikacijos gydyklos. 

— Čia juk ne kalėjimas, - tęsė Myvas. Pacientai atvyksta savo 
noru, kitaip nebūtų jokios naudos. 

— Suprantu, - tyliai tarė Rėjus. 

— Jam taip gerai sekėsi, - kalbėjo Myvas, kuris tikriausiai buvo 
labiau susirūpinęs negu Rėjus. — Visiškai švarus ir tuo labai didžia- 
vosi. Dviem paaugliams jis buvo tarsi tėvas. Jie čia pirmą kartą. Fo- 
restas kas rytą su jais dirbdavo. Aš tiesiog jo nesuprantu. 

— Juk jūs ir pats kadaise turėjot panašių problemų. 

Myvas purtė galvą. 

— Žinau, žinau. Žalingo įpročio atsikratai tada, kai pats to no- 
ri, bet ne anksčiau. 

— Ar jums teko sutikti tokių, kurie niekaip negali mesti? — pa- 
klausė Rėjus. 

— Mums to pripažinti negalima. 

— Žinau, kad negalima. Bet, tarp mūsų kalbant, abu žinom, kad 
yra tokių, kurie niekuomet nemeta. 

Myvas nenoromis gūžtelėjo pečiais. 

— Forestas yra vienas iš jų, Oskarai. Tai tęsiasi jau dvidešimt 
metų. 

— Aš tą laikau savo nesėkme. 

— Nereikia. 

Jiedu išėjo į lauką ir dar kurį laiką pasišnekučiavo verandoje. 
Myvas vis atsiprašinėjo. Rėjui tai nebuvo staigmena. 

Grįždamas vingiuotu keliu į greitkelį, Rėjus stebėjosi, kaip ga- 
lėjo Forestas pėsčias ištrūkti iš gydyklos, nuo kurios artimiausias 
miestelis yra už aštuonių mylių. Bet jis juk yra vaikščiojęs ir po 
nuošalesnes vietas. 

Jis grįš į Memfį, į savo kambarį Eli namo pusrūsyje, į gatves, 
kur jo laukia narkomanai. Dar vienas telefono skambutis gali būti 
paskutinis, bet Rėjus jo tikisi jau daugelį metų. Forestas yra ligo- 
nis, bet nepaprastai gyvybingas. 

Rėjus jau buvo Tenesyje. Po septynių valandų bus Virdžinijo- 
je. Dangus giedras, jokio vėjelio. Jis galvojo, kaip dabar būtų ge- 
ra penkių tūkstančių pėdų aukštyje sklęsti išsinuomota „Cessna“. 


3/ skyrius 


Abejos durys buvo nau- 
jos ir daug sunkesnės už senąsias. Rėjus tylomis padėkojo šeiminin- 
kui už papildomas išlaidas, nors žinojo, kad daugiau įsilaužimų ne- 
bebus. Nebereikės jam žvalgytis pro petį. Nebeteks Čeini saugykloje 
žaisti slėpynių. Nebereikės patyliukais šnekėtis su Koriu Kroufordu. 
Jis daugiau nebesibaimins dėl pinigų, nebesvajos apie juos ir jam ne- 
bereikės visur jų tampyti. Nusimetęs naštą jis nusišypsojo ir paspar- 
tino žingsnį. 

Gyvenimas vėl bus normalus. Ilgos bėgimo trasos kaitroje. Ilgi 
vieniši skrydžiai virš Pydmonto. Jis ilgėjosi netgi savo seniai neliesto 
mokslinio traktato apie monopolijas, kurį prižadėjo užbaigti iki šių 
arba kitų Kalėdų. Dėl Keili irgi nebebuvo taip griežtai nusiteikęs. Pa- 
mėgins dar kartą pakviesti ją vakarienės. Dabar jau galima, ji absol- 
ventė ir pernelyg puiki, kad be jokios priežasties ją nurašytų. 

Jo bute niekas nepasikeitė, kadangi niekas jame negyveno. Iš- 
skyrus duris, jokių įsilaužimo pėdsakų nesimatė. Dabar jis Žinojo, 
kad įsibrovėlis neketino jo apvogti, o tik pakankinti, įbauginti. Tai 
buvo Gordis arba jo broliai. Jis nežinojo, kaip jie buvo pasiskirs- 
tę darbus, jam tai neberūpėjo. 

Buvo beveik vienuolikta ryto. Jis užsiplikė stiprios kavos ir ėmė 
naršyti korespondenciją. Jokių anoniminių laiškų. Nieko, išskyrus 
įprastines sąskaitas ir reklaminius lapelius. 

Buvo du faksai. Pirmasis - žinutė iš buvusio studento. Antrąjį 
atsiuntė Peitonas Frenčas. Jis mėginęs prisiskambinti, bet Rėjaus 
mobilusis telefonas, matyt, neveikia. Parašytas ranka ant „Deliktų 
karaliaus “ blanko ir atsiųstas nuo pilkų įlankos vandenų, kur Fren- 
čas vis dar slapstėsi nuo žmonos advokato. 

Geros naujienos saugumo fronte! Netrukus po to, kai Rėjus iš- 
vyko, buvo pastebėtas Gordis Prystas su abiem broliais. Gal Rė- 
jus galėtų paskambinti? Jo asistentė jį surasianti. 

Rėjus prasėdėjo prie telefono dvi valandas, kol Frenčas paga- 
liau jam paskambino iš kažkokio viešbučio Fortvorte, kur vyko su- 
sitikimas su „Ryakso“ ir „Kobrilo“ bylų advokatais. 

— Čia gausiu gal tūkstantį bylų, — gyrėsi jis, iš džiaugsmo ne- 
tverdamas savo kailyje. 

— Puiku, - atsakė Rėjus. Jis nebenorėjo klausytis kalbų apie 
masinius deliktus ir milijardinius susitarimus. 

— Ar telefonas saugus? — paklausė Frenčas. 

— Taip. 

— Gerai, klausykit. Prystas nebepavojingas. Tuoj po jūsų išvy- 
kimo mes jį radom lovoje su bobele, su kuria seniai susitikinėda- 
vo. Radom ir abu brolius. Jūsų pinigai saugūs. 

— Kada tiksliai juos suradot? — paklausė Rėjus. Ant virtuvės 
stalo priešais save buvo pasidėjęs didelį kalendorių. Buvo labai 
svarbu žinoti laiką. Laukdamas skambučio, paraštėse jis buvo pri- 
sirašęs pastabų. 

Akimirką pagalvojęs Frenčas tarė: 

— E-e, pažiūrėkim. Kas šiandien? 

— Pirmadienis. Birželio penkta. 

— Pirmadienis. Kada išvažiavot iš pakrantės? 

— Penktadienio rytą, dešimtą valandą. 

— "Tai tas įvyko penktadienį popiet. 

— Neabejojat? 

— Žinoma, kad ne. Kodėl klausiat? 

— O po to, kai jūs jį suradot, ar negalėjo kuris nors išvažiuoti? 

— Patikėkit, Rėjau. Iš čia jie nebeišvažiuos. Jie čia, e-e, pasi- 
liks amžiams. 

-- Nenoriu žinoti smulkmenų. 

Sėdėdamas prie stalo, Rėjus spoksojo į kalendorių. 

— O kas yra? — paklausė Frenčas. - Kas nors negerai? 

— Galima sakyti, kad taip. 

— Kas nutiko? 

— Kažkas sudegino namus. 

— Teisėjo Etlio? 

— Taip. 

— Kada? 

— Po vidurnakčio, naktį iš penktadienio į šeštadienį. 

Frenčas nutilo, stengdamasis susivokti. 

— Na, tai ten buvo ne Prystai, galiu prisiekti. 

Rėjus tylėjo. Frenčas paklausė: 

— Kur pinigai? 

— Nežinau, - burbtelėjo jam Rėjus. 

Nubėgus penkias mylias įtampa nesumažėjo. Nors jis, kaip ir 
anksčiau, įstengė viską suplanuoti ir permąstyti. Oras dar labiau 
įkaito. Į namus Rėjus grįžo permirkęs prakaitu. 

Harį Reksą prisiminė ne todėl, kad jam viską papasakojo, bet 
todėl, kad buvo gera turėti žmogų, su kuriuo galima pasidalyti nau- 
jienomis. Paskambino jam į darbą, bet sužinojo, kad jis išvykęs į 
teismą Tupelo mieste ir grįš vėlai. Tuomet jis paskambino Eli į 
Memfį, bet niekas neatsiliepė. Paskui - Oskarui Myvui į Alkom 
Vilidžą, nesitikėdamas jokių Žinių apie brolį. Nieko naujo ir ne- 
sužinojo. 

Štai tau normalus gyvenimas. 


**+x* 


Po įtemptų rytinių derybų Li apygardos teismo rūmuose ir gin- 
čų, kam atiteks banglentė, o kam - namelis prie ežero ir kokia 
bus susitarimo suma, skyrybų byla buvo nutraukta. Haris Reksas 
gynė vyrą, karštakošį kaubojų, nuo trečiosios žmonos, kuri manė 
išmananti skyrybų įstatymą geriau nei vyro advokatas. Trečioji 
žmona buvo senstanti mergšė netoli trisdešimties, kuri jį nuviliojo 
nuo geriausios savo draugės. Tai buvo tipiška, bjauri pasakėlė, ir 

nuo viso to Hariui Reksui jau darėsi bloga, bet jis dar turėjo įteikti 
teisėjui sunkiai iškovotą turto dalybų sutartį. 

"Ieismo pirmininkas buvo tūkstančius porų išskyręs veteranas. 

— Apgailestauju dėl Teisėjo Etlio, — tyliai tarė jis, pradėdamas 
peržiūrinėti dokumentus. Haris Reksas tik linktelėjo. Buvo pavar- 
gęs, ištroškęs ir jau svajojo, kaip pakeliui į Klentoną nusipirks šalto 
alaus. Jo mėgstama alaus parduotuvė buvo Tupelo apskrityje prie 
apygardos ribos. 

— Kartu ištarnavome dvidešimt dvejus metus, - kalbėjo teismo 


pirmininkas. 
— Puikus žmogus, - tarė Haris Reksas. 
— Ar jūs tvarkot jo palikimą? 
— Taip, pone. 
— Perduokit Teisėjui Farui mano linkėjimus. 
— Perduosiu. 


Dokumentai buvo pasirašyti, santuoka laimingai nutraukta, ka- 
riaujantys sutuoktiniai iškeliavo kiekvienas į savo namus. Haris 
Reksas išėjo iš Teismo rūmų ir buvo jau pusiaukelėje prie savo 
automobilio, bet ant šaligatvio jį pasivijo ir sustabdė kažkoks ad- 
vokatas. Jis prisistatė esąs Džeikobas Speinas, vienas iš tūkstan- 
čio Tupelo atornėjų. Teismo salėje jis nugirdęs pirmininką pami- 
nėjus Teisėjo Etlio pavardę. 

— Jis turi sūnų, Forestą, ar ne? — paklausė Speinas. 

— Du sūnus. Rėjų ir Forestą, - atsidusdamas patikslino Haris 
Reksas ir stabtelėjo trumpam pokalbiui. 

— Mokykloje žaidžiau futbolą prieš Foresto komandą. Savo už- 
delstu smūgiu jis man sulaužė raktikaulį. 

— Foresto braižas. 

— Aš žaidžiau Naujajame Albanyje. Forestas žaidė su jauniais, 
O aš - suaugusiųjų komandoje. Ar matėt, kaip jis žaidžia? 

— Daugybę kartų. 

— Prisimenat, kaip pirmame kėlinyje jis nuspyrė kamuolį tris 
šimtus jardų? Kiek pamenu, įmušė keturis ar penkis įvarčius. 

— Prisimenu, - atsakė Haris Reksas, netekdamas kantrybės. 
Kiek jam dar teks čia stovėti? 

— Tuomet žaidžiau saugu, oO jis perdavinėjo kamuolį po visą 
aikštę. Prieš pertrauką perėmiau iš jo kamuolį ir išmušiau į užri- 
bį. Kol gulėjau ant Žemės, jis mane apspardė. 

— Tos rungtynės buvo vienos jo mėgstamiausių. 

Trenk kuo stipriau, spirk kuo vėliau — toks buvo Foresto šū- 
kis, ypač kai saugui pasisekdavo perimti iš jo kamuolį. 

— Atrodo, kitą savaitę jį suėmė, - kalbėjo Speinas. — Gaila. Bet 
neseniai mačiau jį čia, Tupele, su Teisėju Etliu. 

Hariui Reksui kantrybė tuoj pat sugrįžo. Jis nebegalvojo net 
apie šaltą alų, bent jau kol kas. 

— Kada? - paklausė jis. 

— Prieš pat Teisėjo Etlio mirtį. Jis man atrodė keistokas. 

Žengę keletą žingsnių, jiedu sustojo medžio šešėlyje. 

— Pasakokit, - tarė Haris Reksas, atlaisvindamas kaklaraištį. 
Tamsiai mėlyną suglamžytą bleizerį buvo jau nusivilkęs. 

— Mano žmonos motina Tafto klinikoje gydosi krūties vėžį. Pa- 
vasarį, vieną pirmadienio popietę, nuvežiau ją ten antram chemo- 
terapijos seansui. 

— Ten gydėsi ir Teisėjas Etlis, - tarė Haris Reksas. - Mačiau 
sąskaitas. 

— Taip, ten jį ir mačiau. Uošvę palikau pas gydytoją, turėjau 
palaukti, taigi nuėjau prie automobilio, nes reikėjo daug kam pa- 
skambinti. Tuomet pamačiau, kaip Teisėjas Etlis atvažiavo ilgu juo- 
du „Linkolnu“, kurį vairavo man nepažįstamas vyriškis. Jie susto- 
jo už dviejų automobilių ir išlipo. Vairuotojas man atrodė pažįsta- 
mas, tą pasipūtėlį buvau kažkur matęs. Staiga atpažinau Forestą. 
Ta pati eisena, judesiai. Jis buvo su tamsiais akiniais, žemai ant 
akių užsimaukšlinęs kepurę. Jiedu įėjo, bet po kelių sekundžių Fo- 
restas išėjo vienas. 

— Kokia buvo jo kepurė? 

— Mėlyna, išblukusi, atrodo, ant jos buvo užrašyta „Cubs“. 

— Matyta. 

— Jis labai nervinosi, atrodė, nenori, kad jį kas nors pastebėtų. 
Jis pranyko kažkur tarp medžių greta klinikos, bet mačiau, kad jis 
ten slepiasi. Iš pradžių pamaniau, kad nuėjo nusilengvinti, bet jis 

slapstėsi. Maždaug po valandos nuėjau į vidų, palaukiau, pagaliau 
mano uošvė išėjo iš kabineto ir mes išvažiavom. Jis vis dar buvo 
tarp medžių. 

Haris Reksas išsitraukė kišeninį darbo kalendorių. 

— Kuri tai buvo diena? 

Speinas išsitraukė savąjį ir, kaip dera užimtiems advokatams, 
abu ėmė juos vartyti. 

— Pirmadienis, gegužės pirma, — tarė Speinas. 

— Šešios dienos iki Teisėjo mirties, - susimąstė Haris Reksas. 

— Taip, tikrai mačiau jį tą dieną. Jis atrodė keistokas. 

— Na, keistenybių jam netrūksta. 

— Juk jis nesislapsto nuo įstatymų, ar ne? 

— Dabar ne, - atsakė Haris Reksas, ir abu dirbtinai nusijuokė. 

Staiga Speinas sukruto eiti. 

— Kai tik jį pamatysit, perduokit, kad vis dar pykstu už tą 
smūgį. 

— Būtinai, - pažadėjo Haris Reksas, žvelgdamas jam įkandin. 


35 skyrius 


Apniukusį birželio rytą 
ponas ir ponia Voneriai išvažiavo iš Klentono prisikrovę tiek man- 
tos, kad jos būtų pakakę kelionei į Europą. Jie važiavo į Vašingto- 
ną, kadangi ten gyveno ponios Voner sesuo, kurios Haris Reksas ne- 
pažinojo. Pirmąją naktį apsistojo Gatlinburge, o kitą - Vait Sulfur 
Springse Vakarų Virdžinijoje. Šarlotsvilį pasiekė apie vidurdienį. Ten 
aplankė Džefersono Montičelą, pasivaikščiojo po universiteto mies- 
telį, o vakarieniavo „Vait Spote“, kur pagrindinis patiekalas buvo 
mėsainiai su keptu kiaušiniu. Tai buvo Hario Rekso patiekalas. 

Kitą rytą, kol žmona dar miegojo, jis išėjo pasivaikščioti po pa- 
sažą. Susiradęs reikiamą adresą, atsisėdo ant suolelio palaukti. 


*** 

Kelios minutės po aštuonių Rėjus tvirtai susiraišiojo brangių sa- 
vo sportbačių raištelius, pasimankštino valgomajame ir nulipo laip- 
tais pasirengęs, kaip kasdien, nubėgti penkias mylias. Lauke buvo 
šilta. Greitai liepa, jau vasara. 

Pasukęs už kampo, išgirdo pažįstamą balsą. 

— Sveikas, drauguži. 

Ant suolelio sėdėjo Haris Reksas, rankoje laikydamas puodelį 
kavos, o šalia pasidėjęs neperskaitytą laikraštį. Rėjus apstulbo, bet 
po akimirkos atsipeikėjo. Kažkas negerai. 

Praėjus apstulbimui, priėjo artyn ir paklausė: 

— Ką tu čia veiki? 

— Gražiai atrodai, - pagyrė Haris Reksas, nužvelgdamas šor- 
tus, senus marškinėlius, raudoną kepuraitę ir madingus apsaugi- 
nius akinius. — Stabtelėjome čia, pravažiuodami su žmona. Keliau- 
jame į Vašingtoną. Jos sesuo ten gyvena, norėjo, kad su ja susi- 
pažinčiau. Sėskis. 

— Kodėl nepaskambinai? 

— Nenorėjau trukdyti. 

— Reikėjo paskambinti, Hari Reksai. Būtume pavakarieniavę, 
aprodyčiau miestą. 

— Ne to atvažiavau. Sėskis. 

Nujausdamas nelaimę, Rėjus atsisėdo šalia Hano Rekso. 

— Netikiu savo akimis, - sumurmėjo jis. 

— Užsičiaupk ir klausykis. 

Rėjus nusiėmė akinius ir pažvelgė į Harį Reksą. 

— Kas nors blogo? 

— Tarkim, įdomaus. 

Jis perpasakojo Džeikobo Speino istoriją, kaip likus šešioms 
dienoms iki Teisėjo mirties Forestas slapstėsi tarp medžių prie on- 
kologinės klinikos. Rėjus klausėsi su nerimu, vos neslysdamas nuo 
suoliuko. Galiausiai palinko į priekį, pasiremdamas alkūnėmis į ke- 
lius, ir žemai nuleido galvą. 

— Pagal ligos istoriją, - pasakojo Haris Reksas, - tą dieną jis 
gavo dėžutę morfijaus. Gegužės pirmą. Nežinau, ar tai buvo pir- 
ma dėžutė, ar papildyta, to ligos istorijoje neparašyta. Atrodo, kad 
Forestas jį nuvežė tik tam, kad gautų to gero daikčiuko. 

Jis nutilo laukdamas, kol pro šalį praeis mergina. Matyt, kaž- 
kur skubėjo. Jai nueinant, viliojamai siūbavo siauras jos sijonėlis. 
Gurkštelėjęs kavos, kalbėjo toliau: 

— Tas testamentas, kurį radai, man visą laiką atrodė įtartinas. 
Iėstamentą su Teisėju aptarinėjau pusę metų iki mirties. Nemanau, 
kad prieš mirdamas jis galėjo sukurpti kitą. Ilgai tyrinėjau abu pa- 
rašus ir manau, kiek leidžia menka mano patirtis, kad paskutinis 
parašas suklastotas. 


264 


Kostelėjęs Rėjus tarė: 

— Jeigu į Tupelą jį vežė Forestas, tai tikriausiai jis buvo užėjęs 
ir į namus. 

— Galėjo po juos naršyti, kiek tinkamas. 

Haris Reksas Memfyje pasamdė seklį, bet šis jokių pėdsakų ne- 
aptiko. Iš laikraščio jis ištraukė voką: 

— Gavau prieš trejetą dienų. 

Rėjus išėmė popieriaus lapą ir išlankstė. Tai buvo Oskaro My- 
vo laiškas iš Alkormn Vilidžo: „Gerbiamas pone Voneni, man nepa- 
vyko surasti Rėjaus Etlio. Aš Žinau, kur Forestas, jeigu artimieji 
kartais to dar nežinotų. Paskambinkit man, jeigu norėtumėt pasi- 
kalbėti. Viskas konfidencialu. Su geriausiais linkėjimais. Oskaras 
Myvas.“ 

— Taigi nieko nelaukęs paskambinau, — pradėjo pasakoti toliau 
Hans Reksas, akimis nulydėdamas dar vieną merginą. - Buvęs pa- 
cientas, dabar dirba psichologu vienoje rančoje kažkur Vakaruo- 
se. Forestas ten prisistatė prieš tris savaites ir labai prašė niekam 
nesakyti, nes jis nenorįs, kad artimieji sužinotų, kur jis. Matyt, kar- 
tais taip būna, klinikoms visą laiką tenka ką nors slapstyti. Reikia 
paisyti pacientų pageidavimų, bet kita vertus, būtinai reikia palai- 
kyti ryšį su artimaisiais. Taigi tie psichologai pasikalba tarpusa- 
vyje. Myvas nutarė viską pasakyti tau. 

— Vakaruose? 

— Montanoje. Ta vieta vadinasi „Ryto žvaigždės ranča“. My- 
vas sakė, kad jam to ir reikia. Labai graži, labai nuošali uždara 
gydykla, sakė, kad jis ten bus metus. 

Rėjus atsitiesė ir delnu pasitrynė kaktą, tarsi pagaliau sulaukęs 
kulkos. 

— Žinoma, ten brangu, - pridūrė Haris Reksas. 

— Žinoma, - burbtelėjo Rėjus. 

Nebebuvo apie ką kalbėtis, bent jau apie Forestą. Po kelių mi- 
nučių Haris Reksas pakilo eiti. Jis papasakojo, ką sužinojęs, ir ne- 
beturi ko pridurti. Žmona nekantraujanti susitikti su seserimi. Gal- 
būt kitą kartą galės pabūti ilgiau, pavakarieniauti. Patapšnojęs Rėjui 
per petį nuėjo, palikdamas šį sėdėti ant suolelio. 

— Susitiksime Klentone, — buvo paskutiniai jo žodžiai. 

Nebeturėdamas nei jėgų, nei noro bėgioti, Rėjus sėdėjo ant suo- 
lelio alėjos viduryje, prie pat savo namų jausdamas, kaip pasaulis 
greitai byra į šipulius. Praeivių padaugėjo, prekeiviai, bankininkai 
ir teisininkai skubėjo į darbą, bet Rėjus jų nematė. 


* + 


Kas semestrą Karlas Merkas skaitydavo dviejų dalių draudimo 
teisės kursą. Jis, kaip ir Rėjus, buvo Virdžinijos teisininkų kole- 
gijos narys. Pietų metu jiedu aptarinėjo pokalbį ir priėjo prie iš- 
vados, kad tai tik įprasta apklausa, ir dėl jos nėra ko nerimauti. 
Merkas bus greta ir apsimes Rėjaus advokatu. 

Draudimo kompanijos tyrėjas buvo pavarde Reterfildas. Jie pa- 
kvietė jį į Teisės fakulteto pasitarimų kambarį. Jis nusivilko švar- 
ką tarsi ketintų čia užtrukti ilgai. Rėjus buvo su džinsais ir golfo 
marškiniais. Merkas taip pat vilkėjo kasdieniškai. 

— Paprastai aš įrašinėju, — tarė Reterfildas, dalykiškai ištrauk- 
damas magnetofoną ir dėdamas jį priešais Rėjų. —- Nepneštarauja- 
te? — paklausė padėjęs magnetofoną. 

— Tikriausiai ne, - atsakė Rėjus. 

Spustelėjęs mygtuką žvilgtelėjo į užrašus ir pradėjo nuo pri- 
sistatymo - įrašui. Jis yra „Aviacijos draudimo agentūros“ pasam- 
dytas nepriklausomas draudimo kvotėjas, tinantis Rėjaus Etlio ir 
kitų trijų lėktuvo savininkų birželio antros dienos prašymą padengti 
nuostolius, patirtus dėl 1994 metų laidos „Beech Bonanza“ suga- 
dinimo. Remiantis valstijos tyčinių padegimų tyrėjo teigimu, lėk- 
tuvas buvo apdegintas tyčia. 

Iš pradžių jam reikės Rėjaus skrydžių aprašymo. Rėjus padavė 
žurnalą, Reterfldas jį pavartė, bet nieko įdomaus nesurado, tik vie- 
nu metu pastebėjo: 

— Nėra įrangos įvertinimo. 

— Aš jį ruošiu, — paaiškino Rėjus. 

— Keturiolika skraidymo valandų su „Bonanza“? 

— Taip. 

Paskui ėmė klausinėti apie kitus savininkus, pasidomėjo jų ben- 
dru sandoriu. Jis juos buvo apklausęs, turėjo jų pateiktas sutartis 
1 dokumentaciją. Rėjus pripažino, kad viskas yra tikra. 

Keisdamas temą, Reterfildas paklausė: 

— Kur jūs buvote birželio pirmąją? 

— Biloksyje, Misisipės valstijoje, - atsakė Rėjus neabejodamas, 
kad Reterfildas nė nenutuokia, kur tai yra. 

— Kiek laiko ten buvote? 

— Keletą dienų. 

— Gal galėtumėte paaiškinti, kodėl ten važiavote? 

— Žinoma, - tarė Rėjus ir trumpai papasakojo apie apsilanky- 
mą namuose. Į pakrantę jis važiavęs aplankyti mokslo draugų, se- 
nų bičiulių iš Tulano koledžo laikų. 

— Neabejoju, kad yra žmonių, galėsiančių patvirtinti, jog bir- 
želio pirmąją buvote ten. 

— Yra keletas. Be to, turiu viešbučių sąskaitas. 

Atrodo, jis patikėjo, jog Rėjus buvo Misisipės valstijoje. 

— Kai lėktuvas užsidegė, kiti savininkai buvo namuose, - tarė 
jis, sklaidydamas atspausdintus užrašus. — Visi turi alibi. Jeigu tar- 
sime, kad tai tyčinis padegimas, tai pirmiausia turime išsiaiškinti 
motyvą, o paskui - padegėją. Gal ką nors įtariate? 

— Net neįsivaizduoju, kas galėjo tai padaryti, - nedelsdamas 
tvirtai atsakė Rėjus. 

— O dėl motyvų? 

— Mes ką tik buvome nusipirkę lėktuvą. Kuriam iš mūsų galė- 
tų šauti į galvą jį sudeginti? 

— Galbūt, kad gautumėte draudimą. Kartais taip būna. Gal ku- 
ris nors iš partnerių suprato, kad neišsimokės. Suma nemaža, be- 
veik du šimtai tūkstančių per šešerius metus, kiekvienas partneris 
per mėnesį turėtų mokėti apie devynis šimtus dolerių. 

— Tą žinojome dvi savaites iki sutarties pasirašymo, — paaiški- 
no Rėjus. 

Kurį laiką jie aptarinėjo delikatų Rėjaus asmeninių pajamų klau- 
simą — atlyginimą, išlaidas, mokesčius. Įsitikinęs, kad Rėjus galė- 
jo mokėti savąja sandorio dalį, Reterfildas pakeitė temą. 

— Papasakokite man, - tarė jis permesdamas žvilgsniu kažkokį 
raportą, — apie tą gaisrą Misisipėje. 

— Ką jūs norėtumėt sužinoti? 

— Ar jūs buvote ten apklausiamas dėl tyčinio padegimo? 

— Ne. 

— Tikrai? 

— Taip, tikrai. Galite paskambinti mano advokatui. 

— Jau skambinau. O jūsų butas per pastarąsias šešias savaites 
buvo du kartus išplėštas? 

— Niekas nepavogta. Abu kartus buvo paprastas įsilaužimas. 

— Įdomi vasara. 

— Ar tai klausimas? 

— Atrodo, kažkas jus persekioja. 

— Tai vėl klausimas? 

Tai buvo vienintelis plykstelėjimas viso pokalbio metu, bet ir 
Rėjus, ir Reterfildas susivaldė. 

— Ar kada nors anksčiau buvote tardomas dėl tyčinio padegimo? 

Rėjus nusišypsojo ir atsakė: 

— Ne. 

Pervertęs puslapį, bet jame nieko atspausdinto neberadęs, Re- 
terfildas neskubėdamas viską apibendrino. 

— Neabejoju, kad mūsų advokatai prisistatys, — tarė jis ir iš- 
jungė mikrofoną. 

— Nekantriai laukiu, - tarė Rėjus. 

Reterfildas paėmė savo švarką, portfelį ir išėjo. 

Jam išėjus, Karlas tarė: 

— Man atrodo, kad tu Žinai daugiau negu papasakojai. 

— Galbut, - atsakė Rėjus, —- bet nei su šiuo, nei su anuo pade- 
gimu neturiu nieko bendro. 

— Girdėjau pakankamai. 

39 skyrius 


Dėl vasaros audrų visą 
savaitę buvo debesuota, pūtė stiprūs vėjai. Skraidyti mažais lėktu- 
vais tokiomis oro sąlygomis buvo pavojinga. Kai oro prognozė pra- 
nešė, kad visur, išskyrus Pietų Teksasą, bus ramu ir sausa, Rėjus sė- 
do į „Cessną“ ir išskrido iš Šarlotsvilio į ilgiausią trumpoje savo 
skrydžių istorijoje kelionę. Vengdamas pakliūti į užimtas oro lini- 
jas ir apačioje žvalgydamasis orientyrų, jis skrido per Šenando slėnį 
vakarų kryptimi virš Vakarų Virdžinijos, Kentukio, kur keturių tūks- 
tančių pėdų aukštyje esančioje nusileidimo aikštelėje netoli Lek- 
singtono pasipildė degalų. Iki rodyklei parodant, kad bake liko ma- 
žiau kaip ketvirtis degalų, „Cessna“ ore galėjo prasilaikyti keturias 
valandas. Antrą kartą jis nusileido Iere Haute, ties Hanibalu perskri- 
do Misisipės upę ir nakčiai apsistojo Kirksvilio motelyje. 

Po odisėjos su pinigais tai buvo pirma nakvynė motelyje, bet kaip 
tik dėl tų pinigų jis vėl turėjo nakvoti motelyje. Be to, jis buvo Mi- 
sūrio valstijoje, taigi išjungęs televizoriaus garsą perjunginėdamas 
kanalus, jis prisiminė Peitono Frenčo pasakojimą, kaip deliktų semi- 
nare Sent Luise jis susidūrė su „Ryakso“ byla. Senas Ozarkso mies- 
telio advokatas turėjo sūnų, Kolumbijos universiteto dėstytoją, o šis 
žinojo, kad preparatas blogas. Kaip tik dėl Peitono Frenčo ir jo ne- 
pasotinamo godumo jis, Rėjus Etlis, dabar vėl turėjo apsistoti mo- 
telyje ir skristi į miestelį, kuriame nieko nepažinojo. 

Virš Utos telkėsi audra. Rėjus išskrido vos patekėjus saulei ir 
pakilo į penkių tūkstančių pėdų aukštį. Nustatęs kontrolinius prie- 
taisus, atsidarė didelį puodelį garuojančios kavos. Jis skrido ne vi- 
sai į vakarus, o labiau į šiaurę, ir netrukus apačioje išvydo Ajo- 
vos javų laukus. 

Pakilęs beveik per mylią nuo žemės, vėsioje ankstaus ryto ra- 
mybėje jis buvo vienas. Nesigirdėjo nė vieno pilotų pokalbio ra- 
dijo bangomis, ir Rėjus stengėsi visas mintis sutelkti į laukiančią 
jo užduotį. Tačiau lengviau buvo dykinėti, mėgautis vaizdais, vie- 
natve ir jausmu, kad pasaulis liko ten, apačioje. Apie brolį galvo- 
ti jam apskritai nesinorėjo. 

Trumpam nusileidęs Siju Folse, jis vėl pasuko į vakarus išil- 
gai devyniasdešimtojo greitkelio, kuris prieš išsišakodamas ties 
Maunt Rašmonu, per visą valstiją vedė į Pietų Dakotą. Nusileidęs 
Repid Sityje išsinuomojo automobilį ir ilgai važiavo nederlingo- 
mis Nacionalinio parko žemėmis. 

„Ryto žvaigždės ranča“ buvo kažkur kalnuose, į pietus nuo Ka- 
lispelo, tinklapyje jos vieta tyčia buvo nurodyta miglotai. Oskaras 
Myvas mėgino išsiaiškinti, kur ji yra, bet nesėkmingai. Baigiantis 
trečiai kelionės dienai, sutemus Rėjus nusileido Kalispele. Išsinuo- 
mojo automobilį, pavakarieniavo, susirado motelį ir ėmėsi vietos 
žemėlapių bei kelių planų. 

Kitą dieną nedideliame aukštyje jis skraidė virš Kalispelo, Vuds 
Bėjaus, Polisono, Bigforko ir Elmo. Keletą kartų perskrido Flet- 
hedo ežerą ir jau buvo benuleidžiąs rankas, kai į šiaurę nuo ežero 
pastebėjo kažkokius pastatus netoli Somerso miestelio. Jis skrai- 
dė aplink juos pusantro tūkstančio pėdų aukštyje, kol pastebėjo vos 
letas mažų, matyt, gyvenamų namelių, didesniame tikriausiai įsi- 
kūrusi administracija, buvo baseinas, teniso kortai, daržinė, prie ku- 
rios ganėsi žirgai. Jis skraidė tol, kol keletas žmonių apačioje, metę 
savo užsiėmimą, prisidengę akis ėmė dairytis į viršų. 

Surasti vietovę nuo žemės buvo ne ką lengviau, kaip pastebėti 
Ją Iš oro, tačiau kitos dienos vidurdienį Rėjus sustabdė automobi- 


lį prie vartų ir įsispoksojo į ginkluotą sargybinį, kuris taip pat spok- 

sojo į jį. Po kelių klausimų sargybinis pagaliau pripažino, kad tai 
ta vieta, kurios Rėjus ieško. 

— Lankytojų neįleidžiame, — išdidžiai pareiškė jis. 

Rėjus sukūrė pasakėlę, kad šeimoje nelaimė, todėl jam reikia sku- 
biai pasikalbėti su broliu. Sargybinis šykščiai paaiškino, kad jeigu 
pasakys savo pavardę ir telefono numerį, tai galbūt kas nors iš ten 
jam paskambins. Kitą dieną, kai prie Flethedo upės Rėjus žvejojo 
upėtakius, supypsėjo mobilusis telefonas. Kažkokia Elison iš „Ryto 
žvaigždės“ nedraugišku balsu pareiškė norinti kalbėti su Rėjumi Etliu. 

O kas gi, jos manymu, gali atsiliepti? 

Kai jis pasisakė esąs Rėjus Etlis, ji paklausė, ko jis ieško. 

— Savo brolio, - paaiškino Rėjus kiek galėdamas mandagjau, — 
Foresto Etlio. Norėčiau su juo pasimatyti. 

— Kodėl manote, kad jis čia? — griežtai paklausė ji. 

— Jis čia. Jūs žinote, kad jis čia. Ir aš Žinau, kad jis čia, tai gal 
baikim tuos žaidimus? 

— Paieškosiu, bet nelaukit, kad jums paskambinčiau, — ir pa- 
dėjo ragelį Rėjui nespėjus atsakyti. 

Kitas nedraugiškas balsas buvo Darelo, kažkokio administra- 
toriaus. Jis paskambino vakarop, kai Rėjus vaikštinėjo po Gulbių 
aukštumas netoli Laukinių arklių rezervato. Darelas buvo toks pat 
nekalbus, kaip ir Elison. 

— Tik pusei valandos. Trisdešimt minučių, —- pranešė Rėjui. — 
Dešimtą ryto. 


**+* 


Maloniau būtų lankytis griežto režimo kalėjime. "las pats sar- 
gybinis prie vartų jį apieškojo, apžiūrėjo automobilį ir paliepė: 

— Sekite paskui jį. 

Siaurame kelyje, sėdėdamas golfo vežimėlyje, laukė kitas sar- 
gybinis, ir Rėjus nuvažiavo jam iš paskos į nedidelę aikštelę prie- 
šais pastatą. Išlipęs iš automobilio pamatė laukiančią Elison. Ji bu- 
vo neginkluota. Aukšta, vyriška, o kai paspaudė ranką, Rėjus pa- 
manė, kad ji už jį stipresnė. Elison palydėjo jį vidun, kur vaizdo 
kameros sekė kiekvieną judesį. Nuvedusi į belangę patalpą, per- 

davė jį ten snūduriavusiam kažkokiam pareigūnui, kuris su baga- 
žo tikrintojo miklumu apčiupinėjo kiekvieną jo kūno išlinkimą ir 
įdubimą, išskyrus tarpukojį. Vieną siaubingą akimirką Rėjus pa- 
manė, kad jis apčiupinės ir ten. 

— Aš tik noriu aplankyti brolį, - pagaliau ėmė priešintis Rėjus 
ir vos negavo atgalia ranka. 

Kai jį gerai apieškojo ir patikrino, vėl perdavė Elison, kuri nu- 
vedė jį trumpu koridoriumi į visiškai tuščią kvadratinę patalpą, ku- 
rioje trūko tik minkštai išmuštų sienų. Langas buvo vienintelėse 
jos duryse. Rodydama į jį, Elison rūsčiai įspėjo: 

— Mes stebėsime. 

— Ką stebėsite? — paklausė Rėjus. 

Ji pažvelgė į jį taip, tarsi ketintų parblokšti ant grindų. 

Patalpos viduryje buvo pastatytas kvadratinis stalas ir dvi kė- 
dės priešingose jo pusėse. 

— Sėskitės, - sukomandavo ji ir Rėjus atsisėdo, kur lieptas. 

Jis dešimtį minučių apžiūrinėjo kambario sienas, sėdėdamas nu- 
gara į duris. Galų gale joms prasivėrus įėjo Forestas - vienas, ne- 
surakintas grandinėmis, be antrankių, nelaikomas jokių tvirtų sar- 
gybinių. Tylėdamas atsisėdo priešais Rėjų, uždėjo rankas ant sta- 
lo, tarsi rengdamasis medituoti. Buvo be plaukų, beveik plikai nu- 
skustas, palikta mažiau kaip aštuntadalis colio, o virš ausų plaukai 
nugramdyti vos ne iki kaulo. Jis buvo švariai nusiskutęs, atrodė 
dvidešimčia svarų lengvesnis. Dideli gelsvai žalios spalvos susags- 
tomi marškiniai su siaura apykakle ir dviem kišenėmis priminė ka- 
reivišką palaidinę, todėl pirmieji Rėjaus žodžiai buvo: 

— Čia tikra karo stovykla. 

— Čia griežtai, - labai iš lėto, tyliai atsakė Forestas. 

— Ar jie tau plauna smegenis? 

— Kaip tik tą ir daro. 

Rėjus čia atvažiavo dėl pinigų ir nutarė eiti tiesiai prie reikalo. 

— Tai ką čia gauni už septynis šimtus dolerių per dieną? - pra- 
dėjo jis. 

— Naują gyvenimą. 

Rėjus pritariamai linktelėjo. Forestas nemirksėdamas beviltiš- 
kai žvelgė į brolį tarsi į svetimą. 

— Ir būsi čia visus metus? 

— Mažiausiai. 

— Tai ketvirtis milijono dolerių. 

Jis vos pastebimai gūžtelėjo pečiais, tarsi pinigai jam nerūpė- 
tų, ir jis galėtų čia gyventi trejus ar net penkerius metus. 

— Ar tau davė raminamųjų? - klausinėjo Rėjus, stengdamasis 

— Ne. 

— Elgiesi, lyg gavęs raminamųjų. 

— Negavau. Čia vaistai nevartojami. Nesupranti kodėl, ar ne? 

Jo balsas kiek atsigavo. 

Rėjus nepamiršo tiksinčio laikrodžio. Lygiai po trisdešimties 
minučių sugrįš Elison, išves Rėjų iš pastato, ir niekuomet jo čia 
nebejsileis. Kad išsiaiškintų visus klausimus, laiko reikėjo kur kas 
daugiau, todėl dabar buvo svarbu jį kuo geriau išnaudoti. Eik tie- 
siai prie reikalo, — ragino jis save. Pažiūrėsim, ar jis prisipažins. 

— Paėmiau paskutinį senio testamentą, — tarė Rėjus, — ir jo at- 
siųstą kvietimą, tą, kur jis mus kvietė atvažiuoti gegužės septintą. 
Palyginau parašus. Manau, kad jie suklastoti. 

— Šaunuolis. 

— Nežinau, kas galėjo juos suklastoti, bet įtariu, kad tai tu. 

— Paduok mane į teismą. 

— Neneigi? 

— Kas dėl to pasikeistų? 

Rėjus pusbalsiu pakartojo jo žodžius ir pasibjaurėjęs supyko. 
Ilgai tylėjo, tiksėjo laikrodis. 

— Aš šaukimą gavau ketvirtadienį. Iš Klentono jis buvo išsiųs- 
tas pirmadienį, tą dieną, kai tu vežei tėvą į Tupelą, į Tafto kliniką 
morfijaus. Klausiu: kaip tu įsigudrinai atspausdinti šaukimą senuoju 
„Underwoodu“? 

— Neprivalau atsakinėti į tavo klausimus. 

— Privalai. Tu surezgei šitą apgaulę, Forestai. Mažiausiai, ką 
galėtum padaryti, tai papasakoti man, kaip viskas buvo. Tu laimė- 

jai. Senis negyvas. Namo nebėra. Pinigai tavo. Niekas be manęs 
to nežino, O aš tuoj išeisiu. Papasakok man, kaip buvo. 

— Jis turėjo morfijaus. 

— Aišku, o tu nuvežei jį, kad jam duotų dar, bet tai nesvarbu. 
Ne apie tai noriu pasikalbėti. 

— Bet tai svarbu. 

— Kodėl? 

— Nes jis buvo apsvaigęs. 

Trumpam nutilęs jis nukėlė rankas nuo stalo ir nusuko žvilgs- 
nį į šalį. 

— Vadinasi, jis kentėjo, — tarė Rėjus, mėgindamas pažadinti bro- 
lio jausmus. 

— Taip, - bejausmiu balsu atsakė Forestas. 

— Vadinasi, šerdamas jį morfijumi, namuose galėjai daryti, ką 
non? 

— Panašiai. 

— Kada pirmą kartą buvai atvažiavęs? 

— Man sunkiai sekasi prisiminti datas. Niekad neprisimindavau. 

— Nelaikyk manęs kvailiu, Forestai. Jis mirė sekmadienį. 

— Aš atvažiavau šeštadienį. 

— Vadinasi, prieš aštuonias dienas iki jo mirties? 

— Taip, tikriausiai. 

— Tai kodėl paskui sugrįžai? 

Jis sunėrė rankas ant krūtinės ir, nuleidęs galvą, nežiūrėdamas 
į akis, tarė: 

— Jis man paskambino, prašė, kad atvažiuočiau. Kitą dieną nu- 
važiavau. Nemaniau, kad jis toks pasenęs, ligotas ir vienišas, — gi- 
liai atsidusęs žvilgtelėjo į brolį. - Skausmai buvo siaubingi. Ne- 
veikė net raminamieji, jam buvo labai bloga. Sėdėdami verandoje 
kalbėjomės apie karą ir kaip viskas būtų pakrypę, jeigu Džekso- 
nas nebūtų žuvęs prie Kanclervilio. Jis vis sujudėdavo, ieškoda- 
mas patogesnės padėties, kad taip neskaudėtų. Kartais iš skausmo 
negalėdavo net kvėpuoti. Bet jam reikėjo su kuo nors pasikalbėti. 
Karo kirvio neužkasėm, nemėginom susitaikyti. Nejautėm jokio rei- 

kalo. Jam pakako tik to, kad aš buvau su juo. Miegojau jo kabi- 
nete ant sofos. Naktį pabudau nuo šauksmo. Radau jį miegamaja- 
me ant grindų susirietusį ir drebantį iš skausmo. Paguldęs į lovą 
suleidau morfijaus, ir pagaliau jis nurimo. Buvo beveik trečia nak- 
ties. Negalėjau užmigti, ėmiau naršyti po namus. 

Pasakojimas nutrūko, bet laikrodis vis tiksėjo. 

— Tada ir aptikai pinigus, - susivokė Rėjus. 

— Kokius pinigus? 

— "Tuos, iš kurių moki čia septynis šimtus dolerių per dieną. 

— A, tuos. 

— Taip, tuos. 

— Aha, kaip tik tada juos ir aptikau ten pat, kur ir tu. Dvide- 
šimt septynias dėžes. Pirmoje buvo šimtas tūkstančių, suskaičia- 
vau. Nežinojau, ką daryti. Sėdėjau, žiūrėjau į dėžes, lyg niekur nie- 
ko sugrūstas į spintelę. Bijojau, kad atsikėlęs iš lovos jis neateitų 
i1r nepagautų manęs prie tų savo dėžučių, bet kartu ir laukiau. Jis 
būtų viską paaiškinęs. 

Jis vėl sunėrė rankas ant stalo ir įsispoksojo į Rėjų. 

— Galvojau iki ryto ir sukūriau planą. Nusprendžiau, kad tvar- 
kytis su pinigais paliksiu tau. Tu juk pirmagimis, mylimasis sū- 
nus, didysis brolis, auksinis berniukas, garbingas studentas, teisės 
profesorius, testamento vykdytojas, jis tavimi labiausiai pasitikė- 
jo. Aš tik stebėsiu Rėjų, tariau sau, pažiūrėsiu, kaip jis elgsis su 
pinigais, nes viskas, ką jis daro, turi būti teisinga. Taigi uždariau 
spinteles, pristūmiau sofą ir stengiausi elgtis taip, tarsi nebūčiau 
jų radęs. Vos nepaklausiau senio apie juos, bet pamaniau, kad jei 
jis norėtų, jog aš Žžinočiau, tai ir pasakytų. 

— Kada atspausdinai man šaukimą? 

— Tą pačią dieną, vėliau. Jis miegojo hamake, kieme po plata- 
nais. Jautėsi kur kas geriau, bet buvo pripratęs prie morfijaus. Pas- 
kutinės savaitės jis beveik neprisiminė. 

— O pirmadienį nuvežei jį į Tupelą? 

— Taip. Jis vairuodavo pats, bet kadangi aš atvažiavau, tai pa- 
prašė, kad jį nuvežčiau. 

— O tu slapsteisi tarp medžių prie klinikos, kad niekas tavęs 
nepamatytų. 

— Neblogai. Ką dar žinai? 

— Nieko. Viskas, ką turiu, yra tik klausimai. Tu man paskam- 
binai tą vakarą, kai gavau šaukimą, sakei, kad jį gavai ir pats. 
Klausei, ar ketinu seniui skambinti. Atsakiau, kad ne. Kas būtų 
buvę, jeigu būčiau paskambinęs? 

— Telefonai neveikė. 

— Kodėl? 

— Telefono linija eina į rūsį. Ten yra išjungiklis. 

Išaiškėjus dar vienai mažytei paslapčiai, Rėjus linktelėjo. 

— Be to, jis retai kada į skambučius atsiliepdavo, - pridūrė Fo- 
restas. 

— Kada pakeitei jo testamentą? 

— Dieną prieš jo mirtį. Suradau senąjį, man jis nelabai patiko, 
taigi pamaniau, kad, padalydamas jo palikimą mums abiem po ly- 
giai, pasielgsiu teisingai. Kaip juokinga - po lygiai. Koks kvailys 
aš buvau. Nesupratau, kaip tokiomis aplinkybėmis veikia įstaty- 
mas. Maniau, kad jeigu mes esame vieninteliai paveldėtojai, tai vis- 
ką turime dalytis po lygiai. Nežinojau, kad teisininkus moko pa- 
silikti sau viską, ką jie suranda, vogti iš brolių, nuslėpti turtą, ku- 
rį ginti jie yra prisaikdinti, ir nepaisyti savo priesaikų. Niekas man 
to nesakė. Stengiausi būti sąžiningas. Kaip kvaila. 

— Kada jis mirė? 

— Dvi valandos prieš tau atvažiuojant. 

— Tu jį nužudei? 

Prunkštelėjimas, pašaipi šypsenėlė. Jokio atsakymo. 

— Ar tu jį nužudei? — pakartojo Rėjus. 

— Ne, vėžys nužudė. 

— Prašau man paaiškinti, - palinkdamas į priekį it tardytojas, 
pasirengęs lemiamam puolimui, pareikalavo Rėjus. — Tu ten trai- 
niojaisi aštuonias dienas, o jis visą tą laiką buvo apsvaigęs. Pas- 
kui jis miršta, 0 po dviejų valandų atvažiuoju aš. Labai patogu. 

— Teisingai. 

— Tu meluoji. 

— Aš jam padėjau susileisti morfijaus, aišku? Dabar jautiesi ge- 
riau? Jis verkė iš skausmo. Neįstengė paeiti, valgyti, gerti, mie- 
goti, nusišlapinti, tuštintis, net sėdėti kėdėje nebegalėjo. Tavęs ten 
nebuvo, ar ne? O aš buvau. Tavęs belaukdamas jis pasipuošė. Nu- 
skutau jo veidą. Padėjau atsigulti ant sofos. Jis buvo per silpnas, 
kad susileistų morfijaus. Aš jam suleidau. Jis užmigo. Aš išėjau 
iš namų. Tu grįžai, radai jį, suradai pinigus ir pradėjai meluoti. 

— Ar žinai, iš kur jis juos gavo? 

— Ne. Manau, kad kur nors pakrantėje. Man tai nesvarbu. 

— Kas padegė mano lėktuvą? 

— Tai nusikaltimas, nieko apie tai nežinau. 

— Ar tas, kuris visą mėnesį mane sekė? 

— Taip, jų buvo du, susipažinau su jais kalėjime, seni mano bi- 
čiuliai. Jie labai geri, o sekti tave buvo lengva. Po tavo automo- 
biliuko buferiu jie prikabino „blakę“ ir sekė kiekvieną tavo jude- 
sį. Vienas malonumas. 

— Kodėl sudeginai namą? 

— Neigiu padaręs nusikaltimą. 

— Dėl draudimo? O gal tik todėl, kad negaučiau palikimo? 

Forestas purtė galvą ir viską neigė. Durys atsidarė, ir pro jas 
kyštelėjo ilgas kampuotas Elison veidas: 

— Viskas gerai? 

Taip, viskas gerai, mes sveiki. 

— Liko septynios minutės, — pranešė ji ir durys užsidarė. Atro- 
dė, kad praėjo visa amžinybė, kol jiedu sėdėjo nudelbę žvilgsnius 
į grindis. Iš lauko nesigirdėjo jokio garso. 

— Man reikėjo tik pusės, Rėjau, - pagaliau prabilo Forestas. 

— Pasiimk dabar savo pusę. 

— Per vėlu. Dabar Žinau, kaip reikia elgtis su pinigais. Tu ma- 
ne išmokei. 

— Bijojau duoti tau pinigų, Forestai. 

— Kodėl? 

— Bijojau, kad jie tavęs nepribaigtų. 

— Na štai, aš čia, — atsakė Forestas, dešine ranka mostelėda- 
mas į kambario sienas, - rančoje, Montanos valstijoje. Štai kam 

man reikalingi tie pinigai. Aš nesižudau. Ir nesu toks pamišėlis, 
koks atrodau kitiems. 

— Aš klydau. 

— O, kiek daug prasmių. Klydai, nes tave pagavo? O gal, kad 
pagaliau paaiškėjo, jog nesu visiškas idiotas? O gal klydai, nes tau 
reikėjo tik pusės pinigų? 

— Dėl visko klydau. 

— Bijau juos pasidalyti, taip, kaip bijojai ir tu. Bijau, kad pini- 
gai neišvarytų tavęs iš proto. Bijau, kad neiššvaistytum jų lėktu- 
vams ir lošimui. Bijau, kad netaptum dar didesniu šikniumi negu 
esi. Privalau tave apsaugoti, Rėjau. 

Rėjus tvardėsi. Puolęs brolį kumščiais, jo neįveiktų, O jei ir 
įveiktų, tai ką laimėtų? Mielai jo galvą suskaldytų, bet kam ter- 
liotis. Nudės jį, bet kur pinigai, nesužinos. 

— Tai ką ketini daryti? - paklausė Rėjus kiek galėdamas nerū- 
pestingiau. 

— O, nežinau. Nieko neplanuoju. Čia būdamas, apie daug ką 
pasvajoji, bet kai išeini, visos svajonės atrodo kvailos. Į Memfį ne- 
begrįšiu. Per daug senų draugų. Nebegrįšiu ir į Klentoną. Susira- 
siu, kur gyventi. O kaip tu? Ką veiksi, pražiopsojęs savo didžiąją 
progą? 

— Gyvenau anksčiau, gyvensiu ir toliau, Forestai. 

— Teisingai. Per metus uždirbi šimtą šešis tūkstančius dolerių, 
viską patikrinau, nemanau, kad dirbi sunkiai. Šeimos neturi, pini- 
gų —- į valias, gali daryti ką nori. Gali jų užsidirbti. Godumas - 
keistas padaras, Rėjau, ar ne? Randi tris milijonus ir staiga užsi- 
manai jų visų. O vargšui broleliui - nė cento. Man - nė sudilusio 
skatiko. Pasiėmei pinigus ir mėginai su jais pasprukti. 

— Nežinojau, ką su jais daryti. Lygiai kaip ir tu. 

— Bet tu juos pasiėmei, visus. O man melavai. 

— Tai netiesa. Aš saugojau pinigus. 

— Ir švaistei kazino, lėktuvams. 

— Ne, po velnių! Aš nelošiu, o lėktuvus nuomojuosi jau treji 
metai. Aš pinigus saugojau, Forestai, stengdamasis viską išsiaiš- 
kinti. Po velnių, praėjo vos penkios savaitės. 

Žodžiai aidėjo garsiau, atsimušdami nuo kambario sienų. Pasi- 
rengusi nutraukti pasimatymą, jeigu pacientas susijaudintų, į vidų 
žvilgtelėjo Elison. 

— Palauk, - tarė Rėjus. — Tu nežinojai, ką daryti su pinigais, 
nežinojau to ir aš. Vos tik juos suradau, kažkas, spėju, kad tas kaž- 
kas buvai tu arba kuris nors iš tavo bičiulių, pradėjo mane bau- 
ginti. Negali manęs kaltinti, kad su pinigais pabėgau. 

— Tu man melavai. 

— O tu melavai man. Sakei, kad su seniu nesikalbėjai, kad de- 
vynerius metus nebuvai į namus nė kojos įkėlęs. Viskas —- melas, 
Forestai. Viskas — apgaulė. Kodėl taip pasielgei? Kodėl nepasakei 
man apie pinigus? 

— O tu kodėl man nepasakei? 

— Gal aš ketinau, aišku? Nežinau, ką ketinau daryti. Sunkoka 
blaiviai galvoti, kai randi tėvą mirusį, paskui — tris milijonus do- 
lerių grynais ir suvoki, kad apie pinigus žino dar kažkas ir mielai 
dėl jų tave nudėtų. Juk ne kasdien taip nutinka, taigi atleisk, jei- 
gu tam neturiu patirties. 

Kambarį užgulė tyla. Tapšnodamas pirštų galiukus Forestas 
žvelgė į lubas. Rėjus pasakė viską, ką ketino pasakyti. Elison pa- 
klebino durų rankeną, bet į vidų nėjo. 

Forestas pasilenkė į priekį ir tarė: 

— Dėl tų dviejų gaisrų - namo ir lėktuvo - dar ką nors įtari? 

Rėjus papurtė galvą. 

— Niekam neprasitarsiu, — atsakė jis. 

Vėl pauzė, laikas baigėsi. Forestas pamažu atsistojo ir iš Vir- 
šaus pažvelgė į Rėjų: 

— Palauk metus. Pasikalbėsim, kai iš čia išeisiu. 

Durys prasivėrė, ir praeidamas Forestas lengvai brūkštelėjo ran- 
ka Rėjui per petį. Tai nebuvo draugiškas patapšnojimas, o tik vos 
juntamas prisilytėjimas, bet vis dėlto prisilytėjimas. 

— Susitiksim po metų, broli, — tarė jis ir išėjo. 

TEVSĖJO ŠAUKLMAS 


Rėjus Etlis dėsto teisę Virdžinijos universitete. Jis keturiasdešimt 
trejų, neseniai tapęs viengungiu, bet vis dar negali atsitokėti po 
netikėtų skyrybų. Jaunesnysis jo brolis Forestas — tikra „balta 
varna“ šeimoje. 


Jų tėvas, ligotas senukas, gyvena Misisipės valstijoje, Klentone, 
vienas senuosiuose šeimos namuose. Tai žinomas, visų Myli- 
mas galingasis Teisėjas Etlis, keturiasaešimt metų buvęs įtakin- 
giausias vietos teisėjas ir politikas. Baigęs teismo pirmininko 
karjerą, jis gyvena tarsi atsiskyrėlis. 


Prieš mirdamas Teisėjas Etlis pakviečia abu savo sūnus atvažiuoti 
į Klentoną aptarti paveldimo turto reikalų. Šaukimą pats Teisėjas 
atspausdinęs ant prašmatnaus seno blanko ir nurodęs datą, 
kaca Rėjus su Forestu privalo prisistatyti. 


| gimtuosius namus Pietuose, kur užaugo, Rėjus važiuoja neno- 
riai, bet verčiamas pareigos, tačiau šeimos susitikimas neįvyks- 
ta, nes Teisėjas miršta ir nusineša su savimi didžiulę paslaptį, 
kurią žino vienas iš sūnų. 


O gal ir dar kažkas?.. 


